**Izziņa par atzinumos sniegtajiem iebildumiem**

|  |
| --- |
| **Pamatnostādņu projektu “Izglītības attīstības pamatnostādnes 2021.-2027.gadam “Nākotnes prasmes nākotnes sabiedrībai””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Pamatnostādņu projekts | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**Iebilstam pret 6.nodaļas “Izglītības politikas rezultāti un rezultatīvie rādītāji” RR 1.1.indikatora “Pieaudzis akadēmiskā personāla īpatsvars, kuri nodarbināti pilna laika slodzē augstākās izglītības iestādēs” (29.lpp.) noteikto vērtību 2027. gadā – 50% un rosinām to samazināt nosakot – ne vairāk kā 30%. Pozitīvi vērtējam iespējas veidot karjeru vienas iestādes ietvaros, ne tikai augstākajā izglītībā, bet visās izglītības pakāpēs. Uzskatam, ka IAP projekts nesniedz sistēmiski skaidru priekšstatu par pedagogu (tostarp akadēmiskā personāla) personāla politiku Latvijā (vidēja termiņa ietvarā), izvērtējot izglītojamo skaita dinamikas prognozes. Nesaskatām risku, ja augstskolu mācībspēks vai pedagogs ir specializējies studiju kursā vai mācību priekšmetā un kvalitatīvi veic pedagoģisko darbu vairākās izglītības iestādēs, pretēji tam, ka nemotivējošā atalgojuma ietekmē pedagogs ir spiests apgūt virkni studiju kursu vai mācību priekšmetu, ja vispār ir iespēja tos nodrošināt vienā izglītības iestādē. Vai tas, ka šis indikators tiek attiecināts tikai uz augstāko izglītību nenorāda, ka primārais politikas rezultāts ir augstskolu konsolidācija, nevis tikai kvalitatīva un kvantitatīva pedagogu un akadēmiskā personāla ataudze? | Saskaņošanas procedūras rezultātā iebildums nesaskaņots. IZM pamatojums: Konkrētais izglītības politikas rezultatīvais rādītājs 1.1. ir saistīts ar jaunā akadēmiskās karjeras modeļa izveidi, kas iekļauts pamatnostādnēs. Jaunais akadēmiskās karjeras modelis ietekmēs augstākās izglītības iestādēs izveidoto akadēmisko amatu optimizāciju, kas ļaus vienā slodzē iekļaut gan pedagoģisko, gan zinātnisko, gam administratīvo darbu. Tādējādi, balstoties uz jauno pieeju akadēmiskā personāla slodzes veidošanai, šis rezultatīvais rādītājs būs sasniedzams.Šis rādītājs ir veidots t.sk. ņemot vērā arī Zinātnes, tehnoloģijas attīstības un inovācijas pamatnostādnēs 2021.-2027.gadam paredzēto attiecībā uz zinātnē nodarbinātā personāla ataudzes un attīstības jautājumiem. |  |  |
|  | Pamatnostādņu projekts | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība****Iebilstam** pret koledžu izslēgšanu no augstākās izglītības telpas, un to pārkvalificēšanu par īsā cikla profesionālās izglītības iestādēm. Neatbalstām Izglītības un zinātnes ministrijas iesniegto grozījumu būtību, kas nosaka koledžu piederību profesionālās izglītības iestādēm. Iebilstam, ka koledžas turpmāk paredzēts stiprināt tikai kā profesionālās izglītības iestādes, graujot koledžu kā institūciju statusu augstākās izglītības telpā. Izglītības iestāžu statusa noteikšanā jāvadās nevis pēc izglītības veida, bet pēc izglītības pakāpes, kas ir noteicošā atbilstoši Boloņas procesa nostādnēm, t.sk par Eiropas Augstākās izglītības telpu un tajā noteiktajiem Standartiem un vadlīnijām (ESG). Nenosakot, kurai izglītības pakāpei un izglītības telpai koledžas īsti ir piederīgas un atstājot tās bez noteikta statusa, tiek radīts sajukums izglītības sistēmā un nevēlams precedents. | Saskaņošanas procedūras rezultātā iebildums nesaskaņots. IZM pamatojums: Izglītības attīstības pamatnostādnes 2021.-2027.gadam nerisina koledžu statusa jautājumu, tas ir likumdevēja kompetences jautājums un IZM pildīs Saeimas IKZK doto uzdevumu sniegt priekšlikumus koledžu regulējumam līdz 2021.gada augustam. Vienlaikus vēršam uzmanību, ka koledžu piederību augstākās izglītības telpai nosaka to darbības saturs – tās īsteno īsā cikla profesionālās augstākās izglītības studiju programmas. Pamatnostādnes paredz stiprināt koledžu līmenī tos elementus, kas padara to sniegto izglītību prestižu un atraktīvu – darba vidē balstītas mācības, pieaugušo izglītības programmu un pārkvalifikācijas programmu, t.sk. profesionālās pilnveides un tālākizglītības programmu piedāvājuma attīstīšana, ciešāka sadarbība ar industriju utt. |  |  |
|  | Pamatnostādņu projekts | **Pārresoru koordinācijas centrs**Pamatnostādņu projektā iekļautajai informācijai, t.sk. plānotajam finansējumam jāveido sinerģija ar Latvijas Nacionālā attīstības plānā 2021.–2027.gadam (turpmāk – NAP2027) iekļauto, t.sk. ar NAP2027 indikatīvo investīciju projektu kopumu un Latvijai pieejamo plānoto finanšu resursu apjomu laikā līdz 2027.gadam. Papildus tam, pamatnostādņu projektā iekļautajam finansējumam jābūt veidotam tā, lai reālistiski plānotu paredzamos ieguldījumus valsts kopējo un dažādu nozaru stratēģisko mērķu sasniegšanai, izvairoties no sabiedrības maldināšanas attiecībā uz pieejamajiem resursiem līdz 2027.gadam un īstenojamiem publisko investīciju projektiem šajā laika posmā.Vēršam uzmanību, ka pamatnostādņu projekta finansējuma daļā (Pielikums Nr.3), līdzekļi, ko ir plānots prasīt prioritāro pasākumu ietvarā papildus tam, kas no pamatnostādņu projekta ir ieplānots NAP2027 indikatīvā investīciju projektu pielikumā, veido aptuveni 67% no NAP2027 kopējā paredzētā valsts budžeta attīstības finansējuma visām nozarēm.Ņemot vērā augstāk minēto, uzskatām, ka pamatnostādņu projektā paredzētais papildu finansējuma apjoms ir neatbilstošs kopējā publiskā attīstības finansējuma apjomam, kura sadalījums nozaru griezumā ir definēts NAP2027 finanšu plānā. Tas var radīt maldinošu priekšstatu par finansējuma iespējām izglītības nozarē līdz 2027.gadam. | Saskaņošanas procedūras rezultātā iebildums nesaskaņots. IZM pamatojums: Veidojot pamatnostādņu 3.pielikumu par pamatnostādņu uzdevumu īstenošanai nepieciešamo finansējumu, papildus NAP 2027 iekļauto finanšu resursu apjomam, kas primāri balstīts uz Kohēzijas politikas finansējumu, paredzēts arī Atjaunošanas un noturības mehānisma finansējums, REACT EU un citi finansējuma avoti, kas nebija pieejami NAP 2027 apstiprināšanas brīdī. Tādējādi iespējams plānot lielāku investīciju apjomu izglītības nozarē.Tāpat pamatnostādnēs īpaša uzmanība pievērsta finanšu resursu aplēsēm jaunajam pedagogu atlīdzības modelim. Jaunajam pedagogu atlīdzības modelim finansējums plānots valsts budžeta prioritāro pasākumu veidā, kuram pamatnostādņu 3.pielikumā iestrādāts 8,4% ikgadējs pieaugums gan pirmsskolas skolotājiem, gan vispārējās un profesionālās izglītības pedagogiem, gan augstākās izglītības mācībspēkam. Tāpat arī pamatnostādnes indikatīvi paredz pirmsskolas skolotāju vienas darba stundas likmes izlīdzināšanu ar vispārējās izglītības pedagogu vienas darba stundas izmaksām. IZM prioritārajos pasākumos papildus paredz iesniegt arī jaunā pedagogu darba samaksas modeļa aprēķina principu maiņai nepieciešamo finansējumu, kas nebija iekļauts pamatnostādņu aplēsēs, jo darba grupa vien aprīļa beigās noslēdza savu darbu. Priekšlikumi darba samaksas aprēķina maiņai paredz gan slodzes  proporcijas izmaiņas, paredzot pedagogiem vairāk laika citu pienākumu  veikšanai, gan mazina demogrāfisko svārstību  ietekmi uz izglītības  iestādes finansējumu, gan arī paredz būtisku atbalstu iekļaujošajai  izglītībai.  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| **Datums:**  | 2020.gada 16. decembris – 2021.gada 8.marts |
| **Saskaņošanas dalībnieki**  | Ārlietu ministrija, Finanšu ministrija, Ekonomikas ministrija, Kultūras ministrija,Iekšlietu ministrija, Labklājības ministrija, Tieslietu ministrija, Veselības ministrija,Vides aizsardzības un reģionālās attīstības ministrija, Pārresoru koordinācijas centrs, Latvijas Pašvaldību savienība, Latvijas Lielo pilsētu asociācija, Latvijas Brīvo arodbiedrību savienība, Latvijas Izglītības un zinātnes darbinieku arodbiedrība, Latvijas Darba devēju konfederācija, Latvijas Augstskolu Rektoru padome, Latvijas Studentu apvienība, Latvijas Tirdzniecības un rūpniecības kamera, biedrība “Latvijas Koledžu asociācija”, biedrība “Latvijas Pilsoniskā alianse”, biedrība “Reģionālo attīstības centru apvienība”, Rīgas Menedžmenta koledža. |
| **Saskaņošanas dalībnieki izskatīja šādu ministriju (citu institūciju) iebildumus un priekšlikumus** | Ārlietu ministrija, Finanšu ministrija, Ekonomikas ministrija, Kultūras ministrija,Iekšlietu ministrija, Labklājības ministrija, Tieslietu ministrija, Veselības ministrija,Vides aizsardzības un reģionālās attīstības ministrija, Pārresoru koordinācijas centrs, Latvijas Pašvaldību savienība, Latvijas Lielo pilsētu asociācija, Latvijas Brīvo arodbiedrību savienība, Latvijas Izglītības un zinātnes darbinieku arodbiedrība, Latvijas Darba devēju konfederācija, Latvijas Augstskolu Rektoru padome, Latvijas Studentu apvienība, Latvijas Tirdzniecības un rūpniecības kamera, biedrība “Latvijas Koledžu asociācija”, biedrība “Latvijas Pilsoniskā alianse”, biedrība “Reģionālo attīstības centru apvienība”, Rīgas Menedžmenta koledža. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Pamatnostādņu projekts  | **Biedrība "Latvijas Pilsoniskā alianse"**Iepazīstoties ar Projekta saturu, secināms, ka tajā nav iekļauta pilsoniskā izglītība pēc būtības, kā arī tajā nav noteikti konkrēti pasākumi, lai sasniegtu kompetenču pieejā balstīto mācību saturu (Skola2030) ieviešanu, kas paredz caurviju prasmes, no kurām īpaša uzmanība pievēršama digitālajai pratībai un pilsoniskajai līdzdalībai. Projektā digitālajai pratībai ir atvēlēta īpaša loma, savukārt pilsoniskās kompetences attīstīšana Projektā. Tāpat starp Izglītības politikas rezultātiem un rezultatīvajiem rādītājiem nav atrodamas pilsoniskās kompetences rādītāji, kas liecina par to, ka IzM neplāno turpmākajos 7 gados mērķtiecīgi veicināt pilsonisko kompetenci visās vecuma grupās. Pētījumu dati liecina, ka:Latvijas jauniešu interese par politiku ir izteikti zema. Tikai 29% jauniešu novērtē, ka viņus interesē politika, kamēr 41% - ka neinteresē. Kopumā jauniešu priekšstats un asociācijas ar politiku ir izteikti negatīvas. Kopumā vērtējot, tikai 1/4 jauniešu ir izteikti aktīvi dažāda veida līdzdalībā, kamēr 1/3 nepiedalās nekādās aktivitātēs. (Jauniešu politiskā līdzdalība Latvijā, LJP, 2015).Starptautiskā pētījumā secināts, ka skolēnu pilsoniskās kompetences līmenis Latvijā ir zemākais starp Baltijas valstīm (tikai 19% skolēnu ir pilnīga izpratne par pilsoniskumu). Pētījuma rezultāti liecina, ka skolas vecuma jauniešiem nav izpratnes par vēlēšanu jēgu, valsts pārvaldes sistēmu un pilsoņa lomu tajā, tāpat ir zema līdzdalība nevalstiskās organizācijās, dalība vēlēšanās vai cita veida balsošanās, kā arī kritiskas domāšanas un viedokļa formulēšanas problēmas. Jāņem vērā, ka pētījumā ar pilsoniskumu tiek saprasts ne tikai tiesiskais statuss, bet spēja aktīvi rīkoties, kritiski domāt un spēt būt racionālam gan ģimenē, gan sabiedrībā kopumā. Pētījuma autoru ieskatā, krietni jāuzlabo skolēnu zināšanas un kritiskā domāšana, kam nepieciešamas izmaiņas arī mācību saturā.Pēdējās Saeimas vēlēšanās piedalījās 54,56% pilsoņu, pašvaldību vēlēšanas - 50,39% (Rīgas domes ārkārtas vēlēšanās – 40,58%), un Eiropas Parlamenta - 33,53% (Centrālās vēlēšanu komisijas statistika). Savukārt Eiropas Sociālā pētījuma rezultāti liecina, ka 9% iedzīvotāju var uzskatīt par pilsoniski aktīviem (Rietumeiropas valstīs - aptuveni 25%, Skandināvijas valstīs - vismaz 30%), kā arī to, ka savstarpējā uzticēšanās Latvijā ir 51%, salīdzinājumā ar 88% Norvēģijā. Papildus šim, saskaņā ar *Eurobarometer* standartu 89 (2018), iedzīvotāju uzticēšanās īpatsvars valsts pārvaldei Latvijā ir 31%, kas ir ceturtais sliktākais rādītājs ES, salīdzinājumā ar 50% vidēji ES.Iedzīvotāju līdzdalība nevalstiskajās organizācijās ir zema, ko apliecina: * Dalība NVO – 5,1%[[1]](#footnote-1) (vidēji Eiropā 15%)
* Mazākumtautību pārstāvju dalība NVO – 8,4%[[2]](#footnote-2)
* Jauniešu dalība NVO – 17%[[3]](#footnote-3)
* brīvprātīgā darba veikšana 9%[[4]](#footnote-4),

kas apliecina, ka izpratnes veicināšana par demokrātiskiem procesiem nepieciešama ne tikai jauniešiem, stiprināta pilsoniskā kompetence ir nepieciešama visās vecuma grupās. Šādu nepieciešamību apliecina arī pētījuma “*Democracies under pressure. A Global Survey*” rezultāti, kas liecina, ka zemāka izpratne par demokrātiskiem procesiem un līdzdarbība ir vecuma posmā no 20 līdz 35 gadiem.Līdz ar to katra indivīda pilsoniskā līdzdalība ir nozīmīgs demokrātiskas sabiedrības pamats, tāpēc jau no mazotnes ir nepieciešams izglītot bērnus un jauniešus par pilsonisko un politisko aktīvismu, izskaidrojot, ka ikviens ir atbildīgs par valsts un tādējādi arī par savas dzīves kvalitātes celšanu. Vienlaikus mācību saturam (skolās, augstskolās un citās mācību iestādēs) jānodrošina informācija par dažādo sabiedrībā, lai veicinātu tolerantu, solidāri un kritiski domājošu indivīdu veidošanos. Mācību saturam arī jārada iespējas iesaistīties ārpusstundu aktivitātēs, ļaujot pielietot mācībās iegūtās zināšanas, prasmes un attieksmes – skolā, vietējā kopienā, plašākā sabiedrībā.Ņemot vērā augstākminēto, aicinām mācību procesā un ar praktisku aktivitāti jāveicina aizvien apzinātāku pilsonisku rīcību, sniedzot zināšanas par to, kā ikviens sabiedrības indivīds, tai skaitā bērns un jaunietis, var ar savu aktīvu darbību veidot valsti un apkārtējo vidi tādu, kādu vēlas; radīt jauniešos piederības un patriotisma jūtas. Kā rezultātā būtu apgūtas zināšanas par demokrātijas pamatprincipiem un vērtībām, tai skaitā zināšanas par demokrātisku valsts pārvaldi, valsts pārvaldes struktūrām un par to, kā tiek pieņemti lēmumi tajās, pilsonisko sabiedrību; vienlaikus attīstītas skolēnu spējas pielietot iegūtās zināšanas, piedaloties demokrātiskajos procesos, sākot ar klasi, skolu un vietējo kopienu. Aicinām papildināt Projektu, norādot, kādi tieši pasākumi sniegs ieguldījumu pilsoniskās kompetences līmeņa paaugstināšanai. Latvijas Pilsoniskās alianses ieskatā, kompetences līmeņa paaugstināšanā ir nepieciešama ne tikai pedagogu sniegtā informācija, bet arī ārējo ekspertu, piemēram, no nevalstiskā sektora, lai veicinātu izglītojamo zināšanu par pilsonisko līdzdalību paaugstināšanu un arī iesaisti šādos procesos. Pilsoniskās līdzdalības satura veidošanā un apguvē nepieciešams piesaistīt nevalstiskās organizācijas, kas ikdienā darbojas konkrēto jomu attīstībā, sabiedrības interešu un vajadzību apmierināšanā, un kopumā ir vērtējami kā Latvijas valsts patrioti, to pierādot vārdos un darbos, līdz ar to visprecīzāk un efektīvāk parādīs labo piemēru izglītojamiem, kā arī iepazīstinās ar praktisko pieredzi, nevis sniegs tikai teorētiskas zināšanas par tēmu.  | **Iebildums ir ņemts vērā.**Pilsoniskās kompetences rādītājs ir iekļauts 6.sadaļā “Izglītības politikas rezultāti un rezultatīvie rādītāji”. Jāatzīmē, ka pilnveidotais vispārējās izglītības mācību saturs un pieeja jo īpaši akcentē pilsonisko izglītību, proti, pilsoniskās kompetences (prasmes, zināšanas, attieksmes) attīstībā būtisku ieguldījumu sniedz sociālās un pilsoniskās mācību jomas saturs, kā arī vidējās izglītības posmā plānotais starpdisciplinārais kurss “Projekta darbs”, kurā skolēns saistībā ar vienu vai vairākiem padziļinātajiem kursiem veic un aizstāv pētniecības, jaunrades vai sabiedrisko darbu, kas ietver arī sadarbību ar nevalstisko sektoru (skat. MK not. Nr. 416, Noteikumi par valsts vispārējās vidējās izglītības standartu un vispārējās vidējās izglītības programmu paraugiem).Papildus tam pamatnostādņu periodā jo īpaši tiks stiprinātas pilsoniskās līdzdalības prasmes kā caurviju prasmes (nostiprināmas dažādās mācību jomās; attiecināmas uz visām cilvēka darbības jomām), sākot jau no pirmsskolas.Tāpat jāatzīmē, ka pilsoniskās un politiskās līdzdalības aktivitātes jauniešiem (13-25 gadi) īpaši ir akcentētas Bērnu, jaunatnes un ģimenes attīstības pamatnostādnēs 2021.-2027.gadam.  | Precizēts Pamatnostādņu projekts – 3.sadaļa, 4.sadaļa un 7.sadaļa (2. un 3.mērķa apraksts). |
| 2. | Pamatnostādņu projekts  | **Biedrība "Latvijas Pilsoniskā alianse"**Projekta 5. nodaļas 20. lpp tiek norādīts: "[..] mūsdienīgu izglītības iestāžu attīstību, kuru izveidē tiek ņemtas vērā izglītojamo īpašās vajadzības, kā arī nodrošināt, ka visu veidu izglītībā un mācībās tiek integrēts saturs, kas veicina izpratni par ilgtspējīgu attīstību un ilgtspējīgu dzīvesveidu, cilvēktiesībām, dzimumu līdztiesību, veicinot miera un nevardarbības kultūru, globālo pilsoniskumu un radot izpratni par kultūras daudzveidību un kultūras ieguldījumu ilgtspējīgā attīstībā."Lūdzam papildināt Projekta 5. nodaļā "Izglītības politikas mērķu sasaiste ar Latvijas, Eiropas Savienības un globāliem attīstības un politikas plānošanas dokumentiem" norādīto, ar informāciju, kuri no plānotajiem rīcības virzieniem un uzdevumiem nodrošinās ieguldījumu ilgtspējīgai attīstībai un ilgtspējīga dzīvesveida, cilvēktiesību, dzimumu līdztiesības, miera veicināšanas un nevardarbības kultūru, globālo pilsoniskumu un izpratni par kultūras daudzveidību veicināšanā.  | **Iebildums nav ņemts vērā.**Norādītās tēmas vistiešākajā veidā ir iekļautas 2.mērķa un 3.mērķa rīcības virzienos un uzdevumos; mazākā mērā – arī pārējos mērķos. Lai saglabātu dokumenta vieglu uztveramību un izvairītos no gariem, detalizētiem aprakstiem, tiks saglabāta pašreizējā 5.sadaļas redakcija – “veidojot pamatnostādnes, ANO Ilgtspējīgas attīstības mērķī Nr. 4 noteiktie uzdevumi ir ņemti vērā un iekļauti pamatnostādņu rīcības virzienu uzdevumos un pasākumos”.  |  |
| 3. | Pamatnostādņu projekts | **Biedrība "Latvijas Pilsoniskā alianse"**Aicinām Projekta tabulā Rīcības virziena 2.1. "Izglītības satura un procesa attīstība" 2.1.1. uzdevumu papildināt ar vārdiem "zināšanas, prasmes un attieksme, veidojot šādu saturu:“Nodrošināt pilnveidotā mācību satura un pieejas efektīvu īstenošanu vispārējā izglītībā (t.sk. pirmsskolas izglītības pakāpē), jo īpaši fokusējoties uz starpdisciplinaritāti (STEAM), caurviju prasmēm (digitālā pratība, pilsoniskās līdzdalības **zināšanas, prasmes un attieksmes**), sociāli emocionālo mācīšanos un mācīšanos iedziļinoties.” | **Iebildums nav ņemts vērā.** Piedāvātā redakcija nesakrīt ar izglītības zinātnēs pieņemtajām jēdzienu definīcijām. Zināšanas, prasmes un attieksmes veido kompetenci, savukārt šajā konkrētajā uzdevumā akcentētas tieši caurviju prasmes jeb t.s. transversālās prasmes. Skat. vairāk: Oliņa, Z., Namsone, D., France, I. “Kompetence kā komplekss skolēna mācīšanās rezultāts”, <https://www.siic.lu.lv/fileadmin/user_upload/lu_portal/projekti/siic/Kolektiva_monografija/1-nodala-Macisanas_Lietpratibai.pdf>. Pilnveidotā mācību satura un pieejas ietvaros pilsoniskā kompetence (zināšanas, prasmes un attieksmes) tiek stiprināta Sociālajā un pilsoniskajā mācību jomā. |  |
| 4. | Pamatnostādņu projekts | **Biedrība "Latvijas Pilsoniskā alianse"**Tāpat, iepazīstoties ar Projektu, var secināt, ka būtisks darbs tiks veltīts diasporas, kura atgriežas Latvijā, iesaiste ikdienas dzīvē, kultūrā, zināšanu apguvē, taču Projekts nesatur informāciju par tās diasporas daļas, kura uzturas ārvalstīs, sasaisti ar Latviju, Latvijas informatīvo telpu un pilsonisko līdzdalību. Diasporas bērniem un jauniešiem ir svarīgi veidot izpratni par Latviju kā valsti, par procesiem, kuros un kā var līdzdarboties un līdzlemt, kas ne tikai veicina pilsonisko kompetenci, bet arī piederības sajūtu Latvijai un vēlmi atgriezties Latvijā, un pilnvērtīgi iekļautos Latvijas sabiedrībā. Citu valstu, piemēram, Portugāles un Lietuvas, pieredze liecina, ka pilsoniskās līdzdalības stiprināšanai ir pozitīva ietekme uz reemigrāciju un korelācija ar to. **Tādēļ aicinām Projektā ietvert pilsonisko izglītību arī diasporas skolu un nometņu programmās**.  | **Iebildums nav ņemts vērā.**Pasākumi, kas nodrošina informatīvo saikni ar diasporas pārstāvjiem, atbalstu diasporas pilsoniskajām aktivitātēm, izglītojošos pasākumus u.c.darbības ir ietverti Ārlietu ministrijas Diasporas pasākumu lānā, Saliedētas un pilsoniski aktīvas sabiedrības attīstības pamatnostādnēs 2021.-2027.gadam un Bērnu, jaunatnes un ģimenes attīstības pamatnostādnēs 2021.-2027.gadam. Lai novērstu informācijas dublēšanos un nodrošinātu demarkāciju starp politikas jomām, šajā pamatnostādņu dokumentā iepriekš minēto dokumentu saturs netiek atkārtots.  |  |
| 5. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**1.Iebilstam pret 3.2.punkta 3.apakšpunktā minēto apgalvojumu, ka profesionālās izglītības pedagogu trūkumu, kas ir cieši saistīts ar darba vidi, ietekmē ierobežojošie faktori – eksperts no darba vides, bez pedagoģiskās izglītības var mācīt tikai 360 stundas gadā, kā arī piedāvātais atalgojums nav pietiekami motivējošs nozares ekspertiem. Uzskatām, ka šobrīd normatīvajos aktos paredzētais stundu apjoms ir pietiekams. Vēršam uzmanību, ka augsti kvalificēti un uz izcilību orientēti pedagogi, kuriem ir nodrošināts konkurētspējīgs atalgojums ir kvalitatīvas profesionālās izglītības pamats. | **Iebildums ir ņemts vērā.** | Precizēts Pamatnostādņu projekts - 4.sadaļa. |
| 6. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**2.Aizstāt 43.lpp. pirmspēdējo rindkopu ar tekstu: “Veicināt pedagogu profesionālo organizāciju darbību profesijas attīstībai, paredzot arodbiedrību un dažādu mācību jomu un priekšmetu pedagogu profesionālo organizāciju līdzdalību pētnieciskajā un metodiskajā darbā, jaunu pedagogu izglītības studiju programmas izstrādē un īstenošanā, izglītības inovāciju izstrādē un izplatīšanā. Stiprināt pedagogu profesionālo organizāciju pieredzes apmaiņu, savstarpējo sadarbību, izstrādājot pedagoga profesionālās ētikas kodeksu, sekmējot pedagoga profesijas attīstību. Vēršam uzmanību, ka nevalstisko organizāciju veidi Latvijā ir - arodbiedrības, biedrības un nodibinājumi. | **Iebildums ir ņemts vērā.** | Precizēts Pamatnostādņu projekts – 7.sadaļa (1.mērķa apraksts). |
| 7. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**3.Lūdzam papildināt 44.lpp. Uzdevuma 3.1.1. otro rindkopu iekļaujot atbalsta personāla sarakstā speciālo pedagogu, pamatojoties uz to, ka uzsākot skolēnu ar speciālajām vajadzībām iekļaušanas īstenošanu vispārējās izglītības iestādēs, nepieciešams nodrošināt katram skolēnam nepieciešamo atbalstu, lai nodrošinātu izglītojamo ar speciālajām vajadzībām kvalitatīvas izglītības ieguvi vispārizglītojošajās izglītības iestādēs. Lai integrētu izglītojamos vispārējās izglītības iestādēs, tām jānodrošina nepieciešamais aprīkojums, jāveic vides pielāgošana, jānodrošina pedagogu profesionālā pilnveide un nepieciešamais atbalsta personāls – logopēdi, psihologi, speciālie pedagogi, sociālie pedagogi, pedagogu palīgi un asistenti. | **Iebildums ir ņemts vērā.**  | Precizēts Pamatnostādņu projekts – 7.sadaļa (3.mērķa apraksts). |
| 8. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**4.Iebilstam pret 6.nodaļas “Izglītības politikas rezultāti un rezultatīvie rādītāji” RR 1.1.indikatora “Pieaudzis akadēmiskā personāla īpatsvars, kuri nodarbināti pilna laika slodzē augstākās izglītības iestādēs” (27.lpp.) noteikto vērtību 2027. gadā – 50% un rosinām to samazināt nosakot – ne vairāk kā 30%. Pozitīvi vērtējam iespējas veidot karjeru vienas iestādes ietvaros, ne tikai augstākajā izglītībā, bet visās izglītības pakāpēs. Uzskatam, ka IAP projekts nesniedz sistēmiski skaidru priekšstatu par pedagogu (tostarp akadēmiskā personāla) personāla politiku Latvijā (vidēja termiņa ietvarā), izvērtējot izglītojamo skaita dinamikas prognozes. Nesaskatām risku, ja augstskolu mācībspēks vai pedagogs ir specializējies studiju kursā vai mācību priekšmetā un kvalitatīvi veic pedagoģisko darbu vairākās izglītības iestādēs, pretēji tam, ka nemotivējošā atalgojuma ietekmē pedagogs ir spiests apgūt virkni studiju kursu vai mācību priekšmetu, ja vispār ir iespēja tos nodrošināt vienā izglītības iestādē. Vai tas, ka šis indikators tiek attiecināts tikai uz augstāko izglītību nenorāda, ka primārais politikas rezultāts ir augstskolu konsolidācija, nevis tikai kvalitatīva un kvantitatīva pedagogu un akadēmiskā personāla ataudze? | **Iebildums nav ņemts vērā.** Konkrētais indikators un tā noteiktā mērķa vērtība 2027.gadam (50%) ir tieši saistīta ar akadēmiskā personāla izcilības stiprināšanu, augstākas pievienotās vērtības radīšanu konkrētajā izglītības iestādē un stratēģiskās specializēšanās veicināšanu.  |  |
| 9. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**5.Iebilstam pret 6.nodaļas “Izglītības politikas rezultāti un rezultatīvie rādītāji” RR 1.3. indikatora “Pedagogu, akadēmiskā un zinātniskā personāla ienākumu attiecības pret pilna laika darbinieku līdzīgas kvalifikācijas profesijās ar augstāko izglītību ienākumiem novērtējums, %” (27.- 28.lpp.) noteiktajām vērtībām 2027. gadā – 120/100 visiem pedagogiem. Rosinām indikatora vērtības noteikt katrai no minētajām pedagogu grupām, ņemot vērā bāzes vērtību un vienlīdzīgām plānotās vērtības pieauguma dinamikas iespējām: 120/100 pirmsskolas pedagogiem, 150/100 pamatizglītības pedagogiem, 150/100 vidējās izglītības pedagogiem, 150/100 profesionālās izglītības pedagogiem, 180/100 akadēmiskajam un zinātniskajam personālam. Lūdzam sniegt skaidrojumu par salīdzināmajiem “līdzīgas kvalifikācijas profesijās ar augstāko izglītību” nodarbināto grupās ietvertajiem nodarbināto darbības veidiem katrai no minētajām pedagogu grupām. | **Iebildums ir ņemts vērā.**Izglītības politikas rezultatīvais rādītājs 1.3. precizēts un izteikts šādā redakcijā: “Pedagogu un augstākās izglītības institūciju akadēmiskā personāla vidējās bruto darba samaksas sabiedriskajā sektorā attiecība pret vidējo bruto darba samaksu sabiedriskajā sektorā – pedagogiem pret strādājošajiem ar vismaz bakalaura grādu, akadēmiskajam personālam attiecībā pret strādājošajiem ar doktora grādu (*euro* mēnesī)”.  | Precizēts Pamatnostādņu projekts - 6.sadaļa. |
| 10. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**6. Nav atbalstāma koledžu izslēgšana no augstākās izglītības telpas, un to pārkvalificēšana par īsā cikla profesionālās izglītības iestādēm. Iebilstam, ka koledžas turpmāk paredzēts stiprināt tikai kā profesionālās izglītības iestādes (Rīcības virzienu un uzdevumu detalizētāks apraksts, 39 lpp.). Koledžu pārkvalificēšana radīs haosu gan augstākās izglītības sistēmā, gan studējošo un akadēmiskā personāla vidū, nedodot iespēju turpināt realizēt praksē jau iestrādāto pāreju no pirmā līmeņa profesionālās augstākās izglītības uz tālākām bakalaura līmeņa studijām tajā pašā vai līdzīgā studiju jomā. Īsā cikla profesionālā augstākā izglītība, kura tiek īstenota koledžās, ir atzīta visā ES, un Latvijā koledžas augstākās izglītības sistēmā sevi veiksmīgi pierādījušas jau vairāk kā 14 gadus. | **Iebildums ir daļēji ņemts vērā.**Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai. Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti.Pamatnostādņu uzdevuma 2.1.2. atbilstošā atkāpe precizēta sekojošā redakcijā (precizējumi pasvītroti):“Pilnveidojot izglītības institūciju struktūru, kurā augstākās izglītības institūcijas tiek stiprinātas pētniecībā balstīta augstākās izglītības piedāvājuma nodrošināšanai, nosakot augstus kritērijus zinātniski pētnieciskā darba apjomam un kvalitātei, koledžas, kurām līdz šim ir bijis duālais statuss – gan profesionālās izglītības iestāde, gan AI institūcija – turpmāk paredzēts nostiprināt kā īsā cikla profesionālās augstākās izglītības iestādes. Šāda pieeja salīdzinoši īsā laikā ļaus gatavot tautsaimniecībai nepieciešamos augsti kvalificētus vidēja līmeņa speciālistus, vienlaikus nodrošinot secīgu pāreju no profesionālās vidējās izglītības uz augstāko izglītību.” | Precizēts pamatnostādņu projekts – 7.sadaļa (2.mērķa apraksts). |
| 11. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**7. Nav pamata apgalvojumam, ka augstākajā izglītībā ir neefektīvs izglītības iestāžu tīkls, ka tas ir fragmentārs un sadrumstalots (Būtiskākie izaicinājumi, 10. punkts, 23. lpp.). Plašais pēdējo gadu jaunu studiju programmu licencēšanas skaits parāda, ka augstākās izglītības iestādes attīsta un pārveido studiju programmas, piemērojoties darba tirgus mainīgajām prasībām, kā arī augstskolas un koledžas aizvien vairāk profilējas, nosakot katra savu specifisko darbības nišu. | **Iebildums ir daļēji ņemts vērā.** Ir precizēts izaicinājuma nosaukums. | Precizēts Pamatnostādņu projekts – 5. sadaļa (Būtiskākie izaicinājumi). |
| 12. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**8.Lūdzam, definējot izglītības attīstības mērķus un nozīmīgākās pārmaiņas, akcentēt arī interešu izglītības un informālās izglītības lomu  | **Iebildums ir ņemts vērā.** | Precizēts Pamatnostādņu projekts – sadaļa “Kopsavilkums”. |
| 13. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**9.Lūdzam sadaļā “Rīcības virzienu un uzdevumu detalizētāks apraksts” (32. un 33.lpp) pie līdzatbildīgajām institūcijām norādīt sociālos un sadarbības partnerus, kas apliecinātu labas pārvaldības principus. | **Iebildums ir ņemts vērā.** | Precizēts Pamatnostādņu projekts – 7.sadaļa (1.mērķa apraksts). |
| 14. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**10.Uzdevuma 3.1.1. “Nodrošināt iekļaujošas izglītības pieeju visos izglītības līmeņos” (44.lpp) 2.rindkopa *“Pamatnostādņu periodā plānots nodrošināt pietiekamu pedagoģisko un atbalsta personālu bērniem un jauniešiem, kuriem tas ir nepieciešams dažādu apstākļu dēļ.”* jāizsaka šādā redakcijā “Pamatnostādņu periodā plānots palielināt atbalsta personāla skaitu un pieejamību izglītības iestādēs, nodrošinotpietiekamu pedagoģisko un atbalsta personālu bērniem un jauniešiem, kuriem tas ir nepieciešams dažādu apstākļu dēļ. | **Iebildums nav ņemts vērā.** Esošajā redakcijā lietotais “nodrošināt pietiekamu” aptver arī palielināšanu. Lai saglabātu dokumenta uztveramību un izvairītos no gariem aprakstiem, tiks saglabāta pašreizējā redakcija, tā kā tā nav pretrunā ar iebildumā norādītajiem akcentiem. |  |
| 15. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**11.Uzdevuma 3.1.3. “Nodrošināt individuālo kompetenču attīstību” (46.lpp) aprakstu jāpapildina ar teikumu “Individualizētākas pieejas nodrošināšanai skolēniem, būtu nepieciešams noteikt maksimālo skolēnu skaitu klasē un pedagogu palīgu nodrošināšanu.” | **Iebildums nav ņemts vērā.** Neredzam saistību starp maksimālā skolēnu skaita klasē definēšanu un nepieciešamību pēc individualizētas, personalizētas mācību pieejas; turklāt valsts mērogā šādus kritērijus nav lietderīgi noteikt, ņemot vērā atšķirīgās situācijas izglītības iestādēs un pašvaldībās.  |  |
| 16. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**12.Uzdevumu 1.1.1. “Attīstīt pedagogu sagatavošanas sistēmu” (33.lpp) precizēt, jo ņemot vērā lielo vakanču skaitu, būtu nepieciešams nodrošināt īpašu atbalsta programmu studējošajiem un strādājošajiem pedagogiem, sedzot studiju maksu no valsts budžeta līdzekļiem. | **Iebildums nav ņemts vērā.**Atjaunotajās pedagogu studiju programmās visām studiju vietām tiek plānots valsts budžeta finansējums, kā arī perspektīvā plānota pakāpeniska pāreja uz to, ka pedagogu studiju programmās nav studiju maksas, vienlaikus visās programmās nostiprinot darba vidē balstītas mācības, kur studējošie nokļūst darba vietā jau studiju procesā. |  |
| 17. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**13.Rīcības virziena 2.2. “Izglītības vides attīstība” apraksts (40.lpp) jāpapildina ar to, ka attālinātā darba/ mācību nodrošināšanai jāapzina un jānodrošina nepieciešamie resursi (piemēram, IKT un atbilstošas programmatūras). | **Iebildums ir ņemts vērā.**  | Precizēts Pamatnostādņu projekts - 7.sadaļa (2.mērķa apraksts). |
| 18. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**14.Uzdevumu 1.1.2. “Nodrošināt regulāru pedagogu profesionālo pilnveidi, metodisko un konsultatīvo atbalstu, mērķtiecīgi koordinējot dažādu pušu iesaisti un sadarbību” papildināt ar teikumu “Pārskatīt un pilnveidot skolotāju un direktoru vērtēšanas sistēmu”. | **Iebildums ir ņemts vērā.**  | Precizēts Pamatnostādņu projekts - 7.sadaļa (1.mērķa un 4.mērķa apraksts). |
| 19. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**15.Uzdevuma 1.1.4. “Nodrošināt konkurētspējīgu atalgojumu” (34.lpp) apraksts jāprecizē, jo nepieciešams pārskatīt un pilnveidot “nauda seko skolēnam” principu, pārskatīt slodzes veidošanās principus līdz 2021./2022.mācību gadam. Pirmsskolas izglītības iestāžu pedagogu darba slodzes un samaksas pilnveides darba grupa plāno pabeigt darbu līdz 2020.gada noslēgumam, attālinātās mācības un kompetencēs balstīta mācību satura īstenošana palielina darba slodzi, tāpēc nav pieļaujams, ka slodžu pilnveide notiks pēc 2022.gada. | **Iebildums ir ņemts vērā pēc būtības.** Darbs pie slodzes veidošanās principu pārskatīšanas ir uzsākts, un plānots, ka darba grupa par pedagogu darba samaksas modeļa pilnveidošanu sagatavo priekšlikumus līdz 2021.gada maijam. | Precizēts Pamatnostādņu projekts - 7.sadaļa (1.mērķa apraksts). |
| 20. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**16. Rīcības virziena 1.1. “Pedagogu sagatavošana, piesaiste un attīstība” (33.lpp.) aprakstā akcentēt nepieciešamību veikt grozījumus normatīvajos aktos par izglītojamo atbildības palielināšanu, lai veicinātu pedagoga tiesību stiprināšanu.  | **Iebildums ir daļēji ņemts vērā.**Veikti redakcionāli papildinājumi Uzdevuma 3.2.1. “Veicināt vecāku iesaisti un atbalstu skolēna izglītības mērķu sasniegšanai” aprakstā, norādot, ka, lai stiprinātu vecāku iesaisti bērnu mācību un audzināšanas procesā, līdzatbildības uzņemšanos par bērna mācībām, uzvedību, izglītības iestādes apmeklējumu, savstarpējo komunikāciju un sadarbību, plānots veikt grozījumus Izglītības likumā, nosakot vecākam vai pilngadīgam izglītojamam pienākumu slēgt ar izglītības iestādi līgumu par vispārējās izglītības vai profesionālās izglītības ieguvi. Vienlaikus plānots, ka minētajā līgumā obligāti ietveramos noteikumus noteikts Ministru kabinets. Tāpat plānots noteikt viena mēneša pārejas noteikumu, lai nodrošinātu līguma par vispārējās izglītības vai profesionālās izglītības ieguvi noslēgšanu ar izglītības iestādē jau uzņemtiem izglītojamo vecākiem vai pilngadīgiem izglītojamiem. | Precizēts Pamatnostādņu projekts - 7.sadaļa (3.mērķa apraksts). |
| 21. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**17. Lūdzam 6. nodaļu “IZGLĪTĪBAS POLITIKAS REZULTĀTI UN REZULTATĪVIE RĀDĪTĀJI” (27.-30.lpp) papildināt ar indikatīvo rādītāju par to, ka pedagoga profesijas prestižs ir starp pirmajām trim prestižākajām profesijām Latvijā. | **Iebildums nav ņemts vērā.**Pašlaik nav drošticama rādītāja (un validētas rādītāja metodoloģijas), kas ļautu salīdzināt profesiju prestižu Latvijā. Turklāt pandēmijas seku rezultātā nav prognozējams, kādas izmaiņas notiks darba tirgū. Viens no prestižu veidojošajiem, ietekmējošajiem faktoriem ir atalgojums. Pamatnostādņu 6.sadaļā ir iekļauts ar atalgojuma pakāpenisku paaugstinājumu saistīts rādītājs. |  |
| 22. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**18.Uzdevumu 2.1.1. “Nodrošināt pilnveidotā mācību satura un pieejas efektīvu īstenošanu vispārējā izglītībā (t.sk. pirmsskolas izglītības pakāpē), jo īpaši fokusējoties uz starpdisciplinaritāti (STEAM), caurviju prasmēm (digitālā pratība, pilsoniskā līdzdalība), sociāli emocionālo mācīšanos un mācīšanos iedziļinoties” (38.lpp) papildināt ar teikumu “Padarīt bezmaksas un atvērtas piekļuves tehnoloģijas skolēniem, studentiem un pedagogiem.” | **Iebildums ir ņemts vērā.** | Precizēts Pamatnostādņu projekts – 7.sadaļa (2.mērķa apraksts).  |
| 23. | Pamatnostādņu projekts  | **Finanšu ministrija**1.Ņemot vērā, ka 2020.gada 13.oktobra Ministru kabineta sēdē ir atbalstīts likumprojekts “Par valsts budžetu 2021.gadam” un likumprojekts “Par vidējā termiņa budžeta ietvaru 2021., 2022. un 2023.gadam”, lūdzam papildināt rīkojuma projektu ar jaunu punktu šādā redakcijā: “ …Izglītības un zinātnes ministrijai un citām pamatnostādņu īstenošanā iesaistītajām institūcijām 2021.gadā pamatnostādnēs ietvertos pasākumus īstenot atbilstoši tām piešķirtajiem valsts budžeta līdzekļiem. Savukārt jautājums par papildu nepieciešamo finansējumu 2022.gadā un turpmākajos gados ir izskatāms Ministru kabinetā gadskārtējā valsts budžeta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.”Attiecīgi lūdzam papildināt arī pamatnostādņu projekta kopsavilkumu | **Iebildums ir ņemts vērā.** | Precizēts Pamatnostādņu projekts – Kopsavilkums; precizēts Ministru kabineta rīkojuma projekts. |
| 24. | Pamatnostādņu projekts, Ministru kabineta rīkojuma projekts | **Finanšu ministrija** 2.Vēršam uzmanību, ka atbilstoši Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” (turpmāk – MK noteikumi Nr.737) 20.4.apakšpunktam Ministru kabineta rīkojumā ir norādāms uzdevums par plāna izstrādi attiecīgo pamatnostādņu īstenošanai, ja plāns Ministru kabinetā nav iesniegts vienlaikus ar pamatnostādnēm vai kā to sastāvdaļa. Ņemot vērā, ka pamatnostādņu projektam nav pievienots plāns attiecīgo pamatnostādņu īstenošanai, norādām, ka no šobrīd sniegtās informācijas pamatnostādņu projekta 3.pielikumā “Pamatnostādņu īstenošanas ietekme uz valsts un pašvaldību budžetu” (turpmāk – 3.pielikums) nav iespējams gūt pārliecību par uzrādītā finansējuma pamatojumu, kā arī kurās budžeta programmās/apakšprogrammās tas tiek plānots. Līdz ar to pamatnostādņu projekta 3.pielikumam ir pievienojami detalizēti aprēķini par papildus nepieciešamo finansējumu, kā arī jāuzrāda informācija par jau esošo finansējumu, sadalījumā pa budžeta resoriem, budžeta programmām/apakšprogrammām un pasākumiem. Bez tam atgādinām, ka sniedzot aprēķinus papildu nepieciešamajam finansējumam ir jāņem vērā Ministru kabineta 2020.gada 2.septembra sēdē nolemto (prot. Nr.51 45.§ “Informatīvais ziņojums “Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai”), ka ar 2021.gadu paredzēts samazināt valsts sociālās apdrošināšanas obligātās iemaksas likmi par vienu procentpunktu, tai skaitā darba devēja likmi par 0,5% jeb no 24,09% uz 23,59% un darba ņēmēja likmi par 0,5% jeb no 11% uz  10,5%.  | **Iebildums ir ņemts vērā.**  | Precizēts Pamatnostādņu projekta 3.pielikums; precizēts Ministru kabineta rīkojuma projekts. |
| 25. | Pamatnostādņu projekts  | **Finanšu ministrija** 3.Papildus iepriekš minētajam lūdzam precizēt pamatnostādņu projekta 3.pielikuma aili “Plānotais finansējums”, norādot korektu informāciju par valsts budžetā jau plānoto kopējo finansējumu pamatnostādņu projektā iekļauto uzdevumu īstenošanai atbilstoši likumprojektam “Par valsts budžetu 2021.gadam” un likumprojektam “Par vidējā termiņa budžeta ietvaru 2021., 2022. un 2023.gadam”, jo šobrīd 3.pielikumā norādītā informācija sniedz maldinošu priekšstatu par pamatnostādņu projekta īstenošanai esošo/plānoto un papildus nepieciešamo finansējumu. Piemēram:1.1.4.uzdevuma “Nodrošināt konkurētspējīgu atalgojumu” īstenošanai plānotais finansējums ir norādīts atbilstoši Ministru kabineta 2020.gada 22.septembra sēdē (prot. Nr.55 38.§ 3.punkts) atbalstītajam finansējumam prioritārajam pasākumam “Pedagogu darba samaksas pieauguma grafika īstenošana pirmsskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā”, **nevis kopējam šim mērķim plānotajam finansējumam** atbilstoši likumprojektam “Par valsts budžetu 2021.gadam” un likumprojektam “Par vidējā termiņa budžeta ietvaru 2021., 2022. un 2023.gadam”. Vienlaikus 1.1.4.uzdevumam norādītais plānotais finansējums 2023.gadā neatbilst iepriekš minētajam prioritārajam pasākumam Ministru kabineta 2020.gada 22.septembra sēdē atbalstītajam finansējumam;1.2.1.uzdevuma “Nodrošināt jaunas akadēmiskā personāla sagatavošanas un profesionālās pilnveides sistēmas ieviešanu” un 1.2.2.uzdevuma “Izveidot un ieviest pievilcīgu un taisnīgu atalgojuma sistēmu augstākajā izglītībā” īstenošanai plānotais finansējums nav norādīts vispār, kaut gan atbildīgo ministriju budžetos tiek plānots valsts budžeta finansējums studiju vietu nodrošināšanai, kur viena no izmaksu komponentēm ir akadēmiskā personāla atalgojums. Bez tam 1.2.1. un 1.2.2.uzdevuma īstenošanai uzrādītais papildu nepieciešamais finansējums 7 205 893 *euro* apmērā dublējas un ir jau atbalstīts Ministru kabineta 2020.gada 22.septembra sēdē (prot. Nr.55 38.§ 3.punkts) prioritārajam pasākumam “Akadēmiskā personāla minimālo atlīdzības likmju paaugstināšana saskaņā ar grafiku” un iekļauts likumprojektā “Par valsts budžetu 2021.gadam” un likumprojektā “Par vidējā termiņa budžeta ietvaru 2021., 2022. un 2023.gadam”;2.1.2.uzdevuma “Nodrošināt kvalitatīvu profesionālo izglītību, saskaņojot prasmes un mācīšanās rezultātus ar darba tirgus prasībām un stiprinot profesionālās izglītības iestādes kā nozaru izcilības un inovāciju centrus” ietvaros nav norādīts jau šobrīd gadskārtējā valsts budžeta likumā plānotais finansējums profesionālās izglītības programmu īstenošanai. Vienlaikus nav norādīts budžeta resora nosaukums, kuram tiek plānots papildu nepieciešamais finansējums 10 142 857 *euro* apmērā;2.2.1.uzdevuma “Stiprināt vispārējās izglītības iestāžu nodrošinājumu ar mūsdienīgas un kvalitatīvas izglītības īstenošanai nepieciešamajiem resursiem, mācību vidi un infrastruktūru” īstenošanai uzrādītais plānotais finansējums neatbilst likumprojektā “Par valsts budžetu 2021.gadam” un likumprojektā “Par vidējā termiņa budžeta ietvaru 2021., 2022. un 2023.gadam” Izglītības un zinātnes ministrijas budžeta apakšprogrammā 01.14.00 “Mācību līdzekļu iegāde” plānotajam valsts budžeta finansējumam (2021.-2023.gadā 4 585 452 *euro* ik gadu); 2.3.1.uzdevums “Starptautiskās sadarbības veicināšana un nodrošināšana mūsdienīgas un kvalitatīvas izglītības attīstībai” jau šobrīd tiek īstenots un tam tiek nodrošināts valsts budžeta līdzfinansējums, bet pie plānotā finansējuma netiek atspoguļots.u.c. | **Iebildums ir ņemts vērā.** | Precizēts Pamatnostādņu projekta 3.pielikums. |
| 26. | Pamatnostādņu projekts  | **Finanšu ministrija** 4.Lūdzam papildināt pamatnostādņu projekta 17.lpp. 4.rindkopā sniegto informāciju, norādot laika periodu/mācību gadu, kad no visiem studējošiem valsts augstskolās un koledžās par valsts budžeta līdzekļiem pamata studijās studēja 29% studentu un augstākā līmeņa studijās 13% studentu, kā arī mācību gadu, pret kuru minētā informācija ir salīdzināta. | **Iebildums ir ņemts vērā.** | Precizēts Pamatnostādņu projekts – 4.sadaļa. |
| 27. | Pamatnostādņu projekts  | **Finanšu ministrija** 5. Ir precizējams rezultatīvā rādītāja 1.3.“Pedagogu un augstākās izglītības iestāžu akadēmiskā personāla mēneša vidējās bruto samaksas attiecība pret citu darbinieku ar augstāko izglītību mēneša vidējo bruto samaksu….” nosaukums, konkrēti norādot, pret kādu darbinieku ar augstāko izglītību mēneša vidējo bruto samaksu tiks attiecināta pedagogu un augstākās izglītības iestāžu akadēmiskā personāla mēneša vidējā bruto samaksa. Vienlaikus aicinām izvērtēt, vai minētais rezultatīvais rādītājs raksturo politikas rezultātu “Kvalitatīva un kvantitatīva pedagogu un akadēmiskā personāla ataudze”. | **Iebildums ir ņemts vērā.** Saskaņošanas procesā ar LIZDA un LBAS izglītības politikas rezultatīvais rādītājs 1.3. precizēts un izteikts šādā redakcijā: “Pedagogu un augstākās izglītības institūciju akadēmiskā personāla vidējās bruto darba samaksas sabiedriskajā sektorā attiecība pret vidējo bruto darba samaksu sabiedriskajā sektorā – pedagogiem pret strādājošajiem ar vismaz bakalaura grādu, akadēmiskajam personālam attiecībā pret strādājošajiem ar doktora grādu (*euro* mēnesī)”. Rezultatīvais rādītājs raksturo politikas rezultātu “Kvalitatīva un kvantitatīva pedagogu un akadēmiskā personāla ataudze”, jo, gan Eiropas Komisijas, gan OECD rekomendācijas darba samaksu min kā vienu no faktoriem, kas veicina kvalitatīvu un gados jaunāku pedagogu piesaisti un personāla ataudzi. | Precizēts Pamatnostādņu projekts – 6.sadaļa. |
| 28. | Pamatnostādņu projekts  | **Finanšu ministrija** 6. Lūdzam redakcionāli precizēt rezultatīvā rādītāja 2.4.pirmo daļu “1) Iedzīvotāji (15–74 gadu vecumā) pēc izglītības līmeņa (tikai ar vispārējo vidējo) – aptvertu arī pieaugušo izglītību…”, jo no šī brīža redakcijas nav skaidrs mērāmais mērķis. | **Iebildums ir ņemts vērā.** Mērķis ir iedzīvotāju proporcijas mazināšana, kuri ieguvuši tikai vispārējo vidējo izglītību un, attiecīgi, iedzīvotāju ar profesionālo vidējo un ar augstāko izglītību proporcijas palielināšana. | Precizēts Pamatnostādņu projekts – 6.sadaļa. |
| 29. | Pamatnostādņu projekts  | **Finanšu ministrija** 7. Lūdzam izvērtēt, vai nav precizējams rezultatīvajā rādītājā 2.5.“Pieaugušo (25–64) īpatsvars, kuri iesaistīti pieaugušo izglītībā pēdējo četru nedēļu laikā (%)” minētais atskaites periods “četru nedēļu laikā”, jo nav skaidrs, kopš kura brīža ir jāskaita četras nedēļas. | **Iebildums ir ņemts vērā.** Precizēts 2.5. rādītāja nosaukums - “Pieaugušo (25–64) īpatsvars, kuri iesaistīti pieaugušo izglītībā pēdējo četru nedēļu laikā pirms aptaujas (%)”. | Precizēts Pamatnostādņu projekts – 6.sadaļa. |
| 30. | Pamatnostādņu projekts  | **Finanšu ministrija** 8. Vēršam uzmanību, ka atbilstoši MK noteikumu Nr.737 18.5.apakšpunktam, pamatnostādnēs ietver politikas rezultātus un to rezultatīvos rādītājus, kas liecina par noteikto mērķu sasniegšanas progresu. Līdz ar to ir precizējams pamatnostādņu projekta 6.sadaļā “Izglītības politikas rezultāti un rezultatīvie rādītāji” ietvertais rezultatīvais rādītājs 4.1.“Izglītības programmu īpatsvars, kas ir akreditētas uz noteikto akreditācijas periodu bez papildu nosacījumiem”, nosakot tam bāzes vērtību kā atskaites punktu, pret kuru tiks mērīts mērķu sasniegšanas progress. Vienlaikus aicinām izvērtēt, vai rezultatīvais rādītājs 4.2.“Finansējums uz vienu pilna laika ekvivalenta studējošo (% no OECD vidējā)” raksturo politikas rezultātu “Ilgtspējīga un efektīva izglītības sistēmas un resursu pārvaldība”. | **Iebildums ir ņemts vērā.** Rezultatīvais rādītājs 4.1. “Izglītības programmu īpatsvars, kas ir akreditētas uz noteikto akreditācijas periodu bez papildu nosacījumiem” ir precizēts, nosakot tam bāzes vērtību 0%, kā atskaites punktu, pret kuru tiks mērīts mērķu sasniegšanas progress. Šāda vērtība tiek noteikta, jo 2020. g. 6. oktobrī ir pieņemta jauna izglītības programmu akreditācijas kārtība. Rezultatīvais rādītājs 4.2.“Finansējums uz vienu pilna laika ekvivalenta studējošo (% no OECD vidējā)” raksturo politikas rezultātu “Ilgtspējīga un efektīva izglītības sistēmas un resursu pārvaldība”, jo, gan OECD, gan Pasaules Bankas eksperti ir vairākkārt norādījuši, ka AI sistēma Latvijā ir nepietiekami fiansēta (iesk. izmaksas uz vienu studentu), salīdzinot ar lielāko daļu Eiropas valstu un pretēji Latvijas valdības noteiktajiem mērķiem (sk. <https://www.izm.gov.lv/images/izglitiba_augst/Pasaules_Banka/Vol_1_Sytem-Level_Funding.pdf> 68.; 182. lpp., u. c.). Finanšu resursu izmantošana ir labas pārvaldības jautājums gan izglītības iestāžu, gan sistēmas līmenī.  | Precizēts Pamatnostādņu projekts – 6.sadaļa. |
| 31. | Pamatnostādņu projekts  | **Finanšu ministrija** 9. Lūdzam pamatnostādņu projekta 49.lpp. pēc teikuma “Tāpat arī tiks izskatītas iespējas ar nodokļu atlaidēm saistītām politikas iniciatīvām, lai stimulētu darba devēju investīcijas nodarbināto izaugsmē, jo īpaši attiecībā uz mikro, mazajiem un vidējiem komersantiem.”…ievietot tekstu šādā redakcijā: “Spēkā esošajā Uzņēmumu ienākuma nodokļa likumā (turpmāk – likums) (stājās spēkā 2018. gada 1. janvārī) šobrīd nav plānots paredzēt papildu nodokļu atvieglojumus. Atzīmējam, ka jau pats likums paredz labvēlīgu nodokļa maksāšanas režīmu, nosakot, ka uzņēmumu ienākuma nodokļa nomaksas pienākums iestājas peļņas sadales brīdī. Tādējādi likums pats par sevi ir uzņēmējdarbību veicinošs, radot iespēju uzņēmumiem līdzekļus ieguldīt uzņēmumu attīstībā.”  | **Iebildums ir ņemts vērā.**Precizēta atbilstošā pamatnostādņu uzdevuma 3.3.2. teikuma redakcija: “Tāpat arī tiks izskatītas iespējas ar likumdošanas izmaiņām saistītām un citām iniciatīvām stimulēt darba devēju investīcijas nodarbināto izaugsmē.” | Precizēts Pamatnostādņu projekts - 7.sadaļa (3.mērķa apraksts). |
| 32. | Pamatnostādņu projekts  | **Finanšu ministrija** 10. Lūdzam sniegt skaidrojumu par 62.resora “Mērķdotācijas pašvaldībām” sasaisti ar pamatnostādņu projekta 3.pielikumā minētajiem uzdevumiem Nr.3.2.2. un Nr.4.2.1., kā arī skaidrot minētajiem uzdevumiem nepieciešamā Eiropas Savienības (turpmāk – ES) finansējuma iekļaušanu 62.resorā. Papildus lūdzam sniegt skaidrojumu par norādīto plānoto ES finansējumu 2021.gadā 62.resoram “Mērķdotācijas pašvaldībām” 430 000 *euro* apmērā, kā arī par papildus nepieciešamo finansējumu 2021.gadam pamatfunkciju īstenošanai 150 000 *euro* apmērā, 4.2.1.uzdevuma ietvaros.  | I**ebildums ir ņemts vērā.** | Precizēts Pamatnostādņu projekta 3.pielikums. |
| 33. | Pamatnostādņu projekts  | **Finanšu ministrija** 11. Vēršam uzmanību, ka pamatnostādņu projektā ir paredzēta finansiāla ietekme uz pašvaldību budžetiem. Jānorāda, ka pašvaldības viena no autonomajām funkcijām ir gādāt par izglītību savā teritorijā, līdz ar to izglītības funkciju īstenošanu pašvaldība veic sava budžeta ietvaros. Ja pamatnostādņu īstenošanas rezultātā pašvaldībām ir paredzētas papildus darbības ar finansiālu ietekmi, nepieciešams tās saskaņot ar Latvijas Pašvaldības savienību. | **Iebildums ir ņemts vērā.** | Precizēts Pamatnostādņu projekta 3.pielikums. |
| 34. | Pamatnostādņu projekts  | **Finanšu ministrija** 12. Lūdzam precizēt pamatnostādņu projekta 3.pielikumā norādīto kopējo nepieciešamo papildu finansējumu pašvaldību budžetos 2023. un 2024.gadā atbilstoši pamatnostādņu projekta 3.pielikumā norādītajai informācijai sadalījumā pa uzdevumiem.  | **Iebildums ir ņemts vērā.** | Precizēts Pamatnostādņu projekta 3.pielikums. |
| 35. | Pamatnostādņu projekts  | **Finanšu ministrija** 13. Lūdzam pamatnostādņu projektā (55.lp.) precizēt informāciju attiecībā 8.3.6.2.pasākumu “Izglītības kvalitātes monitoringa sistēmas izveide”, ņemot vērā, ka tas ir 8.3.6.specifiskā atbalsta mērķa “Ieviest izglītības kvalitātes monitoringa sistēmu” pasākums, nevis atsevišķs specifiskais atbalsta mērķis. | **Iebildums ir ņemts vērā.** | Precizēts Pamatnostādņu projekta 3.pielikums. |
| 36. | Pamatnostādņu projekts  | **Finanšu ministrija** 14. Lūdzam pamatnostādņu projektā (55.lp.) precizēt informāciju attiecībā 8.3.6.2.pasākumu “Izglītības kvalitātes monitoringa sistēmas izveide”, ņemot vērā, ka šāds pasākums tiek īstenots 2014.-2020.gada Eiropas Savienības fondu plānošanas periodā. | **Iebildums ir ņemts vērā.**  | Precizēts Pamatnostādņu projekta 3.pielikums. |
| 37. | Pamatnostādņu projekts  | **Finanšu ministrija** 15. Lai nodrošinātu viennozīmīgu izpratni, aicinām precizēt pamatnostādņu projektā (29.lp.) rezultāta rādītāju 2.7., norādot, uz kādu izglītības iestāžu absolventiem ir attiecināms minētais rādītājs. | **Iebildums ir ņemts vērā.** Rādītājs 2.7. precizēts, norādot, ka tas attiecas uz augstākās izglītības iestāžu absolventiem. | Precizēts Pamatnostādņu projekts – 6.sadaļa. |
| 38. | Pamatnostādņu projekts  | **Finanšu ministrija** 16. Lūdzam skaidrot, kādi finansējuma avoti iekļauti pamatnostādņu projekta 3.pielikumā ailēs “ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana”. | **Iebildums ir ņemts vērā.**Pamatnostādņu projekta 3.pielikuma ailēs “ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana” ir ietver šādus finansējuma avotus: ESIF 2014.-2020.gada finansējumu, ESIF 2021.-2027.gada finansējumu, ES programmas izglītības, jaunatnes un sporta jomā Erasmus+ 2021.-2027.gadam finansējumu. | Precizēts Pamatnostādņu projekta 3.pielikums. |
| 39. | Pamatnostādņu projekts  | **Tieslietu ministrija** 1.Saskaņā ar Izglītības likuma 13.1 pantu, Izglītības attīstības pamatnostādnes izstrādā Izglītības un zinātnes ministrija un pēc Saeimas Izglītības, kultūras un zinātnes komisijas atbalsta saņemšanas Izglītības un zinātnes ministrija virza tās apstiprināšanai Ministru kabinetā. Vēršam uzmanību, ka pašreiz Pamatnostādņu projektā tiek norādīta nepareiza atsauce uz Izglītības likuma normu, atsaucoties uz Izglītības likuma 13.pantu, kas regulē starptautisko sadarbību izglītībā. Ņemot vērā minēto, lūdzam precizēt Pamatnostādņu projekta 1.nodaļas (4.lappusē) norādīto atsauci uz Izglītības likumu. | **Iebildums ir ņemts vērā.** | Precizēts Pamatnostādņu projekts. |
| 40. | Pamatnostādņu projekts  | **Tieslietu ministrija** 2. Pamatnostādņu projekta 2021.–2027.gadam virsmērķis ir nodrošināt kvalitatīvas izglītības iespējas visiem Latvijas iedzīvotājiem, lai veicinātu viņu potenciāla attīstību un īstenošanu visa mūža garumā un lai veidotu viņu spēju mainīties un atbildīgi vadīt pastāvīgās pārmaiņas sabiedrībā un tautsaimniecībā. Tāpat Pamatnostādņu projektā cita starpā norādīts, ka īstenojot izglītības attīstības mērķus, būs iespējams sasniegt 2021.–2027.gada izglītības politikas rezultātu,proti,kvalitatīva un mūsdienīga izglītība. Vēršam uzmanību, ka, attiecībā uz vienu no sociālās atstumtības riska grupām – **ieslodzītajiem, kuri apgūst vispārējo un profesionālo izglītību ieslodzījuma vietās,** Pamatnostādņu projektā nav iezīmēti nekādi risinājumi. Pamatnostādņu projekta Uzdevumā 3.1.1. “Nodrošināt iekļaujošas izglītības pieeju visos izglītības līmeņos" ir tikai vienu reizi pieminēti ieslodzītie[[5]](#footnote-5), nedodot nekādas norādes uz paredzēto risinājumu.Lai vērstu uzmanību tādai izglītojamo kategorijai kā ieslodzītie, kuri ir nepamatoti neievēroti kopējā izglītības sistēmā valstī, Tieslietu ministrija kopā ar Ieslodzījuma vietu pārvaldi (turpmāk – IeVP) ir organizējusi vairākas tikšanās ar Izglītības un zinātnes ministrijas un izglītības iestāžu pārstāvjiem par iespēju turpmāk nodrošināt ieslodzīto izglītību jaunajā kompetenču izglītības ietvarā. Atgādinām, ka saskaņā ar Latvijas Sodu izpildes kodeksa (turpmāk – Kodekss) 61.3pantā noteikto, izglītošana ir viens no notiesāto sociālās rehabilitācijas līdzekļiem, kas savukārt ir notiesāto resocializācijas procesa sastāvdaļa. Kodeksa 67. pants noteic, ka notiesātajiem mācības vispārējās un profesionālās izglītības iegūšanai organizē vispārējās un profesionālās izglītības iegūšanu regulējošajos normatīvajos aktos noteiktajā kārtībā. Savukārt Apcietinājumā turēšanas kārtības likuma 24. pantā ir noteikts, ka izmeklēšanas cietuma administrācija pēc iespējas nodrošina, lai apcietinātie apgūst vispārējo, profesionālo un interešu izglītību.Latvijā noteiktajā ieslodzīto resocializācijas sistēmā ir iekļauti resocializācijas līdzekļi, kuru mērķis ir iedarboties uz ieslodzīto atkārtota noziedzīga nodarījuma riskiem, tajā skaitā, darba neesamību un nestabilu nodarbinātību, sniedzot iespēju iegūt vispārējo un profesionālo izglītību. Izglītības procesā ieslodzījuma vietās tiek iesaistīti gan notiesātie, gan apcietinātie. Apcietinātie iesaistās izglītības procesā pēc pašu vēlmes, un izmeklēšanas cietumā atrodas līdz brīdim, kad procesa virzītājs maina drošības līdzekli (apcietinājuma termiņš ir atkarīgs no noziedzīgā nodarījuma izdarīšanas smaguma un procesa virzītāja lēmuma), vai arī notiesājošam spriedumam stājoties likumīgā spēkā. Notiesātās personas iesaistās izglītības procesā brīvprātīgi un ieslodzījuma vietu amatpersonu motivēti, ja notiesātā riska un vajadzību izvērtējumā tiek konstatēts, ka izglītības neesamība ir risks jauna noziedzīga nodarījuma izdarīšanai. Ieslodzījuma vietās šobrīd ir labi attīstīta ieslodzīto izglītības sistēma, kuras ietvaros ieslodzītajiem ir plašas iespējas iegūt vispārējo un profesionālo izglītību profesijās, kuras darba tirgū ir pieprasītas (piemēram, metinātājs, galdnieks, šuvējs u.tml.). Tomēr kompetenču izglītības modeļa ieviešana ir saistīta ar nopietnām problēmām skolās, kuras nodrošina ieslodzīto izglītību, kā rezultātā ir prognozējams, ka tuvākajā laikā skolas var atteikties sadarboties ar ieslodzījuma vietām. Liela nozīme ieslodzīto izglītības modeļa sakārtošanā bija Ieslodzīto izglītības politikas pamatnostādnēm 2006.- 2012. gadam (apstiprinātas ar Ministru kabineta 2006. gada 15. jūnija rīkojumu Nr. 443). Šo pamatnostādņu un no tām izrietošās programmas īstenošanas rezultātā izdevās ieviest efektīvu ieslodzīto izglītības sistēmu, kurā ieslodzītajiem tiek piedāvāts plašs viņu mācību spējām atbilstošs izglītības programmu klāsts, katrā ieslodzījuma vietā darbojas vairākas izglītības iestādes, un soda izciešanas laikā ir iespējams apgūt darba tirgū pieprasītas profesijas. Šobrīd sadarbībā ar valsts un pašvaldību izglītības iestādēm, ieslodzījuma vietās tiek īstenotas vispārējās pamata un vidējās izglītības programmas (2019. gadā tika īstenotas 17 vispārējās izglītības programmas), un profesionālās izglītības programmas, kuru īstenošanas ilgums ir no 640 līdz 1510 stundām, (2019. gadā tika īstenotas 24 profesionālās izglītības programmas). Ņemot vērā to, ka vairākās ieslodzījuma vietās tiek īstenotas līdzīgas izglītības programmas, ieslodzītie, kas tiek pārvietoti no vienas ieslodzījuma vietas uz citu, var turpināt uzsāktās mācības. Minētais ir ļoti svarīgs aspekts, jo izglītības programmu pēctecība ļauj lietderīgi izmantot ieguldītos finanšu līdzekļus ieslodzītā izglītošanai mācību gada vai mācību programmas ietvaros. Šobrīd ieslodzījuma vietās izglītības programmas tiek īstenotas klātienes, neklātienes un tālmācības izglītības ieguves formā. Tālmācībā izglītību var apgūt tikai notiesātie, kuri sodu izcieš atklātajā cietumā, kas ļauj viņiem personiski ierasties izglītības iestādē, gan mācību materiālu saņemšanai, gan eksāmenu kārtošanai. Savukārt pārējiem notiesātajiem normatīvie akti neparedz iespēju atstāt brīvības atņemšanas iestādes teritoriju valsts pārbaudījumu kārtošanai, kā arī pastāvīgi izmantot visus internetā pieejamos resursus. Turklāt tālmācību norisei ir nepieciešams interneta pieslēgums, kura izmantošana ieslodzījuma vietās notiek tikai ieslodzījuma vietu vai izglītības iestāžu personāla pastiprinātā kontrolē. Liela daļa ieslodzīto iegūst pamatizglītību, kas ir ļoti svarīga tālākizglītībai, un tam, lai mazinātu nabadzības vai sociālās atstumtības riskam pakļauto iedzīvotāju skaitu. Turklāt tādejādi ieslodzījumā pavadītais laiks tiek izmantots lietderīgi.Iepriekšējo gadu sadarbība ar izglītības iestādēm bija ļoti veiksmīga,- ik gadu vispārējo izglītību iegūst vidēji 400 ieslodzītie, un profesionālo izglītību vidēji 500 ieslodzītie.Lai varētu izprast ieslodzīto izglītošanas īpatnības, IeVP ir definējis vispārīgu situācijas un galveno problēmu aprakstu:ieslodzīto kopīgās iezīmes: -vecums no 14 līdz 60 gadiem,-nav iegūta pamatizglītība vai profesionālā izglītība,-mācības tiek atsāktas pēc ilga pārtraukuma,-nav izglītību apliecinošu dokumentu,-nav pietiekoši attīstītas prasmes patstāvīgi izglītoties.atšķirīgās iezīmes:- zems latviešu valodas zināšanu līmenis;- ir ārējā motivācija mācībām;- nav datorprasmju iemaņu;- atkarību izraisošu vielu ietekme atstājusi neatgriezeniskas sekas uz domāšanas procesu, ka būtiski ietekmē mācīšanos;- ir garīgās veselības un attīstības traucējumi.- labas latviešu valodas, krievu un angļu valodas zināšanas;- ir izteikta vēlme mācīties;- vēlas apgūt vairākas profesionālās izglītības;- vēlas iegūt augstāko izglītību (finansiāli ir spējīgi segt ar dalību studiju programmā saistītos izdevumus).Pēdējo gadu statistika liecina, ka diezgan daudz ieslodzīto vēlas iegūt vidējo izglītību, - 2019. gadā vidēji gadā tika iesaistīti 256 ieslodzītie vidējās izglītības programmas apguvē, 2018. gadā – 293, un daļa no tiem interesējas arī par iespēju apgūt augstāko izglītību attālināti. Savukārt vispārējās pamatizglītības apguvē 2019. gadā vidēji bija iesaistīti 133 ieslodzītie, 2018. gadā – 164. Arī tie ieslodzītie, kas vairākas reizes nokļūst cietumā, ikreiz izmanto izglītības iespējas gan turpinot iegūt vidējo izglītību, gan iegūstot vairākas profesionālās kvalifikācijas. Ieslodzījuma vietas šobrīd sadarbojas ar septiņām vispārējās izglītības iestādēm (Daugavpils 17. vidusskola, Rīgas 14. vidusskola, Jelgavas Amatu vidusskola, Jēkabpils 2. vidusskola, Liepājas 8. vidusskola, Rīgas Reinholda Šmēlinga vidusskola, Valmieras 2. vidusskola) un septiņām profesionālās izglītības iestādēm (profesionālās izglītības kompetences centrs "Jelgavas Tehnikums", profesionālās izglītības kompetences centrs "Rīgas Stila un modes tehnikums", profesionālās izglītības kompetences centrs "Daugavpils Būvniecības tehnikums", profesionālās izglītības kompetences centrs "Daugavpils tehnikums", Daugavpils Tirdzniecības profesionālā vidusskola, Aizkraukles profesionālā vidusskola, profesionālās izglītības kompetences centrs "Rīgas Valsts tehnikums").Nepilngadīgie Cēsu Audzināšanas iestādē nepilngadīgajiem tiek iesaistīti vispārējās izglītības apguvē, izglītības programmas šajā iestādē īsteno Cēsu 2.vakara (maiņu) vidusskola, kas ir Cēsu Audzināšanas iestādes nepilngadīgajiem struktūrvienība un atrodas IeVP pakļautībā. Tāpat vēršam uzmanību uz Tieslietu ministrijas un IeVP iepriekš norādītajiem izaicinājumiem izglītības programmu īstenošanai ieslodzījuma vietās, kas izriet no valstī notiekošās izglītības reformas:Kompetencēs balstītu izglītības programmu īstenošana ieslodzījuma vietās būs apgrūtināta (ieslodzījuma vietā nav iespējams veikt eksperimentus, veikt lauka darbus, veidot vizuālus materiālus, darboties projektos, izmantot dažādus informācijas avotus, modeļus, tajā skaitā tiešsaistes resursus, jo ieslodzītajiem ir ierobežotas iespējas piekļūt internetam, tāpat arī nav iespējams mācīties ārpus mācību klasēm) vai arī to īstenošanai būs nepieciešamas lielas izmaksas, kas izglītības iestādēm nebūs finansiāli izdevīgi.Vidējās izglītības programmu īstenošana – ieslodzījuma vietās izglītības iestādēm ir ierobežotas iespējas īstenot vidējās izglītības programmas, jo izglītības programmas noteic, ka ir jāveido vismaz divus padziļināto kursu komplektus jeb izvēļu grozus ar trīs padziļinātiem kursiem katrā no tiem (vismaz vienam padziļinātajam kursam katrā izvēļu grozā jābūt atšķirīgam). Ieslodzījuma vietās izglītojamo skaits klasēs ir ļoti neliels, piemēram,  Jēkabpils, Liepājas, Jelgavas un  Iļģuciema cietumā vidējais izglītojamo skaits, kas iegūst vidējo izglītību, ir no 9 līdz 22 izglītojamiem.Nepieciešamība izglītības programmas ieslodzījuma vietās  īstenot klātienes formā – tā ir efektīvākā pamata izglītības programmas īstenošanas forma ieslodzītajiem, jo ļauj sekmīgāk apgūt vielu pēc ilga mācību pārtraukuma. Turklāt jāņem vērā, ka ieslodzīto vidū liels tādu personu īpatsvars, kam piemīt psihiskās veselības problēmas, uzvedības traucējumi, mācību traucējumi, u.tml. Nepieciešamība noteikt mazāku izglītojamo skaitu klasēs, kurās izglītojamie apgūst vispārējo izglītību ieslodzījuma vietās, tostarp, klašu apvienošanas gadījumā.Centralizēto eksāmenu rezultātu indekss – pedagogiem nebūs finansiāli izdevīgi īstenot izglītības programmas ieslodzījuma vietās, tādēļ, ka stājoties spēkā  Ministru kabineta 2018. gada 11. septembra noteikumiem Nr. 583 "Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē" (stājās spēkā 2020. gada 1. augustā), ieslodzīto izglītojamo centralizēto eksāmenu rezultātu indekss negatīvi ietekmēs kopējo skolas izglītojamo eksāmenu rezultātus, kas savukārt ietekmēs pedagogu darba samaksu. Vienotas izglītības programmas (gan pamatizglītības, gan vidējās) izstrāde un īstenošana ieslodzījuma vietās – šis ir izglītības iestāžu, kuras izglītības programmas īsteno ieslodzījuma vietās, piedāvātais risinājums. Tas ļautu saglabāt programmas īstenošanas pēctecību visās ieslodzījuma vietās un vēlāk iekļauties izglītības iestāžu programmās ārpus cietuma. **Ņemot vērā minēto, Tieslietu ministrijas ieskatā Pamatnostādņu projektā nepieciešams iezīmēt risinājumu ieslodzīto izglītības procesa turpmākai attīstībai un pilnveidošanai, tādējādi nodrošinot vienlīdzīgu iespēju radīšanu sociālās atstumtības riska grupā esošie izglītojamajiem (piemēram, iezīmējot ieslodzītos jauniešus kā mērķa grupu pie NEET jauniešiem paredzēto uzdevumu aprakstiem, iezīmējot pieaugušos ieslodzītos kā mērķa grupu pie attiecīgiem uzdevumu aprakstiem u.tml.).**  | **Iebildums ir ņemts vērā.**  | Precizēts Pamatnostādņu projekts – 7.sadaļa (3.mērķa apraksts). |
| 41. | Pamatnostādņu projekts  | **Tieslietu ministrija** 3. Tāpat norādām, ka Pamatnostādņu projektā vērsta uzmanība tehnoloģiju un digitālo prasmju attīstību,kas pēc nozīmīguma tiek pielīdzināta lasītprasmei un rēķināšanas prasmei, uzsverot, ka vismaz pamata līmenī tās ir un būs nepieciešamas ikvienam jebkurā darbības jomā. Turklāt digitālās prasmes ir svarīgas ne tikai profesionālajā vidē, bet arī ikdienas darbību veikšanā, ko nosaka vispārēja procesu un ekonomikas digitalizācija, t.sk. strauja dažādu e-pakalpojumu attīstība. Attiecībā uz digitālo prasmju attīstības līmeni un attīstības iespējām tuvāko nākotni iezīmē nevienlīdzība jeb t.s. “digitālā plaisa” starp dažādām sabiedrības grupām. Lai to novērstu, īpaša uzmanība jāpievērš grupām ar zemām digitālajām prasmēm vai nepietiekamām iespējām tās attīstīt (pieaugušie vecumā pēc 50, iedzīvotāji lauku reģionos u.c.). Atbilstoši IeVP sniegtajai informācijai, arī daļai ieslodzīto ir vājas digitālās prasmes. **Līdz ar to arī ieslodzījuma vietās esošos izglītojamos būtu jāiekļauj pasākumos un aktivitātēs personām ar zemām digitālajām prasmēm, vai nepietiekamām iespējām tās attīstīt.** | **Iebildums ir ņemts vērā.** Digitālo prasmju attīstīšana plānota kā daļa no pilnveidotā mācību satura un pieejas ieviešanas vispārējā izglītībā, tādējādi šādu prasmju attīstīšanas un stiprināšanas iespējas ir pieejamas izglītības iestādēm, kas īsteno izglītības programmas ieslodzījuma vietās. Lai saglabātu dokumenta vieglu uztveramību un izvairītos no pārlieku detalizētiem, gariem aprakstiem, pašreizējā redakcija neparedz tālāku detalizācijas pakāpi. Savukārt, iedzīvotāju ar zemām digitālajām prasmēm atbalsta pasākumi tiek plānoti VARAM atbildībā esošo Digitālās transformācijas pamatnostādņu ietvaros.  | Precizēts Pamatnostādņu projekts – 7.sadaļa (3.mērķa apraksts). |
| 42. | Pamatnostādņu projekts  | **Tieslietu ministrija** 4.Pamatnostādņu projekts paredz mērķi "Atbalsts ikviena izaugsmei", proti, valsts kopējās attīstības kontekstā ir būtiski, ka ikvienam indivīdam ir pieejams mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums. Mērķis pilnībā ir attiecināms uz ieslodzīto izglītības īstenošanas mērķi un vienlaikus – arī uz vienu no resocializācijas mērķiem (soda izpildes laikā radīt priekšnosacījumus personai iesaistei legālā darba tirgū pēc atbrīvošanas). Pamatnostādņu projekta mērķis "Atbalsts ikviena izaugsmei" aptver plānoto rīcībpolitiku nepieciešamā atbalsta nodrošināšanai dažādām izglītojamo grupām un šķēršļu, kas mazina piekļuves iespējas kvalitatīvai izglītībai, novēršanu. Divi rīcības virzieni ietver institucionālus jeb izglītības iestādes mēroga risinājumus un pašvaldības un vietējās kopienas mēroga risinājumus. Atsevišķs rīcības virziens paredzēts pieaugušo izglītības sistēmas attīstībai un kvalitatīvas pieaugušo izglītības pieejamībai. Pieaugušo izglītībai veltītais rīcības virziens saistāms ar pamatnostādņu 2.mērķi "Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums", kas paredz uz izglītības piedāvājuma visos līmeņos un veidos pilnveidi vērstu rīcību, tajā skaitā pieaugušajiem, nodrošinot tā atbilstību aktuālām attīstības tendencēm katrā jomā, pētniecībā balstītiem secinājumiem un darba tirgus attīstības perspektīvām, kā arī augstiem kvalitātes standartiem. **Vēršam uzmanību, ka minētais mērķis pilnībā attiecas uz ieslodzītajiem un tāpēc Pamatnostādņu projekts ir jāpapildina ar skaidri iezīmētu vīziju attiecībā uz ieslodzīto izglītības (vispārējās un profesionālās) attīstību.** | **Iebildums ir ņemts vērā.**  | Precizēts Pamatnostādņu projekts – 7.sadaļa (3.mērķa apraksts). |
| 43. | Pamatnostādņu projekts  | **Latvijas Lielo pilsētu asociācija** Pamatnostādņu projekta 8.lpp.Pašvaldības atbildības palielināšana par tās izglītības iestādi vai iestādēm un koordinēta un stratēģiska pašvaldības un kopienas ieguldījumu vadīšana, lai izglītības iestādes darbotos sekmīgi, jaunieši tiktu iespējoti, tiktu veicināta bērnu un jauniešu iekļautība, emocionālā labizjūta un piederība.Precizēt kā pašvaldības iespējos jauniešus. Jāizvēlas cita terminoloģija, lai nerastos pārpratumi.Akadēmisko terminu datu bāzē norādīts termins – aktivizēt. | **Iebildums ir daļēji ņemts vērā.**Konkrētā atkāpe ir papildināta ar terminu “aktivizēt”, saglabājot arī terminu “iespējot”. “Iespējošana” norāda ne tikai uz jauniešu aktivizēšanu, bet arī tādas vides, sadarbības un nosacījumu veidošanu, kur jaunieši var aktīvi līdzdarboties. Termina “aktivizēšana” nozīme primāri ir saistīta ar priekšstatu, ka jaunieši ir pasīvi pirms tiek iesaistīti kādās pašvaldības organizētās aktivitātēs, savukārt termins “iespējot” norāda, ka būtiska ir iekšējā motivācija, dažādu priekšnosacījumu veidošana, lai jaunieši paši pieņemtu lēmumu būt aktīvi, līdzdarbotos.  | Precizēts Pamatnostādņu projekts – sadaļa “Kopsavilkums”. |
| 44. | Pamatnostādņu projekts  | **Latvijas Lielo pilsētu asociācija**Pamatnostādņu projekta 27.lpp.RR1.3. Pedagogu un augstākās izglītības iestāžu akadēmiskā personāla mēneša vidējās bruto samaksas attiecība pret citu darbinieku ar augstāko izglītību mēneša vidējo bruto samaksu:1) Pamatizglītības un pirmsskolas pedagogi,2) Vidējās izglītības pedagogi,3) Profesionālās izglītības pedagogi,4) Universitāšu un citu augstākās izglītības iestāžu akadēmiskais personāls.Lūdzam papildināt un mainīt numerāciju:4. Profesionālās ievirzes un interešu izglītības pedagogi; 5. Universitāšu un citu augstākās izglītības iestāžu akadēmiskais personāls. | **Iebildums ir ņemts vērā pēc būtības.** Nodrošinot metodoloģisku drošticamību un precizitāti, rādītājam izmantoti Eurostat/CSP Darba samaksas struktūras apsekojuma dati, kas ir vispārīgi sadalīti pa izglītības pakāpēm un izglītības veidiem. Dati nav sadalīti dziļāk pa izglītības programmu veidiem un izglītības programmu specifiskajiem veidiem. No šāda sadalījuma izriet, ka, piemēram, dati par profesionālās ievirzes pedagogu vidējo bruto samaksu ir iekļauti datos par profesionālās izglītības pedagogu vidējo bruto samaksu. Tāpat interešu izglītības skolotāji ir uzskatāmi par pedagogu amatiem pielīdzināmu amatu izglītības iestādē (MK 10.05.2011.g.noteikumi Nr.354). |  |
| 45. | Pamatnostādņu projekts  | **Latvijas Lielo pilsētu asociācija**Pamatnostādņu projekta 34.lpp.Uzdevums 1.1.4. Nodrošināt konkurētspējīgu atalgojumu. Pēc 2022. gada 31. decembra, kad beidzas esošais pedagogu darba samaksas paaugstināšanas grafiks, plānots turpināt nodrošināt pakāpenisku un plānveidīgu pedagogu darba samaksas paaugstinājumu un izstrādāt, un ieviest jaunu pedagogu atalgojuma modeli vispārējā izglītībā, tostarp izvērtējot pedagogu slodžu līdzsvarošanu starp pirmsskolas izglītības un vispārējās pamata un vidējās izglītības pedagogiem un veicot saistītās izmaiņas profesionālās izglītības un profesionālās ievirzes izglītības pedagogu atlīdzības modelī.Lūdzam skaidrot, kas tiek plānots saistībā ar interešu izglītības pedagogiem. Kam tiks pielīdzināts vai līdzsvarots viņu atalgojums? Lūdzam papildināt tekstu [..] *profesionālās ievirzes un interešu izglītības pedagogu atlīdzības modelī.* | **Iebildums ir ņemts vērā.** | Precizēts Pamatnostādņu projekts – 7.sadaļa (1.mērķa apraksts).  |
| 46. | Pamatnostādņu projekts  | **Latvijas Lielo pilsētu asociācija**Pamatnostādņu projekta 46.lpp.Plānots atbalsts talantu un izcilības attīstībai vispārējā un profesionālajā izglītībā. Vispārējā izglītībā paredzēts izstrādāt starptautiskajai praksei atbilstošu izglītojamo talantu attīstības pasākumu sistēmu (STEM un integrēto zinātņu olimpiāžu satura piedāvājums, satura digitalizācija un pieejamība vispārējās izglītības iestādēm; zinātniskās pētniecības konferences, šauras specializācijas pētniecības problēmu sacensības robotikas jomā un hakatoni; sistēmiska dalība tiešsaistes starptautiskos pasākumos, atbalsta sistēma pedagogiem, kas strādā ar augsto sasniegumu izglītojamajiem, pedagogu meistarklases ar starptautisku ekspertu dalību un pētījumi par izglītojamo sasniegumu attīstības iespējām un instrumentiem u.c.). Nepieciešams paplašināt pasākumu saturisko grozu, ņemot vērā, ka liela daļa tādu izglītības pasākumu kā debašu turnīri, nacionāla mēroga skates, robotikas čempionāti, hakatoni šobrīd ir ar iniciatīvas raksturu.Priekšlikums papildināt ar interešu izglītību, jo robotika tiek īstenota ļoti daudzās Latvijas interešu izglītības iestādēs, kā arī privātajās institūcijās, kas vienlaikus veidotu sadarbību un jomas monitoringu. Tāpat ir tādas šauras specializācijas jomas kā tehniskā modelēšana, trases automodelisms, kuģu modelisms, droni. Šajās jomās notiek pasaules mēroga sacensības, kurās piedalās arī Latvijas pārstāvji. | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts).  |
| 47. | Pamatnostādņu projekts  | **Latvijas Lielo pilsētu asociācija**Pamatnostādņu projekta 48.lpp.**Rīcības virziens 2.2. Izglītības vides attīstība.** Uzdevums. 2.2.1 . Stiprināt vispārējās izglītības iestāžu nodrošinājumu ar mūsdienīgas un kvalitatīvas izglītības īstenošanai nepieciešamajiem resursiem, mācību vidi un infrastruktūru.Rīcības virzienu “2.2. Izglītības vides attīstība” lūdzam papildināt ar konkrētu uzdevumu: ***“Nodrošināt nepieciešamos datoru komplektus, informācijas tehnoloģijas, biroja tehniku un digitālos risinājumus kvalitatīva izglītības procesa nepārtrauktai īstenošanai.”*** **Nekavējoties jāstiprina izglītības iestāžu digitālo resursu kapacitāte, nodrošinot to iespējas īstenot attālinātu un tiešsaistes mācību procesu, izmantojot daudzveidīgus digitālos resursus un rīkus.** | **Iebildums ir daļēji ņemts vērā.** Papildus pamatnostādņu redakcijas precizēšanai, jāatzīmē, ka šāda detalizācijas pakāpe atbilst pasākuma nosaukumam (nevis uzdevuma nosaukumam). Konkrēts pasākums, kas saistīts ar datoru komplektu, informācijas tehnoloģiju, biroja tehnikas un digitālo risinājumu nodrošināšanu kvalitatīva izglītības procesa nepārtrauktai īstenošanai tiks iekļauts pamatnostādņu Rīcības plānā.  | Precizēts Pamatnostādņu projekts - 7.sadaļa (2.mērķa apraksts). |
| 48. | Pamatnostādņu projekts  | **Latvijas Lielo pilsētu asociācija**Pamatnostādņu projekta 52.lpp.Paredzamo reformu (pāreja uz kompetenču pieejā balstītu mācību saturu; izglītības iestāžu tīkla sakārtošana; AI iestāžu iekšējās pārvaldības modeļa maiņa) ieviešanai nepieciešama izglītības iestāžu vadības kapacitātes un kompetenču attīstība vispārējā, profesionālajā un augstākajā izglītībā.Lūdzam papildināt tekstu [..] vispārējā, profesionālajā, **profesionālās ievirzes**, **interešu** un augstākajā izglītībā. | **Iebildums ir ņemts vērā.** | Precizēts Pamatnostādņu projekts - 7.sadaļa (4.mērķa apraksts). |
| 49. | Pamatnostādņu projekts  | **Rektoru padome**1.“*Mūsdienu vajadzībām nepietiekami atbilstošu augstākās izglītības piedāvājumu*” neraksturo augstākās izglītības neto finanšu atdeve (19. lp.). Jebkurā gadījumā, neto finanšu atdeve, ja runa ir par indivīdu, *per se* Latvijai būs mazāka, jo Latvijā nepastāv bezmaksas augstākā izglītība kā vairumā ES un OECD valstīs, kā arī neto finanšu atdevi ierobežo valstī pastāvošie darba tirgus nosacījumi – atalgojuma līmenis, nodokļu sistēma uc. Bez tam, pamatnostādņu rādītājs 4.1. apgalvo, ka šobrīd finansējums uz vienu pilna laika ekvivalenta studējošo ir aptuveni 48% no OECD vidējā, kas liek domāt par nepietiekošām finansiālām investīcijām augstākajā izglītībā, kas nesasniedzot optimālu finansējuma līmeni, var negatīvi ietekmēt investīciju neto finanšu atdevi kopumā. Ja runa ir par neto finanšu atdevi, kuru aprēķina no valsts ieguldītā finansējuma augstākajā izglītībā, tad tas ir atbilstoši tekstā jāprecizē un šādu formulējumu RP atbalsta, taču tas jānovieto zem atbilstoša nosaukuma. *Aicinām vai nu precizēt pamatojumu apgalvojumam “Mūsdienu vajadzībām nepietiekami atbilstošs augstākās izglītības piedāvājums” vai nu pārformulēt to atbilstoši “Pastāv nepieciešamība kāpināt augstākās izglītības neto finanšu atdevi”.* | **Iebildums ir ņemts vērā.** | Precizēts Pamatnostādņu projekts – 4.sadaļa. |
| 50. | Pamatnostādņu projekts  | **Rektoru padome**2.Zemu motivāciju noteikti neraksturo rādītājs, kas “*ievērojami pārsniedz ES vidējo rādītāju*” (22. lp.). Lūdzam paskaidrot, vai ir plānots IKT speciālistus sagatavot (ieguldot nozīmīgus valsts budžeta līdzekļus) darbam citās ES valstīs, ja šobrīd jau tiek gatavoti speciālisti tādā apjomā, ka Latvijas darba tirgū nepastāv atbilstoša infrastruktūra to absorbēšanai, skat. “*saskaņā ar DESI datiem IKT speciālisti veido mazāku darbaspēka īpatsvaru (Latvijā – 2,3%) nekā pārējā ES*”.*Gadījumā, ja nav nolūks gatavot speciālistus darbam citās ES valstīs, aicinām šo argumentu kopu no pamatnostādnēm svītrot.* | **Iebildums nav ņemts vērā.** Šis pasākums ir plānots sasaistē ar Digitālās transformācijas pamatnostādnēm 2021.-2027.gadam (VARAM), kas paredz kāpināt IKT speciālistu īpatsvaru Latvijā; viens no Digitālās transformācijas pamatnostādnēs ietvertajiem politikas virzieniem ir vērsts uz IKT speciālistu īpatsvara no visiem nodarbinātajiem (balstoties uz DESI indeksa datiem) būtisku palielināšanu.  |  |
| 51. | Pamatnostādņu projekts  | **Rektoru padome**3. Nav korekti pie izaicinājuma “*Neefektīvs izglītības iestāžu tīkls vispārējā un augstākajā izglītībā*” (23. lp.) pamatojuma norādīt vidējo studentu skaitu vienā institūcijā. Nav ņemtas vērā būtiskas vispasaules pandēmijas rezultātā radušās izmaiņas sabiedrības organizācijā un ikdienas darba kārtībā. Saskaņā ar pastāvošajiem norādījumiem ir būtiski pieaugušas imperatīvas prasības pēc infrastruktūras, kuru nepieciešams nodrošināt augstskolām uz vienu studējošo (distancēšanās prasības). Saskaņā ar daudzām prognozēm, darbs Covid-19 apstākļos augstskolām būs jānodrošina vēl vismaz gadu, kas nevar tikt uzskatīts par īstermiņa periodu, pie kam ir izskanējuši ekspertu viedokļi, ka sabiedrībai šādām pandēmijām jābūt gatavai arī turpmāk. Bez tam, rēķinot vidējo studentu skaitu vienā institūcijā un aprēķinos izmantojot faktu, ka “*Studējošo skaits privātajās augstskolās un privātajās koledžās kopumā ir salīdzinoši daudz zemāks nekā valsts institūcijās*”, tiek, iespējams, apzināti deformēti skaitļi nolūkā maldināt sabiedrību par tīkla neefektivitāti. Atgādinām, ka publiskajā retorikā konsolidēt paredzēts valsts augstākās izglītības institūcijas, attiecīgi optimizācijas aprēķinos privātās augstskolas nav jāiekļauj. Kā liecina Augstskolu likuma grozījumu izskatīšanas gaita Saeimā, IZM ir piekritusi atteikties no ts. skaitliskā kritērija (1000 studenti lietišķo zinātņu augstskolās) piemērošanas privātajām augstskolām. Līdz ar to, līdzīga pieeja būtu jāpiemēro pamatnostādņu projektā. Bez tam nav korekti salīdzināt augstskolu skaitu dažādās valstīs, neņemot vērā, piemēram, valsts platību un iedzīvotāju blīvumu teritorijā, tā ir ļoti vienkāršota pieeja izaicinājuma formulēšanai. Tā, piemēram, Dānija ir tikai 70% no Latvijas teritorijas, attiecīgi pietiek ar daudz mazāku skaitu augstskolu, lai izvietotu tās saprātīgā attālumā no iedzīvotāju dzīves un darba vietām; Lapzemē, kas ir viena no 6 Somijas ziemeļdaļas lēnēm, iedzīvotāju blīvums ir tikai 1,9/km2, neskatoties uz mazo iedzīvotāju blīvumu, tur ir atrodama vismaz viena universitāte. Latvija, atšķirībā no pamatnostādnēs minētajām Somijas, Dānijas, Lietuvas un Igaunijas, izceļas ar būtiski lielāku maksas studiju īpatsvaru, pie kam, diemžēl, papildus vēl minimālu sociālo atbalstu studējošiem un ļoti slikti attīstītu reģionālā sabiedriskā transporta tīklu, kas būtiski ierobežo iedzīvotāju mobilitāti. Nabadzīgas valsts gadījumā, kā tas ir Latvijā, šādi apstākļi liek reflektantiem izvēlēties tuvāk dzīves un darba vietai atrodamo augstskolu, pretējā gadījumā augstākā izglītība kļūst nepieejama, jo sevišķi pamatnostādnēm plānojot kāpināt pieaugušo un nodarbināto personu, kas “*..piedalījās izglītības procesā apmaksāto darba stundu laikā*”, iesaisti augstākajā izglītībā. *Aicinām precizēt izaicinājuma nosaukumu uz “Neefektīvs izglītības iestāžu tīkls vispārējā izglītībā”.* | **Iebildums ir ņemts vērā.** Izaicinājuma nosaukums precizēts. | Precizēts Pamatnostādņu projekts – 4.sadaļa. |
| 52. | Pamatnostādņu projekts  | **Rektoru padome**5.Izsakām iebildumu pret rādītāju 2.7. “*Absolventu nodarbinātība ir atbilstoša profesiju pamatgrupās no 0 līdz 3 (vadītāji, vecākie speciālisti un speciālisti)*”, kuru paredzēts kāpināt. Pirmkārt, nav pētījumu, kas ļautu viennozīmīgi secināt, ka absolventu nodarbinātībai ir jābūt atbilstošai profesiju pamatgrupām. Tā ir iejaukšanās uzņēmēja komerciālās interesēs un personu pašnoteikšanās tiesībās – mēģinājums lemt uzņēmēju vietā – ar kādam prasmēm pieņemt darbiniekus. Ja darbinieks ir izgājis darba devēja sākotnējo atlasi un tomēr ministrijas ieskatā tam ir nepietiekošas prasmes kādā jomā, tad jāaicina darba devēju piedalīties šo prasmju attīstīšanā. Bez tam turpmāk Latvijas cilvēkkapitāla elastību vēl papildus negatīvi ietekmēs vairākkārt politikas dokumentos izskanējušie aicinājumi pēc stratēģiskās specializācijas. Paredzot, ka darba tirgus attīstīsies arvien straujāk, mazā valstī kā Latvija, aizvien grūtāk būs nodrošināt, ka vakances aizpilda tikai cilvēki saskaņā ar atbilstošu profesiju pamatgrupu. Latvijas darbaspēka primārā valoda ir latviešu valoda un tādu speciālistu, kas prastu latviešu valodu Eiropas Savienībā nav daudz, līdz ar to Latvijai tie jāgatavo pašai. *Aicinām šo rādītāju svītrot.* | **Iebildums nav ņemts vērā.**Rādītājs tiek izmantots, lai novērtētu, vai absolventi ir nodarbināti atbilstoši iegūtās kvalifikācijas līmenim, tai skaitā, prasmju līmenim. Saskaņā ar Starptautisko standartizēto profesiju klasifikāciju (ISCO) pamatgrupās no 0 – 3 ir klasificētas profesijas, amati un specialitātes, kuru amata darba pienākumu izpildei visbiežāk nepieciešamas augstākās izglītības līmenī iegūtas zināšanas, prasmes un kompetences. Kā liecina CEDEFOP pētījuma rezultāti *(Insights into skill shortages and skill mismatch*, 2018), tad Eiropas Savienības dalībvalstīs 29% nodarbinātie strādā profesijās neatbilstoši savam prasmju līmeni, t.i., indivīdu prasmes ir augstākas par darba vietā prasītām (angļu valodā - *over-qualification rate; vertical skills mismatch*). Latvijā nodarbināto prasmju neatbilstība kvalifikācijas līmenim darba tirgū konstatēta 21,5%, kas kopš 2008.gada ir pieaugusi par 3,4%. (EUROSTAT).Kā otrs rādītājs tiek rekomendēts nodarbinātība nesaistītā nozarē (angļu val. - *job mismatch by field of education; horizontal skills mismatch*), kas novērtē vai izglītības jomā apgūtās prasmes tiek pielietotas darba pienākumu izpildē. Latvijā nodarbināto prasmju neatbilstība atbilstoši izglītības jomai ISCED 5-8 līmenī vecuma grupā no 25 – 34 gadiem darba tirgū konstatēta 24,6% gadījumos. Būtiskas atšķirības vērojamas starp izglītības tematiskajām grupām, piemēram, nodarbinātie ar izglītību humanitārajās zinātnēs 2014. gadā 30,6% un 2019.gadā 75,4% gadījumos bija nodarbināti ar savu izglītību nesaistītā jomā (EUROSTAT). Atsaucoties uz Jauno prasmju stratēģiju (A NEW SKILLS AGENDA FOR EUROPE, 2016) un Rekomendācijām absolventu monitoringam (2017), darba grupa absolventu nodarbināmības monitorēšanas sistēmas pilnveidošanai darbības rezultātā tika izstrādāti pamatprincipi un rekomendācijas (projekts) absolventu nodarbinātības un karjeras izaugsmes analīzei Eiropas Savienības dalībvalstīs, iekļaujot arī rādītājus par absolventu nodarbinātību atbilstoši ISCO un NACE klasifikācijām. Ņemot vērā iepriekš minēto, veicot absolventu nodarbinātības monitorēšanu varēs novērtēt, cik liela mērā sabalansēts ir prasmju pieprasījums un piedāvājums darba tirgū Latvijā un identificēt nepieciešamās izmaiņas izglītības un nodarbinātības politikas plānošanā.  |  |
| 53. | Pamatnostādņu projekts  | **Rektoru padome**6.Izsakām iebildumu pret rādītāju 3.6. “*nodarbinātie..piedalījās izglītības procesā apmaksāto darba stundu laikā*” (30. lp.). Latvijā jau šobrīd ir viens no augstākajiem strādājošo studējošo īpatsvariem Eiropas Savienības valstīs, kas nereti tiek piesaukts par iemeslu pastāvošajam augstākās izglītības kvalitātes līmenim. Bez tam nav korekti sev par mērķi izvirzīt, ka pakļautībā neesoši ekonomiskie subjekti ne tikai novirzīs savu ienākumu daļu citiem subjektiem apmācībām, bet pat ļaus šiem subjektiem apmācības iziet laikā, kas paredzēts tiešo darba pienākumu veikšanai, kā tas ir noprotams no šī rādītāja formulējuma.*Aicinām šo rādītāju svītrot.* | **Iebildums nav ņemts vērā.** IAP rādītājs 3.6 sakrīt ar NAP 2021-2027 mērķa indikatoru #215. Šī rādītāja mērķis noteikti nav veicināt studentu strādāšanu studiju laikā, bet gan darba devēju izpratni par ieguldījumiem nodarbinātajos, paaugstinot to prasmes un kvalifikācijas. Vēršam uzmanību, ka dalību izglītība šajā rādītājā mēra jau nodarbināto vidū. Mērķis: noteikt darba devēju līmeņa atbalstu savu nodarbināto mācībām. Vairāk skat. NAP 2021-2027 rīcības virzienu “Darbs un ienākumi” (47.-50. lpp). Rādītājs attiecas uz pieaugušo izglītību (uz ko norāda vecuma grupa 25-64) un sakrīt ar OECD rekomendāciju Latvijai mudināt darba devējus nodrošināt darbinieku izglītību darba stundu laikā. (OECD Skills Stategy Latvia, 2019, 110. lpp.). |  |
| 54. | Pamatnostādņu projekts  | **Rektoru padome**13.jauna akadēmiskās karjeras modeļa izveide un ieviešana saistāma neatraujami saistāma ar atbilstošiem finansēšanas principiem, 9. lp. piedāvājums tekstu izteikt šādā redakcijā:“*jauna akadēmiskās karjeras modeļa izveide, t.sk. finansēšanas principu, kas paredz pētnieciskās un akadēmiskās darbības sabalansētību, un ieviešana;*” | **Iebildums ir ņemts vērā.** | Precizēts Pamatnostādņu projekts – sadaļa „Kopsavilkums”.  |
| 55. | Pamatnostādņu projekts  | **Rektoru padome**14.Studiju un tālākizglītības programmām ir jābūt pierādījumos un pētniecības rezultātos balstītām. 9. lp. piedāvājums tekstu izteikt šādā redakcijā:“*modulāru, elastīgu un prasmju attīstību veicinošu, pētniecības rezultātos balstītu studiju un tālākizglītības programmu attīstība;*” | **Iebildums ir ņemts vērā.** | Precizēts Pamatnostādņu projekts – sadaļa „Kopsavilkums”. |
| 56. | Pamatnostādņu projekts  | **Rektoru padome**15.Pilnveidojot AII pārvaldību, būtiski ir saglabāt institūciju autonomiju vienlaikus stiprinot institūciju atbildību par to sniegumu un rezultātiem, 9. lp. Piedāvājums tekstu izteikt šādā redakcijā:“*stratēģiskas un efektīvas augstākās izglītības iestāžu pārvaldības un vadības stiprināšana, nodrošinot autonomiju un pārskatatbildību;*” | **Iebildums ir ņemts vērā.** | Precizēts Pamatnostādņu projekts – sadaļa „Kopsavilkums”. |
| 57. | Pamatnostādņu projekts  | **Rektoru padome**16.Pilnveidojot publiskā finansējuma piešķiršanas sistēmu, būtiski to pārskatīt, lai pārliecinātos par tās īstenošanu atbilstoši izvirzītajiem mērķiem, 9. lp. piedāvājums tekstu izteikt šādā redakcijā: “*ar augstskolu attīstības stratēģijām saistītas publiskā finansējuma piešķiršanas sistēmas izveide un tās ieviešanas un īstenošanas monitorings* “ | **Iebildums ir daļēji ņemts vērā**.Piekrītam, ka monitorings fokusējas uz stratēģiju, snieguma monitoringu.  | Precizēts Pamatnostādņu projekts – sadaļa „Kopsavilkums”. |
| 58. | Pamatnostādņu projekts  | **Rektoru padome**17.Pamatnostādnēs nepamatoti ierobežota nākotnē paredzamo tehnoloģiju izmantošana, norādot tikai virtuālo realitāti, 12. lp. piedāvājums tekstu papildināt un izteikt šādā redakcijā:“*Nākotnē paredzama arī arvien plašāka virtuālās un papildinātās realitātes tehnoloģiju izmantošana izglītībā*” | **Iebildums ir ņemts vērā.** | Precizēts Pamatnostādņu projekts – 3.sadaļa. |
| 59. | Pamatnostādņu projekts  | **Rektoru padome**20.Atbilstoši dokumentā norādītājiem attīstības virzieniem un digitalizācijai, būtiski izdalīt AII spēju izsniegt digitālus izglītības ieguves apliecinājumus, 14.  lp. piedāvājums tekstu papildināt ar šādu punktu:“*Spēj izsniegt elektroniski izglītības apliecinājumus, piem., e-mikro kvalifikāciju sertifikātus, e-diplomu par augstākās izglītības studiju programmas apguvi;”* | **Iebildums ir ņemts vērā.** | Precizēts Pamatnostādņu projekts – 3.sadaļa. |
| 60. | Pamatnostādņu projekts  | **Rektoru padome**21.Ņemot vērā dokumentā minēto par sadarbības stiprināšanu un labas pārvaldības praksi, 15.  lp. piedāvājums tekstu papildināt un izteikt šādā redakcijā:“*Ieinteresēto pušu sadarbībā tiek izmēģinātas izglītības politikas alternatīvas, eksperimentēts, izvērtētas intervences un noteikti efektīvi sistēmiski risinājumi.”* | **Iebildums ir ņemts vērā.** | Precizēts Pamatnostādņu projekts – 3.sadaļa. |
| 61. | Pamatnostādņu projekts  | **Rektoru padome**22.Paredzot pārmaiņas akadēmiskās karjeras sistēmā, nepieciešams secīgi veidot saistošu un sabalansētu finansēšanas modeli, 34. lp. piedāvājums tekstu papildināt un izteikt šādā redakcijā:“*pārmaiņām akadēmiskās karjeras sistēmā un akadēmiskā personāla attīstībā, kas paredz ciešāku AI un pētniecības integrāciju un vienotas, mērķtiecīgas, integrētas un sabalansēti finansētas akadēmiskās divvirzienu (pedagoģiskais un pētnieciskais darbs) karjeras sistēmas izveidi*.” | **Iebildums nav ņemts vērā.**Pārmaiņas akadēmiskās karjeras sistēmā tiek veidotas, balstoties uz nepieciešamību pēc saturiskas (pedagoģiskais un pētnieciskais darbs) sabalansētības un integrācijas. |  |
| 62. | Pamatnostādņu projekts  | **Rektoru padome**23.Būtiski izšķirt akadēmiskā personāla digitālās kompetences un prasmes lietot digitālās tehnoloģijas un IT rīkus ikdienas darbā un saziņā no pedagoģiski digitālās kompetences, kas specifiski norāda uz akadēmiskā personāla prasmēm izmantot digitālās tehnoloģijas izglītošanas kontekstā - studiju procesa nodrošināšanai un tehnoloģiju bagātināta studiju procesa īstenošanai, tāpēc 34.  lp. piedāvājums tekstu papildināt un izteikt šādā redakcijā:“*paredzot atbalsta instrumentus akadēmiskā personāla profesionālo kompetenču pilnveidei, prioritāri stiprinot digitālās kompetences, īpaši pedagoģiski digitālo kompetenci[[6]](#footnote-6) un kompetences studentcentrēta, iekļaujoša studiju procesa nodrošināšanai*” | **Iebildums nav ņemts vērā.** Digitālā kompetence ir pietiekami plašs jēdziens, kas skaidro akadēmiskajam personālam aktuālās profesionālas kompetences pilnveides vajadzības; pedagoģiski digitālā kompetence tiek ietverta digitālo kompetenču saturā amata pienākumu izpildei. Ņemot vērā IAP dokumenta mērķi un būtību, nav nepieciešams sniegt sīkāku jēdziena izvērsumu.  |  |
| 63. | Pamatnostādņu projekts  | **Rektoru padome**24.Veicot izmaiņas akadēmiskās karjeras modelī, novērtēšanā un secīgi atalgojumā, būtiski modelī paredzēt novērtējumu un sabalansētu atalgojumu par abu virzienu (pedagoģiskais un pētnieciskais darbs) sniegumu, 35. lp. piedāvājums tekstu papildināt un izteikt šādā redakcijā:“*Ieviešot jauno akadēmiskās karjeras modeli, jānostiprina uz sniegumu balstīta atalgojuma sistēma, nosakot, ka akadēmiskā personāla darba līgumā jāiekļauj snieguma kritēriji par akadēmisko un pētniecisko darbību un tās rezultātiem un paredzamais izvērtēšanas cikls.”* | **Iebildums nav ņemts vērā.** Ņemot vērā, ka akadēmiskās karjeras modelis tiks izstrādāts pamatnostādņu periodā, vēl nav zināmi kritēriji, to detalizētas dimensijas.  |  |
| 64. | Pamatnostādņu projekts  | **Rektoru padome**25.Kvalitatīvai augstākās izglītības eksportspējas veicināšanai un nodrošināšanai starptautiskā konkurencē par intelekta piesaisti (t.i. studējošajiem ar augstākiem sasniegumiem izglītībā) nepieciešams mērķtiecīgs valsts atbalsts, lai to varētu attīstīt plašākā mērogā vienlaikus saskaņoti virzoties uz zināšanu ekonomikas attīstību, tādēļ 42. lp. piedāvājums tekstu papildināt un izteikt šādā redakcijā:“*mērķtiecīgai AI eksporta veidošanai ir būtiski uzlabot Latvijas augstākās izglītības internacionalizācijas kvalitāti, nodrošinot valsts atbalstu gan mūsdienīgas un kvalitatīvas studiju programmu un studiju vides izveidi, gan augsti kvalificēta akadēmiskā personāla un motivētu studentu piesaistei.”* | **Iebildums ir ņemts vērā pēc būtības.** Valsts atbalsts tiek nodrošināts 8.2.3. SAM „Nodrošināt labāku pārvaldību augstākās izglītības institūcijās” ietvaros, kā arī citos iepriekšējos un aktuālos projektos, kas vērsti uz studiju programmu un studiju vides, kā arī akadēmiskā personāla profesionālo kompetenču pilnveidi. Tāpat valsts atbalsts ir paredzēts arī jaunā trīs pīlāru augstākās izglītības finansēšanas modeļa īstenošanas ietvaros (stabilitātes, snieguma un attīstības finansējums). Izmantojot valsts sniegtos atbalsta instrumentus, augstākās izglītības institūcijām nepieciešams mērķtiecīgi un stratēģiski plānot starptautisko konkurenci nodrošinošas aktivitātes, piemēram, veidojot efektīvas atlases sistēmas u.c. |  |
| 65. | Pamatnostādņu projekts  | **Rektoru padome**26.Nav pamatoti projektā runāt par struktūrvienības autonomiju, jo autonomija ir atkarīga no struktūrvienības atbildības līmeņa – par ko struktūrvienība ir atbildīga un kā priekšā šo atbildību īsteno. 51.  lp. lūgums precizēt tekstu, skaidrojot autonomiju šajā kontekstā vai izteikt to šādā redakcijā:“*Lai veicinātu institucionālo integrāciju ir jāmaina regulējums, kas nosaka augstskolu struktūrvienību veidus un to atbildības pakāpi*.” | **Iebildums nav ņemts vērā.**Skaidrojam, ka autonomija nozīmē patstāvību un neatkarību lēmumu pieņemšanā, līdz ar to ietverot arī atbildību par pieņemtajiem lēmumiem. Dažāda līmeņa struktūrvienību autonomijas risinājumi tiks izskatīti kopējā augstākās izglītības reformu kontekstā.  |  |
| 66. | Pamatnostādņu projekts  | **Rektoru padome**27.Ņemot vērā dokumentā minētos attīstības virzienus un ieviešamos digitālos risinājumus, nepieciešams skaidri noteikt pāreju uz elektroniska diploma sagatavošanu un izsniegšanu, 53. lp. piedāvājums tekstu papildināt un izteikt šādā redakcijā:“*Sadarbības un resursu koplietošanas stiprināšana nepieciešama augstākās izglītības izcilības veidošanai: resursu/programmu apvienošana kopīgiem mērķiem un projektiem, veicinot pētniecības darbu augstskolās, uzlabojot augstskolu pārvaldību, t.sk. paredzot dažādu kompetenču un prasmju apguves iespējas sadarbības augstskolās, un tādējādi stimulējot augstskolu konsorciju veidošanos. Plānošanas perioda sākumā jāuzsāk pāreja uz e-diplomu sagatavošanu un izsniegšanu un perioda beigās pilnībā digitāli jānodrošina izglītības dokumentu izsniegšana.*” | **Iebildums ir daļēji ņemts vērā.**Ņemot vērā, ka IAP dokuments iezīmē stratēģiska līmeņa virzienus, kas šajā gadījumā ir augstākās izglītības digitāla transformācija, tajā skaitā digitālu risinājumu attīstība, šāda detalizācijas pakāpe ir neatbilstoša. Šāds pasākums ir atseviški iestrādājamas IAP Rīcības plānā.  | Precizēts Pamatnostādņu projekts – sadaļa “Kopsavilkums”, 7.sadaļa (4.mērķa apraksts). |
| 67. | Pamatnostādņu projekts  | **Rektoru padome**28.Studiju modernizācijā būtiski paredzēt atbalstu akadēmiskā personāla pedagoģiski digitālās kompetences stiprināšanai, lai digitālo tehnoloģiju lietojums studiju procesā būtu mērķtiecīgs, efektīvs un nodrošinātu studiju rezultātu sasniegšanu. Šis ir būtiski, jo AII akadēmiskā personāla atlasē atšķirībā no mācībspēku atlases citos formālās izglītības līmeņos obligātie kvalifikācijas kritēriji ietver izglītības līmeni nozarē un zinātnisko darbību, bet neietver pedagoģisko kompetenci, kas rada riskus studiju procesa kvalitatīvai īstenošanai. Izglītības kontekstā akadēmiskajam personālam svarīga ir tieši pedagoģiski digitālajā kompetence.“*studiju modernizācija, investējot augstskolu digitalizācijā, augstskolu materiāli tehniskajā bāzē (infrastruktūra, aprīkojums), studiju procesā un mācībspēku pedagoģiski digitālajā kompetencē*” | **Iebildums nav ņemts vērā.** Pašreizējā teksta redakcija un atsauce uz ieguldījumu mācībspēkos ir pietiekami visaptveroša. Lai saglabātu dokumenta vieglu uztveramību un nepārslogotu to ar detaļām, saglabāsim pašreizējo redakciju. Turklāt „[..] investējot [..] mācībspēkos” ir saprotams daudz plašāk un aptver citas pedagogiem aktuālas kompetences. |  |
| 68. | Pamatnostādņu projekts  | **Rektoru padome**29.Tekstā nekonsekventi tiek lietoti juridiskā statusa jēdzieni – augstākās izglītības iestādes, augstskolas, augstskolas un akadēmijas u.c., kas lasītājam apgrūtina teksta izpratni. Atgādinām, ka ar augstākās izglītības iestādēm tiek saprastas tiešā pakļautībā esošas iestādes, bet augstskolas, kas ir atvasinātas publiskas personas, pieņemts dēvēt par augstākās izglītības institūcijām. | **Iebildums ir ņemts vērā.**  | Precizēts Pamatnostādņu projekts. |
| 69. | Pamatnostādņu projekts  | **Iekšlietu ministrija**1. Pamatnostādņu projekta sadaļā “Ietekmes novērtējums uz valsts un pašvaldību budžetiem” norādīts, ka 2021.-2023. gadam pamatnostādnēs paredzēto uzdevumu izpildei nepieciešams papildu finansējums (valsts pamatfunkciju īstenošanai). Vēršam uzmanību, ka Ministru kabinets 2020. gada 22. septembra sēdē (prot. Nr.55., 38.§ “Informatīvais ziņojums “Par priekšlikumiem valsts budžeta ieņēmumiem un izdevumiem 2021. gadam un ietvaram 2021.-2023. gadam”) jau ir pieņēmis lēmumus par budžeta ieņēmumu un izdevumu apjomu 2021. gadam un 2021.-2023. gada ietvaram. Tas nozīmē, ka papildu finansējumu 2021. gadam pieprasīt vairs praktiski nav iespējams, bet 2022. gadam un turpmākajiem gadiem to būs iespējams pieprasīt, normatīvajos aktos noteiktajā kārtībā iesniedzot prioritārā pasākuma pieteikumu; | **Iebildums ir ņemts vērā.** | Precizēts Pamatnostādņu projekta 3.pielikums. |
| 70. | Pamatnostādņu projekts  | **Iekšlietu ministrija**2. Pamatnostādņu projekta sadaļā “Ietekmes novērtējums uz valsts un pašvaldību budžetiem” norādīts Iekšlietu ministrijai (budžeta resoram) nepieciešamais papildu finansējums 2023.-2027. gadā 2.2.2.uzdevuma “Stiprināt profesionālās izglītības iestāžu nodrošinājumu ar mūsdienīgas un kvalitatīvas izglītības īstenošanai nepieciešamajiem resursiem, mācību vidi un infrastruktūru” īstenošanai; finansējuma avots – ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai piešķirtais finansējums. Vienlaikus nav nminēts, no kādiem instrumentiem finansējumu plānots piešķirt. Lai gan atbilstoši normatīvo aktu regulējumam attīstības plānošanas dokumentu izstrādes un ietekmes izvērtēšanas jomā (turpmāk – Ministru kabineta 2014. gada 2. decembra noteikumi Nr.737) pamatnostādnēs paredzēts ietvert indikatīvu ietekmes novērtējumu uz valsts un pašvaldību budžetiem, tomēr būtu nepieciešams to konkretizēt; | **Iebildums ir ņemts vērā.**Pamatnostādņu projekta 3.pielikuma ailēs “ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana” ir ietver šādus finansējuma avotus: ESIF 2014.-2020.gada finansējumu, ESIF 2021.-2027.gada finansējumu, ES programmas izglītības, jaunatnes un sporta jomā Erasmus+ 2021.-2027.gadam finansējumu. | Precizēts Pamatnostādņu projekta 3.pielikums. |
| 71. | Pamatnostādņu projekts  | **Vides aizsardzības un reģionālās attīstības ministrija**1.Lūdzam Izglītības attīstības pamatnostādņu 41.lpp.5.rindkopā precizēt informāciju par instrumentiem, programmām, kuru ietvarā plānots īstenot sistēmiskus atbalsta pasākumus digitālo risinājumu attīstībai augstākajā izglītībā - tādus kā e-pakalpojumu izglītībai attīstīšana, t.sk. “Vienotā pieteikšanās platforma studijām, t.sk. ārvalstu reflektantiem”, izglītības diplomu reģistra attīstīšana un elektronisku diplomu, e-studentu kartes ieviešana u.c.. Minētais precizējums nepieciešams, ņemot vērā, ka minēto pasākumu īstenošana netiek plānota Digitālās transformācijas pamatnostādņu 2021.–-2027. gadam projekta ietvarā. | **Iebildums nav ņemts vērā.**Digitālās transformācijas pamatnostādņu 2021.-2027.gadam nodaļā 4.4.13 Izglītības procesu digitalizācija rīcības plāna uzdevumos ir plānotas šīs aktivitātes, skat. sabiedriskai apspriešanai virzīto Digitālās transformācijas pamatnostādņu projektu 2021.-2027.gadam 166.lpp.  |  |
| 72. | Pamatnostādņu projekts  | **Vides aizsardzības un reģionālās attīstības ministrija**2.Vēršam uzmanību, ka Izglītības attīstības pamatnostādnēs netiek minēti veidi, metodes u.tml. kā tiks izstrādāts saturs, kas balstīts digitālajās prasmēs. Izglītības attīstības pamatnostādnēs tiek runāts par attālināto mācību, tehnoloģiju izmantošanu mācībās, u.tml., bet netiek runāts par satura radīšanu, tai skaitā šī satura integrēšanu mācību saturā, un to, ka šai prasmei ir jābūt arī caurviju prasmei pedagogiem, akadēmiskajam personālam, izglītības iestāžu vadītājiem, lai tie digitālās prasmes spētu izmantot savām vajadzībām, kā arī zināšanu nodošanu un atbalstu kolēģiem/sabiedrībai**/**izglītojamiem. Respektīvi, Izglītības uz zinātņu ministrijaiIzglītības attīstības pamatnostādnēs būtu jāparedzarī satura izstrāde par digitālajām prasmēm kā caurviju kompetenci, lai pilnveidotu kompetences visiem pedagogiem neatkarīgi no to pasniegtā mācību priekšmeta, un kurš attiecīgi spētu mācīt izglītojamos. Būtiski ir novērst situāciju, ka piemēram, pedagogam, kurš māca priekšmetu, kura ietvaros nav nepieciešams izmantot tehnoloģijas, tādas prasmes var vispār nebūt. Atbalsts pedagogiem digitālās kompetences (horizontālā prasme) kā profesionālās kompetences pilnveidē var nodrošināt pedagogu konkurētspēju darba tirgū, kā arī kvalitatīva satura sagatavošanā un attālināto mācības kvalitatīvā nodrošināšanā izglītojamiem.Tāpat būtiski attīstīt kompetenci akadēmiskajam personālam un izglītības iestāžu vadītājiem. Tas, kas pierādījās COVID-19 ierobežojumu un attālināto mācību laikā – ja izglītības iestāžu vadībai un akadēmiskajam personālam nav zināšanas par digitālajām kompetencēm (horizontālā prasme) un to pielietošanu, tad tie nespēj sniegt atbalstu pedagogam, izglītojamiem un to vecākiem. Ņemot vērā iepriekš minēto, lūdzam norādīt pasākumus digitālās kā caurviju kompetences satura radīšanā un mācībspēku (pedagogu, akadēmiskā personāla un izglītības iestāžu vadītāju) digitālo prasmju attīstīšanai, kas ietverti šādos Izglītības attīstības pamatnostādņu uzdevumos: 1. Uzdevums 1.1.2. Nodrošināt regulāru pedagogu profesionālo pilnveidi, metodisko un konsultatīvo atbalstu, mērķtiecīgi koordinējot dažādu pušu iesaisti un sadarbību.
2. Uzdevums 1.1.3. Veidot ilgtspējīgus profesionālās pieredzes apmaiņas un sadarbības tīklus.
3. Uzdevums 1.2.1. Nodrošināt jaunas akadēmiskā personāla sagatavošanas un profesionālās pilnveides sistēmas ieviešanu.
4. Uzdevums 2.1. Izglītības satura un procesa attīstība.
5. Uzdevums 2.1.1. Nodrošināt pilnveidotā mācību satura un pieejas efektīvu īstenošanu vispārējā izglītībā (t.sk. pirmsskolas izglītības pakāpē), jo īpaši fokusējoties uz starpdisciplinaritāti (STEAM), caurviju prasmēm (digitālā pratība, pilsoniskā līdzdalība), sociāli emocionālo mācīšanos un mācīšanos iedziļinoties.
6. Uzdevums 2.1.3. Nodrošināt mūsdienīgu, kvalitatīvu un pētniecībā balstītu augstākās izglītības piedāvājumu.
7. Uzdevums 2.2.1. Stiprināt vispārējās izglītības iestāžu nodrošinājumu ar mūsdienīgas un kvalitatīvas izglītības īstenošanai nepieciešamajiem resursiem, mācību vidi un infrastruktūru.
8. Uzdevums 3.1.2. Nodrošināt augstas kvalitātes speciālo izglītību.
9. Uzdevums 4.1.2. Efektīvu izglītības iestāžu pārvaldības modeļu attīstība un iestāžu vadības kapacitātes stiprināšana pārmaiņu vadībā, “mācīšanās organizācijas” pieejas īstenošanā un izglītības resursu koplietošanā.
 | **Iebildums ir ņemts vērā pēc būtības.**Digitālā pratība un digitālais mācību saturs ir būtiska daļa no pilnveidotā mācību satura un pieejas. Saturiskie aspekti ir aprakstīti 2018. un 2019.gadā apstiprinātajos standartos un vadlīnijās: <https://www.visc.gov.lv/lv/standarti-un-vadlinijas>. Tāpat iepriekšējā un esošajā pamatnostādņu periodā ir paredzētas investīcijas pedagogu profesionālās pilnveides aktivitātēm, kā arī digitālo mācību resursu un platformu attīstībai.Pamatnostādņu uzdevumos 1.1.2, 1.1.3., 1.2.1., 2.1., 2.1.1., 2.1.3., 2.2.1., 3.1.2. digitālo prasmju attīstīšana ir ietverta kā viena no aktuālajām mūsdienu komptencēm. Savukārt uzdevums 4.1.2 ir papildināts ar elektronisko izglītības dokumentu ieviešanu izglītības sistēmas visos līmeņos un piesaistot Vides aizsardzības un reģionālās attīstības ministriju kā līdzatbildīgo institūciju rīcības virziena uzdevuma īstenošanā.  |  |
| 73. | Pamatnostādņu projekts  | **Vides aizsardzības un reģionālās attīstības ministrija**3. 25.lpp atsauci uz Reģionālās politikas pamatnostādnēm 2021.-2027.gadam (turpmāk - RPP) lūdzam aizstāt ar tekstu šādā redakcijā - "Reģionālās politikas pamatnostādnes 2021.2027.gadam (2019). Šīs politikas virsmērķis ir veicināt visu reģionu ekonomiskās attīstības potenciālu un samazināt sociāli ekonomiskās atšķirības starp tiem. Lai sasniegtu mērķi iecerēts nodrošināt labvēlīgāku vidi uzņēmējdarbības, tai skaitā zinātņu ietilpīgas uzņēmējdarbības, un inovācijas attīstībai, kam attiecīgi nepieciešams attīstīt, piesaistīt un noturēt reģionos augsti kvalificētu cilvēkkapitālu. Lai veicinātu straujāku inovācijas attīstību, iecerēts katrā reģionā izveidot reģionālo zināšanu un inovācijas platformu, kuras darbību nodrošinās plānošanas reģioni. Platformas ietvaros iecerēts stiprināt sadarbību starp izglītības un zinātnes iestādēm, privāto un publisko sektoru, kā arī citām iesaistītajām pusēm, tajā skaitā reģionam nepieciešamo mācību programmu izstādei un nepieciešamo speciālistu sagatavošanai. Tāpat RPP ietvaros kā viens no rīcības virzieniem noteikta pakalpojumu nodrošināšana reģionos atbilstoši demogrāfiskajiem izaicinājumiem. Šī rīcības virziena ietvaros svarīgi, lai tiktu nodrošināts vienmērīgs kvalitatīvas izglītības pakalpojums visās pašvaldībās un reģionos, nodrošinot visiem iedzīvotājiem kvalitatīvas izglītības ieguves iespējas. Papildus minētajam, RPP ietvaros iecerēts atbalsts pirmsskolas izglītības un bērnu pieskatīšanas pakalpojuma pieejamības veicināšanai, ņemot vērā, ka esošais iestāžu skaits nespēj nodrošināt vietas visiem pirmsskolas vecuma bērniem, kam tas nepieciešams.  | **Iebildums ir ņemts vērā.**  | Precizēts Pamatnostādņu projekts – 5.sadaļa. |
| 74. | Pamatnostādņu projekts  | **Vides aizsardzības un reģionālās attīstības ministrija**4. 37.lpp 2.1.2. uzdevuma "Nodrošināt kvalitatīvu profesionālo izglītību, saskaņojot prasmes un mācīšanās rezultātus ar darba tirgus prasībām un stiprinot PII kā nozaru izcilības un inovāciju centrus"  izpildē kā līdzatbildīgos aicinām noteikt arī VARAM, pašvaldības un plānošanas reģionus.Zināšanu un prasmju atbilstība darba tirgus prasībām ir viens no reģionālās attīstības būtiskiem priekšnosacījumiem. Gan plānošanas reģioniem, gan pašvaldībām attīstības plānošanas procesā jādefinē teritorijas ekonomiskā specializācija un profils, balstoties uz pieejamajiem resursiem un vadošajām nozarēm, attiecīgi var dod pienesumu nepieciešamo mācību programmu izveidē, nodrošinot reģionā nepieciešamos speciālistus. Papildus teiktajam, RPP ietvaros iecerēts katrā plānošanas reģionā izveidot reģionālo zināšanu un inovāciju platformu, nolūkā radīt labvēlīgāku vidi inovāciju attīstībai. Plānošanas reģioniem būs jānodrošina platformas izveide un darbības, cita starpā veicinot ciešāku sadarbību starp izglītības un zinātnes iestādēm, privāto un publisko sektoru, kā arī citām ieinteresētajām pusēm, kā arī iesaisti mācību programmu izveidē reģionam nepieciešamo speciālistu nodrošināšanā. | **Iebildums ir ņemts vērā.**  | Precizēts Pamatnostādņu projekts – 7.sadaļa (2.mērķa apraksts). |
| 75. | Pamatnostādņu projekts  | **Vides aizsardzības un reģionālās attīstības ministrija**5. 38.lpp 2.1.2. uzdevuma aprakstā lūdzam iekļaut atsauci uz RPP ietvaros iecerēto reģionālo zināšanu un inovāciju platformu un to pienesumu uzdevuma īstenošanā, balstoties uz iepriekšējā iebildumā iekļauto argumentāciju. | **Iebildums ir ņemts vērā.**  | Precizēts Pamatnostādņu projekts – 7.sadaļa (2.mērķa apraksts). |
| 76. | Pamatnostādņu projekts  | **Vides aizsardzības un reģionālās attīstības ministrija**6. 42.lpp uzdevuma 2.3.2. "Izglītības un tautsaimniecības nozaru sadarbība efektīvai pārvaldībai" aprakstā aicinām akcentēt arī publiskās pārvaldes (pašvaldību un plānošanas reģionu) potenciālo ieguldījumu, kas būtu aktīvāka iesaistīto pušu koordinācija un sadarbības stiprināšana reģionam nepieciešamo prasmju un kompetenču veicināšanā. | **Iebildums ir ņemts vērā.**  | Precizēts Pamatnostādņu projekts – 7.sadaļa (2.mērķa apraksts). |
| 77. | Pamatnostādņu projekts  | **Vides aizsardzības un reģionālās attīstības ministrija**7. 51.lpp rīcības virziena 4.1. "Izglītības sistēmas un iestāžu efektīvas pārvaldības veidošana" aprakstā norādīts, ka tiks turpināts izglītības iestāžu tīkla vispārējā izglītībā un augstākās izglītības tīkla sakārtošana", bet nav iekļautas konkrētas darbības / uzdevumi. No reģionālās attīstības perspektīvas, svarīgi, lai kvalitatīvs izglītības pakalpojumu tīkls būtu vienmērīgi izvietots un pieejams visās pašvaldībās un reģionos, nodrošinot ikvienam iedzīvotājam iespējas uz kvalitatīvu izglītību. Šajā kontekstā RPP ietvaros kā viens no rīcības virzieniem noteikta pakalpojumu nodrošināšana reģionos atbilstoši demogrāfiskajiem izaicinājumiem. Ņemot vērā teikto, aicinām pamatnostādņu projektā iekļaut konkrētas rīcības izglītības iestāžu tīkla sakārtošanai, kā līdzatbildīgos nosakot arī VARAM, plānošanas reģionus un pašvaldības. Ja šo rīcību īstenošana plānota cita politikas plānošanas dokumenta ietvaros, aicinām iekļaut atsauci uz šo dokumentu. | **Iebildums ir daļēji ņemts vērā.** Jāatzīmē, ka IAP ir stratēģiska līmeņa dokuments, kurā ir noteikti aktuālie risināmie jautājumi un mērķi - iestāžu tīkla sakārtošana; sīkāka pasākumu līmeņa detalizācija paredzēta IAP Rīcības plānā. | Precizēts Pamatnostādņu projekts – 7.sadaļa (4.mērķa apraksts). |
| 78. | Pamatnostādņu projekts  | **Vides aizsardzības un reģionālās attīstības ministrija**8.Pamatnostādņu projektā nepieciešams iekļaut arī rīcības pirmsskolas izglītības un bērnu pieskatīšanas pakalpojumu pieejamībai, ņemot vērā faktu, ka iestāžu skaits joprojām ir nepietiekams un aptuveni 10000 bērniem (dati uz 2019.gada 1.oktobri) nav pieejama vieta pirmsskolas izglītības iestādēs. RPP ietvaros ir plānots atbalsts minētās problēmas risināšanai, piesaistot ES fondu investīcijas. Vienlaikus būtu nepieciešams, ka arī šajā pamatnostādņu tekstā šis jautājums ir aktualizēts, norādot turpmāk veicamās darbības, sasaistē ar RPP. | **Iebildums ir ņemts vērā.**  | Precizēts Pamatnostādņu projekts – 7.sadaļa (2.mērķa apraksts). |
| 79. | Pamatnostādņu projekts  | **Ekonomikas ministrija**1.Pamatnostādņu projekta 16.lpp. lūdzam labot: 2018./2019. m. g. pirmsskolas izglītības iestādes audzēkņu vecuma grupu no “1,5 – 4 gadus veci” uz “0 – 4 gadus veci”. Labojums veicams atbilstoši 2018./2019.gada Izglītības un zinātnes ministrijas kopsavilkuma datiem par bērniem pirmskolas izglītībā. | **Iebildums ir ņemts vērā.**  | Precizēts Pamatnostādņu projekts – 4.sadaļa. |
| 80. | Pamatnostādņu projekts  | **Ekonomikas ministrija**2.Norādām, ka sākotnējā Pamatnostādņu projekta apspriešanā, sadaļā par augstāko izglītību, Centrālā statistikas pārvalde (CSP) uzdeva jautājumus par terminu lietošanu un datu lietošanu aprēķinu veikšanai. Nav skaidrs, vai termins “valsts augstskolas” tiek lietots, attiecinot uz visām valsts augstskolām, ieskaitot koledžas, vai tas norāda uz juridisko statusu. Nav arī saprotams vai koledžas ir ieskaitītas valsts augstskolu skaitā, jo tekstā dažviet minētas arī atsevišķi. Pamatnostādņu projekta17.lpp. lūdzam precizēt statistisko informāciju:“No visiem studējošiem valsts augstskolās un koledžās par valsts budžeta līdzekļiem pamata studijās studēja ~~29%~~ 38,2% studentu …” “Latvijas valsts augstskolās kopumā svešvalodās studēja … juridisko personu dibinātās koledžās – ~~392~~ 393 studējošie.”“2018./2019. studiju gadā no valsts augstskolās strādājošiem akadēmiskais personāls bija ~~5136~~ 5109 darbinieki, no kuriem 82% augstskola bija ~~pamatdarbavieta~~ ievēlēšanas vieta. No valsts augstskolu akadēmiskā personāla, kam augstskola ir ~~pamatdarbs~~ ievēlēšanas vieta, jaunāki par 30 gadiem bija ~~6%~~ 5%, lielākais īpatsvars strādājošo bija vecuma grupā no 30 līdz 39 gadiem (23%).” | **Iebildums ir ņemts vērā.** Statistikas dati precizēti atbilstoši informācijai, ko augstākās izglītības iestādes sniegušas Izglītības un zinātnes ministrijai. | Precizēts Pamatnostādņu projekts - 4.sadaļa. |
| 81. | Pamatnostādņu projekts  | **Ekonomikas ministrija**3.Pamatnostādņu projekta 28.lpp. tabulā punktā RR 2.1. kā datu avots minēta tikai CSP. Norādām, ka rādītājs tiek aprēķināts izmantojot Izglītības un zinātnes ministrijas 2018./2019.mācību gada kopsavilkuma datus par bērniem pirmskolas izglītībā. | **Iebildums ir ņemts vērā.**  | Precizēts Pamatnostādņu projekts – 6.sadaļa. |
| 82. | Pamatnostādņu projekts  | **Ekonomikas ministrija**4.Pamatnostādņu projekta 30.lpp. tabulā punktā RR 3.6. aktuālākā informācija ir pieejama par 2019.gadu – 35,6%. | **Iebildums ir ņemts vērā.** | Precizēts Pamatnostādņu projekts - 6. sadaļa. |
| 83. | Pamatnostādņu projekts  | **Ekonomikas ministrija**5.Aicinām Pamatnostādņu projekta 44.lpp. tabulā pie uzdevuma “3.3.2. Ilgtspējīga pieaugušo izglītības sistēmas attīstība” kā atbildīgo institūciju norādīt arī Labklājības ministriju. Labklājības ministrija organizē mācību atbalstu bezdarbniekiem un darba meklētājiem, un, kā minēts Pamatnostādņu projekta 49.lpp., atbildības sadalījuma principus attiecībā uz pieaugušo izglītību plānots saglabāt. | **Iebildums ir ņemts vērā.**  | Precizēts Pamatnostādņu projekts – 7.sadaļa (3.mērķa apraksts). |
| 84. | Pamatnostādņu projekts  | **Latvijas Pašvaldību savienība** 1.Lūdzam precizēt Pamatnostādnēs lietoto terminoloģiju. 8. lpp. *“iespējot”.*  | **Iebildums ir ņemts vērā pēc būtības.** Skaidrojam, ka termini „iespējot” un “iespējošana” uz tādas vides, sadarbības un nosacījumu veidošanu, kur jaunieši var aktīvi līdzdarboties (iespēju veicināšana). Piemēram, termina “aktivizēšana” nozīme primāri ir saistīta ar priekšstatu, ka jaunieši ir pasīvi pirms tiek iesaistīti kādās aktivitātēs, savukārt termins “iespējot” norāda, ka būtiska ir iekšējā motivācija, dažādu priekšnosacījumu veidošana, lai jaunieši paši pieņemtu lēmumu būt aktīvi, līdzdarbotos. „Iespējošana” ir jaunatnes politikas jomā plaši izmantots termins, piemēram, Latvijas prezidentūras ES ietvaros „jauniešu iespējošana” (angļu val. - youth empowerment) bija viena no prioritātēm. |  |
| 85. | Pamatnostādņu projekts  | **Latvijas Pašvaldību savienība** 2.Lūdzam papildināt uzdevumu 1.1.4. Nodrošināt konkurētspējīgu atalgojumu. Pamatnostādņu 34.lpp. un izteikt šādā redakcijā: *Pēc 2022. gada 31. decembra, kad beidzas esošais pedagogu darba samaksas paaugstināšanas grafiks, plānots turpināt nodrošināt pakāpenisku un plānveidīgu pedagogu darba samaksas paaugstinājumu un izstrādāt, un ieviest jaunu pedagogu atalgojuma modeli vispārējā izglītībā, tostarp izvērtējot pedagogu slodžu līdzsvarošanu starp pirmsskolas izglītības un vispārējās pamata un vidējās izglītības pedagogiem un veicot saistītās izmaiņas profesionālās izglītības un profesionālās ievirzes un* ***profesionālās ievirzes un interešu izglītības*** *pedagogu atlīdzības modelī.* | **Iebildums ir ņemts vērā.**  | Precizēts Pamatnostādņu projekts – 7.sadaļa (1.mērķa apraksts). |
| 86. | Pamatnostādņu projekts  | **Latvijas Pašvaldību savienība** 3.Rīcības virziens 2.2. Izglītības vides attīstība. Pamatnostādņu 48. lpp. Ir jāstiprina izglītības iestāžu digitālo resursu kapacitāte, nodrošinot to iespējas īstenot attālinātu un tiešsaistes mācību procesu, izmantojot daudzveidīgus digitālos resursus un rīkus. Uzdevums 2.2.1. lūdzam papildināt ar konkrētu uzdevumu un izteikt šādā redakcijā: “*Stiprināt vispārējās izglītības iestāžu nodrošinājumu ar mūsdienīgas un kvalitatīvas izglītības īstenošanai nepieciešamajiem resursiem, mācību vidi un infrastruktūru.* ***Nodrošināt nepieciešamos datoru komplektus, informācijas tehnoloģijas, biroja tehniku un digitālos risinājumus kvalitatīva izglītības procesa nepārtrauktai īstenošanai.”***  | **Iebildums ir daļēji ņemts vērā.** Papildus pamatnostādņu redakcijas precizēšanai, jāatzīmē, ka šāda detalizācijas pakāpe atbilst pasākuma nosaukumam (nevis uzdevuma nosaukumam). Konkrēts pasākums, kas saistīts ar datoru komplektu, informācijas tehnoloģiju, biroja tehnikas un digitālo risinājumu nodrošināšanu kvalitatīva izglītības procesa nepārtrauktai īstenošanai tiks iekļauts pamatnostādņu Rīcības plānā.  | Precizēts Pamatnostādņu projekts - 7.sadaļa (2.mērķa apraksts). |
| 87. | Pamatnostādņu projekts  | **Latvijas Pašvaldību savienība** 4.Lūdzam papildināt tekstu. Pamatnostādņu 52. lpp. ar vārdiem “***profesionālās ievirzes, interešu”*** *un izteikt šādā redakcijā:*  *“Paredzamo reformu (pāreja uz kompetenču pieejā balstītu mācību saturu; izglītības iestāžu tīkla sakārtošana; AI iestāžu iekšējās pārvaldības modeļa maiņa) ieviešanai nepieciešama izglītības iestāžu vadības kapacitātes un kompetenču attīstība vispārējā, profesionālajā,* ***profesionālās ievirzes, interešu*** *un augstākajā izglītībā.* | **Iebildums ir ņemts vērā.** | Precizēts Pamatnostādņu projekts – 7.sadaļa (4.mērķa apraksts). |
| 88. | Pamatnostādņu projekts  | **Kultūras ministrija** 1.Lūdzam visā Projektā tekstā, apzīmējot augstākās izglītības institūcijas, tās saīsināt kā „AI institūcijas”, nevis kā „AI iestādes”. | **Iebildums ir ņemts vērā.** | Precizēts Pamatnostādņu projekts. |
| 89. | Pamatnostādņu projekts  | **Kultūras ministrija** 2. Ņemot vērā, ka Nacionālajā attīstības plānā 2021.-2027. gadam ir iezīmēta kultūrizglītība, kas ir izglītības sistēmas sastāvdaļa, starpdisciplinaritāte, kas ir saistīta ar STEM un arī STEAM jomām, lūdzam Projekta ievadu papildināt šādā redakcijā:„Kultūrizglītība ir nozīmīga izglītības sistēmas sastāvdaļa, kurā darbojas dažādu dibinātāju (Kultūras ministrijas un Izglītības un zinātnes ministrijas, pašvaldību u.c.) izglītības iestādes. Kultūrizglītības kodolu veido pašvaldību, valsts vai juridisko personu dibinātas iestādes akreditētās izglītības iestādes, kas īsteno profesionālās ievirzes izglītības programmas, valsts un pašvaldības izglītības iestādes, kas īsteno profesionālās vidējās kultūrizglītības un radošās industrijas programmas, un kultūrizglītības AI institūcijas – mākslu un kultūras universitātes – Latvijas Kultūras akadēmija, Jāzepa Vītola Latvijas Mūzikas akadēmija un Latvijas Mākslas akadēmija, kas īsteno augstākās izglītības programmas kultūras un radošo industrijas. Kultūrizglītības sistēma nodrošina kultūras kapitāla saglabāšanu un attīstību, sabiedrībai līdzdarbojoties kultūras procesos, veicinot nacionālās identitātes un kultūras attīstību, pieejamību, sniedzot pienesumu tautsaimniecības izaugsmei. Tādēļ nepieciešams stiprināt starpinstitūciju sadarbību un koordināciju izglītības rīcībpolitikas izstrādē, īstenošanā un dažādu jautājumu savlaicīgā saskaņošanā, nodrošinot kultūrizglītības pieejamību ikvienam izglītojamajam kā daļu no mūsdienīgas formālās izglītības, jo tā pēc satura un formas pilnībā atbilst kompetencēs balstītajai pieejai mācību un audzināšanas darba veikšanā. Nozīmīgs kultūrizglītības aspekts ir izcilības un talantu attīstība, profesionāļu un speciālistu sagatavošana daudzveidīgās jomās atbilstoši mākslas un kultūras dažādu apakšnozaru, tajā skaitā kultūras mantojuma jomas vajadzībām (tostarp Dziesmu un deju svētku kustības, valsts un pašvaldību iestāžu, kultūras centru, māksliniecisko kolektīvu, tautas mākslas, amatiermākslas, programmas „Latvijas skolas soma”[[7]](#footnote-7) nodrošināšanai un citās jomās), radošo industriju darba tirgus tendencēm”.Pamatojot iebildumu jāuzsver, ka kompetenču pieeja mācību saturā jeb lietpratības attīstīšana saistīta ar mācīšanos iedziļinoties – procesu, kura laikā skolēns attīsta spēju vispārināt, pārnest jaunās zināšanas un prasmes uz nezināmām situācijām. Lai veicinātu mācīšanos iedziļinoties un padarītu mācīšanos interesantu un jēgpilnu, mācībām ir jānotiek dažādās vietās – skolā, bibliotēkā, muzejā, uzņēmumā, mežā, izmantojot daudzveidīgas mācību darba organizācijas formas**.** Laikā, kad augstu tiek vērtēta „inovatīva domāšana, radoša problēmu risināšana un elastība kā mūsdienu ekonomikas panākumu nosacījums, kultūras un mākslas izglītība sniedz visiedarbīgākās metodes šo prasmju attīstīšanai” (Pollock, K.). Skolēni mācās dažādos veidos un ļoti dažādos kontekstos. Skatot mācīšanu un mācību norises vietu un telpu plašākā izglītības ekosistēmā, tiek nodrošināta pozitīva ietekme uz skolēnu mācību snieguma paaugstināšanu. Lai pirmsskolas, vispārējās un profesionālās izglītības iestādēm būtu iespēja dažādot mācību vidi, veicinot kvalitatīvu un skolēniem interesantu mācību procesa norisi, paredzēts nodrošināt finansiālu atbalstu kultūras pasākumu, muzeju, zinātnes centru, uzņēmumu, laboratoriju un citu ar mācību satura apguvi saistītu iestāžu un pasākumu apmeklēšanai.2018. gada 21. jūnija grozījumi Vispārējās izglītības likumā nosaka, ka nodarbība dabā vai mācību ekskursija līdztekus mācību stundai, ir mācību organizācijas forma. Šī ir jauna iniciatīva, kuras īstenošana ir nepieciešama, lai dažādotu mācību procesu atbilstoši pilnveidotā mācību satura apguves prasībām. Latvijā ir vairāki labas prakses piemēri, kad izglītības iestāde mācību stundas īsteno ārpus ierastās mācību vides, izmantojot sadarbības partneru piedāvājumu, piemēram, AS „Latvijas valsts meži” un Latvijas Bankas piedāvātās iniciatīvas izglītībai. Nozīmīgs ieguldījums mācību vides dažādošanā ir arī Latvijas valsts simtgades ietvaros izveidotā kultūrizglītības programma „Latvijas skolas soma”, kas kopš 2018./2019.mācību gada pieejama visās vispārējās izglītības un profesionālās izglītības iestādēs un kas nodrošina katram izglītojamajam, kurš klātienē apgūst pamata un vidējās izglītības programmas, kultūras norišu apmeklējumu vismaz vienu reizi semestrī. 2019.gadā programmas ietvaros Latvijā notikuši vairāk nekā 14 tūkstoši norišu, kas nodrošina izglītojamajiem daudzveidīgu kultūras pieredzi, kas izmantojama mācību un audzināšanas procesā. Programmas ilgtspēja nodrošināta, iekļaujot to Nacionālās attīstības plānā 2021. – 2027.gadam. Tomēr ne visi ārpus skolas telpām īstenojamie mācību pasākumi ir bezmaksas vai tiek segti no dažādām programmām. Skolām ir nepieciešams finansējums, lai skolēni varētu apmeklēt teātra izrādes, koncertus, muzejus, vēsturiskās vietas, uzņēmumus u.c., tādēļ ir paredzēts izstrādāt izglītības pakalpojuma izmaksu pamatprincipus vispārējā izglītībā un profesionālajā vidējā izglītībā, nosakot tiešo izmaksu “grozu”, lai stimulētu dibinātāju ieguldījumus kvalitatīvas vispārējās izglītības nodrošināšanā, kā arī plānotu mērķorientētas un papildinošas valsts un ESF investīcijas kompetenču pieejas nostiprināšanai vispārējās izglītības saturā.” Uzsveram, ka Projekta jāakcentē programmas „Latvijas skolas soma” pieredze un potenciāls. Tā veidota kā kompleksa, starpdisciplināra programma, kas apvieno resursus, lai stiprinātu jaunās paaudzes nacionālo identitāti, pilsoniskuma, valstiskās piederības apziņu, attīstītu kultūras izpratnes un izpausmes kompetenci, paaugstinātu izglītības kvalitāti, kā arī mazinātu sociālo nevienlīdzību.[[8]](#footnote-8) Programma ir liecība Latvijas valsts politiskajai gribai integrēt izglītības saturā daudzveidīgas kultūrizglītības prasmju un kompetenču attīstības aktivitātes, kā arī kultūras pieredzes iegūšanas iespējas tajās izglītības iestādēs, kas klātienē īsteno vispārējās pamatizglītības un vispārējās vidējās izglītības programmas (tai skaitā profesionālās pamatizglītības programmas speciālajās izglītības iestādēs), profesionālajās vidējās izglītības programmas. Programmas norises uzskatāmas par mācību aktivitātēm, kas palīdz sasniegt valsts izglītības standartos noteiktos mērķus, līdz ar to tās domātas visiem izglītojamajiem.[[9]](#footnote-9) Šis programmas aspekts norāda uz tās unikalitāti, jo kultūras pieredzes apguve kļūst par obligātu vidējās izglītības komponenti, samazinot nevienlīdzības riskus kultūrizglītības pieejamībā, kā arī attīstot kultūras kapitālu kā vērtību jaunajā paaudzē. Programmas īstenošana bija iespējama, sadarbojoties Kultūras ministrijai, Izglītības un zinātnes ministrijai un Valsts izglītības satura centram, kas ir piedalījušies kultūrizglītības programmas „Latvijas skolas soma” koncepcijas izstrādē un kopā ar Latvijas pašvaldībām ir partneri tās veiksmīgā īstenošanā | **Iebildums ir ņemts vērā pēc būtības.** Konceptuāli visām izteiktajām tēzēm piekrītam un tās nav pretrunā ar IAP uzstādījumiem, tieši pretēji. Tomēr, ņemot vērā, ka IAP dokuments ir plānots kā konspektīvs un lasītājam/ lietotājam viegli uztverams stratēģiska līmeņa dokuments, nevēlamies to pagarināt, sniedzot pārāk detalizētus aprakstus un izceļot atsevišķas iniciatīvas. Tas atbilst gan labajai praksei mūsdienīgu stratēģiska līmeņa dokumentu veidošanā, gan laba dizaina principiem. Kultūras ministrijas ierosinājumus teksta papildināšanai iestrādājam IAP tekstā saīsinātā, konceptuālā līmenī, kā arī atsevišķus skaidrojumus, piemēram, par kultūrizglītību iekļaujam IAP 1.pielikumā „Termini”. Papildus jāatzīmē, ka konkrēti pasākumi (konkrētas darbības, aktivitātes) tiks iekļautas IAP Rīcības plānā (2021.-2023.gadam u.c.), piemēram, tiks izveidots un iekļauts pasākums „Latvijas skolas somas 1.-12.klasei īstenošana”. IAP saturā atzīmēti uzdevumi un konceptuāli, stratēģiski uzstādījumi. | Precizēts Pamatnostādņu projekts un tā pielikumi. |
| 90. | Pamatnostādņu projekts  | **Kultūras ministrija** 3. Lūdzam papildināt Projektu ar uzdevumu vai uzdevumiem, kas paredz dažādu izglītības iestāžu dibinātāju sadarbības pilnveidi par aktuālajiem jautājumiem, kas saistīti ar kultūrizglītības tālāku attīstību un kultūrizglītības sistēmas pilnveidošanu nacionālā līmeni, tostarp Kultūras ministrijas konsultatīvās padomes – Kultūrizglītības padomes – ietvaros, kā arī izstrādājot kultūrizglītības nozares stratēģiju nākamajam plānošanas periodam. Uzskatām, ka ir nepieciešams pilnveidot un stiprināt sadarbību starp Kultūras ministriju, tās padotības iestādi – Latvijas Nacionālo kultūras centru (turpmāk LNKC) – un Izglītības un zinātnes ministriju un tās padotības iestādēm, piemēram, jautājumā par audzēkņu skaitu (uzņemšanu) izglītības iestādēs kultūras un radošo industriju jomā profesionālās vidējās izglītības līmenī, nozaru kvalifikācijas struktūru kultūras un radošo industriju nozarei – profesionālajām kvalifikācijām atbilstoši izglītības tematiskai jomai „Mākslas”, par kultūras un radošo industriju profesiju standartiem vai profesionālajām kvalifikācijas prasībām atbilstoši papildinātajai kultūras un radošo industriju nozares kvalifikācijas struktūrai, par profesionālās izglītības kompetences centra statusa piešķiršanas un saglabāšanas kritērijiem, stipendijām un daudziem citiem jautājumiem. Tāpat ir nepieciešams stiprināt informācijas apmaiņu par kultūras nozares un radošo industriju darba tirgus vajadzībām un kultūrizglītības plānošanas pasākumiem. Saskaņā ar Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 1.punktu, Kultūras ministrija ir vadošā valsts pārvaldes iestāde kultūras nozarē, kas ietver arī kultūras un radošo industriju izglītības apakšnozares. Kultūras ministrija un LNKC ir par kultūras un radošo industriju izglītību atbildīgās iestādes, izstrādājot, koordinējot un īstenojot kultūrizglītības politiku.  | **Iebildums ir ņemts vērā.**Nepieciešams nostiprināt Kultūras ministrijas kompetencē esošo mākslas un radošās industrijas sektoru un izstrādāt Kultūrizglītības nozares stratēģiju 2021.-2027.gadam. Kultūrizglītība jomā NEP funkcijas veic Kultūrizglītības padome. Programmas tiek skaņotas sadarbībā ar Kultūrizglītības padomi un PINTSA.  Tādējādi PINTSA  2021. darba plāna kārtībā būtu jāplāno iekļaut diskusiju par izmaiņām, Kultūrizglītības padomes funkcijām un programmu saskaņošanas procesu. Visi minētie pasākumi tiks iekļauti IAP Rīcības plānā, ņemot vērā, ka IAP ir stratēģiska līmeņa dokuments, kura ietvaros tiek pieteikti mērķi, galvenie rīcības virzieni un uzdevumi, savukārt pasākumi tiek norādīti Rīcības plānā. | Precizēts Pamatnostādņu projekts - 7.sadaļa (2.mērķa apraksts). |
| 91. | Pamatnostādņu projekts  | **Kultūras ministrija** 4.Projekta sadaļā “Kopsavilkums” 8.lappusē pirmā punkta otro apakšpunktu izteikt šādā redakcijā:„mācību līdzekļu pilnveide, mācību pieeju un mācību vides dažādošana, t.sk. izmantojot ārpus skolas esošās norises un resursus, digitālo risinājumu attīstība, mācīšanās atbalsta pasākumu īstenošana un labās prakses piemēru izpēte un izplatīšana, ar mērķi nodrošināt individualizētu pieeju un ikviena skolēna izaugsmi. Līdztiesības nodrošināšana kultūras pakalpojumu pieejamībā izglītojamajiem neatkarīgi no dzīves vietas, ģimenes sociāli ekonomiskā stāvokļa utt., tādējādi mazinot sociālo nevienlīdzību.”. | **Iebildums ir ņemts vērā.** | Precizēts Pamatnostādņu projekts – sadaļa „Kopsavilkums”. |
| 92. | Pamatnostādņu projekts  | **Kultūras ministrija** 5.Lūdzam papildināt Projekta 4. punkta „Nozīmīgākās pārmaiņas pieaugušo izglītībā” apakšpunktu „Pieaugušo izglītības kvalitātes paaugstināšana” (9.lappuse) papildināt ar divām jaunām pārmaiņām šādā redakcijā: „-pieprasījuma un prasmju attīstības vadīšana atbilstoši katras nozares vai jomas vajadzībām, nozares profesionāļu izglītošanas iespēju atbalstīšana individuālajā līmenī līdz darba devējam, t.sk. jauno tehnoloģiju apguvei un digitālo prasmju attīstībai; - atbalsta rīku izstrāde nozares profesionāļu tālākizglītības atbalstam (piemēram, kompetenču attīstības kartes).”  | **Iebildums ir daļēji ņemts vērā.**Atzinīgi vērtējām KM ierosinājumu papildināt Projekta 4. punkta „Nozīmīgākās pārmaiņas pieaugušo izglītībā” papildināšanai. Priekšlikums par pieprasījuma un prasmju attīstības vadīšanu iekļauts apakšpunktā “Pieaugušo dalības izglītībā palielināšana”, kas tieši paredz nodarbināto personu individuālo vajadzību noteikšanu un atbilstošā mācību piedāvājuma nodrošināšanu, šādā redakcijā: “pieprasījuma un prasmju attīstības vadīšana atbilstoši nozares vai jomas vajadzībām, t.sk. jauno tehnoloģiju apguvei un digitālo prasmju attīstībai”. Vienlaikus vēršam uzmanību, ka konkrētā darba devēja darbinieku mācību nodrošināšana tiek īstenota EM aktivitātes ietvaros. Savukārt “nozares profesionāļu izglītošanas iespēju atbalstīšana individuālajā līmenī līdz darba devējam” tiks skatīta Prasmju fondu attīstības kontekstā, kas ir minēti 4. punkta 3. apakšpunktā.Attiecībā uz priekšlikumu papildināt Projekta 4. punkta „Nozīmīgākās pārmaiņas pieaugušo izglītībā” ar “atbalsta rīku izstrāde nozares profesionāļu tālākizglītības atbalstam (piemēram, kompetenču attīstības kartes).” nav atbalstāma, jo šāds uzdevums nav paredzēts IAP. Attiecīgajā kvalifikācijā nepieciešamās prasmes izriet no profesiju standartiem un ir definējamas Nozaru ekspertu padomēs, iesaistot nozaru pārstāvjus. | Precizēts Pamatnostādņu projekts – sadaļa „Kopsavilkums”. |
| 93. | Pamatnostādņu projekts  | **Kultūras ministrija** 6.Projekta sadaļā „Aktuālās tendences un vīzija par izglītību 2027.gadā” (14.lpp.), “Izglītības iestāde” pirmo punktu izteikt šādā redakcijā:„Nodrošina klātienes mācīšanos izglītības iestādē un saistītās vidēs (kultūras iestādes, laboratorijas, uzņēmumi u. c.), attālinātu mācīšanos, mācīšanos tiešsaistē.” | **Iebildums ir ņemts vērā.** | Precizēts Pamatnostādņu projekts - 3. sadaļa.  |
| 94. | Pamatnostādņu projekts  | **Kultūras ministrija** 7.Lūdzam papildināt Projekta 4.punkta „Nozīmīgākās pārmaiņas pieaugušo izglītībā” apakšpunktu „Ilgtspējīgas un sociāli atbildīgas pieaugušo izglītības finansējuma sistēmas izveide” papildināt ar jaunu pārmaiņu šādā redakcijā: „- atbalsta mehānisma nodrošināšana darba devējiem, kuru darbinieki iegūst papildu izglītību savā nozarē vai citā nozarē, veicinot uzņēmuma konkurētspēju.” | **Iebildums ir daļēji ņemts vērā.**Skaidrojam, ka atbalsta mehānisma izveide ir paredzēta IAP RV 3.3.2. “Ilgtspējīgas pieaugušo izglītības sistēmas attīstība” pasākuma 3.3.2.2. “Ilgtspējīgas un sociāli atbildīgas pieaugušo izglītības finansējuma sistēmas izveide” ietvaros. IAP 4. punkts papildināts šādā redakcijā: “valsts budžeta finansējuma nodrošināšana pieaugušo izglītībai, t.sk. valsts atbalsta nodrošināšana darba devējiem, savu darbinieku prasmju pilnveidošanai”. | Precizēts Pamatnostādņu projekts – sadaļa „Kopsavilkums”. |
| 95. | Pamatnostādņu projekts  | **Kultūras ministrija** 8.Lūdzam papildināt Projekta 3.nodaļas „Aktuālās tendences un vīzija par izglītību 2027.gadā” tabulas (15. lappuse) sadaļu „Izglītības sistēma” ar jaunu punktu šādā redakcijā: „Veikti risinājumi izglītības pārvaldības uzlabošanai, samazinot administratīvo slogu izglītības iestāžu vadībai un pedagogiem”, tādējādi saistot to kopā ar nozīmīgākajām plānotajām izmaiņām izglītības visos līmeņos veikt izmaiņas izglītības pārvaldībā, ar mērķi nodrošināt efektīvu izglītības kvalitātes vadību, mazinot administratīvo slogu.” | **Iebildums ir ņemts vērā.** | Precizēts Pamatnostādņu projekts – 3.sadaļa. |
| 96. | Pamatnostādņu projekts  | **Kultūras ministrija** 9.Lūdzam papildināt Projekta Rīcības virzienu 1.1. „Pedagogu piesaiste, sagatavošana un attīstība” 34. lappusē 1.1.3. uzdevumu „Veidot ilgtspējīgus profesionālās pieredzes apmaiņas un sadarbības tīklus” ar tekstu šādā redakcijā: „Profesionālās izglītības pedagogiem veicināma sadarbība ar attiecīgās nozares darba tirgu, izzinot aktuālās darba tirgum pieprasītās kompetences un tehnoloģiju izmantošanu. Vienlaikus veikt pasākumus darba tirgus pārstāvju un nozaru asociāciju aktivizēšanai un ieinteresēšanai iesaistē izglītībā, tai skaitā prakses nodrošinājumam un pedagogu profesionālās pilnveides organizēšanai.” | **Iebildums ir ņemts vērā.**Daļa no iebilduma attiecas uz IAP 1.mērķa Uzdevuma 1.1.3. saturu, daļa uz 2.mērķa Uzdevuma 2.1.2. un Uzdevuma 2.3.2. saturu. | Precizēts Pamatnostādņu projekts – 7.sadaļa (1.mērķa un 2.mērķa apraksts). |
| 97. | Pamatnostādņu projekts  | **Kultūras ministrija** 10.Vēršam uzmanību, ka Projekta Rīcības virzienu 1.1. „Pedagogu piesaiste, sagatavošana un attīstība” 1.1.2. uzdevuma „Nodrošināt regulāru pedagogu profesionālo pilnveidi, metodisko un konsultatīvo atbalstu, mērķtiecīgi koordinējot dažādu pušu iesaisti un sadarbību” 3. punktā nav saprotams, kas ir plānotā „vienotas un stratēģiski pārraudzītas profesionālās pilnveides sistēmas ieviešanu”, jo pedagogu profesionālajai pilnveidei jāatbilst aktuālajam pieprasījumam – gan pamatojoties uz valsts līmeņa normatīvo dokumentu (stratēģiju, standartu) izmaiņām, gan lokālajām vajadzībām, konstatējot nepieciešamo apgūstamo tēmu loku skolas ietvaros un sniedzot iespēju izglītības iestādēm organizēt nepieciešamos pilnveides pasākumus. Lietojot vārdkopu „vienotas sistēmas ieviešana”, rodas priekšstats, ka izglītības iestādes nevarēs īstenot lokālus pasākumus, tādēļ ierosinām tekstu precizēt.  | **Iebildums ir daļēji ņemts vērā.**“Vienota” šajā gadījumā attiecas uz dažādu profesionālajā pilnveidē iesaistīto pušu (metodiskie centri, mācību jomu koordinatori un konsultanti, NVO pārstāvji, nozaru pārstāvji, ģimnāzijas, u.c.) saskaņotu darbību, proti, katrs no iesaistītajiem darbojas vienotā ietvarā, vienotā sistēmā, katram ir skaidra sava loma un pievienotā vērtība kopīgā mērķa sasniegšanai. Proti, profesionālās pilnveides sistēma nav fragmentāra, bet gan vienota. Iebilduma komentārs izmantots (1) apakšpunkta precizējumā, lai novērstu maldīga priekšstata rašanos, ka “izglītības iestādes nevarēs īstenot lokālus pasākumus”.  | Precizēts Pamatnostādņu projekts – 7.sadaļa (1.mērķa apraksts). |
| 98. | Pamatnostādņu projekts  | **Kultūras ministrija** 11.Lūdzam Projekta 37.lappusē tabulā „Rīcības virzienu un uzdevumu detalizētāks apraksts” uzdevumu 2.1.3. izteikt šādā redakcijā:„2.1.3. Nodrošināt mūsdienīgu, kvalitatīvu un pētniecībā un radoši mākslinieciskajā darbībā balstītu augstākās izglītības piedāvājumu”. | **Iebildums ir ņemts vērā.** | Precizēts Pamatnostādņu projekts – 7.sadaļa (2.mērķa apraksts). |
| 99. | Pamatnostādņu projekts  | **Kultūras ministrija** 12.Lūdzam Projekta 38.lappusē uzdevumu 2.1.3. izteikt šādā redakcijā:„2.1.3.Nodrošināt mūsdienīgu, kvalitatīvu un pētniecībā un radoši mākslinieciskajā darbībā balstītu augstākās izglītības piedāvājumu”. | **Iebildums ir ņemts vērā.** | Precizēts Pamatnostādņu projekts – 7.sadaļa (2.mērķa apraksts). |
| 100. | Pamatnostādņu projekts  | **Kultūras ministrija** 13.Lūdzam Projekta 40.lappusē uzdevuma 2.1.3.sadaļas priekšpēdējo rindkopu papildināt ar diviem teikumiem šādā redakcijā:„Būtiska nākotnes sabiedrības prasmju komponente ir tāda augstākās izglītības digitālā un zināšanu transformācija, kura nodrošina pētniecībā un radoši mākslinieciskajā darbībā balstītu augstāko izglītību. Kultūrizglītības AI institūcijas vienlaikus īsteno ciešu sadarbību ar kultūras un radošo industriju sektoru, īstenojot mijiedarbību starp kultūras un radošo nozari, industriju, valdību un akadēmisko vidi, sekmējot to, ka digitālās un zināšanu transformācijas procesa radošo komponenti.” | **Iebildums ir daļēji ņemts vērā.**Norādītā rindkopa papildināta; tajā pašā laikā netiek konkrēti norādīta informācija par kultūrizglītības AI institūcijām, tā kā šī rindkopa, teksts ir attiecināms uz visām nozarēm un resoriem. Atsevišķu nozaru izcelšana radītu vajadzību aprakstīt katru no nozarēm. IAP dokuments iecerēts kā visaptverošs, konceptuāls (bez gariem, detalizētiem aprakstiem), lasītājam viegli uztverams stratēģiska līmeņa dokuments. | Precizēts Pamatnostādņu projekts – 7.sadaļa (2.mērķa apraksts). |
| 101. | Pamatnostādņu projekts  | **Kultūras ministrija** 14. Lūdzam Projekta 39. lappusē papildināt 2.1.2. uzdevuma „Nodrošināt kvalitatīvu profesionālo izglītību, saskaņojot prasmes un mācīšanās rezultātus ar darba tirgus prasībām un stiprinot PII kā nozaru izcilības un inovāciju centrus” pirmo rindkopu šādā redakcijā: „Profesionālās izglītības iestādēm, kuras īsteno profesionālās izglītības programmas kultūras un radošo industriju jomā, veicināma sadarbība ar LNKC un izglītības iestāžu savstarpējā sadarbība, nosakot metodiskā darba jomas un veicot metodisko sadarbību LNKC vadībā”.  | **Iebildums ir ņemts vērā.**Vienlaikus nepieciešams nodrošināt, lai tiek nodalītas un netiek dublētas VISC un LNKC lomas/ funkcijas. IZM rosinās paplašināt PINTSA sastāvu un veikt izmaiņas, tajā iekļaujot arī KM. | Precizēts Pamatnostādņu projekts – 7.sadaļa (2.mērķa apraksts). |
| 102. | Pamatnostādņu projekts  | **Kultūras ministrija** 15. Lūdzam Projekta 39. lappusē papildināt 2.1.2. uzdevuma „Nodrošināt kvalitatīvu profesionālo izglītību, saskaņojot prasmes un mācīšanās rezultātus ar darba tirgus prasībām un stiprinot PII kā nozaru izcilības un inovāciju centrus” pirmo rindkopu ar pēdējo teikumu šādā redakcijā: „Svarīga ir kvalitatīva, uz sadarbības principiem balstīta mācību prakses modeļa izstrāde un ieviešana profesionālajā izglītībā.” | **Iebildums ir ņemts vērā.** | Precizēts Pamatnostādņu projekts – 7.sadaļa (2.mērķa apraksts). |
| 103. | Pamatnostādņu projekts  | **Kultūras ministrija** 16. Lūdzam papildināt Projektu 42. lappusē 3.rindkopu un to izteikt šādā redakcijā:„Paredzēts, ka vienotas pedagogu profesionālās kompetences pilnveides sistēmas ieviešanai tiks stiprināta VISC kapacitāte profesionālās pilnveides, metodiskā un konsultatīvā atbalsta koordinēšanā un stratēģiskas pārraudzības īstenošanā, sadarbības veidošanā ar dažādām profesionālās pilnveides nodrošināšanā iesaistītajām pusēm nacionālā un pašvaldību līmenī. Tāpat nepieciešams turpināt stiprināt LNKC kapacitāti kā vadošo iestādi, kas koordinē un īsteno profesionālo pilnveidi kultūrizglītībā.” | **Iebildums ir ņemts vērā.** Detalizētākā veidā šis jautājums iekļaujams IAP Rīcības plānā.  | Precizēts Pamatnostādņu projekts – 7.sadaļa (1.mērķa apraksts). |
| 104. | Pamatnostādņu projekts  | **Kultūras ministrija** 17. Lūdzam papildināt Projektu 42. lappusē 5.rindkopu šādā redakcijā: „Pedagogu profesionālās kompetences pilnveides sistēma balstīsies uz saskaņotu darbību starp dažādām iesaistītajām pusēm - pašvaldību metodiskajiem centriem, valsts ģimnāzijām, pedagogu profesionālajām asociācijām, augstākās izglītības iestādēm un pētniecības institūcijām, nevalstiskajām organizācijām, kas nodarbojas ar pedagogu profesionālo pilnveidi u.c., kā arī esošajām iestrādnēm - mācību jomu koordinatoru un mācīšanās konsultantu tīklu vispārējā izglītībā. Nozīmīga ir arī profesionālās izglītības pedagogu profesionālā pilnveide, sasaistē ar darba tirgu un nozares aktualitātēm, tai skaitā kultūrizglītības programmās, kur profesionālās pilnveides īstenošanu koordinē LNKC.” | **Iebildums nav ņemts vērā.**Iebildumā ir atsauce uz IAP 2020.gada jūlija projekta versiju, kas tika nodota sabiedriskajai apspriešanai; balstoties uz atgriezenisko saiti par dokumenta detalizācijas pakāpi, kas saistīta ar lasītājam, lietotājam grūti uztveramu informāciju, tika pieņemts lēmums IAP dokumentu būtiski saīsināt. Pašlaik dokumentā ir konceptuāli, stratēģiski uzstādījumi, galveno tēmu pieteikumi, izvairoties no sīkiem, detalizētiem aprakstiem. Kokrētais teksts ir kopsavilkts pāris teikumos. Jāatzīmē arī, ka šāda līmeņa konkrēti pasākumi iekļaujami IAP Rīcības plānā. |  |
| 105. | Pamatnostādņu projekts  | **Kultūras ministrija** 18.Lūdzam, izsakot Projekta 3.1.1. uzdevuma „Nodrošināt iekļaujošas izglītības pieeju visos izglītības līmeņos” otrās rindkopas trešo teikumu, ņemt vērā, ka lai nodrošinātu izglītības kvalitāti un pilnvērtīgu iekļaujošo izglītību, ikvienā klasē, kurā ir izglītojamais ar speciālām vajadzībām ir nepieciešams papildu pedagogs, neatkarīgi no izglītojamo skaita.” | **Iebildums nav ņemts vērā.**Skaidrojam, ka šādai prasībai nav pamatojuma – ne katram izglītojamajam, kurš ir ar speciālām vajadzībām, ir nepieciešams papildu pedagogs, ir jāņem vērā izglītojamā speciālo vajadzību veids un mācību procesa nodrošināšanai noteiktā speciālās izglītības programma un atbalsta pasākumu veids.  |  |
| 106. | Pamatnostādņu projekts  | **Kultūras ministrija** 19.Lūdzam izteikt Projekta 3.1.3. uzdevumu „Nodrošināt individuālo kompetenču attīstību” trešo rindkopu 46. lappusē šādā redakcijā:„Individuālo kompetenču attīstībā nozīmīgu ieguldījumu sniedz kultūrizglītība – profesionālās ievirzes programmas mūzikas, mākslas un dejas jomā, kuru nodrošina dažādu dibinātāju izglītības iestādes, un kultūras norišu pieejamība mācību procesa ietvaros. Pamatnostādņu periodā nepieciešams stiprināt starpinstitūciju sadarbību un koordināciju izglītības rīcībpolitikas izstrādē, īstenošanā un dažādu jautājumu savlaicīgā saskaņošanā, nodrošinot  kultūras norišu pieejamību ikvienam izglītojamajam kā  būtisku daļu no  mūsdienīgas formālās izglītības.” | **Iebildums ir ņemts vērā.**Iebilduma saturs ir iekļauts Uzdevuma 3.1.3. aprakstā – galvenā doma, neizvēršot sīku detalizāciju. Lai izceltu kultūrizglītības nozīmi, tā ir pārcelta kā otrā atkāpe Uzdevuma 3.1.3.aprakstā (saskaņā ar citu KM iebildumu). | Precizēts Pamatnostādņu projekts – 7.sadaļa (3.mērķa apraksts). |
| 107. | Pamatnostādņu projekts  | **Kultūras ministrija** 20. Lūdzam Projekta 3.1.3. uzdevumu „Nodrošināt individuālo kompetenču attīstību” trešo rindkopu 46. lappusē 4.rindkopas 1.teikumu papildināt šādā redakcijā:„Plānots atbalsts talantu un izcilības attīstībai vispārējā un profesionālajā izglītībā, tostarp kultūrizglītībā.” | **Iebildums nav ņemts vērā.**Pašreizējā redakcija ir visaptveroša un visas jomas iekļaujoša; ja tā tiks mainīta, tad būs jānosauc arī citas jomas, jāsniedz sīkāka detalizācijas pakāpe, kas nevajadzīgi pagarinās IAP dokumentu. |  |
| 108. | Pamatnostādņu projekts  | **Kultūras ministrija** 21.Lūdzam izteikt Projekta 3.1.3. uzdevumu „Nodrošināt individuālo kompetenču attīstību” priekšpēdējo rindkopu izteikt šādā redakcijā:„Talantu motivēšana un atbalstīšana profesionālajā izglītībā plānota kā nacionāla un starptautiska mēroga pasākumu īstenošana – nacionālā mērogā LNKC organizētie konkursi mūzikā, dejā, mākslā un dizainā un starptautiskie jauno profesionāļu meistarības konkursi – EuroSkills un WorldSkills. Pamatnostādņu periodā plānots pilnveidot esošos Latvijas mēroga instrumentus prasmju izcilības atbalstam un ieviest jaunus, tajā skaitā organizējot SkillsLatvia un JuniorSkillsLatvia, kas orientēts uz 5.-8. klašu skolēnu praktisko iemaņu un talantu identificēšanu.” | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 109. | Pamatnostādņu projekts  | **Kultūras ministrija** 22.Projekta sadaļā „Uzdevums 3.1.3. Nodrošināt individuālo kompetenču attīstību.” 46.lappusē šīs sadaļas trešo rindkopu pārvietot kā otro rindkopu un izteikt redakcijā:„Individuālo kompetenču attīstībā nozīmīgu ieguldījumu sniedz kultūrizglītība. Pamatnostādņu periodā nepieciešams stiprināt starpinstitūciju sadarbību un koordināciju izglītības rīcībpolitikas izstrādē, īstenošanā un dažādu jautājumu savlaicīgā saskaņošanā, nodrošinot kultūras norišu pieejamību ikvienam izglītojamajam kā daļu no mūsdienīgas formālās izglītības, ņemot vērā, ka šāda mācību forma atbilst pilnveidotā mācību satura un pieejas principiem.” | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 110. | Pamatnostādņu projekts  | **Kultūras ministrija** 23.Lūdzam Projekta 4.1.1. uzdevuma „Pilnveidot izglītības sistēmas dalībnieku funkcijas un atbildību sistēmas efektīvai funkcionēšanai mērķus” 51. lappusē ceturto mērķi izteikt šādā redakcijā: „sniegt juridisku atbalstu izglītības iestāžu dibinātājiem un izglītības iestāžu administrācijai izglītības kvalitātes nodrošināšanā, ieviešot pilnveidoto mācību saturu un pieeju un īstenojot pārmaiņas izglītībā pēc administratīvi teritoriālās reformas.” | **Iebildums nav ņemts vērā.**Juridiska atbalsta sniegšana kā pasākums neatbilst IAP būtībai, mērķiem. |  |
| 111. | Pamatnostādņu projekts  | **Kultūras ministrija** 24.Lūdzam Projekta 53.lappusē tabulā „Rīcības virzienu un uzdevumu detalizētāks apraksts” uzdevumu 2.1.1. uzdevumu izteikt šādā redakcijā:„2.1.1. Nodrošināt pilnveidotā mācību satura un pieejas efektīvu īstenošanu vispārējā izglītībā (t.sk. pirmsskolas izglītības pakāpē), jo īpaši fokusējoties uz starpdisciplinaritāti (STEAM), caurviju prasmēm (digitālā pratība, pilsoniskās līdzdalības zināšanas, prasmes un attieksmes), sociāli emocionālo mācīšanos un mācīšanos iedziļinoties.” | **Iebildums nav ņemts vērā.** Piedāvātā redakcija nesakrīt ar izglītības zinātnēs pieņemtajām jēdzienu definīcijām. Zināšanas, prasmes un attieksmes veido kompetenci, savukārt šajā konkrētajā uzdevumā akcentētas tieši caurviju prasmes jeb t.s. transversālās prasmes. Skat. vairāk: Oliņa, Z., Namsone, D., France, I. “Kompetence kā komplekss skolēna mācīšanās rezultāts”, <https://www.siic.lu.lv/fileadmin/user_upload/lu_portal/projekti/siic/Kolektiva_monografija/1-nodala-Macisanas_Lietpratibai.pdf>. Pilnveidotā mācību satura un pieejas ietvaros pilsoniskā kompetence (zināšanas, prasmes un attieksmes) tiek stiprināta Sociālajā un pilsoniskajā mācību jomā. |  |
| 112. | Pamatnostādņu projekts  | **Kultūras ministrija** 25. Lūdzam Projekta 54.lappusē papildināt uzdevuma 2.1.1. aprakstu ar pilsoniskās izglītības nozīmi, kas ir būtisks priekšnosacījums tādas caurviju prioritātes kā pilsoniskā līdzdalība attīstībai un stiprināšanai. | **Iebildums ir daļēji ņemts vērā.**Dažādi pilsoniskās izglītības aspekti akcentēti gan Uzdevuma 2.1.1., gan Uzdevuma 3.1.3. aprakstā. Pilnveidotā mācību satura un pieejas īstenošanas vispārējā izglītībā kontekstā plānota pilsoniskās līdzdalības kā caurviju prasmes attīstība; tāpat būtiski pilsoniskās izglītības aspekti akcentēti sociālās un pilsoniskās mācību jomas ietvaros; vidējās izglītības posmā plānots starpdisciplinārais kurss “Projekta darbs”, kurā skolēns saistībā ar vienu vai vairākiem padziļinātajiem kursiem veic un aizstāv pētniecības, jaunrades vai sabiedrisko darbu, t.sk. arī sadarbībā ar nevalstisko sektoru (skat. MK not. Nr. 416, Noteikumi par valsts vispārējās vidējās izglītības standartu un vispārējās vidējās izglītības programmu paraugiem). Šī ir būtiska platforma pilsoniskās izglītības aktivitātēm.Savukārt Uzdevuma 3.1.3. ietvaros akcentēts interešu izglītības ieguldījums pilsoniskajā izglītībā.Tāpat jāatzīmē, ka pilsoniskās un politiskās līdzdalības aktivitātes detalizēti aprakstītas Bērnu, jaunatnes un ģimenes attīstības pamatnostādnēs 2021.-2027.gadam.  | Precizēts Pamatnostādņu projekts – 7.sadaļa (2.mērķa un 3.mērķa apraksts). |
| 113. | Pamatnostādņu projekts  | **Kultūras ministrija** 26.Lūdzam Projekta 61.lappusē uzdevuma „3.1.1. Nodrošināt iekļaujošas izglītības pieeju visos izglītības līmeņos” papildināt līdzatbildīgās institūcijas ar Kultūras ministriju (KM), jo KM ir atbildīga iestāde par romu integrācijas politikas īstenošanas koordināciju. Piemēram, projekta „Latvijas romu platforma” ir paredzēti pasākumi arī romu izglītības līmeņa paaugstināšanai, t.sk. atbalsts romu mediatoriem, kuri sadarbojas ar izglītības iestādēm un romu ģimenēm. | **Iebildums ir ņemts vērā.**  | Precizēts Pamatnostādņu projekts – 7.sadaļa (3.mērķa apraksts). |
| 114. | Pamatnostādņu projekts  | **Kultūras ministrija** 27.Lūdzam Projekta uzdevumu sadaļā iekļaut uzdevumus,kas ir saistīti ar programmas „Latvijas skolas soma” īstenošanu un starpministriju sadarbību, kā atbildīgās institūcijas norādot Kultūras ministriju, Izglītības un zinātnes ministriju, Valsts izglītības satura centru, Latvijas Nacionālo kultūras centru:„-Īstenot  programmu „Latvijas skolas soma” izglītības iestādēs un tās ietvaros sekmēt valsts izglītības standartos noteikto mērķu sasniegšanu, nodrošinot daudzveidīgas mācību un audzināšanas darba formas, variējot izmantojamo norišu īstenošanas laiku un ilgumu atbilstoši skolēnu līdzšinējai pieredzei un mācīšanās vajadzībām gan mācību stundās, gan ārpus kopējās mācību slodzes iekļautos pasākumos;-Pilnveidot Kultūras ministrijas un Izglītības un zinātnes ministrijas sadarbību un koordinētu rīcību, lai sniegtu atbalstu pedagogiem kultūrizglītības programmas “Latvijas skolas soma” saturisko un metodisko jautājumu risināšanā, t.sk., akcentējot kultūras un mākslas norišu iepazīšanas lomu bērnu un jauniešu kritiskās un radošās domāšanas, sadarbības, inovatīvas darbības attīstīšanā.” | **Iebildums ir daļēji ņemts vērā.**Abi minētie pasākumi pieder pie nākamās IAP detalizācijas pakāpes, proti, Rīcības plāna. IAP saturā iebildumā ietvertie jautājumi ir pieteikti konceptuālā, stratēģiskā līmenī, bet Rīcības plānā tie tiks iekļauti kā atsevišķi pasākumi ar konkrētiem darbības rezultātiem u.c.  | Precizēts Pamatnostādņu projekts – 7.sadaļa. |
| 115. | Pamatnostādņu projekts  | **Kultūras ministrija** 28.Lūdzam papildināt uzdevumu „3.3.1.Nodrošināt kvalitatīvu un pieejamu pieaugušo izglītības piedāvājumu” ar pēdējo rindkopu šādā redakcijā: „3.3.1.Vienlaikus ir nepieciešama esošo nozares profesionāļu izglītošanas iespēju atbalstīšana, t.sk. jauno tehnoloģiju apguvei un digitālo prasmju attīstībai.” | **Iebildums ir daļēji ņemts vērā.**KM priekšlikums atbilst IAP pasākumam “Individualizēta un elastīga pieaugušo izglītības piedāvājuma īstenošana”, kas paredz nodarbināto nozares profesionāļu izglītošanas iespēju atbalstīšana. Papildināts pasākuma apraksta otrais teikums. | Precizēts Pamatnostādņu projekts – 7.sadaļa (3.mērķa apraksts). |
| 116. | Pamatnostādņu projekts  | **Kultūras ministrija** 29. Projekta sadaļā „Izglītības politikas rezultāti un rezultatīvie rādītāji” lūdzam ņemt vērā mākslu un kultūras augstskolu specifiku. Rādītājs „Akadēmiskā personāla, kas nodarbināts uz pilnu slodzi AII īpatsvars 50% apmērā” attiecībā, piemēram, uz Jāzepa Vītola Latvijas Mūzikas akadēmiju (JVLMA) ir neatbilstošs mākslas augstskolas studiju procesa specifikai. JVLMA akadēmiskā personāla docētāji instrumentu spēlē ir eksperti savā instrumentā, taču daudziem no viņiem nevar būt pilna slodze, jo:1) ir neliels studējošo skaits (piemēram, ja augstskola sagatavo vienlaikus divus speciālistus arfas spēlē, kas ir atbilstošs skaits, ņemot vērā instrumenta specifiku un potenciālo darba tirgu); 2) šo instrumentu spēles apguvē liels īpatsvars ir individuālajām kontaktstundām, kas nozīmē, ka katra studējošā „akadēmiskā brīvība” (piemēram, sastādīt un apgūt individuālu studiju brīvās izvēles daļu, atsākt un pārtraukt studijas, doties ERASMUS apmaiņas programmā) būtiski maina attiecīgā instrumenta spēles docētāja noslodzi;3) viņi vienlaikus ir aktīvi mūziķi un nodarbināti nozarē. Savukārt akordeonu nevar mācīt klavierspēles pedagogs vai altu – vijoļspēles pedagogs, vai fagotu – klarnetes pedagogs. Līdz šim JVLMA politika ir bijusi nevēlēt akadēmiskajā amatā uz pilnu vai noteiktu slodzi, nosakot akadēmiskā personāla darba slodzi, atbilstoši katra akadēmiskā gada tarifikācijai – kas ļāvis iesaistīt iespējami plašu ekspertu loku, nodrošinot gan studējošajiem plašākas izvēles iespējas, pie kura docētāja mācīties, gan iespēju piesaistīt aktīvos mūziķus, kuri ir nodarbināti orķestros, Nacionālajā Operā un baletā, veic aktīvu solo koncertdarbību un nemaz nebūtu gatavi strādāt uz pilnu slodzi. Ņemot vērā iepriekš minētos aspektus, piemērojot šādu rezultatīvo rādītāju mūzikas jomā, tas ievērojami palielinātu docētāju darba algas izmaksas vai nozīmētu docētāju skaita samazināšanu, kas, JVLMA gadījumā, nozīmētu pedagogu dažādības un līdz ar to arī savstarpējas konkurences un kvalitātes zaudēšanu. Jo sevišķi, ņemot vērā, ka ar asociētajiem profesoriem, profesoriem vairs nevarēs secīgi slēgt terminētus līgumus, bet jau pēc otrā terminētā līguma tas tiks uzskatīts par noslēgtu uz nenoteiktu laiku (Satversmes tiesas spriedums, par kuru šobrīd tiek virzīti grozījumi Augstskolu likumā). | **Iebildums nav ņemts vērā.** Konkrētais indikators un tā noteiktā mērķa vērtība 2027.gadam (50%) ir tieši saistīta ar akadēmiskā personāla izcilības stiprināšanu, augstākas pievienotās vērtības radīšanu konkrētajā izglītības iestādē. Šis jautājums arī skatāms kontekstā ar akadēmiskās karjeras modeļa maiņu, kas paredz izstrādāt jaunu ietvaru akadēmiskajai slodzei, tai skaitā paredzot slodzē ietvert visas akadēmiskā darba dimensijas, respektīvi, ne tikai pedagoģisko darbu, bet arī zinātnisko darbību, trešās misijas pildīšanu. Lūdzam sekot projekta īstenošanas gaitai un diskusijām par slodzes veidošanas principiem, jo kultūras joma nav vienīgā, kurā akadēmiskais personāls strādā nozarē (piem., arī medicīna). |  |
| 117. | Pamatnostādņu projekts  | **Kultūras ministrija** 30. Lūdzam Projekta tekstā sniegt izvērstu skaidrojumu tam, kas ir saprotams ar jēdzienu „digitālā pratība”, kas identificēta kā viena no caurviju prasmēm, kā arī aicinām papildināt 1.pielikumu par terminu skaidrojumu.Projektā kā viena no divām caurviju prasmēm ir identificēta „digitālā pratība”, akcentējot, ka tā attiecas uz indivīda prasmēm un iemaņām jauno tehnoloģiju izmantošanā un apguvē, ar to saprotot galvenokārt jauno, digitālo rīku izmantošanas iemaņas. Vienlaikus, aplūkojot 3.sadaļas raksturojumu par aktuālajām tendencēm un vīziju par izglītību 2027.gadā, tiek pieminēta arī spēja kritiski analizēt informāciju (10.lpp.). 2.mērķa raksturojumā kā daļa no caurviju prasmēm tiek identificēta kritiskā domāšana un problēmu risināšana (36.lpp.), kas dokumenta rīcības virzienu un uzdevumu sadaļā vairs neparādās. Kritiskā domāšana, kas ietver sevī gan medijpratību, gan informācijas pratību un raksturo prasmi apstrādāt un izvērtēt informāciju, ir neatraujama no digitālajām prasmēm, ja ar to saprot prasmi izmantot tehnoloģijas, caur kurām piekļūst informācijai. Digitālā pratība raksturo prasmju kopumu, kas ļauj strādāt ar informācijas „formu”, savukārt informācijas pratība, medijpratība un kritiskā domāšana raksturo prasmju kopumu, kas nepieciešamas, lai strādātu ar informācijas saturu. Digitālā pratība zaudē savu jēgpilnumu, ja to nepavada arī prasme izvērtēt informāciju, kurai piekļūst.Ņemot vērā medijpratības, informācijas pratības un kritiskās domāšanas nozīmi sabiedrībā, uzskatām par būtisku papildināt projektu ar termina „digitālā pratība” skaidrojumu, lai būtu nepārprotami, ka tas ietver arī medijpratību un informācijas pratību, kā tas iezīmēts arī dokumentos „Komisijas Paziņojums Eiropas Parlamentam, Padomei, Eiropas Ekonomikas un Sociālo Lietu Komitejai un Reģionu Komitejai par Digitālās izglītības rīcības plānu”[[10]](#footnote-10) un „The European Digital Competence Framework 2.0”[[11]](#footnote-11),[[12]](#footnote-12), kur medijpratība un informācijas pratība identificētas kā digitālo kompetenču būtiski elementi. Aicinām atsaukties uz minētajiem dokumentiem.Vienlaikus uzskatām, ka pat šādā tvērumā „digitālā pratība” izglītības kontekstā vēl arvien varētu būt skatīta pārāk šaurā izpratnē. Uzsveram, ka kritiskā domāšana, informācijas pratība un medijpratība ir daļa no digitālo prasmju kopuma tāpēc, ka tās ir visaptverošas prasmes, kas aptver arī citus informācijas kanālus, ne tikai digitālos. Domājot par izglītības vidi, kurā bērni un jaunieši savas prasmes un zināšanas saņem un apgūst no saviem pedagogiem, iezīmējas ļoti ikdienišķa situācija, kurā kritiskā domāšana digitālo prasmju kontekstā nebūs pietiekoša – skolēna prasme patstāvīgi izvērtēt pedagoga teikto un izprast elementāras atšķirības starp viedokļiem un faktiem, tāpat, skolēna vai studenta prasme kritiski izvērtēt savu vienaudžu apgalvojumus. Padomes secinājumos par medijpratību pastāvīgi mainīgā pasaulē[[13]](#footnote-13) ir atgādināta vispārēja kritiskās domāšanas nozīme, 8. punktā īpaši uzsvērts, ka „nevajadzētu aprobežoties tikai ar mācīšanos par rīkiem un tehnoloģijām, bet uz to, lai iedzīvotāji iegūtu kritiskās domāšanas prasmes, kas vajadzīgas, lai viņi spētu spriest, analizēt sarežģītas situācijas un saskatīt atšķirību starp viedokļiem un faktiem”.Attiecīgi lūdzam projekta 1. pielikumā noteikti iekļaut izvērstu skaidrojumu jēdzienam „digitālā pratība”, kā arī izvērtēt nepieciešamību paplašināt vienu no divām caurviju prasmēm – „digitālā pratība” – potenciāli skatot to kā daļu no kritiskās domāšanas vai informācijas pratības iemaņu kopuma, nevis otrādi. | **Iebildums ir daļēji ņemts vērā.**IAP 1. pielikums “Termini” papildināts ar jēdziena “digitālā pratība” skaidrojumu – “digitālo tehnoloģiju dažādiem mērķiem efektīva izmantošana, digitālās komunikācijas ieguvumu un risku analīze, informācijas ticamības medijos kritiska analīze. Radot savu saturu, indivīds ievēro privātuma, ētiskos un tiesiskos nosacījumus. Izvērtē, pielāgo savām vajadzībām un ievēro veselīgus un drošus tehnoloģiju lietošanas ieradumus.”. Digitālās pratības kā caurviju prasmes skaidrojums ir sniegts vispārējās izglītības standartos un vadlīnijās. Jēdziena skaidrojums balstīts uz Noteikumos par valsts vispārējās vidējās izglītības standartu un vispārējās vidējās izglītības programmu paraugiem sniegto informāciju (MK not. Nr. 416), <https://likumi.lv/ta/id/309597> IAP 2.mērķa 2.1.1. Uzdevums ir saistīts ar pilnveidoto mācību saturu un pieeju, kas kopumā aptver 6 caurviju prasmes, t.sk. “Kritiskā domāšana un problēmu risināšana “ ir atsevišķa caurviju prasme, kas iekļaujama katrā mācību jomā. To apgūstot, skolēns precīzi formulē un kritiski analizē kompleksas situācijas un abstraktas idejas, gūst par tām vispusīgu un precīzu informāciju, izmanto situācijai atbilstošas problēmrisināšanas stratēģijas, izvirza atšķirīgus risinājumus un izvēlas mērķim atbilstošāko, elastīgi pielāgojas neparedzētām pārmaiņām. Visas 6 caurviju prasmes ir jāskata savstarpēji papildinošā kontekstā, tās nav iespējams attīstīt vienu no otras atrauti, tāpat tās ir cieši saistītas ar visām 7 mācību jomām. | Precizēts Pamatnostādņu projekta 1.pielikums. |
| 118. | Pamatnostādņu projekts  | **Kultūras ministrija** 30. Lūdzam precizēt Projekta 40.lappusē informāciju par Saliedētas un pilsoniski aktīvas sabiedrības attīstības pamatnostādnēm 2021.–2027. gadam (2020) un izteikt rindkopu par saliedētas un pilsoniski aktīvas sabiedrības mērķi šādā redakcijā:„Šīs politikas virsmērķis ir veicināt saliedētas un pilsoniski aktīvas sabiedrības attīstību, kas balstīta uz Satversmē noteiktajām cilvēktiesībām, demokrātijas vērtībām, latviešu valodas un latviskās kultūrtelpas pamata. Tās ietver sasaisti ar pilsonisko izglītību, valodas politiku un jaunatnes politiku. IAP 2021.–2027.gadam kontekstā šīs pamatnostādnes ir nozīmīgas saistībā ar pilsoniskas un politiski aktīvas sabiedrības stiprināšanu, kā arī sociālo un līdzdalības prasmju attīstību, piemēram, rūpēm par citiem, orientāciju uz mērķi, kas savukārt ir pamats drošumspējai, un līdz ar to, stimuls ekonomiskai izaugsmei”.  | **Iebildums ir ņemts vērā.**Papildus veikti precizējumi, balstoties uz Saeimas Izglītības, kultūras un zinātnes komisijas priekšlikumiem šī punkta redakcijai. | Precizēts Pamatnostādņu projekts – 5.sadaļa. |
| 119. | Pamatnostādņu projekts  | **Kultūras ministrija** 31. Lūdzam Projekta 6.nodaļā „Izglītības politikas rezultāti un rezultatīvie rādītāji” iekļauto tabulu, proti, 2.politikas rezultātu papildināt ar rezultatīvo rādītāju „Medijpratības pieredze (pārbauda, ar ko dalās sociālajos medijos/ pārliecinās par informācijas avotu uzticamību)”’, kas ir saskaņā ar NAP2027 Prioritātes „Vienota, droša un atvērta sabiedrība” Rīcības virziena „Saliedētība” rezultatīvajiem rādītājiem).  | **Iebildums nav ņemts vērā.**Skaidrojam, ka situācijā, kad nav pieejams pietiekami reprezentatīvs un regulārs skolēnu kritiskas medijpratības (kritiski izvērtē, ar ko dalās sociālajos tīklos un pārliecinās par informācijas avotu) mērījums, šo pratību netiešā veidā mēra IAP rādītaji 2.2, 2.3 un 3.7 – lasītprasmes (prasme analizēt tekstu un informācijas avotus) un pilsoniskās izglītības kompetences rādītāji.  |  |
| 120. | Pamatnostādņu projekts  | **Kultūras ministrija** 32.Projekta 32.lappusē ir minēts, ka „Pilsoniski aktīva un līdzdalīga sabiedrība ir nozīmīgs izglītības rezultāts. Dati parāda, ka skolēnu pilsoniskās kompetences līmenis Latvijā ir zemākais starp Baltijas jūras reģiona valstīm”. Lūdzam sniegt papildu informāciju, kuri plānotie pasākumi atbilst un sniegs nepastarpinātu ieguldījumu skolēnu pilsoniskās kompetences līmeņa un praksē balstītas izpratnes par demokrātijas kultūru paaugstināšanā. | **Iebildums ir daļēji ņemts vērā.**Tiešu ieguldījumu skolēnu pilsoniskās kompetences attīstībā un praksē balstītas izpratnes par demokrātijas kultūru paaugstināšanā sniedz Uzdevuma 2.1.1. pasākumi – pilnveidotais mācību saturs un pieeja jo īpaši akcentē pilsonisko izglītību, proti, pilsoniskās kompetences (prasmes, zināšanas, attieksmes) attīstībā būtisku ieguldījumu sniedz sociālās un pilsoniskās mācību jomas saturs, kā arī vidējās izglītības posmā plānotais starpdisciplinārais kurss “Projekta darbs”, kurā skolēns saistībā ar vienu vai vairākiem padziļinātajiem kursiem veic un aizstāv pētniecības, jaunrades vai sabiedrisko darbu, kas ietver arī sadarbību ar nevalstisko sektoru (skat. MK not. Nr. 416, Noteikumi par valsts vispārējās vidējās izglītības standartu un vispārējās vidējās izglītības programmu paraugiem).Papildus tam pamatnostādņu periodā jo īpaši tiks stiprinātas pilsoniskās līdzdalības prasmes kā caurviju prasmes (nostiprināmas dažādās mācību jomās; attiecināmas uz visām cilvēka darbības jomām), sākot jau no pirmsskolas.Papildus ieguldījums ir arī Uzdevuma 3.1.3.pasākumi, kas uzsver intrešu izglītības ieguldījumu pilsoniskās kompetences un prakses attīstībā.Tāpat jāatzīmē, ka pilsoniskās un politiskās līdzdalības aktivitātes īpaši akcentētas Bērnu, jaunatnes un ģimenes attīstības pamatnostādnēs 2021.-2027.gadam. Proti, šajās pamatnostādnēs norādīts, ka plānots stiprināt skolēnu, studējošo un profesionālās izglītības iestāžu audzēkņu pašpārvaldes un līdzpārvaldes​, jauniešu un jaunatnes organizāciju līdzdalības mehānismus lēmumu pieņemšanā pašvaldību līmenī, nodrošināt jauniešiem draudzīga un kvalitatīva informācijas satura veidošanu un ieguves iespējas, kā arī citādi sekmēt jauniešu aktīvu pilsonisko un politisko līdzdalību, t. sk. iesaisti nevalstisko organizāciju un politisko partiju aktivitātēs un pamatdarbībā​.​ | Precizēts Pamatnostādņu projekts – 7.sadaļa (2.mērķa un 3.mērķa apraksts). |
| 121. | Pamatnostādņu projekts  | **Kultūras ministrija** 33.Lūdzam papildināt uzdevuma 2.3.1. „Internacionalizācijas un starptautiskās sadarbības nodrošināšana mūsdienīgas un kvalitatīvas izglītības attīstībai” aprakstu ar skaidrojumu, kā tiks sabalansēta studentu piesaiste no trešajām valstīm ar šīs mērķa grupas integrācijas vajadzībām, mazinot aizspriedumus un diskriminācijas riskus, kā arī risinot ietekmi uz latviešu valodas vides izmaiņām. | **Iebildums ir ņemts vērā pēc būtības.**Skaidrojam, ka norādītie jautājumi primāri ir imigrācijas politikas un sabiedrības integrācijas politikas jautājumi. Vienlaikus informējam, ka IZM pilnveido regulējumu, kas saistīts ar ārvalstu studentu piesaisti un studiju programmu īstenošanu svešvalodās, paredzot augstskolām lielāku atbildību, t.sk. par latviešu valodas zināšanu apguves nodrošināšanu ārvalstniekiem. |  |
| 122. | Pamatnostādņu projekts  | **Kultūras ministrija** 34. Lūdzam Projekta 63.lappusē 3.rinddkopas pēdējo teikumu precizēt šādā redakcijā: „Plānots turpināt uzsāktās un veiksmīgās iestrādnes – nodrošināt sadarbību starp pašvaldību, skolu, pedagogiem un vecākiem, lai laikus identificētu romu skolēnus ar [risku](http://www.pumpurs.lv/projekta-dalibniekiem/informativie-materiali/params/post/1354790/esi-verigs---atpazisti-riskus) pārtraukt mācības un sniegtu viņiem personalizētu atbalstu; sniegt papildu atbalstu noteiktu mācību priekšmetu apguvē; nodrošināt romu mediatoru atbalstu, attīstīt romu skolotāju palīgu praksi tajās izglītības iestādēs, kurās mācās ievērojams romu bērnu skaits u.c.” | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 123. | Pamatnostādņu projekts  | **Kultūras ministrija** 35.Lūdzam Projekta 2.pielikumā iekļaut kultūrizglītību, papildinot ar detalizētāku informāciju, proti, to, ka kultūrizglītība ir izglītības sistēmas sastāvdaļa, kurā darbojas dažādu dibinātāju (Kultūras ministrijas un Izglītības un zinātnes ministrijas, pašvaldību u.c.) izglītības iestādes un institūcijas. Kultūrizglītības sistēmu veido pašvaldību, valsts vai juridisko personu dibinātas iestādes akreditētās izglītības iestādes, kas īsteno profesionālās ievirzes izglītības programmas, valsts un pašvaldības izglītības iestādes, kas īsteno profesionālās vidējās kultūrizglītības un radošās industrijas programmas, un kultūrizglītības AI institūcijas – mākslu un kultūras universitātes – Latvijas Kultūras akadēmija, Jāzepa Vītola Latvijas Mūzikas akadēmija un Latvijas Mākslas akadēmija, kas īsteno augstākās izglītības studiju programmas kultūras un radošo industrijas, kā arī citas augstskolas, kuras īsteno studiju programmas izglītības tematiskajā jomā „Mākslas”.  | **Iebildums ir ņemts vērā.** Pamatnostādņu projekta 2. pielikums papildināts ar detalizētāku informāciju par kultūrizglītības sistēmu un statistikas datiem. | Precizēts Pamatnostādņu projekta 2.pielikums. |
| 124. | Pamatnostādņu projekts  | **Kultūras ministrija** 36. No Projekta un tā 3.pielikuma secināms, ka Projekta īstenošana ir iespējama tikai piesaistot papildu finansējumu. Taču Projekta 3.pielikums nesniedz viennozīmīgi skaidru informāciju par to, kāds finansējums ir šobrīd norādīts kā Kultūras ministrijai plānotais finansējums, kā arī nav skaidrs kā veidojas Kultūras ministrijai papildu nepieciešamā finansējuma apmērs. Līdz ar to, nav iespējams izvērtēt vai Projekta 3.pielikumā norādītais papildu nepieciešamais finansējums Projekta īstenošanai ir atbilstošs un pietiekams Projekta īstenošanai. Ņemot vērā minēto lūdzam precizēt Projektu, detalizētāk skaidrojot pašreizējos plānotos finansēšanas avotus, papildus nepieciešamā finansējuma apjomu un tā iespējamos finansēšanas avotus. | **Iebildums ir ņemts vērā.** | Precizēts Pamatnostādņu projekts. |
| 125. | Pamatnostādņu projekts  | **Ārlietu ministrija** Ņemot vērā, ka 2019. gada 1. janvārī stājās spēkā Diasporas likums, kas nosaka termina “remigrācija” lietošanu, Pamatnostādņu tekstā (44.lp) lūdzam veikt šādus precizējumus: vārdu “reemigrantiem” mainīt uz “remigrantiem”, bet vārdus “reemigrējušo” mainīt uz “remigrējušo”. | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 126. | Pamatnostādņu projekts  | **Labklājības ministrija** 1.Lūdzam Pamatnostādņu Kopsavilkuma (7.lpp.) sadaļā par horizontālajām pārmaiņām kā vēl vienu horizontālu pārmaiņu iekļaut arī “Iekļaujošas izglītības pieeja”, attiecinot to ne tikai uz vispārējās izglītības līmeni. Šo horizontālo pārmaiņu piedāvājam skaidrot kā mērķtiecīgu atbalsta sistēmu nodrošināšanu attiecībā uz visos izglītības līmeņos iesaistītajiem cilvēkiem, izmantojot personalizētu (vai individualizētu) pieeju. Turklāt Pamatnostādņu 3. mērķa pamatojumā un rīcības virzienu skaidrojumos šāda prakse ir konsekventi pamatota un piedāvāta arī rīcības virzienu uzdevumos (44.-49.lpp.). Pēdējo 15 gadu laikā īstenoti socioloģiski, starpdisciplināri un izglītības politikas pētījumi norādījuši uz nepieciešamību pēc iekļaujošām un diversificētām, individualizētām pieejām pieaugušo un augstākās izglītības līmeņos, ne vien vispārējā izglītībā[[14]](#footnote-14) .LM uzskata, ka šāda horizontālā pārmaiņa ir īpaši aktuāla, ņemot vērā izglītības politikas īstenošanā līdz šim nepietiekamo atbalstu izglītojamajiem, kuri pieder pie personu ar īpašām vajadzībām grupām, etniskajām vai kultūru minoritātēm (romi, trešo valstu valstspiederīgie, dažādu vecumgrupu reemigranti)[[15]](#footnote-15), gan pakļauti sociālās atstumtības riskam. Šāda horizontālā pārmaiņa būtu aktuāla ANO Ilgtspējīgas attīstības mērķa Nr. 4 “Nodrošināt iekļaujošu un kvalitatīvu izglītību un veicināt mūžizglītības iespējas” sekmīgai īstenošanai, kā arī veicinātu nabadzības un sociālās atstumtības risku mazināšanos personām nākotnē un radītu labākas darba tirgus perspektīvas.  | **Iebildums nav ņemts vērā.**Lai arī konceptuāli piekrītam, ka iekļaujoša izglītība ir būtiska pieeja izglītības nodrošināšanā, tomēr, veidojot IAP struktūru horizontālās pārmaiņas/tēmas ir tādas, kas tiešā veidā aptver visus IAP mērķus, tajā skaitā ar izglītības sistēmas un efektīvu resursu pārvaldību saistītos uzdevumus (4.mērķis). Atsevišķi izceļot iekļaujošu izglītību būtiski mainītos IAP mērķu struktūra – būtu jāpārskata mērķu saturs un visas horizontālās u.c. prioritātes, kas pašreizējā projekta stadijā vairs nav iespējama. IAP saturā iekļaujoša izglītība netiek skatīta šauri, proti, tikai viena izglītības līmeņa vai veida ietvaros, tieši otrādi – tā tiek akcentēta gan pie principiem, uz kādiem jābalstās nākotnes izglītības iestādei (3.sadaļa), gan pie akadēmiskā personāla kompetenču pilnveides (7.sadaļa - 1.mērķa apraksts), gan pie vispārējās, profesionālās un augstākās izglītības (7.sadaļa – 2.mērķa apraksts), kā arī – jo īpaši pie 7.sadaļas 3.mērķa apraksta, kur uzsvērta arī holistiska pieeja atbalsta nodrošināšani augstākajā izglītībā studējošajiem u.c. Līdz ar to neredzam bažas saistībā ar LM pausto iebildumu – iekļaujošā izglītība ir ar centrālu, svarīgi nozīmi, pat ja nepārveidojam pašreizējo IAP struktūru. |  |
| 127. | Pamatnostādņu projekts  | **Labklājības ministrija** 2.Lūdzam skatījumā par Latvijas izglītības nākotnes vīziju (Pamatnostādņu 14.lpp.) izglītības pakalpojumu papildināt ar līdzvērtīgas pieejamības aspektu kā reģionālā un infrastruktūras, tā kvalitātes un izmaksu ziņā. | **Iebildums ir ņemts vērā.** | Precizēts Pamatnostādņu projekts - 3.sadaļa. |
| 128. | Pamatnostādņu projekts  | **Labklājības ministrija** 3.Lūdzam visā Pamatnostādņu projektā izvērst iekļaujošas izglītības principu, padziļināt izvērtējot dzimumu, vecuma grupu, invaliditātes u.c. aspektus, kas ietekmē vai iezīmē būtiskas atšķirības izglītības pakalpojumu pieejamībā/ izmantošanā un/ vai konkrētos izglītības rezultātos:1. aicinām Pamatnostādnes papildināt ar izvērtējumu, cik lielā mērā visa līmeņa izglītības iestādēs (pirmsskolas, vispārējās, profesionālās un augstākās) ir nodrošināta vides un infrastruktūras pieejamība personām ar funkcionāliem traucējumiem. Apraksts par speciālo programmu skaitu un audzēkņu skaitu nesniedz šādu informāciju. Tāpat lūdzam Pamatnostādņu 2.2. Rīcības virziena aprakstā (37.lpp.), kas dots slīprakstā, ietverto teikumu papildināt ar vārdiem “vides pieejamība”, izsakot teikumu šādā redakcijā: *“Tāpat mācību vides labiekārtošana balstās uz vides ilgtspējas* ***un vides pieejamības*** *principiem un videi draudzīgiem risinājumiem*”. Personu ar funkcionāliem traucējumiem vienlīdzīgas iespējas un iekļaujošu izglītību daļā gadījumu risina pieejamas vides nodrošinājums, jo ne visiem izglītojamiem ir nepieciešami speciālās izglītības atbalsta pasākumi, jo viņu kognitīvās un akadēmiskās spējas nav traucētas. Ņemot vērā, ka 2.2. Rīcības virziena aprakstā jau ir uzsvērta mācību vides pieejamība, tādēļ šī aspekta uzsvēršana rīcības virziena “galviņā” būtu pamatota un lietderīga, lai veicinātu arī izglītības iestādēs vides pieejamības jautājumus kā pašsaprotamu principu;
2. lūdzam Pamatnostādnes papildināt ar izvērtējumu par personāla sagatavotību visu līmeņu izglītības iestādēs un programmu atbilstību darbam ar izglītojamiem ar speciālām vajadzībām, personām ar invaliditāti, no etniskām un kultūras minoritātēm, trešo valstu pilsoņiem, bēgļiem un patvēruma meklētājiem. Aicinām definēt būtiskākos izaicinājumus un galvenos risināmos jautājumus vidējā termiņā, nosakot mērāmus un sasniedzamus rādītājus progresa raksturošanai;
3. Pamatnostādnēs ir iezīmētas vairākas nākotnes tendences, kas būs aktuālas un kuras ir jāņem vērā, īstenojot pasākumus izglītības jomā. Vairākas no tām - individualizēta pieeja, mācīšanās mācīties un starpdisciplinaritāte - ir tie izaicinājumi, kur būtiski ņemt vērā arī dzimumu aspektu. To, ka dzimumu neitrāla pieeja izglītības procesā parāda arī atšķirīgus iegūto prasmju un sasniegumu rezultātus starp meitenēm un zēniem, kas ietekmē arī augstākās izglītības iegūšanas iespējas un izvēles, kā arī pieaugušo izglītībā sieviešu un vīriešu iesaistes rādītājus, apliecina Pamatnostādnēs sniegtais situācijas raksturojums. Ņemot vērā iepriekš minēto un varētu novērtēt īstenoto pasākumu efektivitāti un savlaicīgi reaģēt uz nākotnes izaicinājumiem, kas saistīti ar nākotnes darba tirgus izmaiņām, lūdzu datus situācijas raksturojumā un sasniedzamos rezultatīvos rādītājus sniegt dzimumu griezumā. Lūdzam Pamatnostādnēs padziļināt izvērtēt dzimumu aspektu, analizējot un piedāvājot mērķētus pasākumus atšķirību novēršanā attiecībā uz skolēnu kompetenci un sasniegumiem lasīšanā, matemātikā un dabaszinātnēs, attiecībā uz augstāko izglītību ieguvušajiem dažādās zinātņu nozarēs, pieaugušo izglītības pasākumos, digitālo prasmju iegūšanā un IKT sektorā nepieciešamās izglītības iegūšanā jau sākotnējos izglītības posmos (uzsvars uz meiteņu un sieviešu iesaisti mācību priekšmetu, izglītības programmu un prasmju apguvi saistībā ar IKT), priekšlaicīgi mācības pārtraukušo vidū, darba tirgum nepieciešamo prasmju iegūšanā. Ņemot vērā, ka iepriekšminētajos jautājumos jau ilgstoši pastāv nozīmīgas atšķirības dzimumu griezumā, uzskatām, ka šī izaicinājuma risināšanai vispārīgi, uz visiem izglītojamiem vērsti pasākumi nesasniegs savu mērķi un nepalīdzēs novērst atšķirības. Tam ir nepieciešami mērķēti un konkrēti pasākumi. Tāpat aicinām papildināt Politikas rezultātu un rezultatīvo rādītāju tabulu (2.2., 2.3., 2.4., 2.6., 3.2., 3.3., 3.6., 3.7., 3.8.rezultatīvie rādītāji) ar datiem un sasniedzamajiem rezultātiem dzimumu griezumā, tādējādi padziļinātāk raksturojot esošos izaicinājumus un būtiskās atšķirības;
4. lūdzam Politikas rezultātu un rezultatīvo rādītāju tabulā (27.-31.lpp.) ietvert rezultatīvo rādītāju attiecībā uz izglītojamiem ar speciālām vajadzībām, personām ar invaliditāti vai personām ar aktivitāšu ierobežojumiem, piemēram, zem 3.politikas rezultāta. Ņemot vērā, ka iekļaujošās izglītības aspekts ir uzsvērts gan pie nozīmīgākajām pārmaiņām izglītībā, gan pie būtiskākajiem izaicinājumiem, šāda rezultatīvā rādītāja ietveršana līdzās citiem rezultatīvajiem rādītājiem ļautu labāk parādīt politikas rezultātu arī uz jauniešiem ar invaliditāti. Piemēram, 3.4. rezultatīvo rādītāju “Jaunieši (18-24 g.v.), kas neturpina izglītību”, %, kuru šobrīd paredzēts izteikt kopumā un vienlīdzības dimensijās (dzimums, pilsēta/lauki), būtu iespējams izteikt arī personu ar aktivitāšu ierobežojumiem dimensijā. Šim norādītājam rādītājam ir iespējams arī iegūt ES salīdzināmu rādītāju attiecībā uz personām ar aktivitāšu ierobežojumiem – 17,2% 2018. gadā. Diemžēl šāds griezums Eurostat publicētajās standarta tabulās nav iekļauts, tādēļ nav pieejama vērtība par 2019.gadu, šādu datu apkopošanu pēc Eiropas Komisijas uzdevuma veic Eiropas Akadēmiskais Invaliditātes ekspertu tīkls (ANED), skatīt 16.tabulu šeit: <https://www.disability-europe.net/downloads/1046-ede-task-2-1-statistical-indicators-tables-eu-silc-2018>. LM ir gatava sadarboties un sniegt rādītāja aktuālās vērtības pamatnostādņu izpildes laikā.
5. lai precīzāk raksturotu iekļaujošas izglītības ieviešanas izaicinājumus un vidēja terminā prioritātes un sasniedzamos rezultātus, ierosinām izvērst 3.rīcības virziena uzdevumu formulējumus, definējot jau konkrētāk atbalstāmās mērķa grupas, atbalsta instrumentus u.tml. LM skatījumā pašreizējās uzdevumu redakcijas (piemēram, 3.1.1.nodrošināt iekļaujošas izglītības pieejamību visos izglītības līmeņos, 3.3.1.Kvalitatīvs un pieejams pieaugušo izglītības piedāvājums) vairāk atbilst rīcības virzienu definējumam, nevis uzdevumam.
 | **Iebildums daļēji ņemts vērā.**Pamatnostādņu projektā turpinām IAP 2014-2020 iezīmēto konceptuālo pavērsienu uz personību izglītības sistēmas centrā – tas ir bērns, jaunietis, pieaugušais – kuram izglītības sistēma palīdz attīstīt individuālās spējas, talantus, prasmes un zināšanas optimālākajā viedā, ņemot vērā jūsu minētos šīs personības individuālos apspektus (dzimumu, vecumu, integrācijas pakāpi sab-bā, u.c.), bet nesegregējot pēc tiem. Pamatnostādņu projektā ir definēts uzdevums 3.1.3. “Nodrošināt individuālo kompetenču attīstību” ikvienam skolēnam, jo īpaši obligātās izglītības posmā. Jaunajā periodā tiks izstrādāts analītisks rīks izglītojamo individuālās izaugsmes novērtēšanai un veicināšanai, kas ņems vērā katra skolēna vajadzības un izvērtējumā iekļaus jūsu iebildumā minētos aspektus. Pašreiz detalizētu izvērtējumu dažādiem līdztiesības un iekļaušanas aspektiem nav iespējams sniegt, jo nav pieejami atbilstošie dati. Vienlaikus informējam, ka izglītības kvalitātes monitoringa sistēma paredz, ka šādas informācijas apkopošana un analīze ir jānodrošina, kas tiks veikts pamatnostādņu īstenošanas laikā. Skolotāja profesijas standarts paredz b) punktā minēto kompetenču apguvi, Jauno studiju programmu īstenošana skolotāju sagatvošanai atbilstoši šim profesijas standartam ir uzsākta 2020.gadā. Kopumā jāatzīmē, ka IAP dokuments aptver ar izglītības attīstību saistīto virsmērķi, mērķus, rīcības virzienus un uzdevumus, kuru ietvaros pieteikti arī plānotie pasākumi; nākamā detalizācijas pakāpe – konkrētu pasākumu un pasākumu rezultātu uzskaitījums – iekļaujams rīcības plānos.Attiecībā uz rezultatīvo rādītāju attiecībā uz izglītojamiem ar speciālām vajadzībām iebildums ir ņemts vērā un Pamatnostādņu projekts ir precizēts, starp rezultatīvajiem rādītājiem iekļaujot RR 3.9. “Bērnu un jauniešu ar speciālām vajadzībām īpatsvars, kas turpina izglītību pēc obligātās izglītības iegūšanas”. | Precizēts Pamatnostādņu projekts - 6.sadaļa un 7.sadaļa. |
| 129. | Pamatnostādņu projekts  | **Labklājības ministrija** 4.Lūdzam precizēt Pamatnostādņu 3.1.Rīcības virziena (45.lpp.) aprakstu par Pedagoģiski psiholoģiskā atbalsta dienestu. Grozījumi Bērnu tiesību aizsardzības likumā paredz, ka ar 2021.gada 1.septembri valsts un pašvaldība nodrošina visiem bērniem speciālo vajadzību izvērtējumu, uzsākot obligāto izglītību, un nodrošina bērna vajadzībām atbilstošus individuālus pedagoģiskā un psiholoģiskā atbalsta pasākumus valsts, pašvaldības un privātajās mācību iestādēs. Pamatnostādņu 3.1.virziena 3.1.1.uzdevumā minēts, ka “Būtiska Pedagoģiski psiholoģiskā atbalsta dienesta funkcija ir agrīna speciālo vajadzību diagnostika un agrīnas intervences plānošana un nodrošināšana.” Lūdzam papildināt 3.1.1. uzdevumu ar informāciju, vai Pedagoģiski psiholoģiskā atbalsta dienesti veiks bērniem speciālo vajadzību izvērtējumu, uzsākot obligāto izglītību. | **Iebildums nav ņemts vērā.**Atbilstoši Vispārējās izglītības likumam bērnu speciālo vajadzību izvērtējumu, uzsākot obligāto izglītību, veic pirmsskolas izglītības iestāde; papildinājumi IAP nav nepieciešami. |  |
| 130. | Pamatnostādņu projekts  | **Labklājības ministrija** 5.Lūdzam Pamatnostādņu 3.1.Rīcības virziena (45.lpp.)apraksta pēdējā rindkopā tekstu, kas sākas ar vārdiem “Lai veicinātu sociāli neaizsargāto ….” izteikt šādā redakcijā: *“Lai veicinātu sociāli neaizsargāto studentu –* ***personu ar invaliditāti, personu ar zemiem ienākumiem****, kā arī studentu no daudzbērnu ģimenēm plašāku iekļaušanos izglītības sistēmā un rastu iespēju iegūt AI, ir nepieciešams izveidot speciālu sociālo stipendiju fondu, kas būtu atdalīts no izcilības stipendiju fonda, tādā veidā nodrošinot garantētu finanšu līdzekļu pieejamību tikai šim mērķim. Ir nepieciešami atbalsta pasākumi personu ar invaliditāti vienlīdzīgu iespēju un tiesību īstenošanai augstākajā izglītībā.* ***Atbalsta pasākumi īstenojami iesaistoties un koordinēti sadarbojoties attiecīgajā izglītības līmenī iesaistītajām pusēm - IZM, LM, Pedagoģiski psiholoģiskajam atbalsta dienestam, pašvaldībām un izglītības iestādēm****”.* Attiecībā uz personām ar invaliditāti atbilstoši Invaliditātes likumam un ANO Konvencijas par personu ar invaliditāti tiesībām lietojams jēdziens “personas ar invaliditāti”, nevis “invalīds”. Ņemot vērā, ka šobrīd vēl nav skaidri kritēriji tekstā iecerētā speciālā sociālo stipendiju fonda izveidei, pastāv iespēja, ka fonds tiek vērsts nevis uz personām ar pašvaldības noteiktu trūcīgas vai maznodrošinātas personas statusu, bet gan uz citu (šaurāku vai plašāku) personu loku – personām ar zemiem ienākumiem, attiecīgi fonda izveides gaitā vienojoties, vai tās ir tikai trūcīgās personas, vai trūcīgās un maznodrošinātās, vai personas ar ienākumiem līdz minimālajai algai, vai kā savādāk. Savukārt attiecībā uz rindkopas pēdējo teikumu par atbalsta pasākumiem nav saprotams, vai tas attiecas tikai uz augstāko izglītību (jo teikums iekļauts rindkopā par augstāko izglītību) vai tam domāts plašāks tvērums. Personām ar invaliditāti visos izglītības posmos var būt dažādas speciālās vajadzības izglītības iegūšanai, viņiem nepieciešamais atbalsts var būt gan pedagoģiskie un citi atbalsta pasākumi, kā arī vides pieejamības risinājumi. Nenoliedzami atbalstam ir jābūt koordinētam, taču to nav iespējams efektīvi nodrošināt tikai ar LM iesaistīšanos. LM ieskatā norāde pamatnostādņu tekstā uz vienu konkrētu atbalsta pasākumu un tā finansēšanas avotu nav korekta un neiederas kopējā uzbūvē.  | **Iebildums ir daļēji ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 131. | Pamatnostādņu projekts  | **Labklājības ministrija** 6.Lūdzam Pamatnostādņu 46.lpp. svītrot 3.1.2.uzdevuma pēdējās rindkopas teikumā tekstu: “vienlaikus mazinot iespējamību, ka caur speciālās izglītības iestādēm pašvaldības nodrošina savas autonomās funkcijas – nodrošināt sociāli mazaizsargātām personām sociālo palīdzību īstenošanu”. Lai arī iepriekš notikušās sarunās starp LM un IZM ir pausts viedoklis, ka, iespējams, pašvaldību un tās teritorijā esošās speciālās izglītības iestādes motivācija uzņemt izglītojamos ar funkcionāliem traucējumiem pieaugušā vecumā ar izmitināšanu internātā profesionālās pamatizglītības programmās vairākkārt varētu tikt apšaubīta, tomēr aicinām Pamatnostādņu tekstā šādu pārmetumu neiekļaut, īpaši tādēļ, ka Pamatnostādņu tekstā un citos publiskos avotos par pašvaldību rīcību un izglītojamo profilu šeit domātajā aspektā nav iespējams pārliecināties. LM ieskatā norāde uz to, ka paredzēts pilnveidot iesaistes nosacījumus, ir pietiekama.  | **Iebildums nav ņemts vērā.**Nevaram pievienoties LM paustajam viedoklim, balstoties uz pieejamajiem datiem par speciālo skolu īstenotajām pamatizglītības profesionālajām programmām un tajās uzņemtajiem izglītojamajiem.  |  |
| 132. | Pamatnostādņu projekts  | **Pārresoru koordinācijas centrs**1**.**Lūdzam papildināt pamatnostādņu projekta 3.pielikumā tverto ietekmes novērtējumu uz valsts un pašvaldību budžetiem, zem 3.1.1.uzdevuma **Nodrošināt iekļaujošas izglītības pieeju visos izglītības līmeņos** iekļaujot Pārresoru koordinācijas centra plānoto finansējumu ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai šādā apmērā:2022.gadā – 882 353 eur,2023.gadā – 255 8475 eur,2024.gadā – 5 094 118 eur,2025.gadā - 7 675 436 eur,2026.gadā - 7 675 436 eur,2027.gadā - 7 675 436 eur. | **Iebildums ir ņemts vērā.** | Precizēts Pamatnostādņu projekta 3.pielikums. |
| 133. | Pamatnostādņu projekts  | **Pārresoru koordinācijas centrs**2.Lūdzam precizēt pamatnostādņu projekta 3.1.1. uzdevuma aprakstu, septīto rindkopu izsakot šādā redakcijā: “Būtiska Pedagoģiski psiholoģiskā atbalsta dienesta funkcija ir **agrīna speciālo vajadzību diagnostika un agrīnas intervences plānošana un nodrošināšana**visā Latvijas teritorijā. Plānota oriģinālas diagnosticējošo instrumentu paketes izstrāde un skrīninga instrumentu aprobācija bērnu attīstības vajadzību novērtēšanai sākot no pirmsskolas vecuma, kā arī pierādījumos balstītu multimodālu intervences programmu adaptēšana un nodrošināšana dažāda vecumposma bērniem, ņemot vērā viņu sociālemocionālās, uzvedības, fiziskās un kognitīvās attīstības vajadzības.”. | **Iebildums ir ņemts vērā.** | Precizēts Pamatnostādņu projekts - 7.sadaļa (3.mērķa apraksts). |
| 134. | Pamatnostādņu projekts  | **Pārresoru koordinācijas centrs**3.Lūdzam papildināt pamatnostādņu projekta politikas rezultāta “Ikvienam pieejams atbalsts viņa izaugsmei” indikatorus ar rādītāju “Bērnu un jauniešu ar speciālām vajadzībām īpatsvars, kas turpina izglītību pēc obligātās izglītības iegūšanas”, tādējādi nodrošinot pamatnostādņu projekta mērķu sasaisti ar Latvijas Nacionālo attīstības plānu 2021.–2027.gadam. | **Iebildums ir ņemts vērā.** Pamatnostādņu projekts papildināts ar politikas rezultāta rādītāju 3.9 Bērnu un jauniešu ar speciālām vajadzībām īpatsvars, kas turpina izglītību pēc obligātās izglītības iegūšanas. | Precizēts Pamatnostādņu projekts – 6.sadaļa. |
| 135. | Pamatnostādņu projekts, Ministru kabineta rīkojuma projekts  | **Pārresoru koordinācijas centrs**4.Aicinām precizēt[[16]](#footnote-16) Ministru kabineta rīkojuma projekta 2.punktu, nosakot citas līdzatbildīgās institūcijas pamatnostādņu īstenošanā. | **Iebildums ir ņemts vērā.**  | Precizēts Pamatnostādņu projekts. Precizēts Ministru kabineta rīkojuma projekts. |
| 136. | Pamatnostādņu projekts, Ministru kabineta rīkojuma projekts | **Pārresoru koordinācijas centrs**5.Lūdzam papildināt Ministru kabineta rīkojuma projektu ar punktu[[17]](#footnote-17), kurā iekļauts uzdevums par plānu izstrādi pamatnostādņu īstenošanai, vienlaikus nosakot projektu iesniegšanas datumus Ministru kabinetā. | **Iebildums ir ņemts vērā.**  | Precizēts Pamatnostādņu projekts. Precizēts Ministru kabineta rīkojuma projekts. |
| 137. | Pamatnostādņu projekts  | **Rīgas Menedžmenta koledža**54.lpp teikts, ka “… koledžas, kurām līdz šim ir bijis duāls statuss – gan profesionālās izglītības iestāde, kurām jānodrošina izglītības programmu pēctecība starp profesionālo vidējo izglītību un augstāko izglītību”.Šobrīd funkcionējošajā izglītības sistēmā jau ir izveidota procedūra, kādā veidā 1.līmeņa profesionālās augstākās izglītības sasniegumi tiek iekļauti vēlākos studiju posmos. Arī daudzās valstīs (piemēram: ASV, Austrālija, Dānija u. c.) bakalaura grāda iegūšanai veiksmīgi darbojas sistēma – 2 gadi (tā sauktais “asociētais grāds”) + 2 gadi studiju turpinājums.Šīs sistēmas izdevīgumu apliecina daudzi ārvalstu pētījumi un arī pašmāju pieredze, kas liecina par ātrāku profesionālo iemaņu apguvi, spēju integrēties darba tirgū un vienlaicīgi būt sagatavotiem turpināt studijas bakalaura programmās.IZM ierosinātās izmaiņas rada virkni jautājumu par to lietderīgumu:Kāds ieguvums no tā studējošajiem, kāds izglītības iestādēm un ko no šim izmaiņām iegūs darba tirgus un Latvijas ekonomika kopumā?Piesardzīgu attieksmi rada arī šo pārmaiņu ieviešanas procedūras jautājumi, kas varētu būt saistīti ar papildus noslogojumu izglītības sistēmas darbiniekiem un, iespējams, apgrūtināt un sadārdzināt procesus.Pašlaik sabiedriskajā telpā daudz diskusiju par koledžu vietu izglītības sistēmā, kur lielākā daļa viedokļu ir par labu koledžām kā īsā cikla augstākās izglītības iestādēm un kur ar ļoti pamatotu argumentāciju iestājās Latvijas koledžu asociācija. Taču šie viedokļi, kā saprotams no IZM darbinieku komunikācijas, netiek uzskatīti par būtiskiem.Vēlamies vērst uzmanību, ka arī Ekonomikas ministrijas ziņojumā “Par Darba tirgu vidēja un ilgtermiņa prognozēm- 2020” teikts: “…IZM sadarbībā ar nozaru ministrijām, Latvijas Koledžu asociāciju, darba devēju organizācijām un citiem sociālajiem un sadarbības partneriem, izvērtēs koledžu lomu un vietu izglītības sistēmā”. Taču šobrīd vērojams, ka šajā sadarbībā izglītības nozares pārstāvji netiek aicināti.Rīgas Menedžmenta koledža lūdz Izglītības un zinātnes ministriju ņemt vērā visu ieinteresēto pušu viedokļus, nozares pārstāvju iebildumus un priekšlikumus izvērtējot koledžu vietu Latvijas izglītības sistēmā. | **Iebildums ir daļēji ņemts vērā.**Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai. Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti.Pamatnostādņu uzdevuma 2.1.2. atbilstošā atkāpe precizēta sekojošā redakcijā (precizējumi pasvītroti):“Pilnveidojot izglītības institūciju struktūru, kurā augstākās izglītības institūcijas tiek stiprinātas pētniecībā balstīta augstākās izglītības piedāvājuma nodrošināšanai, nosakot augstus kritērijus zinātniski pētnieciskā darba apjomam un kvalitātei, koledžas, kurām līdz šim ir bijis duālais statuss – gan profesionālās izglītības iestāde, gan AI institūcija – turpmāk paredzēts nostiprināt kā īsā cikla profesionālās augstākās izglītības iestādes. Šāda pieeja salīdzinoši īsā laikā ļaus gatavot tautsaimniecībai nepieciešamos augsti kvalificētus vidēja līmeņa speciālistus, vienlaikus nodrošinot secīgu pāreju no profesionālās vidējās izglītības uz augstāko izglītību.” | Precizēts pamatnostādņu projekts – 7.sadaļa (2.mērķa apraksts). |
| 138. | Pamatnostādņu projekts  | **Latvijas Studentu apvienība** Plānošanas dokumentā ir vairāki jautājumi, par kuriem runāts bez augstākas detalizācijas pakāpes, lai gan tie ir aktuāli arī šobrīd. No studentu puses īpaši uzsverams ir jautājums par pedagoga kvalifikācijas un zināšanu pielīdzināšanu tiem studentiem, kuri absolvēs šobrīd īstenotās studiju programmas, kuras šobrīd tiek nomainītas. Tādēļ **no LSA puses ir lūgums iekļaut tāda normatīvā regulējuma izstrādi, kas ļautu standartizētā veidā risināt šo situāciju** . | **Iebildums nav ņemts vērā.**Izmaiņas pedagogu sagatavošanā un jaunu programmu licencēšanā un akreditācijā neietekmē absolventu tiesības strādāt profesijā. Studējošie, kuri uzsākuši studijas t.s. vecā satura programmās, tās pabeidz vai augstākās izglītības iestādēs vienojas par studiju turpināšanas nosacījumiem jaunā satura programmās. Tāpat pedagogiem ir izvirzīti minimālie nosacījumi par profesionālās kompetences pilnveidi un arī ir piejami daudzveidīgi atbalsta pasākumi. |  |
| 139. | Pamatnostādņu projekts  | **Latvijas Studentu apvienība** Neskaidrību rada arī jauna akadēmiskās karjeras modeļa izveide un ieviešana. **LSA lūdz precizēt, kādā veidā plānots piesaistīt studentus akadēmiskajai karjerai, izmantojot jauno karjeras modeli.** | **Iebildums ir ņemts vērā pēc būtības.**Skaidrojam, ka studējošo piesaistes instruments akadēmiskajai karjerai jaunajā akadēmiskās karjeras modelī ir studijas maģistrantūrā, piedaloties zinātniskajā darbībā, kā arī doktorantūrā, studiju laikā kļūstot par izglītības iestādes nodarbināto. |  |
| 140. | Pamatnostādņu projekts  | **Latvijas Studentu apvienība** Kā papildus jautājumus, kuri būtu aktualizējami šajā plānošanas periodā, augstākās izglītības ietvaros, **LSA vēlās uzsvērt jautājumu par stipendiju piešķiršanas noteikumu pārskatīšanu, par stipendijas minimālo apmēru nosakot 200 EUR un palielinot stipendiju saņēmēju skaitu, iekļaujot arī sociālās stipendijas, attālinātās klātienes studiju realizācijas normatīvā regulējuma izstrādi, kā arī akadēmiskā godīguma aktualizēšanu attālināto nodarbību kontekstā, kā arī iekļaujošas augstākās izglītības veicināšanu.** | **Iebildums ir ņemts vērā.**Saturiski uzskaitītās darbības aptver IAP Uzdevums 3.1.1. “Nodrošināt iekļaujošas izglītības pieeju visos izglītības līmeņos” (stipendiju jautājums). Tāpat ir papildināts Pamatnostādņu 3.pielikums, paredzot finansējumu Pasākumam 3.1.1.7. | Precizēts Pamatnostādņu projekta 3. pielikums.  |
| 141. | Pamatnostādņu projekts  | **Latvijas Studentu apvienība** Vēl viens jautājums, kurš tiek vairākkārtīgi aktualizēts, ir starpdisciplinaritāte, un LSA atbalsta plānošanas dokumentā pausto par starpdisciplinārās pieejas izglītībā ieviešanu un attīstīšanu. **Tādēļ LSA lūdz konkretizēt un iekļaut atbilstošā normatīvā regulējuma precizēšanas nepieciešamību,** jo šobrīd daļa jauno, starpdisciplināro studiju programmu lielākā vai mazākā mērā sastopas ar iegūstamo grādu neatbilstības problēmu vai citiem problēmjautājiem tieši normatīvā regulējuma neelastīguma dēļ. Lai gan programmas saturs ir labs un uz darba vidi orientēts, tas ir jāmaina, lai atbilstu šobrīd normatīvajos aktos reglamentētajai kārtībai. **Tāpat šis jautājums ir aktuāls arī doktorantūras studentiem, kuri darbosies jaunā doktorantūras modeļa ietvaros, kas atvieglo starpdisciplināru pētījumu izstrādi.** Nepieciešams jau zemāka līmeņa studijās studējošajiem popularizēt izteikti starpdiciplināru pētniecību veidā, kas apvienotu arī STEM, humanitārās, sociālās un citas zinātņu jomas. | **Iebildums ir daļēji ņemts vērā.** Skaidrojam, ka spēkā esošais regulējums netraucē starpdisciplināru studiju programmu īstenošanai, starpdisciplināru kompetenču apguvei jebkurā studiju programmā. Lūdzam informēt ministriju par gadījumiem, kad normatīvo aktu normas ir tikušas interpretētas kā starpdisciplinārus risinājumus nepieļaujošas.ES fondu 2014.-2020.gada periodā tiek īstenoti SAM 1.1.1.3. “Inovāciju granti studentiem” projekti, kuru uzdevums ir arī stimulēt starpdisciplināru petījumu īstenošanau visu līmeņu studējošajiem. Šādu atbalstu ir plānots turpināt arī nākamajā ES fondu plānošanas periodā.  |  |
| 142. | Pamatnostādņu projekts  | **Latvijas Studentu apvienība** Konceptuāli neformālās un ikdienējās izglītības popularizēšana ir tikai apsveicama, tomēr tādā gadījumā **nepieciešams arī aktualizēt to pielīdzināšanu formālajai izglītībai, ko LSA arī lūdz iekļaut šajā dokumentā**. | **Iebildums nav ņemts vērā.**Skaidrojam, ka jau šobrīd spēkā ir normatīvais regulējums – MK noteikumi Nr. 505 “Ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanas noteikumi”, kas paredz zināšanu un prasmju atzīšanu formālajā izglītībā, <https://likumi.lv/ta/id/301013-arpus-formalas-izglitibas-apguto-vai-profesionalaja-pieredze-ieguto-kompetencu-un-iepriekseja-izglitiba-sasniegtu>  |  |
| 143. | Pamatnostādņu projekts  | **Latvijas Studentu apvienība** Aplūkojot studiju uzsākšanas nosacījumus, LSA lūdz skaidrot, kādā veidā paredzēts nodrošināt vidējās izglītības mācību satura pēctecību augstākajā izglītībā. **LSA iebilst minimālo prasību noteikšanai, pretendējot uz valsts budžeta finansētajām studiju vietām, jo minimālo prasību noteikšana būtiski ierobežotu augstākās izglītības pieejamību.** Lai pilnvērtīgi nodrošinātu kvalitatīvu vidējās izglītības mācību turpinājumu augstākajā izglītībā, būtu rosināms pārvērtēt minimālo prasību noteikšanu vidējās izglītības iegūšanai. | **Iebildums ir ņemts vērā pēc būtības.**Konkrētais jautājums nav iekļauts IAP dokumentā. IAP iezīmē stratēģiskā līmenī plānoto izglītības attīstībā 2021.-2027.gada periodam. |  |
| 144. | Pamatnostādņu projekts  | **Latvijas Studentu apvienība** LSA atzinīgi vērtē profesionālās augstākās izglītības stiprināšanu veidojot elastīgu mācību piedāvājumu, un tādēļ **aicina dokumentā minēto piemērot arī akadēmiskajai augstākajai izglītībai**, ietverot arī uzņēmējdarbības, inovētspējas, sociālo un komunikāciju kompetenčuveidošanu studiju procesā, jo šādā veidā tiktu veicināta ne tikai studējošo piemērotība darba tirgum un darbībai zinātnē, bet arī starpdisciplinaritāte. | **Iebildums ir ņemts vērā pēc būtības.**Skaidrojam, ka regulējums neliedz arī akadēmiskās studiju programmās saturu veidot tādējādi, lai nodrošinātu absolventu konkurētspēju darba tirgū. Ministrijas ieskatā šāda regulējuma izstrāde nav nepieciešama. Studējošiem ir iespējas un atbildība līdzdarboties studiju programmu kvalitātes pilnveides procesos gan augstkolā, gan piedaloties studiju programmu licencēšanas un akreditācijas procesā. |  |
| 145. | Pamatnostādņu projekts  | **Latvijas Studentu apvienība** Atsaucoties uz plānošanas dokumentā minēto **LSA lūdz skaidrot, kādu darbību kopums ir domāts ar 42. lpp minēto** “ *...Jāturpina pilnveidot diplomu un profesionālo kvalifikāciju sistēmas pārskatāmību un atzīšanas procedūru efektīvāku norisi, jo īpaši attiecībā uz profesionālajām kvalifikācijām* ”. | **Iebildums ir ņemts vērā pēc būtības.**Plānotas izmaiņas Latvijas izglītības klasifikācijā augstākās izglītības līmenī, veidojot profesionālās tālākizglītības programmas, kas nodrošinās elastīgu pieeju jaunu kompetenču apguvei. Tādējādi tiks izveidota elastīgāka struktūra jaunu kompetenču apguvei personām, kurām ir noteikta līmeņa augstākā izglītība. Ministrija ir izstrādājusi un virza grozījumus normatīvajos aktos, kas predz diplomatzīšanas tiesības pieķirt arī augstskolām, kuras izpildīs kritērijus šādu tiesību iegūšanai. Sagatavošanas procesā ir vienošanās starp Benelux un Baltijas valstīm par diplomu automātisko atzīšanu, kā arī līdz 2025.gadam ir paredzēta vairāku būtisku Eiropas kopējās izglītības telpas elementu attīstība, kā, piemēram, e-studenta karte, diplomu atzīšanas digitalizācija un vienotās uzņemšanas sistēmās attīstība . |  |
| 146. | Pamatnostādņu projekts  | **Latvijas Studentu apvienība** **LSA vērš uzmanību uz to, ka ir apsveicami sniegt atbalstu talantu un izcilības attīstībai gan vispārējā, gan profesionālajā izglītībā** , kas ir vērsts uz atbalsta pasākumu prasmju pilnveidei rīkošanu, savstarpējo sadarbību un tīklošanos, **tādēļ arī aicina šādus pasākumus paredzēt arī augstākajā izglītībā** , tādejādi veicinot dažādu zinātņu nozarēs studējošo tīklošanos un potenciālo sadarbību gan zinātnes, gan arī tautsaimniecības ietvaros. | **Iebildums ir ņemts vērā pēc būtības.**Balstoties uz augstākās izglītības iestāžu autonomijas principu un saskaņā ar Augstskolu likuma 53.panta ietvaros noteikto, studējošo pašpārvaldes var organizēt šādus konkursus un veidot nosacījumus talantu attīstībai. Sadarbība ar uzņēmējiem ir daļa no karjeras atbalsta pasākumiem, kas AI ir jānodrošina saskaņā ar Izglītības likumu.  |  |
| 147. | Pamatnostādņu projekts  | **Latvijas Studentu apvienība** **LSA lūdz skaidrot, kas domāts ar 52. lpp** *instrumentu, kas palīdzēs augstskolām īstenot esošo kompetenču novērtēšanu un vajadzībām atbilstošu jaunu kompetenču attīstības plānošanu* **ieviešanu.** | **Iebildums ir ņemts vērā pēc būtības.** Pašlaik ESF projekta Nr.8.3.6.2/17/I/001 “Izglītības kvalitātes monitoringa sistēmas izveide un īstenošana” ietvaros tiek īstenots pētījums metodoloģijas izstrādei un bāzes pētījumam augstākajā izglītībā studējošo caurviju kompetenču attīstības dinamikas novērtēšanai studiju laikā. Turpmāk pētījums tiek plānots kā longitudināls pētījums. |  |
| 148. | Pamatnostādņu projekts  | **Latvijas Studentu apvienība** **LSA rekomendē plānošanas dokumentā iekļaut nepieciešamību izveidot pētījumu par studējošajiem,** iekļaujot tajā jautājumus par studējošo sociālo un ekonomisko situāciju, kas tiešā veidā ietekmē studējošo akadēmisko sniegumu un iesaisti darba tirgū. | **Iebildums ir ņemts vērā pēc būtības.**IAP dokuments aptver ar izglītības attīstību saistīto virsmērķi, mērķus, rīcības virzienus un uzdevumus, kuru ietvaros pieteikti arī plānotie pasākumi; nākamā detalizācijas pakāpe – konkrētu pasākumu uzskaitījums – iekļaujams rīcības plānos. Pētījumu par studējošo sociālo nodrošinājumu iespējams iekļaut pie Uzdevuma 4.2.2. pasākumiem Rīcības plānā (pētniecība izglītības zinātnēs, nacionāli izglītības pētījumi).  |  |
| 149. | Pamatnostādņu projekts  | **Latvijas Studentu apvienība** **LSA atzinīgi novērtē pieaugušo izglītības jautājumu aktualizēšanu šajā plānošanas dokumentā**, kā popularizēšana ir ļoti būtiska strauji mainīgā darba tirgus apstākļos. **LSA atbalsta arī sadarbības un resursu koplietošanas iespēju attīstību starp izglītības iestādēm**, jo ir būtiski paplašināt pētnieciskās darbības veikšanai nepieciešamās infrastruktūras pieejamību gan studējošajiem, gan akadēmiskajam personālam. Visbeidzot **LSA pauž atbalstu augstākās izglītības absolventu monitoringa sistēmas attīstīšanai** , kas sniedz ļoti vērtīgu ieskatu nākotnē arī pašiem studējošajiem, domājot par potenciālajām karjeras iespējām.Plānošanas dokumentā IZM identificē 10 būtiskākos nākamajā septiņgadē risināmos jautājumus, starp kuriem kā ceturtais problēmjautājums formulēts “Nepietiekami iekļaujoša un sociāli emocionāli droša vide izglītības iestādēs”, par kuru LSA ir radušās vairākas neskaidrības, iebildumi un lūgumi precizēt informāciju attiecībā uz jautājumiem par augstākās izglītības pieejamību. | **Iebildums ir ņemts vērā pēc būtības.**Iekļaujoša vide un atbalsts sociāli emocionāli drošas vides veidošanai augstākajā izglītība ietverts Uzdevuma 3.1.1. aprakstā, kur norādīts, ka “augstākajā izglītībā ir nepieciešams izstrādāt pamatprincipus un atbalsta instrumentus integrētas un holistiskas studējošo atbalsta sistēmas izveidei, lai veicinātu izglītības pieejamību, iekļaušanos studiju vidē, iesaistīšanos pilnvērtīgā mācīšanās procesā un tā pabeigšanu.” Jāatzīmē arī, ka šādas vides veidošana ir AII kompetence (pārkāpumu konstatēšanas gadījumā jāvēršas IKVD, policijā). |  |
| 150. | Pamatnostādņu projekts  | **Latvijas Studentu apvienība** IZM starp nozīmīgākajām pārmaiņām līdz plānošanas dokumenta perioda beigām (līdz 2027. gadam) augstākās izglītības līmenī nav minējusi izglītības pieejamību studējošajiem. **LSA iebilst un lūdz papildināt informatīvā ziņojumu ar informāciju par gaidāmajām pārmaiņām šajā rīcībpolitikas virzienā.** | **Iebildums ir ņemts vērā pēc būtības.**Iekļaujoša vide un atbalsts sociāli emocionāli drošas vides veidošanai augstākajā izglītība ietverts Uzdevuma 3.1.1. aprakstā, kur norādīts, ka “augstākajā izglītībā ir nepieciešams izstrādāt pamatprincipus un atbalsta instrumentus integrētas un holistiskas studējošo atbalsta sistēmas izveidei, lai veicinātu izglītības pieejamību, iekļaušanos studiju vidē, iesaistīšanos pilnvērtīgā mācīšanās procesā un tā pabeigšanu.” Jāatzīmē arī, ka šādas vides veidošana ir AII kompetence (pārkāpumu konstatēšanas gadījumā jāvēršas IKVD, policijā). |  |
| 151. | Pamatnostādņu projekts  | **Latvijas Studentu apvienība** IZM, aprakstot aktuālas tendences un vīziju par izglītību 2027. gadā, kā vienu no risināmajām problēmām izcēlusi nepietiekami iekļaujošu un sociāli emocionāli drošu vidi izglītības iestādēs, tomēr šajā aspektā nav analizējusi datus par augstākās izglītības iestādēm.**LSA lūdz IZM precizēt informāciju par aktuālajām tendencēm augstākajā izglītībā saistībā ar iekļaujošu izglītību.** | **Iebildums ir ņemts vērā pēc būtības.**Iekļaujoša vide un atbalsts sociāli emocionāli drošas vides veidošanai augstākajā izglītība ietverts Uzdevuma 3.1.1. aprakstā.  |  |
| 152. | Pamatnostādņu projekts  | **Latvijas Studentu apvienība** Starp IZM definētajiem rīcības virzieniem un uzdevumiem politikas trešā mērķa “Atbalsts ikviena izaugsmei” sasniegšanai min arī LSA aktuālos jautājumus no sociālās dimensijas – no izcilības stipendiju fonda atdalīta sociālo stipendiju fonda izveidi, kas ir vērtējams atzinīgi. **LSA vēlas aktualizēt nepieciešamību** IZM iegūt aktuālos datus par studējošo sociālajiem unekonomiskajiem apstākļiem, jo jauni pētījumi nav veikti kopš 2017. gada, tomēr 2020. gadā COVID-19 izraisītā krīze uzrāda indikācijas, ka studējošo sociālie un ekonomiskie apstākļi varētu būt ievērojami mainījušies.LSA izsaka pateicību par ieguldīto darbu plānošanas dokumenta izstrādē un lūdz informēt par plānošanas dokumenta tālāku virzību. | **Iebildums ir ņemts vērā pēc būtības.**Iekļaujoša vide un atbalsts sociāli emocionāli drošas vides veidošanai augstākajā izglītība ietverts Uzdevuma 3.1.1. aprakstā. COVID\_19 laikā, lēmumi par atbalsta pasākumiem studējošajiem tiek pieņemti balstoties uz augstskolu sniegtajiem operatīvajiem datiem. Vēršam uzmanību, ka pētījumu organizēšana strauji mainīgos apstāļos nesniegs pietiekami pecīzu informāciju, bet pagarinās lēmumu pieņemšanas procesu. |  |
| 153. | Pamatnostādņu projekts  | **Latvijas Koledžu asociācija** Latvijas Koledžu asociācija, izvērtējot Izglītības un zinātnes ministrijas Valsts sekretāru sanāksmē 1.oktobrī uzsludināto izglītības attīstības pamatnostādņu 2021.-2027.gadam “Nākotnes prasmes nākotnes sabiedrībai” projektu, vēlas darīt zināmu asociācijas biedru viedokli jautājumos, kas tieši šajā projektā skar koledžu statusu un to tālāko attīstību.Nepamatots un pārsteidzošs ir projektā iekļautais secinājums un vienlaikus priekšlikums, kur 39.lpp. lasām, ka “[..] koledžas, kurām līdz šim ir bijis duāls statuss – gan profesionālās izglītības iestāde, gan augstākās izglītības iestāde, turpmāk paredzēts nostiprināt kā īsā cikla profesionālās izglītības iestādes”. Tālāk tekstā tiek uzsvērts, ka koledžām jānodrošina izglītības programmu pēctecība starp profesionālo vidējo izglītību un augstāko izglītību. Projekta autori, apšaubot līdzšinējo koledžu statusu izglītības sistēmā, kur tās skaidri un nepārprotami ar likuma spēku atzītas par augstākās izglītības institūcijām, nav ņēmuši vērā, ka koledžu pamatuzdevums ir īsā cikla profesionālās augstākās izglītības programmu īstenošana. Atbilstoši Dublinas kritērijiem, kas definēti, veidojot Eiropas kvalifikāciju ietvarstruktūru, īsā cikla augstākās izglītības programmas ir daļa no pirmā augstākās izglītības cikla, kas atbilst Eiropas kvalifikācijas ietvarstruktūras 5.līmenim. Eiropas izglītības ministru Erevānas komunikē (2015) un Parīzes komunikē (2018) pauž ministru apņemšanos stiprināt īsā cikla profesionālo augstāko izglītību Eiropas augstākās izglītības telpā, pamatojot to ar šīs izglītības lomas pieaugumu studējošo sagatavošanā nodarbinātībai un tālākām studijām, kā arī sociālās kohēzijas veicināšanā, atvieglojot pieeju augstākajai izglītībai personām, kuras citādi tajā nebūtu iekļāvušās. Tādējādi Latvijā šie uzstādījumi īstenojas jau 14 gadus un koledžu izslēgšana no augstākās izglītības telpas būtu pretrunā Boloņas procesa attīstības tendencēm Eiropā.Koledžu statusu skaidri un nepārprotami nosaka un regulē Augstskolu likums. Profesionālās izglītības likums, kas nosaka trīs profesionālās izglītības pakāpes (profesionālā izglītība, profesionālā vidējā izglītība un profesionālā augstākā izglītība), detalizēti regulē profesionālo pamatizglītību un profesionālo vidējo izglītību. Profesionālā augstākā izglītība, Eiropas terminoloģijā runājot, pieder pie augstākās izglītības telpas ar savu specifiku, kas būtiski atšķiras no pārējām divām profesionālās izglītības pakāpēm. Tādējādi koledžas nevar nostiprināt kā “īsā cikla profesionālās izglītības iestādes”, jo profesionālā izglītība nedalās ciklos, bet pakāpēs un tās ir tikai trīs. Nepasakot, kurā izglītības pakāpē turpmāk paredzēts iekļaut koledžas, tiek radīts ne tikai sajukums profesionālās izglītības sistēmā, bet arī ignorētas būtiskas atšķirības starp profesionālo vidējo izglītību un profesionālo augstāko izglītību. Tās ir atšķirības studiju metodēs, radošuma līmenī un pētnieciskā darba apguvē, vispārizglītojošo studiju kursu īpatsvarā, prasībās akadēmiskajam (atšķirībā no pedagoģiskā) personālam. Visbeidzot, ir principiālas atšķirības akreditācijā. Koledžas tāpat kā augstskolas un universitātes tiek akreditētas pēc vienotiem kritērijiem un to veic Augstākās izglītības kvalitātes aģentūra, kas ir ENQA dalībniece, piesaistot ārvalstu ekspertus. Tehnikumus un arodskolas akreditē Izglītības kvalitātes valsts dienests pēc citām prasībām, piesaistot vietējos – Latvijas ekspertus.Īsā cikla profesionālās augstākās izglītības programma ir daļa no bakalaura programmas, kā tas ir atzīts Dublinas kritērijos. Tāpēc koledžām izvirzītais uzdevums - nodrošināt izglītības programmu pēctecību starp profesionālo vidējo izglītību un augstāko izglītību (sk.39.lpp.) ir uzdevums visām profesionālās vidējās izglītības un profesionālās augstākās izglītības institūcijām, ieskaitot augstskolas un universitātes. Koledžu pamatuzdevums ir savās programmās paralēli teorētisko zināšanu un pētnieciskā darba pamatu apgūšanai nodrošināt profesionālo, t.sk. darba vidē balstītu iemaņu, apguvi atbilstošajā profesijā.Koledžām savas studiju programmas jāsaskaņo nevis ar vidējās profesionālās izglītības programmām, bet ar atbilstošajām bakalaura pakāpes programmām augstskolās, lai nepieciešamība gadījumā koledžu absolventi varētu sekmīgi turpināt studijas augstskolās 2. vai 3.studiju gadā, kā to jau tagad nosaka tiesību akti Latvijā.Projektā atrodam atbildi, kādēļ koledžas būtu jāizslēdz no augstākās izglītības telpas (23.lpp.). Tā apstiprina mūsu minējumus, ka vienīgā nepieciešamība ir mērķis - vienkārši samazināt augstākās izglītības institūciju skaitu, kas Latvijā, iespējams, ir pārāk liels. Tomēr mēs nevaram atbalstīt šādu birokrātisku, valsts un sabiedrības attīstības interesēm pilnīgi neatbilstošu pieeju. Pretēji projektā iekļautajam apgalvojumam (mierinājumam), ka koledžu pārkvalificēšana par profesionālās izglītības iestādēm ļaus veikt soļus savas darbības kvalitātes nodrošināšanai, koledžu izslēgšana no augstākās izglītības telpas kardināli samazinās to izglītības kvalitātes līmeni, jo piespiedīs koledžas atteikties no profesionālās augstākās izglītības telpā noteiktajām prasībām un standartiem. Ja koledžas netiks atzītas par augstākās izglītības institūcijām un piederīgām augstākās izglītības sistēmai, kā arī netiks akreditētas pēc Eiropas augstākās izglītības telpā noteiktajām prasībām, to izdotie diplomi par augstāko izglītību starptautiski netiks atzīti, jo neatbildīs prasībām, kas noteiktas Lisabonas konvencijā par kvalifikācijas atzīšanu Eiropas reģionā, kuras attiecas uz augstāko izglītību (1997). Tā vietā, lai politiķi, amatpersonas un ierēdņi skaidrotu starptautiskajām institūcijām, ka koledžas nav nedz universitātes, nedz augstskolas, un tās nav iekļaujamas augstskolu kopskaitā, šī projekta autori un IZM izvēlējušies vienkāršāko ceļu, ko nekādā gadījumā nedrīkstētu pieļaut.Izglītības un zinātnes ministrijas pieeja šajā dokumentā, norādot un argumentējot neefektīvo izglītības iestāžu tīklu augstākajā izglītībā, nav korekta. Secinājums, ka Latvijā uz 1 miljonu iedzīvotāju ir vairāk augstākās izglītības institūciju nekā Igaunijā, Lietuvā, Somijā un Dānijā, balstās uz nesalīdzināmām situācijām, jo nevienā no šīm valstīm nav koledžas kā īsā cikla profesionālās augstākās izglītības iestādes, kuras ministrija stūrgalvīgi turpina pielīdzināt augstskolām un universitātēm citās valstīs. Koledžu sistēma, kas Latvijā sevi ir pilnīgi attaisnojusi un līdzinās ASV kopienu koledžu sistēmai, var kalpot par paraugu citām Eiropas valstīm un tā nav jāiznīcina tikai tāpēc, ka ministrija vēlas samazināt augstākās izglītības institūciju skaitu pārskatos.Projekts lielu uzmanību pievērš profesionālo izglītības iestāžu un koledžu infrastruktūras attīstībai un aprīkojuma modernizācijai, bet nepietiekami tiek domāts par pašu galveno un svarīgāko mūsu izpratnē - akadēmiskā personāla kvalifikācijas celšanas atbalstu un atalgojuma palielinājumu. Mūsuprāt, kvalitatīva personāla nodrošinājumam koledžās jākļūst par vēl svarīgāku šī projekta īstenošanas mērķi nekā infrastruktūras uzlabošana.Latvijas Koledžu asociācijas iebildumi un priekšlikumi par šo projektu tika iesniegti Izglītības un zinātnes ministrijai jau 2020.gada 28.jūlijā, taču tie bez jebkādiem argumentiem un skaidrojumiem nav tikuši ņemti vērā. | **Iebildums ir daļēji ņemts vērā.**Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai. Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti.Pamatnostādņu uzdevuma 2.1.2. atbilstošā atkāpe precizēta sekojošā redakcijā (precizējumi pasvītroti):“Pilnveidojot izglītības institūciju struktūru, kurā augstākās izglītības institūcijas tiek stiprinātas pētniecībā balstīta augstākās izglītības piedāvājuma nodrošināšanai, nosakot augstus kritērijus zinātniski pētnieciskā darba apjomam un kvalitātei, koledžas, kurām līdz šim ir bijis duālais statuss – gan profesionālās izglītības iestāde, gan AI institūcija – turpmāk paredzēts nostiprināt kā īsā cikla profesionālās augstākās izglītības iestādes. Šāda pieeja salīdzinoši īsā laikā ļaus gatavot tautsaimniecībai nepieciešamos augsti kvalificētus vidēja līmeņa speciālistus, vienlaikus nodrošinot secīgu pāreju no profesionālās vidējās izglītības uz augstāko izglītību.” | Precizēts pamatnostādņu projekts – 7.sadaļa (2.mērķa apraksts). |
| 154. | Pamatnostādņu projekts  | **Latvijas Tirdzniecības un rūpniecības kamera**1.Atbilstoši prasmju pārvaldības attīstībai un individualizētāka studiju piedāvājuma veidošanai augstākās izglītības iestādēs rekomendējam papildināt formulējumu, lai nākotnē atbalstītu simulētas vides veidošanu prasmju apguvei, attīstīšanai un atzīšanai, 6.lpp piedāvājums tekstu izteikt šādā redakcijā:“izglītības iestāžu lomas transformācija, kuras laikā izglītības iestādes kļūst par “organizācijām, kas mācās” un piedāvā daudzveidīgas mācīšanās iespējas, vides, t.sk. digitālas, virtuālas un simulētas vides, un pieejas daudzveidīgām auditorijām […]”; | **Iebildums ir ņemts vērā.**Ņemot vērā, ka 6.lpp. ir īss 3. sadaļas “Aktuālās tendences un vīzija par izglītību 2027.gadā” kopsavilkums, iebildumā norādītais konkrētais punkts nav detalizēts (jo kopsavilkums ir īsā un koncentrētā veidā izteikta galvenā doma, bez detalizācijas un specifiskiem paskaidrojumiem), bet attiecīgie ar mācību vidi saistītie aspekti ir uzsvērti un nosaukti 3.sadaļas ietvaros (“Izglītības iestāde” apraksts).Papildus pamatnostādņu uzdevuma 4.1.2. pirmā atkāpe izteikta šādā redakcijā (precizējums pasvītrots):“Pamatnostādņu periodā plānots izstrādāt jaunu pieeju un metodoloģiju noteiktās studiju jomās, sekmējot resursu koplietošanu, aktīvi izmantojot un integrējot tehnoloģijas (angļu val. – *technology enchanced learning*) un digitālos risinājumus studiju procesā, tajā skaitā attīstot simulācijās balstītu izglītību.” | Precizēts Pamatnostādņu projekts – 3.sadaļa un 7.sadaļa (4.mērķa apraksts). |
| 155. | Pamatnostādņu projekts  | **Latvijas Tirdzniecības un rūpniecības kamera**2.Pamatnostādņu projekta 7.lpp. pie “Izglītības kvalitātes vadības un uzraudzības nodrošināšana” nepieciešams paredzēt arī analīzi par personām visos līmeņos, kas ir mācības ir pārtraukuši, noskaidrojot iemeslus un izstrādājot atbilstošus atbalsta instrumentus. | **Iebildums ir ņemts vērā pēc būtības.**IAP 4.mērķa ietvaros plānots Uzdevums 4.2.2. “Pilnveidot izglītības kvalitātes vadības un monitoringa sistēmu”. Izglītības kvalitātes monitoringa projekta, kas uzsākts jau pašlaik spēkā esošo pamatnostādņu periodā, ietvaros tiek izstrādāts rīks “Atbalsta mācību turpināšanai analīze”. Rīks paredz analizēt mācību pārtraukšanas iemeslus vispārējās izglītības, profesionālās izglītības, augstākās izglītības līmeņos izglītības iestāžu un izglītojamo grupu mērogā.Pētījuma “Risku identificēšanas sistēmas izstrāde un ieviešana” ietvaros plānots izstrādāt izglītības kvalitātes vadības sistēmas komponenšu matemātisko modeli un tā prototipu “Risku identificēšanas sistēma” izglītības kvalitātes nodrošināšanai vispārējā izglītībā un profesionālajā izglītībā, t.sk. analizējot rādītājus par mācību pārtraukšanas iemesliem. Šos rādītājus paredzēts ievākt un analizēt iestāžu, dibinātāju, t.sk. pašvaldību, un valsts (nacionālajā) līmenī.Šos rīkus un to rezultātā ievāktos datus ir iespējams izmantot atbalsta instrumentu izstrādei. Konkrētāki pasākumi šai mērķa grupai tiks iekļauti IAP Rīcības plānā. |  |
| 156. | Pamatnostādņu projekts  | **Latvijas Tirdzniecības un rūpniecības kamera**3.Pamatnostādņu projekta 9.lpp. pie 4.punkta lūdzam norādīt nepieciešamību veicināt pieaugušo izglītības ciešāku sadarbību ar uzņēmumiem, paaugstinot investīciju iekārtās, aprīkojumos, ļaujot uzņēmumiem slēgt nomas līgumus. | **Iebildums ir daļēji ņemts vērā**Kopumā atbalstam pieaugušo izglītības ciešāku sadarbību ar uzņēmumiem un darbs šajā virzienā jau ir uzsākts. Tomēr, reprezentatīva viedokļa pārstāvēšanai un koordinētai informācijas apmaiņai būtu svarīgi stiprināt sadarbību ar nozaru un uzņēmumu pārstāvošajām organizācijām. Lūdzam skat. 4. punkta precizēto redakciju. Kā arī, atsaucoties uz KM ierosinājumu, tā ir papildināta. Vienlaikus nav skaidra LTRK priekšlikuma otrā daļa par investīciju palielināšanu iekārtās.  | Precizēts Pamatnostādņu projekts - sadaļa „Kopsavilkums”. |
| 157. | Pamatnostādņu projekts  | **Latvijas Tirdzniecības un rūpniecības kamera**4.Jauna akadēmiskās karjeras modeļa izveide un ieviešana saistāma neatraujami saistāma ar atbilstošiem finansēšanas principiem, 9.pp piedāvājums tekstu izteikt šādā redakcijā:“jauna akadēmiskās karjeras modeļa izveide, t.sk. finansēšanas principu, kas paredz pētnieciskās un akadēmiskās darbības sabalansētību, un ieviešana;” | **Iebildums ir ņemts vērā.** | Precizēts Pamatnostādņu projekts – sadaļa “Kopsavilkums”. |
| 158. | Pamatnostādņu projekts  | **Latvijas Tirdzniecības un rūpniecības kamera**5.Studiju un tālākizglītības programmām ir jābūt pierādījumos un pētniecības rezultātos balstītām. 9.lpp piedāvājums tekstu izteikt šādā redakcijā:“modulāru, elastīgu un prasmju attīstību veicinošu, pētniecības rezultātos balstītu studiju un tālākizglītības programmu attīstība;” | **Iebildums ir ņemts vērā.** | Precizēts Pamatnostādņu projekts – sadaļa “Kopsavilkums”. |
| 159. | Pamatnostādņu projekts  | **Latvijas Tirdzniecības un rūpniecības kamera**6.Pilnveidojot AII pārvaldību, būtiski ir saglabāt institūciju autonomiju vienlaikus stiprinot institūciju atbildību par to sniegumu un rezultātiem, 9.lpp piedāvājums tekstu izteikt šādā redakcijā:“stratēģiskas un efektīvas augstākās izglītības iestāžu pārvaldības un vadības stiprināšana, nodrošinot autonomiju un pārskatatbildību;” | **Iebildums ir ņemts vērā.** | Precizēts Pamatnostādņu projekts - sadaļa “Kopsavilkums”. |
| 160. | Pamatnostādņu projekts  | **Latvijas Tirdzniecības un rūpniecības kamera**7.Pilnveidojot publiskā finansējuma piešķiršanas sistēmu, būtiski to pārskatīt, lai pārliecinātos par tās īstenošanu atbilstoši izvirzītajiem mērķiem, 9.lpp piedāvājums tekstu izteikt šādā redakcijā: “ar augstskolu attīstības stratēģijām saistītas publiskā finansējuma piešķiršanas sistēmas izveide un tās ieviešanas un īstenošanas monitorings“; | **Iebildums ir daļēji ņemts vērā**, balstoties uz to, ka monitorings fokusējas uz stratēģiju, snieguma monitoringu.  | Precizēts Pamatnostādņu projekts – sadaļa „Kopsavilkums”. |
| 161. | Pamatnostādņu projekts  | **Latvijas Tirdzniecības un rūpniecības kamera**8.Pamatnostādnēs nepamatoti ierobežots nākotnē paredzamo tehnoloģiju izmantošana, norādot tikai virtuālo realitāti, 12. lpp piedāvājums tekstu papildināt un izteikt šādā redakcijā:“Nākotnē paredzama arī arvien plašāka virtuālās un papildinātās realitātes tehnoloģiju izmantošana izglītībā”; | **Iebildums ir ņemts vērā.** | Precizēts Pamatnostādņu projekts – sadaļa “Kopsavilkums”. |
| 162. | Pamatnostādņu projekts  | **Latvijas Tirdzniecības un rūpniecības kamera**9.Individualizētas pieejas nodrošināšanai augstākajā izglītībā būtiska ir infrastruktūras un normatīvās bāzes pilnveide sistemātiskai mikrokvalifikāciju ieviešanai, īstenošanai un piešķiršanai, 13. lpp piedāvājums tekstu papildināt un izteikt šādā redakcijā:“Tāpat individualizētas pieejas nodrošināšanai svarīga ir tehnoloģiju attīstība un pieejamība, kā arī digitālie resursi, t.sk. digitāli mikro kvalifikāciju apliecinājumi, kas ir ērti papildināmi, modificējami un pieejami darba devējam.” | **Iebildums ir ņemts vērā.**Saturiski un kontekstuāli norādītais iebildums labāk atbilst 3.sadaļas noslēguma tabulai, kurā iekļauts izglītības iestādes apraksts. Tabulas sadaļā “Izglītības iestāde” ietverta iebildumā norādītā doma, papildinājums. Tajā pašā laikā netiek nosaukti konkrēti tehnoloģiskie risinājumi, ņemot vērā, ka tos nepieciešams izpētīt un izvērtēt to ieviešanas nosacījumus Latvijā. | Precizēts Pamatnostādņu projekts – 3.sadaļa. |
| 163. | Pamatnostādņu projekts  | **Latvijas Tirdzniecības un rūpniecības kamera**10.Ņemot vērā pamatnostādnēs minētos uzsvarus par labu pārvaldību un sadarbības veicināšanu, t.sk. valsts un nevalstiskajām organizācijām, 14. lpp piedāvājums tekstu papildināt un izteikt šādā redakcijā:“Sadarbojas ar ieinteresētajām pusēm, īpaši darba devējiem, uzņēmējiem.” | **Iebildums ir ņemts vērā.** | Precizēts Pamatnostādņu projekts – 3.sadaļa. |
| 164. | Pamatnostādņu projekts  | **Latvijas Tirdzniecības un rūpniecības kamera**11.Atbilstoši dokumentā norādītājiem attīstības virzieniem un digitalizācijai, būtiski izdalīt AII spēju izsniegt digitālus izglītības ieguves apliecinājumus, 14. lpp piedāvājums tekstu papildināt ar šādu punktu:“Spēj izsniegt elektroniski izglītības apliecinājumus, piem., e-mikro kvalifikāciju sertifikātus, e-diplomu par augstākās izglītības studiju programmas apguvi;” | **Iebildums ir daļēji ņemts vērā.**Precizēts atbilstošais pamatnostādņu punkts, neminot konkrētus tehnoloģiskos risinājumus, kurus nepieciešams izpētīt un izvērtēt to ieviešanas nosacījumus Latvijā. | Precizēts Pamatnostādņu projekts – 3.sadaļa. |
| 165. | Pamatnostādņu projekts  | **Latvijas Tirdzniecības un rūpniecības kamera**12.Ņemot vērā dokumentā minēto par sadarbības stiprināšanu un labas pārvaldības praksi, 15. lpp piedāvājums tekstu papildināt un izteikt šādā redakcijā:“Ieinteresēto pušu sadarbībā tiek izmēģinātas izglītības politikas alternatīvas, eksperimentēts, izvērtētas intervences un noteikti efektīvi sistēmiski risinājumi.” | **Iebildums ir ņemts vērā.** | Precizēts Pamatnostādņu projekts – 3.sadaļa. |
| 166. | Pamatnostādņu projekts  | **Latvijas Tirdzniecības un rūpniecības kamera**13.Ir apsveicami, ka darbaspēka deficīts STEM jomās šajā pamatnostādņu projektā ir atkārtoti norādīts kā kritisks. Lai to veiksmīgāk risinātu, aicinām pie rīcības virziena 1.1. Pedagogu sagatavošana, piesaiste un attīstība paredzēt atsevišķu uzdevumu vai arī integrēt kādā no esošajiem uzdevumiem uzsvaru uz pedagogu sagatavošanu, atalgošanu, pilnveidošanu STEM jomā. Ir fundamentāli svarīgi attīstīt un noturēt cilvēkresursu šajā virzienā, lai īstenotu Latvijas virzību uz zināšanu un tehnoloģiju ietilpīgu ekonomiku. | **Iebildums ir ņemts vērā pēc būtības.**IAP dokuments aptver ar izglītības attīstību stratēģiskos un konceptuālos virzienus; nākamā detalizācijas pakāpe – konkrētu pasākumu uzskaitījums – iekļaujams rīcības plānos. Tāpat jāņem vērā, ka izmaiņas pedagogu sagatavošanas modelī, kas kā stratēģiski būtisks uzsvars, atzīmēts IAP, ļaus elastīgāk sagatavot nepieciešamo mācību priekšmetu pedagogus. |  |
| 167. | Pamatnostādņu projekts  | **Latvijas Tirdzniecības un rūpniecības kamera**14.Paredzot pārmaiņas akadēmiskās karjeras sistēmā, nepieciešams secīgi saistošu un sabalansētu finansēšanas modeli, 34. lpp piedāvājums tekstu papildināt un izteikt šādā redakcijā:“pārmaiņām akadēmiskās karjeras sistēmā un akadēmiskā personāla attīstībā, kas paredz ciešāku AI un pētniecības integrāciju un vienotas, mērķtiecīgas, integrētas un sabalansēti finansētas akadēmiskās divvirzienu (pedagoģiskais un pētnieciskais darbs) karjeras sistēmas izveidi.” | **Iebildums nav ņemts vērā.**Pārmaiņas akadēmiskās karjeras sistēmā tiek veidotas, balstoties uz nepieciešamību pēc saturiskas (pedagoģiskais un pētnieciskais darbs) sabalansētības un integrācijas. |  |
| 168. | Pamatnostādņu projekts  | **Latvijas Tirdzniecības un rūpniecības kamera**15.Būtiski izšķirt akadēmiskā personāla digitālās kompetences un prasmes lietot digitālās tehnoloģijas un IT rīkus ikdienas darbā un saziņā no pedagoģiski digitālās kompetences, kas specifiski norāda uz akadēmiskā personāla prasmēm izmantot digitālās tehnoloģijas izglītošanas kontekstā - studiju procesa nodrošināšanai un tehnoloģiju bagātināta studiju procesa īstenošanai, tāpēc 34. lpp piedāvājums tekstu papildināt un izteikt šādā redakcijā:“paredzot atbalsta instrumentus akadēmiskā personāla profesionālo kompetenču pilnveidei, prioritāri stiprinot digitālās kompetences, īpaši pedagoģiski digitālo kompetenci un kompetences studentcentrēta, iekļaujoša studiju procesa nodrošināšanai” | **Iebildums nav ņemts vērā.** Digitālā kompetence ir pietiekami plašs jēdziens, kas skaidro akadēmiskajam personālam aktuālās profesionālas kompetences pilnveides vajadzības; pedagoģiski digitālā kompetence tiek ietverta digitālo kompetenču saturā amata pienākumu izpildei. Ņemot vērā IAP dokumenta mērķi un būtību, nav nepieciešams sniegt sīkāku jēdziena izvērsumu.  |  |
| 169. | Pamatnostādņu projekts  | **Latvijas Tirdzniecības un rūpniecības kamera**16.Veicot izmaiņas akadēmiskās karjeras modelī, novērtēšanā un secīgi atalgojumā, būtiski modelī paredzēt novērtējumu un sabalansētu atalgojumu par abu virzienu (pedagoģiskais un pētnieciskais darbs) sniegumu, 35. lpp piedāvājums tekstu papildināt un izteikt šādā redakcijā:“Ieviešot jauno akadēmiskās karjeras modeli, jānostiprina uz sniegumu balstīta atalgojuma sistēma, nosakot, ka akadēmiskā personāla darba līgumā jāiekļauj snieguma kritēriji par akadēmisko un pētniecisko darbību un tās rezultātiem un paredzamais izvērtēšanas cikls.” | **Iebildums nav ņemts vērā.** Ņemot vērā, ka akadēmiskās karjeras modelis tiks izstrādāts pamatnostādņu periodā, vēl nav zināmi kritēriji, to detalizētas dimensijas.  |  |
| 170. | Pamatnostādņu projekts  | **Latvijas Tirdzniecības un rūpniecības kamera**17. 39.lpp. ir minēts, ka “[..] koledžas, kurām līdz šim ir bijis duāls statuss – gan profesionālās izglītības iestāde, gan augstākās izglītības iestāde, turpmāk paredzēts nostiprināt kā īsā cikla profesionālās izglītības iestādes”. Tālāk tekstā tiek uzsvērts, ka koledžām jānodrošina izglītības programmu pēctecība starp profesionālo vidējo izglītību un augstāko izglītību. Nav ņemts vērā, ka koledžu pamatuzdevums ir īsā cikla profesionālās augstākās izglītības programmu īstenošana. Atbilstoši Dublinas kritērijiem, kas definēti, veidojot Eiropas kvalifikāciju ietvarstruktūru, īsā cikla augstākās izglītības programmas ir daļa no pirmā augstākās izglītības cikla, kas atbilst Eiropas kvalifikācijas ietvarstruktūras 5.līmenim. Eiropas izglītības ministru Erevānas komunikē (2015) un Parīzes komunikē (2018) pauž ministru apņemšanos stiprināt īsā cikla profesionālo augstāko izglītību Eiropas augstākās izglītības telpā, pamatojot to ar šīs izglītības lomas pieaugumu studējošo sagatavošanā nodarbinātībai un tālākām studijām, kā arī sociālās kohēzijas veicināšanā, atvieglojot pieeju augstākajai izglītībai personām, kuras citādi tajā nebūtu iekļāvušās. Tādējādi Latvijā šie uzstādījumi īstenojas jau 14 gadus un koledžu izslēgšana no augstākās izglītības telpas būtu pretrunā Boloņas procesa attīstības tendencēm Eiropā. | **Iebildums ir daļēji ņemts vērā.**Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai. Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti.Pamatnostādņu uzdevuma 2.1.2. atbilstošā atkāpe precizēta sekojošā redakcijā (precizējumi pasvītroti):“Pilnveidojot izglītības institūciju struktūru, kurā augstākās izglītības institūcijas tiek stiprinātas pētniecībā balstīta augstākās izglītības piedāvājuma nodrošināšanai, nosakot augstus kritērijus zinātniski pētnieciskā darba apjomam un kvalitātei, koledžas, kurām līdz šim ir bijis duālais statuss – gan profesionālās izglītības iestāde, gan AI institūcija – turpmāk paredzēts nostiprināt kā īsā cikla profesionālās augstākās izglītības iestādes. Šāda pieeja salīdzinoši īsā laikā ļaus gatavot tautsaimniecībai nepieciešamos augsti kvalificētus vidēja līmeņa speciālistus, vienlaikus nodrošinot secīgu pāreju no profesionālās vidējās izglītības uz augstāko izglītību.” | Precizēts pamatnostādņu projekts – 7.sadaļa (2.mērķa apraksts). |
| 171. | Pamatnostādņu projekts  | **Latvijas Tirdzniecības un rūpniecības kamera**18.Kvalitatīvai augstākās izglītības eksportspējas veicināšanai un nodrošināšanai starptautiskā konkurencē par intelekta piesaisti (t.i. studējošajiem ar augstākiem sasniegumiem izglītībā) nepieciešams mērķtiecīgs valsts atbalsts, lai to varētu attīstīt plašākā mērogā vienlaikus saskaņoti virzoties uz zināšanu ekonomikas attīstību, 42. lpp piedāvājums tekstu papildināt un izteikt šādā redakcijā:“mērķtiecīgai AI eksporta veidošanai ir būtiski uzlabot Latvijas augstākās izglītības internacionalizācijas kvalitāti, nodrošinot valsts atbalstu gan mūsdienīgas un kvalitatīvas studiju programmu un studiju vides izveidi, gan augsti kvalificēta akadēmiskā personāla un motivētu studentu piesaistei.” | **Iebildums ir ņemts vērā pēc būtības.**Augstākās izglītības internacionalizācija ir augsta prioritāte gan līdzšinējās investīciju programmās (SAM 8.2.1, SAM 8.2.2., SAM 8.2.3.), kuru darbības laiks turpinās līdz 2023.g., gan nākamajā plānošanas periodā paredzot atbalstu izcilības projektiem sadarbībai ar ārvalstu augstskolām, līdzdalībai Eiropas universitāšu iniciatīvā u.c. pasākumos, kas raksturoti IAP.  |  |
| 172. | Pamatnostādņu projekts  | **Latvijas Tirdzniecības un rūpniecības kamera**19.Attiecībā uz pamatnostādņu rīcības virziena 3.3.”Pieaugušo izglītības attīstība” uzdevumu 3.3.1. “Nodrošināt kvalitatīvu un pieejamu pieaugušo izglītības piedāvājumu”, kur tā apraksta pirmajā rindkopā ir iekļauts apgalvojums, ka PIKC iesaiste pieaugušo izglītības nodrošināšanā veicinās pieaugušo izglītības kvalitāti, skat. 48.lpp., vēlamies vērst uzmanību uz sekojošo: PIKC līdz šim pasīvi iesaistās pieaugušo izglītošanā (skatīt NVA bezdarbnieku un darba meklētāju apmācību statistiku/ ESF projekta “Nodarbināto personu profesionālās kompetences pilnveide” statistiku), kas visdrīzāk ir saistīts ar to, ka PIKC pamata nodarbošanās ir vidējās profesionālās izglītības nodrošināšana un to, ka PIKC pārvaldības modelis (PIKC ir valsts tiešās pārvaldes iestādes) nav elastīgs, tādējādi PIKC nespēj rast resursus (pedagogu specializācija, darba samaksa) paralēli (pa dienu) vai secīgi (vakaros/brīvdienās) profesionālās vidējās izglītības programmu īstenošanai sniegt izglītības pakalpojumus arī pieaugušo auditorijai. Lūdzam skaidrot: uz kādiem apsvērumie ir balstīts pieņēmums, ka PIKC iesaiste pieaugušo izglītības nodrošināšanā veicinās pieaugušo izglītības kvalitāti un kādām metodēm ir plānots to panākt. Papildus būtu jāņem vērā publiski pieejama oficiāla informācija, kas neļauj piekrist pamatnostādnēs izvirzītajam apgalvojumam par PIKC kapacitāti:[Informatīvais ziņojums "Par izmēģinājumprojekta "Profesionālās tālākizglītības programmu īstenošana bezdarbniekiem valsts vai pašvaldību dibinātās izglītības iestādēs" otrās kārtas īstenošanu"](http://tap.mk.gov.lv/doc/2017_03/LMZino_270217.448.docx) - konstatētas problēmas attiecībā uz PIKC iespējām un ieinteresētību piedalīties pieaugušo izglītībā, nespējot nodrošināt nepārtrauktu profesionālās tālākizglītības programmu apguvi visa gada garumā, jo mācību darbs tiek organizēts semestros un vasaras sezona tiek atvēlēta atvaļinājumiem. Turklāt tikusi novērota PIKC pasniedzēju noslogotība saistībā ar mācību gada pamatslodzēm, un ierobežotā pasniedzēju skaita dēļ PIKC nevar nodrošināt vienlaicīgu izglītības apguvi vairāk par divām vai trijām mācību grupām.Valsts kontrole (turpmāk – VK), veicot [revīziju par profesionālās izglītības sistēmas darbības rezultātiem](https://www.lrvk.gov.lv/lv/revizijas/revizijas/noslegtas-revizijas/profesionala-videja-izglitiba-vai-kluvusi-pievilcigaka-un-sagatavo-valsti-pieprasitus-specialistus), ir izdarījusi konstatējumos balstītu secinājumu, ka ar pēdējos 10 gados veikto Eiropas Savienības fondu un valsts budžeta ieguldījumu vairāk nekā miljards eiro apmērā profesionālās izglītības kvalitātes un prestiža sekmēšanai faktiski paveiktais nav sasniedzis plānoto rezultātu. Nav noslēpums, ka “lauvas tiesa” Eiropas Savienības fondu finansējuma tika tieši PIKC. VK revīzijas ietvaros ir konstatējusi neefektīvu Eiropas Savienības fondu un valsts budžeta izlietojumu tieši PIKC. VK secina, ka faktiski PIKC ir veidoti tikai, lai pretendētu uz Eiropas Savienības fondu finansējuma sadali, un ka PIKC statusa piešķiršanas un saglabāšanas kritēriji, to formulējums un izvērtēšanas kārtība nenodrošina skaidru un pamatotu PIKC attīstības un darbības kvalitātes novērtēšanu. | **Iebildums nav ņemts vērā.**Skaidrojam, ka pasākuma “Stiprināt profesionālās izglītības un augstākās izglītības iestāžu darbu ar pieaugušiem izglītojamiem” mērķis paredz profesionālās izglītības iestāžu veicināšanu darbam ar pieaugušajiem. Papildu līdzekļi pasākuma īstenošanai nav paredzēti. Lai izglītības iestāde (neatkarīgi no tās dibinātāja) iegūtu PIKC statusu, tai ir jāizpilda MK 2013. gada 19.marta noteikumos Nr.144 “PIKC statusa piešķiršanas un anulēšanas kārtība” ietvertie nosacījumi, t.sk. noteiktie snieguma rādītāji, apliecinātā sadarbība ar darba devēju organizācijām vai to apvienībām un nozares komersantiem, iespējama izglītošana darbam ar jaunākajām tehnoloģijām, pedagogu kapacitāte un infrastruktūra, kas apliecina izglītības iestādes sniegto pakalpojumu kvalitāti. Jānorāda, ka PIKC prasības ir vienlīdz izpildāmas gan valsts, gan pašvaldību, gan privātpersonu dibinātajām izglītības iestādēm un to noteikšana pamatota ar likumdevēja gribu nodrošināt nozaru specifiskajām vajadzībām atbilstošu un kvalitatīvu izglītības pakalpojumu piedāvājumu sabiedrībai. |  |
| 173. | Pamatnostādņu projekts  | **Latvijas Tirdzniecības un rūpniecības kamera**20.Nav pamatoti noteikt struktūrvienības autonomiju, jo autonomija ir atkarīga no struktūrvienības atbildības līmeņa – par ko struktūrvienība ir atbildīga un kā priekšā šo atbildību īsteno. 51. lpp lūgums precizēt tekstu, skaidrojot autonomiju šajā kontekstā vai izteikt to šādā redakcijā:“Lai veicinātu institucionālo integrāciju ir jāmaina regulējums, kas nosaka augstskolu struktūrvienību veidus un to atbildības pakāpi.” | **Iebildums nav ņemts vērā.**Skaidrojam, ka autonomija nozīmē patstāvību un neatkarību lēmumu pieņemšanā, līdz ar to ietverot arī atbildību par pieņemtajiem lēmumiem. Dažāda līmeņa struktūrvienību autonomijas risinājumi tiks izskatīti kopējā augstākās izglītības reformu kontekstā.  |  |
| 174. | Pamatnostādņu projekts  | **Latvijas Tirdzniecības un rūpniecības kamera**21.Ņemot vērā dokumentā minētos attīstības virzienus un ieviešamos digitālos risinājumus, nepieciešams skaidri noteikt pāreju uz elektroniska diploma sagatavošanu un izsniegšanu, 53. lpp piedāvājums tekstu papildināt un izteikt šādā redakcijā:“Sadarbības un resursu koplietošanas stiprināšana nepieciešama augstākās izglītības izcilības veidošanai: resursu/programmu apvienošana kopīgiem mērķiem un projektiem, veicinot pētniecības darbu augstskolās, uzlabojot augstskolu pārvaldību, t.sk. paredzot dažādu kompetenču un prasmju apguves iespējas sadarbības augstskolās, un tādējādi stimulējot augstskolu konsorciju veidošanos. Plānošanas perioda sākumā jāuzsāk pāreja uz e-diplomu sagatavošanu un izsniegšanu un perioda beigās pilnībā digitāli jānodrošina izglītības dokumentu izsniegšana.” | **Iebildums ir daļēji ņemts vērā.**Konceptuāli konkrētais papildinājums ir iekļauts IAP 3.sadaļas noslēguma tabulā, pie “Izglītības iestāde” apraksta. Tajā pašā laikā netiek nosaukti konkrēti tehnoloģiskie risinājumi, ņemot vērā, ka konkrēti risinājumi mērķu sasniegšanai ir paredzami iestāžu līmeņa plānošanas dokumentos. | Precizēts Pamatnostādņu projekts – 3.sadaļa. |
| 175. | Pamatnostādņu projekts  | **Latvijas Tirdzniecības un rūpniecības kamera**22. Studiju modernizācijā būtiski paredzēt atbalstu akadēmiskā personāla pedagoģiski digitālās kompetences stiprināšanai, lai digitālo tehnoloģiju lietojums studiju procesā būtu mērķtiecīgs, efektīvs un nodrošinātu studiju rezultātu sasniegšanu. Šis ir būtiski, jo AII akadēmiskā personāla atlasē atšķirībā no mācībspēku atlases citos formālās izglītības līmeņos obligātie kvalifikācijas kritēriji ietver izglītības līmeni nozarē un zinātnisko darbību, bet neietver pedagoģisko kompetenci, kas rada riskus studiju procesa kvalitatīvai īstenošanai. Izglītības kontekstā akadēmiskajam personālam svarīga ir tieši pedagoģiski digitālajā kompetence.“studiju modernizācija, investējot augstskolu digitalizācijā, augstskolu materiāli tehniskajā bāzē (infrastruktūra, aprīkojums), studiju procesā un mācībspēku pedagoģiski digitālajā kompetencē” | **Iebildums nav ņemts vērā.** Digitālā kompetence ir pietiekami plašs jēdziens, kas skaidro akadēmiskajam personālam aktuālās profesionālas kompetences pilnveides vajadzības; pedagoģiski digitālā kompetence tiek ietverta digitālo kompetenču saturā amata pienākumu izpildei. Ņemot vērā IAP dokumenta mērķi un būtību, nav nepieciešams sniegt sīkāku jēdziena izvērsumu.  |  |
| 176. | Pamatnostādņu projekts  | **Veselības ministrija**1.Lūdzam precizēt Projektā turpmākās ieceres attiecībā uz koledžu attīstību, ņemot vērā, ka Projektā sniegtā informācija ir vērtējama pretrunīgi. Piemēram, projekta 2.1. rīcības virziena 2.1.2. uzdevuma aprakstošajā daļā (39.lpp) minēts, ka: “koledžas, kurām līdz šim biji duāls statuss – gan profesionālās izglītības iestāde, gan AI iestāde – turpmāk paredzēts nostiprināt kā profesionālās izglītības iestādes”. Savukārt, 1.2. rīcības virziena 1.2.1 uzdevumā norādīts, ka: “plānots spēcināt augstskolu un koledžu kapacitāti”, bet 2.2.2.uzdevumā – “turpināmas investīcijas PII un koledžu mācību vides pieejamībā, modernizācijā un digitalizācijā”. Līdz ar to, lūdzam papildināt Projektu ar skaidru un viennozīmīgi izprotamu informāciju par nosacījumiem, kad koledžu attīstība vērtējama augstākās izglītības un, kad profesionālās izglītības ietvaros, skaidrojot institucionālo un nozaru padotību. Vēršam uzmanību, ka medicīnas koledžas šobrīd realizē ne vien profesionālās vidējās izglītības un arodizglītības programmas, bet arī pirmā līmeņa profesionālo augstāko izglītību, kas atbilst augstskolas izglītības līmenim. | **Iebildums nav ņemts vērā**.IAP tekstā nav pretrunu. Koledžas kā profesionālās izglītības iestādes turpinās īstenot īsā cikla augstākās izglītības studiju programmas, līdz ar to kvalificēsies atbalsta saņemšanai augstākās izglītības studiju programmu īstenošanai un akadēmiskā personāla kapacitātes stiprināšanai. |  |
| 177. | Pamatnostādņu projekts  | **Veselības ministrija**2. Veselības ministrija ir ieinteresēta arī turpmāk iesaistīties medicīnas izglītības jautājumu risināšanā, neatkarīgi no tā vai studiju programmas tiek īstenotas profesionālajā vai augstākajā izglītībā. Aicinām vērtēt iespēju norādīt Veselības ministriju kā līdzatbildīgo institūciju pie 2.1.rīcības virziena 2.1.2. uzdevuma “Nodrošināt kvalitatīvu profesionālo izglītību, saskaņojot prasmes un mācīšanās rezultātus ar darba tirgus prasībām un stiprinot PII kā nozaru izcilības un inovāciju centrus”, īpaši ņemot vērā, ka nozares augstskolas loma šajā uzdevumā ir iezīmēta. | **Iebildums ir ņemts vērā.**  | Precizēts Pamatnostādņu projekts – 7.sadaļa (2.mērķa apraksts). |
| 178. | Pamatnostādņu projekts  | **Veselības ministrija**3. Lūdzam 2.3.2.uzdevumā “Izglītības un tautsaimniecības nozaru sadarbība efektīvai pārvaldībai”, kā atbildīgo ministriju norādīt arī Veselības ministriju, ņemot vērā, ka Veselības ministrija pārstāv vienas no nozīmīgākajām tautsaimniecības nozarēm – medicīnas un veselības zinātnes nozares – intereses. | **Iebildums ir ņemts vērā.**  | Precizēts Pamatnostādņu projekts – 7.sadaļa (2.mērķa apraksts). |
| 179. | Pamatnostādņu projekts  | **Veselības ministrija**4. Lūdzam papildināt tekstu iekavās pie 1.1.2. uzdevuma (2), izsakot to šādā redakcijā: “(2) mērķtiecīgu un vajadzībās balstītu pedagogu profesionālās pilnveides plānošanu valsts un pašvaldību līmenī, aktuālu profesionālo kompetenču pilnveides nodrošināšanai visiem pedagogiem (digitālās prasmes, sociāli emocionālā mācīšanās, caurviju prasmes, zināšanas par skolēnu veselības stāvokļiem, slimības pazīmēm un nepieciešamo rīcību u.c.)”. Veselības ministrijas ieskatā, šāds papildinājums, kas paredzētu pedagogu informētības veicināšanu, piemēram, par bērnu uzvedības īpatnībām un dažādu biežāk sastopamo slimību  simptomātiku, kā arī piemērotāko rīcību slimību un uzvedības traucējumu gadījumā, nepieciešams, lai pedagogi spētu labāk izprast šādas situācijas ar tām saskaroties vai slimību akūtu izpausmju, piemēram, epilepsijas gadījumā, spētu pieņemt bērnam labvēlīgākos lēmumus. Minētā ietvaros atbalstāmas pedagogu apmācības sadarbībā ar veselības nozares ekspertiem, kā arī citi risinājumi informētības uzlabošanai, piemēram, informatīvo materiālu, tajā skaitā video un metodisko materiālu, izstrāde, u.c. pasākumi.  | **Iebildums nav ņemts vērā.**Pedagogu profesionālās kompetences pilnveide ir plānota saskaņā ar izglītības politikas prioritātēm, tajā skaitā pilnveidoto mācību saturu un pieeju vispārējā izglītībā, kas ietver arī Veselības un fiziskās aktivitātes mācību jomu, kuras saturs aptver iebildumā akcentētos aspektus. Līdz ar to pedagogiem būs iespējas pilnveidot savu profesionālo kompetenci konkrētajos jautājumos. Lai saglabātu lasītājam viegli uztveramu dokumentu un to pārlieku nesadrumstalotu, tiks saglabāta iepriekšējā redakcija. Tāpat, ja tiks papildināta informācija par vienu no septiņām pilnveidotā mācību satura jomām, būs nepieciešamas atsauces uz pārējiem. Dodam priekšroku konspektīviem, kopsavelkošiem nosaukumiem – “pilnveidotais mācību saturs” ietver konkrētas mācību jomas, tajā skaitā Veselības un fiziskās aktivitātes mācību jomu. Visi indivīda veselības kontekstā akcentētie jautājumi ir detalizēti aprakstīti ar pilnveidoto mācību saturu saistītajos standartos un vadlīnijās, <https://www.visc.gov.lv/lv/standarti-un-vadlinijas> |  |
| 180. | Pamatnostādņu projekts  | **Veselības ministrija**5.Lūdzam papildināt pie 3. mērķa: “Atbalsts ikviena izaugsmei” definētos rīcības virzienus, skaidrāk iezīmējot ieceres un izaicinājumus kvalitatīva neformālās izglītības procesa nodrošināšanai, tajā skaitā, izaicinājumi, kas saistīti ar tālākizglītības un profesionālās pilnveides kursu īstenošanu (noteiktajām kvalitātes prasībām kursu īstenošanai u.c.). Kvalitātes aspektu lūdzam iezīmēt arī kopsavilkuma sadaļas 9.lpp: “5. Nozīmīgākās pārmaiņas augstākajā izglītībā”, apakšpunktā “Augstākās izglītības izcilības veicināšana”, papildinot ar ieceri veicināt “modulāru, elastīgu un prasmju attīstību veicinošu, pētniecības rezultātos balstītu studiju un tālākizglītības programmu attīstību”. | **Iebildums ir ņemts vērā.** | Precizēts Pamatnostādņu projekts – sadaļa “Kopsavilkums”, 7.sadaļa. |
| 181. | Pamatnostādņu projekts  | **Veselības ministrija**6.Lūdzam Projekta 9.lpp. pie apakšpunkta “Augstākās izglītības institūciju pārvaldības stiprināšana” norādīt, ka stratēģiskas un efektīvas augstākās izglītības iestāžu pārvaldības un vadības stiprināšana, tiek īstenota, nodrošinot autonomiju un pārskatatbildību, tādējādi rūpējoties, lai pilnveidojot augstākās izglītības iestāžu pārvaldību, tiktu saglabāta institūciju autonomija, vienlaikus stiprinot institūciju atbildību par to sniegumu un rezultātiem. | **Iebildums ir ņemts vērā.** | Precizēts Pamatnostādņu projekts – sadaļa “Kopsavilkums”. |
| 182. | Pamatnostādņu projekts  | **Veselības ministrija**7.Lūdzam 42. lpp. tekstu pie 2.3.1. uzdevuma papildināt, ka mērķtiecīgai augstākās izglītības eksporta veidošanai ir būtiski uzlabot Latvijas augstākās izglītības internacionalizācijas kvalitāti, nodrošinot šim mērķim nepieciešamo valsts atbalstu (t.i., vērtējot valsts budžeta, citu finanšu resursu, cilvēkresursu pieejamību, kapacitāti, piemēram, ārstniecības iestāžu kapacitāti klīnisko prakšu nodrošināšanā) gan mūsdienīgas un kvalitatīvas studiju programmu un studiju vides izveidei, gan augsti kvalificēta akadēmiskā personāla un motivētu studentu piesaistei.  | **Iebildums ir ņemts vērā.**Augstākās izglītības internacionalizācijas atbalsta pasākumi, kas skar iebildumā minētos aspektus, ir iekļauti un raksturoti IAP, vēršam uzmanību, ka līdz 2023.gadam turpinās struktūrfondu investīciju programmas norādīto mērķu sasniegšanai. Vienlaikus norādām, ka ārstniecības iestāžu kapacitātes nodrošināšana ir risināma sadarbībā ar Veselības ministriju, tādēļ ir papildināts atbildīgo institūciju uzskaitījums pie pamatnostādņu 2.3.1.uzdevuma. | Precizēts Pamatnostādņu projekts - 7.sadaļa (2.mērķa apraksts). |
| 183. | Pamatnostādņu projekts  | **Veselības ministrija**8.Ņemot vērā, ka izglītības un citās jomās attīstās digitalizācijas procesi, lūdzam pamatnostādņu projekta Kopsavilkuma sadaļā “1. Nozīmīgākās horizontālās pārmaiņas, kas aptver visas vai vairākas jomas” punktu “Digitalizācija” papildināt ar izglītību par riskiem, t.sk. riskiem veselībai, kas saistīti ar procesu atkarību.  | **Iebildums ir ņemts vērā.**Iebildums iekļauts saturiski atbilstošākā vietā, proti, 3.sadaļas “Aktuālās tendences un vīzija par izglītību 2027.gadā” pie punkta “Tehnoloģiju un digitālo prasmju attīstība”.  | Precizēts Pamatnostādņu projekts – 3.sadaļa. |
| 184. | Pamatnostādņu projekts  | **Veselības ministrija**9.Lūdzam papildināt 3. sadaļu “Aktuālās tendences un vīzija par izglītību 2027.gadā”, aiz otrās rindkopas ar jaunu punktu “Veselības prasmju attīstība”. Veselīgs dzīvesveids, veselīgi paradumi un veselīgas izvēles ir pamatnosacījums tam, lai cilvēks saglabātu vai atjaunotu savu veselību. Savukārt tikai vesels cilvēks spēj attīstīt pilnībā savu potenciālu, būt produktīvs un pilnvērtīgi iekļauties darba tirgū. Bieži vien neapzināti, taču veselības stāvoklis ietekmē mācīšanās spējas un attiecīgi arī profesijas izvēli. Veselība tās nav tikai zināšanas par tādiem pamatjautājumiem kā personīgā higiēna, seksuāli reproduktīvā veselība, sabalansēts uzturs, atkarību izraisošo vielu ietekme uz psihi un organismu kopumā, bet arī praktiskas prasmes, kam ikdienā ir jāatrod laiks un jāprot tās veiksmīgi iekļaut savu ikdienas paradumu klāstā un dzīvesveidā kopumā.  | **Iebildums ir daļēji ņemts vērā.**IAP 2027 tekstā vairākās vietās ir ievietotas atsauces uz veselības prasmju attīstību, tajā pašā laikā IAP 2027 primāri fokusēts uz izglītības attīstības mērķiem. IAP 5.sadaļā ir iekļauta atsauce uz Sabiedrības veselības pamatnostādnēm 2021.-2027.gadam. Aicinām šos aspektus izvērst Sabiedrības veselības pamatnostādnēs 2021.-2027.gadam. | Precizēts Pamatnostādņu projekts – 3.sadaļa, 5.sadaļa. |
| 185. | Pamatnostādņu projekts  | **Veselības ministrija**10.Sadaļas “3. Aktuālās tendences un vīzija par izglītību 2027.gadā” apakšsadaļā “Tehnoloģiju un digitālo prasmju attīstība” nav minēta informācija par iespējamo procesu atkarības attīstību un tās izrietošajiem riskiem uz veselību. Ir būtiski attīstīt digitālās un tehnoloģiju prasmes, tomēr vienlīdz svarīgi ir nodrošināt, lai moderno tehnoloģiju lietošanas pieaugums ne tikai mājās, bet arī izglītības procesā negatīvi neietekmētu bērnu un arī pieaugušo veselības stāvokli. Bērnu vidū ir pieaudzis moderno tehnoloģiju lietošanas biežums un ilgums, kas negatīvi ietekmē arī pārējos bērnu veselības rādītājus - miega kvalitāti un ilgumu, pietiekošu fizisko aktivitāti, balsta un kustības aparāta veselību (t.sk. muguras veselību), acu veselību, psihoemocionālo veselību, kas ilgtermiņā var radīt hroniskas slimības, piemēram, sirds un asinsvadu saslimšanas, acu slimības un redzes pasliktināšanos, kā arī balsta un kustības aparāta saslimšanas. Ņemot vērā iepriekš minēto, lūdzam apakšsadaļu “Tehnoloģiju un digitālo prasmju attīstība” papildināt ar informāciju, ka šādai tehnoloģiju un digitālo prasmju attīstībai ir iespējama negatīva ietekme uz veselību un būtu nepieciešams ievērot samērību starp digitalizācijas un moderno tehnoloģiju attīstību un tās ietekmi uz veselību. | **Iebildums ir ņemts vērā.** | Precizēts Pamatnostādņu projekts – 3.sadaļa. |
| 186. | Pamatnostādņu projekts  | **Veselības ministrija**11.Lūdzam papildināt sadaļas “3. Aktuālās tendences un vīzija par izglītību 2027.gadā” apakšsadaļu “Individualizēta pieeja” ar nepieciešamību veidot iespējas, kā noteikt katra indivīda riskus izglītības procesā. Izglītības organizēšanas un nodrošināšanas procesā, svarīgi ir ne tikai sekot līdzi ikviena indivīda sniegumam un tā progresam, bet ļoti būtiski ir saskatīt arī katra indivīda riskus, piemēram, vienaudžu negatīvo ietekmi uz kādu no skolēniem. | **Iebildums ir ņemts vērā pēc būtības.** Saturiski un konceptuāli šāda veida risku noteikšana un reaģēšana uz tiem ir integrēta plašākos saturiskos uzdevumos, kas saistīti ar izglītības iestādes pārvaldību (4.mērķis), iekļaujošu izglītības vidi un dažādu pušu sadarbību tās nodrošināšanā, preventīvu pasākumu īstenošanā (3.mērķis). Šāda detalizācijas pakāpe nav nepieciešama.  |   |
| 187. | Pamatnostādņu projekts  | **Veselības ministrija**12.Lūdzam sadaļas “3. Aktuālās tendences un vīzija par izglītību 2027.gadā” tabulas sadaļu “Indivīds” papildināt ar jaunu punktu “Izprot veselību kā vērtību, izprot rūpes par savu un apkārtējo veselību”, jo arī izglītības procesā ir svarīgi veicināt ieradumu attīstību - ikdienā saglabāt un rūpēties par savu veselību un ievērot veselīgu dzīvesveidu. Tabulas sadaļu “Izglītības iestāde” papildināt ar jaunu punktu “Nodrošina emocionāli drošu mācību vidi”, jo izglītojamam un arī katram pedagogam ir būtiski justies droši un būt emocionāli pasargātam izglītības iestādē.  | **Iebildums ir daļēji ņemts vērā.**Iebildumā izteiktā doma ir skatāma, ietverta šajā punktā - “attīstītas rakstura iezīmes, vērtības, ieradumi, kas veicina personīgu, sabiedrības un apkārtējās vides ilgtspēju”. “Izprot veselību kā vērtību, izprot rūpes par savu un apkārtējo veselību” ir svarīga ziņa Veselības un fiziskās aktivitātes mācību jomā pilnveidotajā mācību saturā, to nav nepieciešams dublēt konkrētajā sadaļā, turklāt akcentējot vienu saturisko jomu – veselība, būs nepieciešams paplašināt šo sadaļu arī ar citām saturiskajām jomām, tas pagarinās un sadrumstalos tekstu, galveno domu. | Precizēts Pamatnostādņu projekts – 3.sadaļa. |
| 188. | Pamatnostādņu projekts  | **Veselības ministrija**13.Lūdzam sadaļu “5. Izglītības politikas mērķu sasaiste ar Latvijas, Eiropas Savienības un globāliem attīstības un politikas plānošanas dokumentiem” papildināt ar Sabiedrības veselības pamatnostādnēm 2021. – 2027.gadam” (projekts). To mērķis ir uzlabot Latvijas iedzīvotāju veselību, pagarinot labā veselībā nodzīvotos mūža gadus, novēršot priekšlaicīgu mirstību un mazinot nevienlīdzību veselības jomā. Veselība kā viena no pamatvērtībām ir cilvēka dzīves kvalitātes, viņa ģimenes un arī sabiedrības labklājības pamats. Veselīga sabiedrība ir produktīvas un ražīgas ekonomikas un valsts attīstības pamats – tātad sabiedrības veselība ir nozīmīga sabiedrības ilgtspējīgas attīstības pamatnozare un viens no sabiedrības organizētas darbības veidiem, lai aizsargātu, veicinātu un atjaunotu cilvēku veselību. | **Iebildums ir ņemts vērā.**  | Precizēts Pamatnostādņu projekts - 5.sadaļa. |
| 189. | Pamatnostādņu projekts  | **Veselības ministrija**14.Lūdzam sadaļas “7. Rīcības virzieni un uzdevumi politikas mērķu sasniegšanai” rīcības virziena “1.1.Pedagogu sagatavošana, piesaiste un attīstība” uzdevuma “1.1.2.Nodrošināt regulāru pedagogu profesionālo pilnveidi, metodisko un konsultatīvo atbalstu, mērķtiecīgi koordinējot dažādu pušu iesaisti un sadarbību” apakšsadaļu (2) aiz vārdiem “digitālās prasmes,” papildināt ar vārdiem “veselības izglītība”. Sabiedrības veselības un jauniešu paradumu pētījumi norāda uz nepieciešamību aktualizēt veselības izglītības jautājumus. Savukārt, Pasaules Veselības organizācijas eksperti norāda, ka nodarbojoties ar fiziskajām aktivitātēm, mainot uztura paradumus, stiprinot pašvērtību, kā arī prasmi tikt galā ar stresu izraisošām situācijām, radot izpratni par psihiskajām saslimšanām, nodrošinot zināšanas par seksuāli reproduktīvo veselību, kā arī zināšanas par atkarību izraisīto vielu un procesu negatīvo ietekmi uz veselību, tiek uzlabota dzīves kvalitāte.  | **Iebildums nav ņemts vērā.**Pedagogu profesionālās kompetences pilnveide ir plānota saskaņā ar izglītības politikas prioritātēm, tajā skaitā pilnveidoto mācību saturu un pieeju vispārējā izglītībā, kas ietver arī Veselības un fiziskās aktivitātes mācību jomu, kuras saturs aptver iebildumā akcentētos aspektus. Līdz ar to pedagogiem būs iespējas pilnveidot savu profesionālo kompetenci konkrētajos jautājumos. Lai saglabātu lasītājam viegli uztveramu dokumentu un to pārlieku nesadrumstalotu, tiks saglabāta iepriekšējā redakcija. Tāpat, ja tiks papildināta informācija par vienu no septiņām pilnveidotā mācību satura jomām, būs nepieciešamas atsauces uz pārējiem. Dodam priekšroku konspektīviem, kopsavelkošiem nosaukumiem – “pilnveidotais mācību saturs” ietver konkrētas mācību jomas, tajā skaitā Veselības un fiziskās aktivitātes mācību jomu. Visi indivīda veselības kontekstā akcentētie jautājumi ir detalizēti aprakstīti ar pilnveidoto mācību saturu saistītajos standartos un vadlīnijās, <https://www.visc.gov.lv/lv/standarti-un-vadlinijas> |  |
| 190. | Pamatnostādņu projekts  | **Veselības ministrija**15.Lūdzam sadaļas “7. Rīcības virzieni un uzdevumi politikas mērķu sasniegšanai”, “2.mērķis: Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums” trešo rindkopu aiz vārdiem “pašvadīta mācīšanās” papildināt ar vārdiem “veselībpratība”, lai indivīds spētu atbildīgi pieņemt ar veselību saistītus lēmumus.  | **Iebildums nav ņemts vērā.**Šajā kontekstā vārdkopa “pilnveidotais mācību saturs” ietver arī Veselības un fiziskās aktivitātes mācību jomu, to nav nepieciešams atsevišķi izcelt. Visi indivīda veselības kontekstā akcentētie jautājumi ir detalizēti aprakstīti ar pilnveidoto mācību saturu saistītajos standartos un vadlīnijās, <https://www.visc.gov.lv/lv/standarti-un-vadlinijas>  |  |
| 191. | Pamatnostādņu projekts  | **Veselības ministrija**16.Lūdzam sadaļas “7. Rīcības virzieni un uzdevumi politikas mērķu sasniegšanai” “2.mērķis: Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums” tabulas rīcības virziena “2.1. Izglītības satura un procesa attīstība” uzdevumu 2.1.1. aiz vārdiem “(digitālā pratība, pilsoniskā līdzdalība)” papildināt ar vārdiem “veselībapratību”.  | **Iebildums nav ņemts vērā.**Šajā kontekstā vārdkopa “pilnveidotais mācību saturs” ietver arī Veselības un fiziskās aktivitātes mācību jomu, to nav nepieciešams atsevišķi izcelt. Visi indivīda veselības kontekstā akcentētie jautājumi ir detalizēti aprakstīti ar pilnveidoto mācību saturu saistītajos standartos un vadlīnijās, <https://www.visc.gov.lv/lv/standarti-un-vadlinijas>  |  |
| 192. | Pamatnostādņu projekts  | **Veselības ministrija**17.Lūdzam sadaļas “7. Rīcības virzieni un uzdevumi politikas mērķu sasniegšanai” “2.mērķis: Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums” uzdevumu 2.1.1. papildināt ar informāciju, ka pirmskolā pilnveidotā mācību satura ietvarā ir nepieciešams primāri izglītot par drošību un veselību, par emocionāli pozitīvas vides un attiecību veidošanu. Vienlaikus vēršam uzmanību, ka pirmsskolas izglītības iestādēm ir saistoši 2013.gada 17.septembra Ministru kabineta noteikumi Nr.890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” (turpmāk - MK noteikumi Nr.890), kuru 12.punktā ir norādītas prasības moderno tehnoloģiju lietošanas ilgumam, nosakot, ka elektronisko saziņas līdzekļu (piemēram, televizora, datora) lietošana pirmsskolas vecuma bērniem pieļaujama ne ilgāk par 15 minūtēm un ne biežāk kā divreiz dienā. Attīstot digitālās prasmes, ir jāņem vērā MK noteikumos Nr. 890 noteiktās prasības. | **Iebildums nav ņemts vērā.**Norādītie MK noteikumi nav saskaņoti un aktualizēti sasaistē ar pašreizējo izglītības kontekstu, proti, MK noteikumi Nr. 716 “[Noteikumi par valsts pirmsskolas izglītības vadlīnijām un pirmsskolas izglītības programmu paraugiem](https://likumi.lv/ta/id/303371)” (2018) paredz digitālo prasmju attīstību, kas ar šādu ierobežojumu nav iespējama. |  |
| 193. | Pamatnostādņu projekts  | **Veselības ministrija**18.Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei” “Rīcības virziens 3.2. Sadarbība un dalīta atbildība ar vietējo kopienu izglītības mērķu sasniegšanai” uzdevumā 3.2.1. svītrot Veselības ministriju kā atbildīgo institūciju, jo veicināt vecāku iesaisti un atbalstu skolēna izglītības mērķu sasniegšanai nav Veselības ministrijas kompetences jautājums. | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 194. | Pamatnostādņu projekts  | **Veselības ministrija**19.Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei” “Rīcības virziena 3.1. Institucionāli risinājumi atbalsta nodrošināšanai ikviena izaugsmei” uzdevumā 3.1.1. otrajā rindkopā aiz vārdiem “ir nepieciešams izglītojamiem ar speciālām vajadzībām” papildināt ar vārdiem “un izglītojamiem no nelabvēlīgām ģimenēm”, kas uzlabotu izglītības pieejamību, īpaši nabadzības un sociālās atstumtības riskam pakļautajiem izglītojamiem. | **Iebildums ir ņemts vērā.**Uzdevuma 3.1.1. atbilstošie teikumi precizēti šādā redakcijā (precizējums pasvītrots): “Pamatnostādņu periodā plānots nodrošināt pietiekamu pedagoģisko un atbalsta personālu bērniem un jauniešiem, kuriem tas ir nepieciešams dažādu apstākļu dēļ. Īpaši atbalsts ir nepieciešams izglītojamiem ar speciālām vajadzībām un izglītojamiem no nabadzības un/vai sociālās atstumtības riskam pakļautām ģimenēm kvalitatīvas izglītības iegūšanai vispārējās izglītības programmās.” | Precizēts Pamatnostādņu projekts – 7.sadaļa (3.mērķa apraksts). |
| 195. | Pamatnostādņu projekts  | **Veselības ministrija**20.Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei” “Rīcības virziena 3.1. Institucionāli risinājumi atbalsta nodrošināšanai ikviena izaugsmei” uzdevumā 3.1.1. trešajā rindkopā aiz vārdiem ”atbalsta pasākumu īstenošanu” papildināt ar vārdiem “izglītojamiem ar atkarību iespējamiem riskiem un”, jo arī izglītojamiem ar atkarību riskiem ir nepieciešams pedagogu atbalsts. | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 196. | Pamatnostādņu projekts  | **Veselības ministrija**21.Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei” “Rīcības virziena 3.1. Institucionāli risinājumi atbalsta nodrošināšanai ikviena izaugsmei” uzdevumā 3.1.1. ceturtajā rindkopā aiz vārdiem “ieslodzījumu vietās nonākušajiem” papildināt ar vārdiem “atkarību riskam pakļautajiem”.  | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 197. | Pamatnostādņu projekts  | **Veselības ministrija**22.Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei” “Rīcības virziena 3.1. Institucionāli risinājumi atbalsta nodrošināšanai ikviena izaugsmei” uzdevumā 3.1.1. otrajā rindkopā plānotā Pedagoģiski psiholoģiskā atbalsta dienesta izveide aiz vārdiem “attīstības līmeņa un veselības stāvokļa izvērtēšanu” papildināt ar vārdiem “kā arī iespējamo atkarību vielu un procesu atkarību noteikšanu”. Skolēni ir viena no riska grupām, kas pakļauta atkarību izraisošo vielu lietošanai vai atkarībai no viedierīcēm un televizora. Pusaudža vecumā, kad organisms strauji attīstās, notiek izmaiņas hormonālajos procesos, taču jaunā cilvēka personība vēl nav attīstījusies un arī emocijas un paškontrole vēl nav nostiprinājušās. Turklāt pastāv arī izteikta vēlme līdzināties pieaugušajiem, iekļauties vienaudžu grupā un tikt vienaudžu pieņemtam. Ņemot vērā, ka tieši organisma attīstības posmā atkarību izraisošām vielām ir visgraujošākā ietekme uz cilvēka veselību, turklāt pat viena atkarību izraisošo vielu pamēģināšanas pieredze var atstāt paliekošas sekas uz jaunieša psihisko veselību vai sekas turpmākai dzīvei, ir ļoti svarīgi jau agrīnā stadijā atklāt, ka jaunietis lieto atkarību izraisošās vielas vai pat jau ir nonācis atkarības stāvoklī, lai sniegtu nepieciešamo palīdzību un novērstu iespējamo lietošanas atsākšanu nākotnē. Tādēļ Pedagoģiski psiholoģiskā atbalsta dienesta ietvaros, izvērtējot skolēnu veselības stāvokli, lūdzam pastiprinātu uzmanību pievērst arī iespējamajai atkarību izraisošo vielu lietošanai vai atkarībai no procesiem.  | **Iebildums ir ņemts vērā pēc būtības.**NAP 2027 un IAP ietvaros ir pieteikta Pedagoģiski psiholoģiskā atbalsta dienesta izveide; tomēr kamēr nav skaidri noteiktas, sertificētas metodikas darbam ar atkarīgiem bērniem, nevaram papildināt IAP ar šādu detalizācijas pakāpi par dienesta veicamajiem uzdevumiem. Sazinoties ar PKC, guvām priekšstatu, ka šādas metodikas varētu tikt aprobētas Latvijas vajadzībām, tomēr tas varētu būt ilgāka laika (3-4 gadi) izpētes uzdevums. Ņemot vērā, ka šis vēl ir izstrādājams, attīstāms pasākums, par kuru nepieciešamas tālākas diskusijas un vienošanās, to neiekļaujam IAP, bet pieņemam zināšanai kā potenciāli iekļaujamu IAP Rīcības plānā 2024.-2025.gadam vai 2026.-2027.gadam. |  |
| 198. | Pamatnostādņu projekts  | **Veselības ministrija**23.Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei” “Rīcības virziena 3.1. Institucionāli risinājumi atbalsta nodrošināšanai ikviena izaugsmei” uzdevumā 3.1.1. otrajā rindkopā plānotā Pedagoģiski psiholoģiskā atbalsta dienesta izveide aiz vārdiem “sniegs konsultācijas iekļaujošās izglītības” papildināt ar vārdiem “un veselības jautājumos”. Iegūtās zināšanas veselības jautājumos un uz tām balstītās prasmes ir pamats labai veselībai, kā arī, nodrošinot indivīdam iespēju kontrolēt savu veselību tiek nostiprināta un uzlabota viņa dzīves kvalitāte. | **Iebildums nav ņemts vērā.**Pedagoģiski psiholoģiskā atbalsta dienesta primārās funkcijas īstenos pedagogi (speciālie pedagogi, logopēdi) un psihologi, kuri ir kvalificēti, lai sniegtu konsultācijas izglītības jautājumos. Lai sniegtu kvalificētas konsultācijas veselības jautājumos, nepieciešama cita veida izglītība, citas kvalifikācijas. Pieaicinātie eksperti (ārsti – psihiatri, ķirurgi u.c.) ir saistīti vienīgi ar komisijas darbu, konsultē un izvērtē konkrētu bērnu veselības stāvokli komisijas laikā; un citi pienākumi ārstiem nav plānoti. |  |
| 199. | Pamatnostādņu projekts  | **Veselības ministrija**24.Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei” “Rīcības virziena 3.1. Institucionāli risinājumi atbalsta nodrošināšanai ikviena izaugsmei” uzdevumā 3.1.1. piektajā rindkopā plānotā Pedagoģiski psiholoģiskā atbalsta dienesta izveide aiz vārdiem “studentu no daudzbērnu ” papildināt ar vārdiem “ un nelabvēlīgajām ģimenēm”. | **Iebildums ir daļēji ņemts vērā.**Konkrētās vārdkopas redakcijai izmantots Labklājības ministrijas priekšlikums - “personu ar zemiem ienākumiem”. | Precizēts Pamatnostādņu projekts – 7.sadaļa (3.mērķa apraksts). |
| 200. | Pamatnostādņu projekts  | **Veselības ministrija**25.Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei”, “Rīcības virziena 3.2. Sadarbība un dalīta atbildība ar vietējo kopienu izglītības mērķu sasniegšanai” uzdevumā 3.2.1. “Veicināt vecāku iesaisti un atbalstu skolēna izglītības mērķu sasniegšanai” Vecāku un skolas attiecību veidošanai plānoto 3. apakšpunktu aiz vārdiem “bērnu attīstības psiholoģiju un vecumposma īpatnībām” papildināt ar vārdiem “atkarību profilakses jautājumiem”. | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 201. | Pamatnostādņu projekts  | **Veselības ministrija**26.Vēršam uzmanību, ka pamatnostādnēs ir minēti trīs dažādi termini - izsmiešana, skolēnu pāridarījumi, mobings, kas visi apzīmē verbālu, emocionālu, psiholoģisku vai fizisku agresiju, kuru kāds pastāvīgi vērš pret citu personu vai personām. Latviešu valodā sastopami daudz un dažādi latviskojumi angļu valodas terminam bullying: bulings, mobings, huligānisms, vienaudžu iebiedēšana, vajāšana, bieži (skolēnu) pāridarījumi, emocionāla varmācība/ vardarbība, apcelšana, pazemošana, izsmiešana, terorizēšana, psiholoģiskais spiediens. Veselības ministrija pamatnostādnēs lūdz lietot vienotu terminu. Piemēram, Veselības ministrijas “Sabiedrības veselības pamatnostādnes 2021. – 2027.gadam” (projekts) tiek lietots termins “ņirgāšanās”. | **Iebildums nav ņemts vērā.**Ņemot vērā, ka dažādos politikas dokumentos, vadlīnijās, starptautiskos pētījumos, metodiskajos materiāos u.c. tiek izmantoti dažādi termini, dodam priekšroku saglabāt šādu pieeju. Mūsuprāt, termins “ņirgāšanās” ir šaurāks, salīdzinot to ar citiem. |  |
| 202. | Pamatnostādņu projekts  | **Veselības ministrija**27.Uzdevums 1.1.4. “Nodrošināt konkurētspējīgu atalgojumu” ir attiecināms arī uz Veselības ministrijas Rīgas Stradiņa Universitātes Sarkanā Krusta medicīnas koledžas pedagogiem, kas īsteno profesionālās izglītības programmu, līdz ar to Projekta ietekmes novērtējums uz valsts un pašvaldību budžetiem būtu papildināms ar papildus nepieciešamo finansējumu Veselības ministrijai pedagogu darba samaksas palielināšanai Rīgas Stradiņa Universitātes Sarkanā Krusta medicīnas koledžai, atbilstoši pedagogu darba samaksas paaugstināšanas grafikam. | **Iebildums ir ņemts vērā.**Lūgums VM papildināt 1.1.4.1. programmas 02.03.00. "Augstākā medicīnas izglītība" - Sarkanā Krusta medicīnas koledža” sadaļā plānotais finansējums 2021-2023 finansējuma apjomu vspārējās profesionālās izglītības pedagogu atalgojumam. | Precizēts Pamatnostādņu projekta 3. pielikums.  |
| 203. | Pamatnostādņu projekts  | **Veselības ministrija**28.Uzdevums 2.2.3. “Stiprināt augstākās izglītības iestāžu nodrošinājumu ar mūsdienīgas, kvalitatīvas un pētniecībā balstītas augstākās izglītības īstenošanai nepieciešamajiem resursiem, studiju vidi un infrastruktūru” paredz “... nodrošināt augstskolu bāzes finansējumu pilnā apmērā atbilstoši faktiskajām studiju un pētnieciskās darbības izmaksām, kā arī paredzēt papildu līdzekļus plānoto rezultatīvo rādītāju sasniegšanai un AI iestāžu stratēģiskai specializācijai.” Ja iepriekšminēto pasākumu paredzēts īstenot Projekta ietvaros, tā īstenošanai ir nepieciešams paredzēt papildus finansējumu Veselības ministrijai. Vienlaikus norādām uz to, ka visos pasākumos, kuros Veselības ministrija ir atbildīgā vai līdzatbildīgā iestāde, gadījumā, ja pasākums atstāj ietekmi uz budžetu, ir nepieciešams paredzēt papildus nepieciešamo finansējumu Veselības ministrijai. Lai pilnvērtīgi izvērtētu Projekta pasākumu ietekmi uz budžetu, aicinām papildināt to ar detalizētāku paredzamo darbību aprakstu. | **Iebildums ir ņemts vērā.**Aprēķinātais finansējums ESF pasākumam ir indikatīvais apjoms, kas ir nepieciešams, lai nodrošinātu plānoto reformu īstenošanu. Tā precīzs sadalījums pa resoriem šajā stadijā netiek veikts, viss finansējums šobrīd tiek attiecināts uz IZM resoru, paredzot, ka reformu īstenošanas gaitā faktiski piešķirtajam papildus finansējumam tiek veikts sadalījums pa visiem resoriem, kuri ir iesaistīti augstākās izglītības īstenošanā atbilstoši attiecīgajam reformas posmam izvirzītajiem kritērijiem.Papildus valsts budžeta finansējums II pīlāram jeb snieguma finansējumam 15 milj. euro gadā tiek administrēts centralizēti, IZM piešķirot to pēc normatīvā regulējuma. Ar papildus finansējumu tiks ieviesti jaunie snieguma rādītāji, īstenojot  pāreju no līguma par valsts finansētām studiju vietām uz līgumu par snieguma izpildi.Zinātnes bāzes finansējuma palielinājums tiek paredzēts citā politikas plānošanas dokumentā- Zinātnes, tehnoloģijas attīstības un inovācijas pamatnostādnes 2021.-2027.gadam. | Precizēts Pamatnostādņu projekta 3. pielikums.  |
| 204. | Pamatnostādņu projekts  | **Latvijas Pašvaldību savienība****Lūdzam papildināt** Rīcības virzienu 2.2. Izglītības vides attīstība. Pamatnostādņu 47.lpp. ar plānotajiem finansiālajiem ieguldījumiem izglītības iestāžu nodrošinājumam ar nepieciešamajām IKT tehnoloģijām (datoriem izglītības iestādēm, izglītojamiem un pedagogiem) un digitālajiem risinājumiem kvalitatīva izglītības procesa nepārtrauktai īstenošanai no pieejamajiem ES struktūrfondu finanšu līdzekļiem, kas tiks iekļauti “Digitālās transformācijas pamatnostādnēs 2021.-2027.gadam”. | **Iebildums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 205. | Pamatnostādņu projekts  | **Rektoru padome**1. Kategoriski iebilstam pret (43.lpp.) atrodamo IZM priekšlikumu par "aploksnes finansējumu" - “no 2022.gada īstenojot pāreju no līguma par valsts finansētām studiju vietām uz līgumu par snieguma izpildi un “aploksnes finansējumu” (*block grant*)”, kas ir parādījies tikai pēdējā dokumenta redakcijā, un nebija VSS izsludinātajā versijā, ne arī izziņā par to ir kas papildus skaidrots. Iebilstam pret šāda formulējuma iekļaušanu pamatnostādnēs, kamēr nav īstenotas diskusijas ar nozares pārstāvjiem par šo IZM priekšlikumu, kurš arī šajā dokumentā netiek izvērsti skaidrots. Šobrīd ir pārāk daudz neskaidrību - nav saprotami aploksnes finansējuma nosacījumi, kā tie darbosies, kādi riski pastāv to ieviešanā, kā tas ietekmēs līdzšinējo katrai AII pieejamo finansējumu, vai šo finansēšanas principu maiņu vispār var ieviest tik īsā laikā, sākot jau ar 2022.gadu – lai mēs šo priekšlikumu varētu atbalstīt. | **Iebildums ir ņemts vērā.**Precizēta atbilstošā Uzdevuma 2.2.3. atkāpe 43.lpp. (precizējumi pasvītroti): “Lai AI finansēšana notiktu efektīvi un nodrošinātu optimālu studiju vidi un AI kvalitāti, plānots pilnveidot augstākās izglītības finansēšanas principus, ~~no 2022.gada~~ īstenojot pakāpenisku pāreju no līguma par valsts finansētām studiju vietām uz līgumu par snieguma izpildi un “aploksnes finansējumu” (*block grant*), kas mērķēts uz augstskolu stratēģisko specializāciju nostiprināšanu; izcilības veicināšanu pētniecībā un studijās; ieguldījumu valsts attīstības plānošanā noteikto mērķu sasniegšanā; stimuliem inovācijām un zināšanu pārnesei tautsaimniecības un reģionālās attīstības veicināšanai; starptautiskās konkurētspējas veicināšanai.”Pamatnostādnēs ir pieteikta t.s. “aploksnes finansējuma” ideja, kas, tuvojoties tās ieviešanai, tiks diskutēta un attīstīta sadarbībā ar nozares pārstāvjiem. | Precizēts Pamatnostādņu projekts – 7.sadaļa (2.mērķa apraksts). |
| 206. | Pamatnostādņu projekts  | **Rektoru padome**4. (10.lpp.) *“- ar augstskolu attīstības stratēģijām saistītas publiskā finansējuma, kas ne mazāk kā 20% apmērā no kopējās summas tiek piešķirts par sniegumā balstītiem rādītājiem, piešķiršanas sistēmas izveide un stratēģiju īstenošanas monitorings.”*Lūdzam precizēt, vai Augstākās izglītības institūciju pārvaldības stiprināšana, t.sk. 20% publiskā finansējuma par snieguma rādītājiem, attieksies tikai uz valsts augstskolām vai uz privātajām augstskolām arī. Lūdzam norādīt, ka “ne mazāk kā 20% par sniegumā balstītiem rādītājiem” tiek piešķirti no papildus resursiem. Kategoriski iebilstam pret esošo nepietiekamo resursu pārdalīšanu par labu snieguma finansējumam jeb no ts. 1. pīlāra uz 2. pīlāru. Teksts *“kas ne mazāk kā 20% apmērā no kopējās summas tiek piešķirts par sniegumā balstītiem rādītājiem”* projektā iekļauts pēdējā redakcijā, tomēr – cik mums zināms – izziņā nav norādes par šī priekšlikuma autoru. Lūdzam attiecīgi papildināt arī izziņu. | **Iebildums ir ņemts vērā.**Precizēta atbilstošā Kopsavilkuma sadaļa par būtiskākajām pārmaiņām augstākajā izglītībā, 10.lpp. (precizējumi pasvītroti): “ar valsts augstskolu attīstības stratēģijām saistīta publiskā finansējuma pakāpeniska palielināšana, lai ieviestu principu, ka līdz ~~kas ne mazāk kā~~ 20% ~~apmērā~~ no kopējās summas tiek piešķirti par sniegumā balstītiem rādītājiem; piešķiršanas sistēmas izveide un stratēģiju īstenošanas monitorings.”Precizējam, ka snieguma finansēšanas apjoma palielināšana plānota, piesaistot papildu finansējumu.Informējam, ka konkrētais papildinājums ir Saeimas Izglītības, kultūras un zinātnes komisijas priekšlikums, kas saņemts pēc pamatnostādņu projekta izsludināšanas VSS. | Precizēts Pamatnostādņu projekts – sadaļa “Kopsavilkums”. |
| 207. | Pamatnostādņu projekts  | **Rektoru padome**9. (18.lpp.) lūdzam izteikt sekojošā redakcijā: “*Iemesls pamatā ir jau iepriekšējās rindkopās minētā profesijas zemā konkurētspēja (alga un prestižs), taču, potenciāli vēl varētu būt neatbilstoša atlase augstskolā, psiholoģiskā nepiemērotība profesijai, nepietiekams atbalsts no skolas*”. “*Jaunie skolotāji aiziet no skolām, proti, ar darba stāžu 6–10 gadi vairs ir tikai 6,5% skolotāji un ar darba stāžu 11–15 gadi – ap 8% skolotāju*,” jo tas ir aptuveni vecums, saskaņā ar Latvijas statistiku, kad tiek dibinātas ģimenes un attiecīgi kļūst nepieciešami papildus finansiālie līdzekļi ģimenes uzturēšanai. Šeit un citur Pamatnostādņu projektā, kur pētīta formālā prasmju sasaiste ar jomu - tas, ka, piemēram, (18.lpp.) minētie jaunie skolotāji, kas pamet darbu izglītības iestādēs darbu atrod citur, nozīmē, ka darba tirgū viņi ir pieprasīti arī neskatoties uz pirmšķietami formālu prasmju neatbilstību. Darba tirgum viņu kvalifikācija der tik lielā mērā, ka pabeidzot augstskolu, viņi pat var izvēlēties, kur turpmāk iet strādāt. Augstskoluprāt un saskaņā ar augstskolu misiju, labāk sagatavot indivīdu, kurš var izvēlēties, kur turpmāk strādāt, nekā sagatavot indivīdu, kurš vai nu strādā tikai un vienīgi savā šaurajā jomā, vai kļūst par bezdarbnieku. Arī Pamatnostādņu projektā vairākkārt izteiktais apgalvojums, ka dzīves laikā būs nepieciešams bieži mainīt specializāciju, nonāk pretrunā ar vēlmēm piesaistīt darbinieku konkrētai jomai, kurā tas ir guvis izglītību. Pie kam, iespējams, darbinieks savas prasmes šajā jomā ir uzlabojis nevis nolūkā turpmāk tajā nozarē strādāt, bet gan nolūkā izkopt savu personību. | **Iebildums ir ņemts vērā.**2.punkta “Vāja pedagogu un akadēmiskā personāla ataudze” atbilstošajā apakšpunktā norādīto iemeslu apraksts balstīts uz LU Pedagoģijas, psiholoģijas un mākslas fakultātes Izglītības pētniecības institūta sagatavotajā pārskatā par OECD TALIS 2018 sniegto informāciju, <https://www.ipi.lu.lv/fileadmin/user_upload/lu_portal/projekti/ipi/Publikacijas/TALIS2018ZinojumsB.pdf>.Attiecīgais teikums precizēts un izteikts šādā redakcijā (precizējumi pasvītroti):“Iespējamie iemesli – profesijas zemā konkurētspēja (prestižs, atalgojums), neatbilstoša atlase augstskolā, psiholoģiskā nepiemērotība profesijai, nepietiekams atbalsts no skolas”. Tāpat jāatzīmē, ka pamatnostādņu kontekstā pedagogi ir nozarei būtiski cilvēkresursi, uz kuriem balstās nozares darbība un attīstība, tādēļ nozares politikas veidošanā tiek analizēti un plānoti risinājumi labākai cilvēkresursu attīstībai un nodrošināšanai, lai tādējādi veidotu pamatu sekmīgai nozares darbībai un attīstībai. Tajā skaitā, MK 2018.gada janvārī apstiprināja informatīvo ziņojumu "Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā," kas paredz risinājumus norādītajām problēmām, kuru ieviešana ir uzsakta un turpināsies SAM 8.2.1. projektu ietvaros līdz 2022.gadam. | Precizēts Pamatnostādņu projekts – 4.sadaļa. |
| 208. | Pamatnostādņu projekts  | **Rektoru padome**10. (19.lpp.) lūdzam – konsekvences nolūkos, līdzīgi kā visos iepriekšējos apgalvojumos šajā uzskaitījumā tas ticis darīts – precizēt avotu, kas ļauj apgalvot, ka “*Akadēmiskā personāla kvalitatīvu un kvantitatīvu atjaunotni ietekmē atšķirīga doktorantūras kvalitāte dažādās augstskolās, kā arī mazs doktora grāda ieguvēju skaits. Kopš Latvijas neatkarības atjaunošanas 1990. gadā, doktora līmeņa augstākā izglītība attīstījusies galvenokārt augstskolu iekšienē*.” | **Iebildums ir ņemts vērā.**Konkrētie situāciju raksturojošie aspekti ietverti konceptuālajā ziņojumā “Par jauna doktorantūras modeļa ieviešanu Latvijā" (2020); <http://tap.mk.gov.lv/mk/tap/?pid=40488284>. Detalizēta pašreizējās situācijas analīze par doktorantūru Latvijā sniegta Pasaules Bankas izstrādātajos 2016. un 2018. gada ziņojumos. Konceptuālā ziņojuma attiecīgajā nodaļā ietvertas būtiskākās Pasaules Bankas pētījuma rezultātā konstatētās problēmas.Atbilstošais pamatnostādņu punkts papildināts ar zemsvītras atsauci uz konceptuālo ziņojumu. | Precizēts Pamatnostādņu projekts – 4.sadaļa. |
| 209. | Pamatnostādņu projekts  | **Rektoru padome**11. Aicinām noskaidrot, cik ilgā laikā pēc formālas izglītības iegūšanas – (20.lpp.) minētā Latvijā nodarbināto prasmju neatbilstība atbilstoši izglītības jomai - tiek konstatēta un vai šie dati, ņemot vērā starptautiskas profesiju klasifikācijas sistēmas nepilnības, ir pietiekami precīzi, konkrētu lēmumu, kas balstīti uz šiem datiem, pieņemšanai. Tāpat (11.lpp.) tiek paredzēts, ka “*nākotnē cilvēki arvien biežāk mainīs savu nodarbošanos un darba vietu, tāpat mainīsies jau ierasto darbu saturs un darba procesi*”. Šādos apstākļos formāli pieprasīt izglītības atbilstību darba tirgus prasībām nozīmētu radīt šķēršļus cilvēkkapitāla dinamiskai attīstībai. Tāpēc aicinām (10.lpp.) izteikt sekojošā redakcijā: “*pāreja uz ciklisku institucionālo akreditāciju,* *deleģējot akreditētajām augstskolām studiju programmu piedāvājuma izveidi bez nepieciešamības iziet papildus programmu un virzienu akreditācijas*”. Šī brīža akreditācijas sistēma ir pārāk smagnēja, tā neparedz un pat kavē Eiropas Augstākās Izglītības telpā šobrīd inovatīvo risinājumu, piem. Eiropas grādi, mikrogrādi, ieviešanu. Bez tam tā ir pārāk sadrumstalota, jo studiju virziena / programmas akreditācijas cikls prasa pārāk ilgu laiku, lai augstskolas varētu laicīgi un proaktīvi reaģēt uz darba tirgus pieprasījumu. Galu galā, lai varētu īstenot (14.lpp.) minēto pašregulējošo lomu un “*inovāciju attīstības un pārneses kultūru*”, kas ir aktuāla arī augstskolām, tām ir nepieciešams pārbaudīt sava piedāvājuma alternatīvas kontrolētos eksperimentos. Arī (13.lpp.) minētā “*pāreja no industriālajai ērai raksturīgās masu izglītības un standartizētas pieejas uz individuālās vajadzībās balstītiem izglītības pakalpojumiem*” norāda uz nepieciešamību uzticēties augstskolām un ļaut tām savas kompetences ietvaros tieši un nepastarpināti mijiedarboties ar pakalpojuma pieprasītājiem.  | **Iebildums ir daļēji ņemts vērā.**Pieņēmumi par Latvijā nodarbināto prasmju neatbilstību atbilstoši izglītības jomai ir balstīti LR Ekonomikas ministrijas ziņojumā par darba tirgus vidējā (līdz 2027.gadam) un ilgtermiņa (līdz 2040.gadam) prognozēm, skat.: <https://www.em.gov.lv/lv/darba-tirgus-zinojums>, kā arī CEDEFOP un Pasaules Ekonomikas foruma (WEF) pētījumos, skat.:<https://www.cedefop.europa.eu/en/publications-and-resources/data-visualisations/european-skills-index>; https://www.cedefop.europa.eu/en/publications-and-resources/data-visualisations/european-skills-index/country/latvia; <http://www3.weforum.org/docs/WEF_Skills_Taxonomy_2021.pdf>; http://www3.weforum.org/docs/WEF\_Upskilling\_for\_Shared\_Prosperity\_2021.pdf; http://www3.weforum.org/docs/WEF\_Future\_of\_Jobs\_2020.pdf;http://www3.weforum.org/docs/WEF\_NES\_HR4.0\_Accounting\_2020.pdf;http://www3.weforum.org/docs/WEF\_Building\_Back\_Better\_2020.pdf; http://www3.weforum.org/docs/WEF\_Jobs\_of\_Tomorrow\_2020.pdf.Papildināta atbilstošā Kopsavilkuma sadaļa par būtiskākajām pārmaiņām augstākajā izglītībā, 10.lpp. (precizējumi pasvītroti): “pakāpeniska pāreja uz ciklisku institucionālo akreditāciju”. Ņemot vērā, ka projekts cikliskas augstākās izglītības institūciju akreditācijas ieviešanai uzsākts pirms pāris mēnešiem, ir pāragri pamatnostādnēs norādīt ar akreditācijas ieviešanas pieeju saistītas nianses; par to nepieciešams diskutēt, lemt. Atbilstošā punkta redakcija papildināta ar vārdu “pakāpeniska”, tādējādi paredzot pārejas un sagatavošanās posmu. | Precizēts Pamatnostādņu projekts – sadaļa “Kopsavilkums”. |
| 210. | Pamatnostādņu projekts  | **Rektoru padome**12. 20.lpp.) izteikto apgalvojumu “*Augstākās izglītības piedāvājums pieaugušo profesionālajai pilnveidei un profesionālajai tālakizglītībai ir nepietiekams un neelastīgs, kas nenodrošina ātras reaģēšanas iespējas, lai sabalansētu darba tirgus pieprasījumu un augstākās izglītības institūciju izglītības piedāvājumu*” lūdzam izteikt sekojošā, ar (42.lpp.) redzamo apgalvojumu saskaņotā, redakcijā “*Līdz šim izglītības politikā mūžizglītībā un pieaugušo izglītībā galvenais akcents tika likts uz personām pamatā ar zemu izglītības līmeni, taču turpmāk paredzēts stiprināt augstskolu lomu mūžizglītības nodrošināšanā, kā arī veicināt augstskolu piedāvājuma plašumu un elastību*”. | **Iebildums ir ņemts vērā.**Pamatnostādņu uzdevuma 2.1.3. otrās atkāpes precizēta redakcija:“Pamatnostādņu periodā plānots stiprināt profesionālo augstāko izglītību, veidojot elastīgu mācību piedāvājumu, balstoties uz modulāru mācību pieeju, lai zināšanas un prasmes augstā līmenī dažādos studiju kursos, jaunās, aktuālās jomās būtu iespējams apgūt dažādiem studējošiem dažādos vecumos un dzīves situācijās, ietverot mūžizglītības piedāvājumu pilna laika nodarbinātajiem un uzņēmējiem konkurētspējas paaugstināšanai. 2014.-2020.gada periodā viena no prioritātēm bija prasmju paaugstināšana personām ar zemu izglītības līmeni, ko primāri nodrošināja profesionālās vidējās izglītības iestādes. Periodā līdz 2027.gadam līdztekus personām ar zemu izglītības līmeni uzmanība tiek pievērsta arī personu ar augstāko izglītību un augstāku prasmju līmeni attīstībai, tādēļ nepieciešams stiprināt augstskolu piedāvājumu mūžizglītībā un pieaugušo izglītībā. Modulārā pieeja AI vērtējama kā jauna iniciatīva, ~~jo iepriekšējā periodā mūžizglītībā un pieaugušo izglītībā galvenais akcents tika likts uz personām pamatā ar zemu izglītības līmeni (līdz 4 EKI). Jaunā pieeja~~ kas saistāma ~~arī~~ ar studiju moduļu mikro-sertifikātu pieeju un ieviešanu (angļu val. – microcredentials) Eiropas mērogā. Modulārās pieejas nostiprināšana ir priekšnoteikums darba vidē balstītu mācību ieviešanai augstākajā izglītībā”. | Precizēts pamatnostādņu projekts – 7.sadaļa (2.mērķa apraksts). |
| 211. | Pamatnostādņu projekts  | **Rektoru padome**13. Lūdzam papildināt (48.lpp.) “*Saskaņā ar Deklarāciju par Artura Krišjāņa Kariņa vadītā MK iecerēto darbību, valdība ir apņēmusies atbalstīt studējošos, stiprinot sociālo dimensiju AI un nodrošināt Augstskolu likumā un Zinātniskās darbības likumā noteikto budžeta pakāpenisku palielinājumu augstākajā izglītībā un zinātnē*.”. Šāds papildinājums ir saskaņā ar tās pašas deklarācijas 56.punktu. | **Iebildums nav ņemts vērā.**Norādītais teikums “Saskaņā ar Deklarāciju par Artura Krišjāņa Kariņa vadītā MK iecerēto darbību, valdība ir apņēmusies atbalstīt studējošos, stiprinot sociālo dimensiju AI” (48.lpp.) pārcelts uz zemsvītras atsauci.Lai arī ierosinātajam papildinājumam konceptuāli piekrītam, tomēr šāda redakcija nav saskaņā ar Satversmes tiesas 2020.gada 29.oktobra spriedumu lietā Nr. 2019-20-01; <https://likumi.lv/ta/id/318357-par-likuma-par-valsts-budzetu-2019-gadam-programmu-03-00-00-augstaka-izglitiba-02-03-00-augstaka-medicinas-izglitiba-20-00-00-k>.Tāpat arī jāatzīmē, ka Augstskolu likumā šādas normas vairs nav, un tā tiks izslēgta no Zinātniskās darbības likuma. |  |
| 212. | Pamatnostādņu projekts  | **Rektoru padome**14. Aicinām Pamatnostādnēs neizcelt atsevišķu jomu profesijas vai to darīt, sniedzot pārliecinošu pamatojumu iemeslam. Fakts, ka “*IKT speciālisti veido mazāku darbaspēka īpatsvaru*” neraksturo izglītību, bet darba tirgus struktūru. Arī apgalvojums, ka darba devēji ir saskārušies ar problēmām aizpildīt vakances, neliecina par darba spēka trūkumu. Arī skolas nevar atrast pedagogus. Lai tiešām varētu apgalvot, ka “*būtisks ir IKT speciālistu trūkums darba tirgū*” ir nepieciešams detalizētāks pētījums par to, kā piem. atvērtais starptautiskais darba tirgus ietekmē Latvijas IKT sektoru, vai darba devēji Latvijā spēj piedāvāt starptautiski konkurētspējīgu atalgojumu un darba vidi. Tāpat (35.lpp. un citās) vairākkārt tiek minēts par pedagogu trūkumu, kuru gan netiek plānots risināt līdzīgi kā IT speciālistu trūkumu – vienkārši palielinot absolventu īpatsvaru, bet veicot “labāku atlasi”, kas nav saprotami, jo IT nozarē absolventus šobrīd sagatavojam pat vairāk kā Rietumvalstīs vidēji. Bez tam, pastāv tendence studentiem jau pirmajos kursos pamest IT studijas, sastopoties ar piedāvājumiem no IT darba tirgus, kurā darba devēji formālo izglītību nereti neuzskata par noteicošu. | **Iebildums ir pieņemts zināšanai.**IKT speciālistu darbaspēka problemātika, konteksti un iezīmētie risinājumi izglītībā detalizēti aprakstīti Ministru kabineta 2019. gada 11. jūlija rīkojuma Nr. 345 “Par apropriācijas pārdali no Ekonomikas ministrijas budžeta apakšprogrammas uz Izglītības un zinātnes ministrijas apakšprogrammu” sākotnējās ietekmes novērtējuma ziņojumā (anotācijā); <http://tap.mk.gov.lv/lv/mk/tap/?pid=40475303&mode=mk&date=2019-07-09>; EM 2018.gadā veiktajā pētījumā par risinājumiem Informācijas un Komunikāciju tehnoloģiju augstskolas izveidei Latvijā (EM 2018.gada 26.aprīļa iepirkuma līgums Nr.2018/47, Iespējamo risinājumu un priekšlikumu izstrāde informācijas un komunikāciju tehnoloģiju augstskolas izveidei Latvijas Republikas teritorijā, izvērtējot projekta ieviešanas tiesiskos, finansiālos un ekonomiskos aspektus). | Precizēts Pamatnostādņu projekts. |
| 213. | Pamatnostādņu projekts  | **Rektoru padome**15. 24.lpp.) lūdzam precizēt avotu apgalvojumam, ka “*Latvijas augstskolu infrastruktūra šobrīd ir paredzēta aptuveni 150–160 tūkstošiem studējošo*”, kā arī skaidrot veiktos aprēķinus. Aicinām pievienot teikumu: ”*Augstākās izglītības institūciju tīkla pārskatīšana notiks saskaņā ar ANO izvirzītajiem 17 ilgtspējīgas attīstības mērķiem*.”  | **Iebildums ir daļēji ņemts vērā.**Atbilstošā 4.sadaļas 24.lpp. atkāpe precizēta sekojošā redakcijā (precizējums pasvītrots):“Latvijas augstskolu infrastruktūra 2004./2005.g. bija pieejama aptuveni 150–160 tūkstošiem studējošo, bet 2019.gadā bija 79 388 tūkstoši studējošo”, kā arī tai pievienota zemsvītras atsauce uz datu avotu: Pārskats par Latvijas augstāko izglītību, <https://www.izm.gov.lv/sites/izm/files/parskats_par_latvijas_augstako_izglitibu_2019._gada1.pdf> Pamatnostādņu 5.sadaļā “Izglītības politikas mērķu sasaiste ar Latvijas, Eiropas Savienības un globāliem attīstības un politikas plānošanas dokumentiem” norādīts, ka pēc pamatnostādnes pēc būtības ir saskaņotas ar ANO izvirzītajiem 17 ilgtspējīgas attīstības mērķiem, jo īpaši mērķi Nr. 4 “Nodrošināt iekļaujošu un kvalitatīvu izglītību un veicināt mūžizglītības iespējas”. Atsauce uz ANO 17 ilgtspējīgas attīstības mērķiem konkrētā teikuma kontekstā ir pārāk vispārīga un nesniedz saturisku pievienoto vērtību. | Precizēts Pamatnostādņu projekts – 4.sadaļa. |
| 214. | Pamatnostādņu projekts  | **Rektoru padome**16. Sakarā ar to, ka šobrīd nepastāv rīki to augstskolu, kurām valsts nav dibinātāja, tīkla sakārtošanai, lūdzam paskaidrot, vai apgalvojot, ka Latvijas augstākās izglītības institūciju tīkls ir nesamērīgi plašs un sadrumstalots (24.lpp.), raksturojot to ar lielu institūciju blīvumu un mazāku studējošo skaitu, vienlaicīgi aprēķinos iekļaujot privātās augstskolas, uz kuru rēķina acīmredzot šīs novirzes no “Eiropas vidējā” rodas[[18]](#footnote-18), ir paredzēts šādus rīkus nākotnē izveidot. *Ja tādus rīkus nav paredzēts izveidot un privāto augstskolu tīklu nav plānots pārveidot, aicinām pamatojošos aprēķinos neiekļaut augstskolas, kuru dibinātājs nav ministrija.* | **Iebildums ir daļēji ņemts vērā.**Skaidrojam, ka augstākajā izglītībā sistēmas optimālas darbības noteikšanai bez resursu ieguldījumu efektivitātes, par ko atbild dibinātājs, otrs aspekts ir izglītības un pētniecības kvalitāte, kur visām institūcijām, neatkarīgi no dibinātāja ir vienādas prasības. Līdz ar to visiem pamatnostādnēs plānotājiem augstākās izglītības kvalitātes novērtēšanas rīkiem pielietošana ir paredzēta visām AII neatkarīgi no dibinātāja.Pamatnostādņu 4.sadaļas 10.punkta attiecīgais apakšpunkts ir precizēts šādā redakcijā (precizējums pasvītrots):“Latvijas augstākās izglītības institūciju tīkls ir nesamērīgi plašs un sadrumstalots. Salīdzinot ar tuvākajām Eiropas valstīm, visu veidu valsts un privāto institūciju blīvums Latvijā ir daudz lielāks, un tajās mācās mazāk studējošo. Ja uz 1 milj. iedzīvotāju Latvijā ir 28 institūcijas, tad Igaunijā to ir 16, Lietuvā – 23, Somijā un Dānijā – 7.[[19]](#footnote-19) Līdz ar to vidēji vienā institūcijā 2017./2018. m. g. Latvijā mācījās 1 511, Igaunijā – 2 200, Lietuvā – 2 677, Somijā – 4 147 un Dānijā – 3 608 studējošie[[20]](#footnote-20). Latvijas augstskolu infrastruktūra 2004./2005.g. bija pieejama aptuveni 150–160 tūkstošiem studējošo, bet 2019.gadā bija 79 388 tūkstoši studējošo. Studējošo skaits privātajās augstskolās un privātajās koledžās kopumā ir salīdzinoši daudz zemāks nekā valsts institūcijās. Līdz ar to arī Latvijā, līdzīgi kā citās valstīs, ir jāvērtē iespējas optimizēt augstākās izglītības sistēmu, balstoties uz studiju un pētnieciskā darba kvalitātes un ieguldījumu efektivitātes rādītājiem.” | Precizēts pamatnostādņu projekts – 4.sadaļa. |
| 215. | Pamatnostādņu projekts  | **Rektoru padome**17. (32.lpp.) Apstākļos, kad lielākā daļa studentu Latvijā maksā par savām studijām, esošo stipendiju, kuru saņem tikai 5,4% no visiem Latvijas studentiem, apmērs nesedz dzīvošanas izmaksas, iebilstam pret augstākās izglītības programmā uzņemto un absolvējušo izglītojamo skaita attiecības būtisku kāpināšanu no 44% līdz 60%.*Kamēr nav ieviesta bezmaksas augstākā izglītība un nodrošināts finansējums studiju laika dzīvošanas izmaksu segšanai, augstākās izglītības programmā uzņemto un absolvējušo izglītojamo skaita attiecības mērķrādītāju noteikt zemākā apmērā.* | **Iebildums nav ņemts vērā.**Kāpums no 44% līdz 60% 7 gadu laikā nozīmē kāpumu par 2,3% gadā. Ekonomiskie apstākļi, bezmaksas augstākās izglītības iespējas nav vienīgais faktors, kas ietekmē šo rādītāju. Piemēram, 2019./2020.studiju gadā dabaszinātnēs par valsts budžeta līdzekļiem studē 63% no visiem studējošajiem (AII sniegtā informācija atbilstoši CSP statistikas veidlapai); tajā pašā laikā, salīdzinot absolvējušo/imatrikulēto attiecību pa tematiskajām grupām 20 gadu dinamikā, redzams, ka “dabaszinātnes, matemātika, IT” šī attiecība ir tikai 44,7 (IZM dati); un 2019./2020.gadā tā ir viszemākajā pozīcijā (no visām tematiskajām grupām) – 32,4 (IZM dati). Pastāv arī citi faktori, kas ietekmē zemu augstākās izglītības programmā uzņemto un absolvējušo izglītojamo skaita attiecības mērķrādītāju (piemēram, atlase, AII iekšējā atbalsta sistēma u.c.). |  |
| 216. | Pamatnostādņu projekts  | **Rektoru padome**18. Sakarā ar to, ka šī brīža redakcijā nav skaidra saistība starp pirmsskolas pedagogu deficītu un tālāk uzskatītajiem pasākumiem, aicinām teikumu (36.lpp.) izteikt sekojošā redakcijā: “*Tāpat~~, ņemot vērā pirmsskolas pedagogu deficītu~~, pamatnostādņu periodā tiks sakārtots profesiju klasifikators, pilnveidojot skolotāja palīga amata pienākumus, kā arī pārskatot prasības izglītībai un kvalifikācijai un iekļaujot tajos darba kvalitātes standartus*.” | **Iebildums ir ņemts vērā.** Piekrītam, ka pirmsskolas izglītības pedagogu trūkums pirmsskolas izglītības iestādēs ir liels, tomēr tas nav saistīts ar pirmsskolas pedagoģijas studiju programmā studējošo skaitu, jo šajā studiju gadā, pirmsskolas pedagoģijas studiju programmā, uzsākuši studijas gandrīz 600 studējošie. Pieņemot, ka 2/3 no tiem jau strādā pirmsskolas izglītības iestādēs, deficītu iespējams mazināt vai pat novērst.Profesiju klasifikatorā definētā profesija Skolotāja palīgs (profesijas kods "5312 01) ietver tādus pienākumus, kāēdināt, aprūpēt, mazgāt un ģērbt bērnus, ievērot bērnu dienas režīmu; veidot bērnos kulturālas uzvedības un higiēnas iemaņas; sniegt nepieciešamo medicīnisko palīdzību; palīdzēt bērniem apgūt skolas mācību priekšmetus; nodrošināt bērna spējām atbilstošas radošās un sporta aktivitātes, saturīgu brīvā laika pavadīšanu; sadarbībā ar izglītības iestādi sniegt pedagoģisku atbalstu bērnam mācību priekšmetu apguvē. Minētā profesija neietilpst Pedagogu profesiju un amatu sarakstā ( MK 2011.gada 10.maija noteikumos Nr. 354 ,,Noteikumi par pedagogu profesiju un amatu sarakstu”),līdz ar to tai nav noteiktas izglītības un kvalifikācijas prasības. IZM darba grupā, lai līdzsvarotu pirmsskolas pedagogu darba slodzi, atalgojumu un iestādes darba organizāciju, ir diskutēts arī jautājums par skolotāja palīga amata pienākumu precizēšanu Profesiju klasifikatorā, kā arī par iespējami izvirzāmām izglītības prasībām. | Precizēts pamatnostādņu projekts – 7.sadaļa (1.mērķa apraksts). |
| 217. | Pamatnostādņu projekts  | **Rektoru padome**19. (38.lpp.) Sakarā ar pēdējā laika aktualitātēm aicinām izteikt sekojošā redakcijā: ”*Lai mērķtiecīgi virzītu sabiedrības un tautsaimniecības zaļo un digitālo pārkārtošanos, svarīgas ir zināšanas un prasmes STEM jomās, taču, pieaugot nepieciešamībai pārkārtot sabiedrību atbilstoši darba tirgus automatizācijas pakāpei, prognozējams ir humanitāro un sociālo zinātņu nozīmes pieaugums šo pārmaiņu veiksmīgai ieviešanai un savlaicīgu reformu nodrošināšanai.*” | **Iebildums ir daļēji ņemts vērā.**Precizēta atbilstošā 2.mērķa apraksta daļa 38.lpp. (precizējumi pasvītroti): “Lai mērķtiecīgi virzītu sabiedrības un tautsaimniecības zaļo un digitālo pārkārtošanos, īpaši svarīgas ir zināšanas un prasmes STEM jomās un vispārīgo jeb caurviju prasmju attīstība”. Konkrētais formulējums neizslēdz to, ka arī humanitārās un sociālās zinātnes ir svarīgas; un tas sakrīt ar Eiropas Komisijas Eiropas Prasmju programmas redzējumu: <https://ec.europa.eu/social/main.jsp?catId=1223&langId=en>;kā arī Pasaules Ekonomikas foruma pētījumiem par prasmju pieprasījuma attīstību: <http://www3.weforum.org/docs/WEF_Skills_Taxonomy_2021.pdf>,<http://www3.weforum.org/docs/WEF_Upskilling_for_Shared_Prosperity_2021.pdf>,<http://www3.weforum.org/docs/WEF_Future_of_Jobs_2020.pdf>, <http://www3.weforum.org/docs/WEF_Jobs_of_Tomorrow_2020.pdf> u.c. | Precizēts pamatnostādņu projekts – 7.sadaļa (2.mērķa apraksts). |
| 218. | Pamatnostādņu projekts  | **Rektoru padome**20. (43.lpp.) Lūdzam izteikt šādā redakcijā: “*Turpmāk infrastruktūras attīstībā prioritāri jāveic investīcijas tehnoloģiju nodrošinājumā, īstenojot sadarbības projektus ESIF instrumentu un investīciju programmu ietvaros, kā arī novirzot tam valsts budžeta finansējumu*.” | **Iebildums ir ņemts vērā.**Precizēta atbilstošā Uzdevuma 2.2.3. atkāpe 43.lpp. (precizējumi pasvītroti): “Turpmāk infrastruktūras attīstībā prioritāri jāveic investīcijas tehnoloģiju nodrošinājumā, īstenojot sadarbības projektus ESIF instrumentu un investīciju programmu ietvaros, kā arī novirzot tam valsts budžeta finansējumu.” | Precizēts pamatnostādņu projekts – 7.sadaļa (2.mērķa apraksts). |
| 219. | Pamatnostādņu projekts  | **Rektoru padome**21. Ļoti daudzās ES valstīs ir augstas klases sportistu duālās karjeras atbalsta programmas. Jau 2013.gadā tika pieņemtas ES vadlīnijas duālajā karjerā, kas uzliek pienākumu ES valstīm iespēju robežās sekmēt augstas klases sportistu duālās karjeras attīstību. Latvijā joprojām nav izveidota vienota studentu – augstas klases sportistu atbalsta sistēma. Augstskolas saviem spēkiem mēģina atbalstīt studentus – sportistus, piedāvājot studijas pēc individuāla studiju plāna (īpaši ziemas sporta veidu sportistiem), studijas e-vidē, samazinātas studiju maksas, kā arī iespēju robežās - stipendijas. Galvenie Latvijas mīnusi šajā jomā ir: piedāvātās atbalsta iespējas nav apstiprinātas valstiskā līmenī un Latvijas augstskolām nav vispār vai ir neatbilstošas sporta bāzes augstu sasniegumu sportam. ES projekta “*More than gold*” ietvaros, kurā LU pilda vadošā partnera lomu, ir izstrādāti ieteikumi un vadlīnijas valstiskam līmenim duālās sporta karjeras atbalstam, kuras plānots iesniegt IZM 2021.gadā. Ir nepieciešams papildināt pamatnostādnes, paredzot izveidot valstī vienotu duālās karjeras atbalsta programmu un atbalsta sistēmu. Priekšlikums to iekļaut sadaļā 3. mērķis: Atbalsts ikviena izaugsmei. | **Iebildums ir pieņemts zināšanai.**Konkrētie jautājumi skatāmi Sporta politikas pamatnostādņu 2021.-2027.gadam kontekstā; vairāk informācijas: <https://www.izm.gov.lv/lv/sporta-politikas-pamatnostadnes-2021-2027gadam>.  |  |
| 220. | Pamatnostādņu projekts  | **Rektoru padome**22. Lūdzam svītrot (43.lpp.) digitālā risinājuma piemēru: “*Sistēmiskie atbalsta pasākumi digitālo risinājumu attīstībai AI, tādi kā e-pakalpojumu izglītībai attīstīšana, t.sk. ~~“Vienotā pieteikšanās platforma studijām, t.sk. ārvalstu reflektantiem”~~, izglītības diplomu reģistra attīstīšana un elektronisku diplomu, e-studentu kartes ieviešana u.c. ir paredzēti un tiks īstenoti Digitālās transformācijas pamatnostādņu 2021.–-2027. gadam ietvarā.*” Šāds piedāvājums, kad to 2019.gada vasarā izteica IZM pārstāvji, no augstskolu pārstāvju puses tika vērtēts neviennozīmīgi, pat negatīvi, jo šobrīd Latvijas valsts iesaiste, salīdzinājumā ar citu valstu iesaisti, augstskolu starptautiskajā mārketingā ir ļoti minimāla, augstskolas dažādā apmērā iesaistās ārzemju studentu piesaistē un atvēlē tam dažāda apjoma finanses. Šādos apstākļos visu ārzemēs piesaistīto studentu novirze uz vienotu pieteikšanās platformu būtu konkurenci kropļojoša. Bez tam, pastāv šaubas vai ārvalstniekiem būs iespējas identificēties Latvijas vienotajā platformā. Saskaņā ar mūsu rīcībā esošo informāciju latvija.lv šādas iespējas ir ierobežotas, un – kamēr šie jautājumi nav atrisināti – ārzemnieku vienotās pieteikšanās platformas izveide nav atbalstāma.  | **Iebildums ir daļēji ņemts vērā.**Atbilstošā Uzdevuma 2.2.3. atkāpe 43.lpp. papildināta ar zemsvītras atsauci šādā redakcijā: “Saskaņā ar ES Vienotās digitālās vārtejas regulu; Informatīvais ziņojums “Par Vienotās digitālās vārtejas regulas prasību ieviešanu” (2020), <http://tap.mk.gov.lv/lv/mk/tap/?dateFrom=2020-01-27&dateTo=2021-01-26&text=vss-1110&org=0&area=0&type=0>”,Tādējādi norādot uz ES Regulu, ar ko izveido vienotu digitālo Vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012 – <https://eur-lex.europa.eu/legal-content/LV/TXT/?uri=CELEX:32018R1724>  | Precizēts pamatnostādņu projekts – 7.sadaļa (2.mērķa apraksts). |
| 221. | Pamatnostādņu projekts  | **Rektoru padome**23. (44.lpp.) Lūdzam izteikt sekojošā redakcijā: “.*.būtiski uzlabot Latvijas augstākās izglītības internacionalizācijas kvalitāti, nodrošinot gan mūsdienīgas un kvalitatīvas studiju programmas un studiju vidi, gan augsti kvalificētu akadēmisko personālu, gan piesaistot motivētus studentus, piedāvājot valsts apmaksātu augstāko izglītību ārzemju studentiem un palielinot valsts piedāvāto stipendiju daudzumu ārzemniekiem.*” Ja kaimiņvalstīs labākajiem ārzemju studentiem tiks piedāvāta bezmaksas augstākā izglītība, nebūs iespējams būtiski kāpināt piesaistīto studentu kvalitāti, jo mūsu piedāvātās maksas studijas arvien paliks reflektantu otrā izvēle. | **Iebildums nav ņemts vērā.** Situācijā, kad 60% no studējošajiem Latvijas iedzīvotājiem studē par maksu un arī stipendiju apjoms un stipendiju saņēmēju skaits ir zems, ministrijas vērtējumā prioritāri ir risināms jautājums par bužeta finansējuma palielināšanu, veicinot augstākās izglītības pieejamību Latvijas iedzīvotājiem. |  |
| 222. | Pamatnostādņu projekts  | **Rektoru padome**24. (44.lpp.) Lūdzam izteikt sekojošā redakcijā: “*Jāturpina pilnveidot diplomu un profesionālo kvalifikāciju sistēmas pārskatāmību un atzīšanas procedūru efektīvāku norisi jo īpaši attiecībā uz profesionālajām kvalifikācijām, kā arī pēc iespējas deleģējot ārzemju studentu atzīšanas procesa posmus vai visu posmu augstskolām.*” | **Iebildums ir pieņemts zināšanai.**2020.gada 17.septembra VSS ir izsludināts likumprojekts "Grozījumi Izglītības likumā" (VSS-772 17.09.2020:<http://tap.mk.gov.lv/mk/tap/?pid=40491986>) un likumprojekts "Grozījumi Augstskolu likumā" (VSS-771 17.09.2020:<http://tap.mk.gov.lv/mk/tap/?pid=40491987>) par diplomu atzīšanas tiesību deleģēšanu augstskolām. Tālākā virzība izskatīšanai MK indikatīvi plānota 2021.gada februārī. |  |
| 223. | Pamatnostādņu projekts  | **Rektoru padome**25. (45.lpp.) Ņemot vērā vēsturisko kompetenču dalījumu starp dažādām Latvijas valdības ministrijām, lai nodrošinātu uzstādītā mērķa sasniegšanu, aicinām izteikt sekojošā redakcijā: “*Pamatnostādņu periodā plānots stiprināt darba devēju iesaisti izglītības īstenošanā, īpašu uzsvaru liekot uz DVB mācību pilnveidošanu profesionālajā izglītībā un DVB izglītības ieviešanu augstākajā izglītībā, t.sk. pieaugušajiem. Šajā procesā būtiska loma ir arī sadarbībai ar citām jomu regulējošām ministrijām, kā arī sociālajiem partneriem, jo īpaši arodbiedrību iesaiste izglītības īstenošanā*”. | **Iebildums ir ņemts vērā.**Atbilstošā Uzdevuma 2.3.2. atkāpe 45.lpp. precizēta šādā redakcijā: “Šajā procesā būtiska loma ir arī sadarbībai ar atbilstošo nozaru ministrijām, kā arī sociālajiem partneriem, jo īpaši arodbiedrību iesaisti izglītības īstenošanā.” | Precizēts pamatnostādņu projekts – 7.sadaļa (2.mērķa apraksts). |
| 224. | Pamatnostādņu projekts  | **Rektoru padome**26. (58.lpp.) Ņemot vērā diskusijas, kas joprojām notiek ap jauno pārvaldības modeli, kā arī nepieciešamību to aprobēt, lūdzam izteikt sekojošā redakcijā: “*Ir plānots jaunā pārvaldības modeļa pilotprojektus Latvijas universitātēs ieviest līdz 2022. gada beigām, bet pilnībā augstskolas pāries uz jauno pārvaldības modeli, tai skaitā mākslas un kultūras augstskolas – līdz 2023. gada beigām.*” | **Iebildums nav ņemts vērā.**No 2021.gada tiks uzsākta pāreja uz jauno pārvaldības modeli, un tā notiks saskaņā ar Augstskolu likumā noteikto. Pārejas normu izstrāde ir sagatavošanas stadijā, līdz ar to pamatnostādnēs nav korekti minēt konkrētus, diskutējamus ieviešanas priekšlikumus. |  |
| 225. | Pamatnostādņu projekts  | **Rektoru padome**27. (58.lpp) Ņemot vērā faktu, ka pilnībā virtuālas studiju programmas pie pastāvošā regulējuma izveidot nevar, aicinām izteikt sekojošā redakcijā: “*Plānota jaukta mācību tipa (blended learning) kopīgu studiju programmu izveide noteiktās studiju jomās nacionālā un starptautiskā līmenī*”. | **Iebildums ir daļēji ņemts vērā.**Ar 2020.gada 20.novembra grozījumiem Izglītības likumā ir definētas attālinātās mācības, nosakot, ka tās ir “klātienes izglītības procesa daļa, kurā izglītojamie mācās, tai skaitā izmantojot informācijas un komunikācijas tehnoloģijas, fiziski neatrodoties vienā telpā vai mācību vietā kopā ar pedagogu”, tādējādi paredzot arī t.s. jaukta tipa (*blended learning*) mācību/studiju procesa īstenošanu.Pamatnostādņu uzdevuma 4.1.2. atbilstošā teikuma precizētā redakcija (precizējums pasvītrots):“Plānota ~~virtuālu~~ kopīgu studiju programmu izveide noteiktās studiju jomās nacionālā un starptautiskā līmenī (tajā skaitā, izmantojot attālinātu un tehnoloģiju bagātinātu studiju procesu), studiju modernizācija, investējot augstskolu digitalizācijā, augstskolu materiāli tehniskajā bāzē (infrastruktūra, aprīkojums), studiju procesā un mācībspēkos.” | Precizēts pamatnostādņu projekts – 7.sadaļa (4.mērķa apraksts). |
| 226. | Pamatnostādņu projekts  | **Rektoru padome**28. (58.lpp.) Pretēji apgalvotajam, uzskatām, ka nav pietiekoši pētīta “Tava klase” ietekme Covid-19 krīzes mazināšanai, lai tālāk plānotu attīstīt televīzijas izmantošanu izglītības piedāvājuma nodrošināšanai. Nepieciešama papildus informācija - cik daudzi pedagogi tiešām izmantoja “Tava klase” piedāvājumu mācību vielas apgūšanai, vai tas atviegloja skolotāju darbu un skolēniem - vielas apgūšanu? Nedrīkst aizmirst, ka pedagogi Latvijā ir tiesīgi izvēlēties mācību literatūru, ko izmantot, un tās satura saskaņošana ar “Tava klase” saturu ir nākotnes jautājums. Bez tam televizoru un datoru pietiekams nodrošinājums mājsaimniecībās, jo sevišķi tādās, kurās aug vairāki skolas vecuma bērni, nebūt nav pašsaprotama lieta, kā to parāda publiski pieejamā informācija par datoru iegādēm Covid-19 apstākļos, tādēļ, pārvēršot televizoru un datoru par mācību vielas apgūšanas rīku, ir nepieciešams pārliecināties par to izmantošanas iespējām visās mājsaimniecībās ar bērniem.  | **Iebildums ir pieņemts zināšanai.**Projekts *Tava klase* 2020.gada pavasarī bija risinājums Covid-19 krīzes ietekmes mazināšanai uz vispārējās izglītības procesiem un nodrošināja atbalstu skolēniem attālinātajās mācībās. Projekta īstenošana rekordīsā laikā ļāva nodrošināt skolēniem piekļuvi mācību saturam, kuru vairums izglītības iestāžu nevarēja īstenot viedierīču trūkuma vai nepietiekamas interneta jaudas dēļ. OECD atzina projektu *Tava klase* par inovatīvu risinājumu mācību procesa organizēšanai pandēmijas laikā. Tieši televīzijas izmantošana nodrošināja to, ka *Tava klase* sasniedza maksimāli iespējamu mērķauditoriju, jo 95% mājsaimniecību ir pieejams televizors (CSP dati, 2019.g.). Turklāt raidījums bija skatāms arī interneta platformā. IZM un Edurio sadarbībā veiktās aptaujas attālināto mācību laikā parāda, ka *Tava klase* video izmantojuši apmēram 38% skolotāju.Projekts *Tava klase* bija ierosme tam, kā turpmāk veidot un attīstīt atbalstu pedagogiem un skolēniem, uzsākot pilnveidotā mācību satura un pieejas ieviešanu pamatizglītības un vidējās izglītības pakāpē 2020.gada septembrī. Tika plānota un gada beigās uzsākta skaidrojošu mācību videomateriālu izveide, paredzot tiem lietotāja piekļuvi Skola2030 mācību resursu krātuvē, tīmekļvietnē *Tava klase* un virszemes televīzijas apraidē. Izstrādātie videomateriāli papildinās skolēniem pieejamo mācību literatūru un palīdzēs pilnveidot patstāvīgās mācīšanās prasmes, jo būs indeksēti atbilstoši standartos noteiktajiem skolēnam sasniedzamajiem rezultātiem. Kopumā,  no 2020. gada decembra līdz 2022. gada augustam, plānots radīt un platformā Tava klase iekļaut mācību video 1.–9. klašu skolēniem un vidusskolēniem septiņās mācību jomās 1200 tematos. |  |
| 227. | Pamatnostādņu projekts  | **Rektoru padome**29. (59.lpp.) Lūdzam svītrot informāciju, kas tekstā ir atspoguļota augstā detalizācijas pakāpē, taču pietiekami neatklāj saturu: “*(4) ārējās vērtēšanas ekspertu sagatavošana ~~– pievienojot vēl piecus pīlārus~~*:” | **Iebildums nav ņemts vērā.**Konkrētā atkāpe raksturo vispārējās izglītības iestāžu un profesionālās izglītības iestāžu kvalitātes vadības sistēmas izveidi; papildu pieci pīlāri raksturo plānotās izmaiņas. |  |
| 228. | Pamatnostādņu projekts  | **Rektoru padome**30. (60.lpp.) Ņemot vērā augstākās izglītības daudzšķautņaino misiju, lūdzam izteikt sekojošā redakcijā: “*kā arī novērtētu izglītības iestāžu nodrošināto mācīšanas un mācīšanās (learning and teaching) ietekmi uz vienu no izglītības rezultātiem - absolventu nodarbināmību (employability)*.”, un: “*Līdz 2027. gadam plānots pilnveidot izglītības iestāžu absolventu turpmāko darba gaitu un ienākumu monitoringa metodoloģijas un turpināt augstākās izglītības institūciju un profesionālās izglītības iestāžu absolventu monitoringu,* *ņemot vērā arī citus izglītības mērķus, kuru sasniegšanu nodrošina augstskolas*.” | **Iebildums ir ņemts vērā.**Atbilstošās Uzdevuma 4.2.2. atkāpes 60.lpp. precizētas šādās redakcijās: “kā arī novērtētu izglītības iestāžu nodrošināto mācīšanas un mācīšanās (*learning and teaching*) ietekmi uz vienu no izglītības rezultātiem - absolventu nodarbināmību (*employability*) ~~rezultātiem~~”;“Līdz 2027. gadam plānots pilnveidot izglītības iestāžu absolventu turpmāko darba gaitu un ienākumu monitoringa metodoloģijas un turpināt augstākās izglītības institūciju un profesionālās izglītības iestāžu absolventu monitoringu, ņemot vērā arī citus izglītības mērķus, kuru sasniegšanu nodrošina augstākās izglītības institūcijas.” | Precizēts pamatnostādņu projekts – 7.sadaļa (4.mērķa apraksts). |
| 229. | Pamatnostādņu projekts  | **Rektoru padome**31. (60.lpp.) Nolūkā palielināt augstskolu spēju reaģēt proaktīvi uz mainīgo darba tirgus pieprasījumu, aicinām izteikt šādā redakcijā: “*Lai mainītu sistēmu no kvalitātes kontroles uz kvalitātes uzlabošanu un varētu tajā ieviest izmaiņas, ir nepieciešama visas esošās AI kvalitātes nodrošināšanas un novērtēšanas sistēmas Latvijā pārskatīšana, pārliekot uzsvaru no hierarhijas un kontroles uz pašvadītu un pašregulējošu procesa nodrošināšanu augstskolās*.”, saskaņā ar 14.lpp. minēto paradigmas maiņu.  | **Iebildums ir daļēji ņemts vērā.**Ņemot vērā, ka projekts cikliskas augstākās izglītības institūciju akreditācijas ieviešanai uzsākts pirms pāris mēnešiem, ir pāragri pamatnostādnēs norādīt ar akreditācijas ieviešanas pieeju saistītas nianses; par to nepieciešams diskutēt, lemt. Atbilstošā punkta redakcija papildināta ar vārdu “pakāpeniska”, tādējādi paredzot pārejas un sagatavošanās posmu (skat.iebildumu Nr.209). | Precizēts Pamatnostādņu projekts – sadaļa “Kopsavilkums”. |
| 230. | Pamatnostādņu projekts  | **Veselības ministrija**1. Veselības ministrija uztur spēkā izziņas 176.punktā minēto iebildumu: “*Lūdzam precizēt Projektā turpmākās ieceres attiecībā uz koledžu attīstību, ņemot vērā, ka Projektā sniegtā informācija ir vērtējama pretrunīgi. Piemēram, projekta 2.1. rīcības virziena 2.1.2. uzdevuma aprakstošajā daļā (39.lpp) minēts, ka: “koledžas, kurām līdz šim biji duāls statuss – gan profesionālās izglītības iestāde, gan AI iestāde – turpmāk paredzēts nostiprināt kā profesionālās izglītības iestādes”. Savukārt, 1.2. rīcības virziena 1.2.1 uzdevumā norādīts, ka: “plānots spēcināt augstskolu un koledžu kapacitāti”, bet 2.2.2.uzdevumā – “turpināmas investīcijas PII un koledžu mācību vides pieejamībā, modernizācijā un digitalizācijā”. Līdz ar to, lūdzam papildināt Projektu ar skaidru un viennozīmīgi izprotamu informāciju par nosacījumiem, kad koledžu attīstība vērtējama augstākās izglītības un, kad profesionālās izglītības ietvaros, skaidrojot institucionālo un nozaru padotību. Vēršam uzmanību, ka medicīnas koledžas šobrīd realizē ne vien profesionālās vidējās izglītības un arodizglītības programmas, bet arī pirmā līmeņa profesionālo augstāko izglītību, kas atbilst augstskolas izglītības līmenim”*. Vēršam uzmanību, ka saskaņā ar Ministru kabineta 2020.gada 4.marta rīkojumu Nr.94 “Par konceptuālo ziņojumu "Par augstskolu iekšējās pārvaldības modeļa maiņu" 3.punktu, Izglītības un zinātnes ministrijai sadarbībā ar Kultūras ministriju, Labklājības ministriju, Veselības ministriju un Zemkopības ministriju tika uzdots sagatavot un izglītības un zinātnes ministram līdz 2020. gada 30. jūnijam iesniegt Ministru kabinetā informatīvo ziņojumu par turpmāko risinājumu saistībā ar koledžu statusu profesionālās izglītības iestāžu sistēmā, ievērojot attiecīgās nozares prasības un specifiku nozares cilvēkresursu sagatavošanai. Tā kā minētais informatīvais ziņojums nav izstrādāts, un arī projektā Veselības ministrija negūst pārliecību, ka koledžu attīstība plānota ievērojot veselības nozares specifiskās vajadzības, lūdzam papildināt projektu ar skaidrojumu par koledžu, īpaši, medicīnas koledžu, ilgtermiņa attīstības iespējām, tajā skaitā darba organizēšanas un finansēšanas principiem.  | **Iebildums ir daļēji ņemts vērā.**Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai. Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti.Pamatnostādņu uzdevuma 2.1.2. atbilstošā atkāpe precizēta sekojošā redakcijā (precizējumi pasvītroti):“Pilnveidojot izglītības institūciju struktūru, kurā augstākās izglītības institūcijas tiek stiprinātas pētniecībā balstīta augstākās izglītības piedāvājuma nodrošināšanai, nosakot augstus kritērijus zinātniski pētnieciskā darba apjomam un kvalitātei, koledžas, kurām līdz šim ir bijis duālais statuss – gan profesionālās izglītības iestāde, gan AI institūcija – turpmāk paredzēts nostiprināt kā īsā cikla profesionālās augstākās izglītības iestādes. Šāda pieeja salīdzinoši īsā laikā ļaus gatavot tautsaimniecībai nepieciešamos augsti kvalificētus vidēja līmeņa speciālistus, vienlaikus nodrošinot secīgu pāreju no profesionālās vidējās izglītības uz augstāko izglītību.” | Precizēts pamatnostādņu projekts – 7.sadaļa (2.mērķa apraksts). |
| 231. | Pamatnostādņu projekts  | **Veselības ministrija**2. Veselības ministrija uztur spēkā izziņas 179.punktā minēto iebildumu: “Lūdzam papildināt tekstu iekavās pie 1.1.2. uzdevuma (2), izsakot to šādā redakcijā: “(2) mērķtiecīgu un vajadzībās balstītu pedagogu profesionālās pilnveides plānošanu valsts un pašvaldību līmenī, aktuālu profesionālo kompetenču pilnveides nodrošināšanai visiem pedagogiem (digitālās prasmes, sociāli emocionālā mācīšanās, caurviju prasmes, zināšanas par skolēnu veselības stāvokļiem, slimības pazīmēm un nepieciešamo rīcību u.c.)”. Veselības ministrijas neizprot IZM skaidrojumu, ka šāds papildinājums padarīs dokumentu grūti uztveramu un sadrumstalotu. Veselības ministrijas ieskatā ir būtiski, ka dokumentā tiek ietverti visi pedagogu profesionālās pilnveides aspekti, tajā skaitā veselības jomā. Lai rūpētos par koncentrētu izteiksmes formu, bet vienlaikus detalizēti paskaidrotu katra termina ietvaru, aicinām papildināt projekta 1.pielikumu “Terminu skaidrojums” ar skaidrojumu terminam “pilnveidotais mācību saturs”, norādot, ka tas paredz Veselības ministrijas iebildumā minēto papildinājumu. | **Iebildums nav ņemts vērā.**Lai nodrošinātu pakāpenisku pāreju uz jaunā mācību satura un tam atbilstošas pieejas ieviešanu, kopš 2017.gada pedagogu profesionālā pilnveidē tiek akcentēta tādu prasmju apguve, kas primāri nepieciešamas pilnveidotā mācību satura ieviešanai, piemēram, kā sadarbībā plānot mācību procesu, kā sniegt skolēnam jēgpilnu atgriezenisko saiti, kā veidot produktīvus uzdevumus, kā mācīt caurviju prasmes, kā nodrošināt sociāli emocionālo mācīšanos u.c. Vispārējās un priekšmeta zināšanas skolotāji ir apguvuši studiju programmās, tādēļ šeit tās netiek atsevišķi izdalītas. Pamatnostādņu uzdevuma 2.1.1. pirmajā atkāpē norādītais teikums – “Pilnveidotā mācību satura ietvaru veido zināšanas un pamatprasmes mācību jomās, tikumi un caurviju prasmes, kas nostiprināmas dažādās mācību jomās” ietver veselības un fiziskās aktivitātes mācību jomas saturu, kas sakrīt ar Veselības ministrijas iebildumā norādīto informāciju.Papildus jāakcentē, ka pilnveidotais mācību saturs veidots, domājot par sasniedzamo rezultātu skolēnam, nevis no pēc iespējas plašākas katras jomas satura apguves perspektīvas. Pilnveidotā mācību satura un mācīšanas pieejas mērķis ir padarīt mācības aktuālas, novērst satura sadrumstalotību, dubultošanos un informatīvu pārblīvētību, nodrošināt mācību satura pēctecību, veicināt kopsakarību izpratni un spēju zināšanas pielietot. Pilnveidotā mācību satura pamatā ir vīzija par to, kādu vēlamies redzēt katru skolēnu – atbildīgu un aktīvu sabiedrības dalībnieku, personību ar pašapziņu, kurš ciena un rūpējas par sevi un citiem, par savu un citu veselību un drošību, radošu darītāju un lietpratēju izaugsmē, kam mācīšanās kļuvusi par ieradumu, lojālu valstij.Pilnveidotais mācību saturs, tai skaitā veselības un fiziskās aktivitātes mācību jomas saturs detalizēti aprakstīts vispārējās izglītības standartos un vadlīnijās:* [Noteikumi par valsts pirmsskolas izglītības vadlīnijām un pirmsskolas izglītības programmu paraugiem](https://likumi.lv/ta/id/303371); MK 2018.gada 21.novembra noteikumi Nr.716;
* [Noteikumi par valsts pamatizglītības standartu un pamatizglītības programmu paraugiem](https://likumi.lv/ta/id/303768); MK 2018.gada 27.novembra noteikumi Nr.747;
* [Noteikumi par valsts vispārējās vidējās izglītības standartu un vispārējās vidējās izglītības programmu paraugiem](https://likumi.lv/ta/id/309597); MK 2019.gada 3.septembra noteikumi Nr.416.

To nav nepieciešams dublēt pamatnostādnēs. |  |
| 232. | Pamatnostādņu projekts  | **Veselības ministrija**3. Veselības ministrija uztur spēkā izziņas 203.punktā minēto iebildumu: “*Uzdevums* *2.2.3. “Stiprināt augstākās izglītības iestāžu nodrošinājumu ar mūsdienīgas, kvalitatīvas un pētniecībā balstītas augstākās izglītības īstenošanai nepieciešamajiem resursiem, studiju vidi un infrastruktūru” paredz “... nodrošināt augstskolu bāzes finansējumu pilnā apmērā atbilstoši faktiskajām studiju un pētnieciskās darbības izmaksām, kā arī paredzēt papildu līdzekļus plānoto rezultatīvo rādītāju sasniegšanai un AI iestāžu stratēģiskai specializācijai”. Ja iepriekšminēto pasākumu paredzēts īstenot Projekta ietvaros, tā īstenošanai ir nepieciešams paredzēt papildus finansējumu Veselības ministrijai. Vienlaikus norādām uz to, ka* *visos pasākumos, kuros Veselības ministrija ir atbildīgā vai līdzatbildīgā iestāde, gadījumā, ja pasākums atstāj ietekmi uz budžetu, ir nepieciešams paredzēt papildus nepieciešamo finansējumu Veselības ministrijai*”. Ņemot vērā Izglītības un zinātnes ministrijas (turpmāk - IZM) sniegto skaidrojumu, ka finansējums uzdevumam tiek administrēts ar IZM resora starpniecību, lūdzam nenorādīt Veselības ministriju kā atbildīgo, bet gan līdzatbildīgo institūciju pie 2.2.3. uzdevuma, kā arī citiem uzdevumiem, kuros Veselības ministrijai finansējums aktivitātes īstenošanai nav iezīmēts. | **Iebildums nav ņemts vērā.**Veselības ministrija, tāpat kā Kultūras ministrija, Zemkopības ministrija, Iekšlietu ministrija un Labklājības ministrija ir pie atbildīgajām institūcijām, jo finansē augstākās izglītības iestādes no saviem budžetiem. Veselības ministrija aicināta piedalīties komisijās, kuru ietvaros tiek lemts arī par centralizēto/caur IZM administrēto finansējumu. |  |
| 233. | Pamatnostādņu projekts  | **Veselības ministrija**4. Lūdzam redakcionāli precizēt projekta 2.1.3. uzdevumu: “Nodrošināt mūsdienīgu, kvalitatīvu, pētniecībā un radoši mākslinieciskajā darbībā balstītu AI piedāvājumu”, kurā Veselības ministrija norādīta kā atbildīgā institūcija. Vēršam uzmanību, ka veselības izglītības jomā mākslinieciskajā darbībā balstīta pieeja nav raksturīga. | **Iebildums nav ņemts vērā.**Skaidrojam, ka 2.1.3. uzdevuma nosaukums “Nodrošināt mūsdienīgu, kvalitatīvu, pētniecībā un radoši mākslinieciskajā darbībā balstītu AI piedāvājumu” ir visaptverošs formulējums, kas nosedz augstākās izglītības iestāžu darbības visus virzienus (studijas, pētniecība, mākslinieciskā jaunrade), bet tas nenozīmē, ka tie visi visām augstākās izglītības institūcijām ir jānodrošina vienādā apmērā; tas ir izvērtējams un attiecināms pēc būtības.  |  |
| 234. | Pamatnostādņu projekts  | **Veselības ministrija**5. (Lūdzam sadaļas “7. Rīcības virzieni un uzdevumi politikas mērķu sasniegšanai” rīcības virziena “1.1.Pedagogu sagatavošana, piesaiste un attīstība” uzdevuma “1.1.2.Nodrošināt kvalitatīvu un regulāru pedagogu profesionālo pilnveidi, metodisko un konsultatīvo atbalstu, mērķtiecīgi koordinējot dažādu pušu iesaisti un sadarbību” apakšsadaļu (2) aiz vārdiem “visiem pedagogiem” papildināt ar vārdiem “tai skaitā visās mācību jomās”, jo profesionālo kompetenču pilnveide regulāri nepieciešama ne tikai par digitālām prasmēm vai caurviju prasmēm, bet arī visās mācību jomās, t.sk. veselības un fizisko aktivitāšu jomā. | **Iebildums ir ņemts vērā.**Pamatnostādņu 1.1.2. uzdevuma atbilstošā apakšpunkta precizētā redakcija (precizējums pasvītrots):“mērķtiecīgu un vajadzībās balstītu pedagogu profesionālās pilnveides plānošanu valsts un pašvaldību līmenī, aktuālu profesionālo kompetenču pilnveides nodrošināšanai visiem pedagogiem visās mācību jomās”. | Precizēts pamatnostādņu projekts – 7.sadaļa (2.mērķa apraksts). |
| 235. | Pamatnostādņu projekts  | **Veselības ministrija**6. Lūdzam sadaļas “7. Rīcības virzieni un uzdevumi politikas mērķu sasniegšanai” “2.mērķis: Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums” uzdevumu 2.1.1. precizēt, svītrojot „(t.sk. pirmskolas izglītības pakāpē)”, tādējādi neakcentējot tieši šo izglītības pakāpi, ņemot vērā, ka pirmsskolas izglītība ir vispārējās izglītības sastāvdaļa, kā arī ņemot vērā, ka digitālās prasmes ir būtiski attīstīt visās izglītības pakāpēs, tomēr pieejai ir jābūt samērīgai un tā, lai to lietošana negatīvi neietekmētu bērnu veselības stāvokli. Pārmērīga moderno tehnoloģiju lietošana negatīvi ietekmē bērnu veselības rādītājus - miega kvalitāti un ilgumu, pietiekošu fizisko aktivitāti, balsta un kustības aparāta veselību (t.sk. muguras veselību), acu veselību, psihoemocionālo veselību, kas ilgtermiņā var radīt jau hroniskas slimības, piemēram, sirds un asinsvadu saslimšanas, acu slimības un redzes pasliktināšanos, kā arī balsta un kustības aparāta saslimšanas. Lūdzam precizēt arī pamatnostādņu projektu, pievienojot informāciju, ka veicinot digitālās prasmes, piemēram, mācību procesā, būtu nepieciešams nodrošināt samērīguma principu, lai nekaitētu izglītojamo veselībai. | **Iebildums ir ņemts vērā.**Pamatnostādņu 2.1.1.uzdevuma pirmās atkāpes atbilstošā teikumu precizētā redakcija (precizējums pasvītrots):“Pilnveidotā mācību satura ietvaru veido zināšanas un pamatprasmes mācību jomās, tikumi un caurviju prasmes, kas nostiprināmas dažādās mācību jomās, lai sekmētu skolēnu vispusīgu, tajā skaitā intelektuālu, sociāli emocionālu un fizisku attīstību, izpratni par veselīgu un drošu dzīvesveidu.”Tāpat jāatzīmē, ka visi MK noteikumi (vadlīnijas un standarti), kas norādīti IZM atbildē uz VM iebildumu Nr. 233, regulē pilnveidotā mācību satura un pieejas īstenošanu; šajās vadlīnijās un standartos ir ievērota t.s. samērīguma pieeja – akcentēti veselības nostiprināšanai būtiski aspekti, kurus nav nepieciešams dublēt pamatnostādņu projektā.Atzīmējam arī, ka atsauce uz pirmsskolas izglītību 2.mērķa nosaukumā paredzēta dažādu nozaru pamatnostādņu lasītāju/lietotāju ērtībai, kā arī, lai īpaši uzsvērtu, akcentētu pirmsskolas izglītības attīstības aktualitāti. | Precizēts pamatnostādņu projekts – 7.sadaļa (2.mērķa apraksts). |
| 236. | Pamatnostādņu projekts  | **Veselības ministrija**7. Lūdzam sadaļas “7. Rīcības virzieni un uzdevumi politikas mērķu sasniegšanai” “3.mērķis: Atbalsts ikviena izaugsmei” “Rīcības virziens 3.2. Sadarbība un dalīta atbildība ar vietējo kopienu izglītības mērķu sasniegšanai” uzdevumā 3.2.1. svītrot Veselības ministriju kā līdzatbildīgo institūciju, jo nav saprotams kā Veselības ministrija varētu veicināt vecāku iesaisti un atbalstu skolēna izglītības mērķu sasniegšanā. | **Iebildums nav ņemts vērā.**Pamatnostādņu uzdevuma 3.2.1. saturā plānotas izglītojošas aktivitātes vecākiem par dažādiem ar veselību saistītiem jautājumiem (atkarību profilakse u.c.), kur saredzam sadarbību arī ar Veselības ministriju. |  |
| 237. | Pamatnostādņu projekts  | **Veselības ministrija**8. Vēršam uzmanību, ka pamatnostādnēs ir minēti trīs dažādi termini - izsmiešana, skolēnu pāridarījumi, mobings, kas visi apzīmē verbālu, emocionālu, psiholoģisku vai fizisku agresiju, kuru kāds pastāvīgi vērš pret citu personu vai personām. Veselības ministrija pamatnostādņu projektā lūdz lietot vienotu terminu vai arī tekstā sniegt izmantoto terminu skaidrojumu. | **Iebildums ir ņemts vērā.**Pamatnostādņu projektā veikti nepieciešamie precizējumi, prioritizējot jēdziena “pāridarījums” lietošanu, balstoties uz šī jēdziena lietojumu izglītības pētniecībā, proti, OECD PISA pētījumu ietvaros tas ir lietots kā jēdziens kas ietver izsmiešanu, draudēšanu, fizisku pāridarījumu u.c. | Precizēts pamatnostādņu projekts – 4.sadaļa, 6.sadaļa un 7.sadaļa (3.mērķa apraksts). |
| 238. | Pamatnostādņu projekts  | **Pārresoru koordinācijas centrs**1. Lai nodrošinātu pamatnostādņu projekta sinerģiju ar Latvijas Nacionālā attīstības plānā 2021.–2027.gadam (turpmāk – NAP2027) paredzēto, nepieciešams pārliecināties par NAP2027 indikatīvā finansējuma un pamatnostādņu projektā plānotā finansējuma savstarpēju attiecināmību. Līdz ar to Pielikumā Nr.3 nepieciešams:- uzdevumiem 1.2.1.1., 2.1.1.4., 2.2.3.1., 3.1.1.3., 3.1.1.7., 4.2.1.1., 4.2.2. un 4.2.2.2. identificēt NAP2027 pasākumu; - precizēt plānoto finansējumu atseviškiem uzdevumiem, tā kā identificēts to pārfinansējums attecībā pret NAP2027: (a) 2.1.2.1. uzdevums pārfinansēts par 3 279 900 eiro; (b) 2.2.2.1. uzdevums pārfinansēts par 644 356 eiro; (c) 3.3.1.3. uzdevums pārfinansēts par 11 217 780 eiro; (d) 3.3.2.2. uzdevums pārfinansēts par 2 641 320 eiro;- uzdevumā 2.1.1.1. precizēt pašvaldību budžeta daļu, kas veido 918 616 eiro, attiecīgi pārējo summu pārceļot uz ES fondu finansējuma rindu;- precizēt 2.3.1.1.uzdevumu, jo iekļautās ES fondu summas veido finansējuma pārpalikumu 28 716 000 eiro apmērā;- skaidrot, kas ir “EUI iniciatīva”, kas iekļauta 2.3.1.3.uzdevumā. | **Iebildums ir ņemts vērā.**Veicot pamatnostādņu indikatīvā finansējuma aprēķinus, netiek pārsniegts NAP 2027 ietvaros plānotais kopējais finansējums IZM pasākumiem. Vienlaikus IZM, plānojot politikas attīstību, ir veikusi pārdali starp pasākumiem. | Precizēts pamatnostādņu projekta 3.pielikums. |
| 239. | Pamatnostādņu projekts  | **Pārresoru koordinācijas centrs**2. Ņemot vērā, ka PKC atbildībā ir pedagoģiski psiholoģiskā atbalsta dienestam attiecināmi uzdevumi, lūdzam:- Ministru kabineta rīkojuma projekta 2.punktu papildināt ar PKC kā līdzatbildīgo institūciju pamatnostādņu īstenošanā;- papildināt pamatnostādņu projekta 3.1.1. uzdevuma (46.lpp.) līdzatbildīgo aili, iekļaujot tajā PKC. | **Iebildums ir ņemts vērā.**  | Precizēts MK rīkojuma projekta 2.punkts un pamatnostādņu projekts |
| 240. | Pamatnostādņu projekts  | **Latvijas Tirdzniecības un rūpniecības kamera**14.Paredzot pārmaiņas akadēmiskās karjeras sistēmā, nepieciešams secīgi saistošu un sabalansētu finansēšanas modeli, 34. lpp piedāvājums tekstu papildināt un izteikt šādā redakcijā:“pārmaiņām akadēmiskās karjeras sistēmā un akadēmiskā personāla attīstībā, kas paredz ciešāku AI un pētniecības integrāciju un vienotas, mērķtiecīgas, integrētas un sabalansēti finansētas akadēmiskās divvirzienu (pedagoģiskais un pētnieciskais darbs) karjeras sistēmas izveidi.” | **Iebildums ir daļēji ņemts vērā.**Pamatnostādņu periodā plānots virzīties prom no divvirziena karjeras sistēmas, veidojot integrētu akadēmiskās karjeras modeli; tajā pedagoģiskais un pētnieciskais darbs nav atsevišķi nošķirams. Sīkāk par IZM iecerēm un iestrādnēm: <https://www.izm.gov.lv/lv/jauns-akademiskas-karjeras-ietvars-latvijai>. Ņemot to vērā, precizēta atbilstošā Uzdevuma 1.2.1. atkāpe: “Jaunā doktorantūras modeļa īstenošana ir daļa no pamatnostādņu periodā plānotajām pārmaiņām akadēmiskās karjeras sistēmā un akadēmiskā personāla attīstībā, kas paredz ciešāku AI un pētniecības integrāciju un vienotas, mērķtiecīgas, integrētas un sabalansētas akadēmiskās ~~divvirzienu~~ (pedagoģiskais un pētnieciskais darbs) karjeras sistēmas izveidi.” (37.lpp.). | Precizēts pamatnostādņu projekts – 7.sadaļa (1.mērķa apraksts). |
| 241. | Pamatnostādņu projekts  | **Latvijas Tirdzniecības un rūpniecības kamera**15.Būtiski izšķirt akadēmiskā personāla digitālās kompetences un prasmes lietot digitālās tehnoloģijas un IT rīkus ikdienas darbā un saziņā no pedagoģiski digitālās kompetences, kas specifiski norāda uz akadēmiskā personāla prasmēm izmantot digitālās tehnoloģijas izglītošanas kontekstā - studiju procesa nodrošināšanai un tehnoloģiju bagātināta studiju procesa īstenošanai, tāpēc 34. lpp piedāvājums tekstu papildināt un izteikt šādā redakcijā:“paredzot atbalsta instrumentus akadēmiskā personāla profesionālo kompetenču pilnveidei, prioritāri stiprinot digitālās kompetences, īpaši pedagoģiski digitālo kompetenci un kompetences studentcentrēta, iekļaujoša studiju procesa nodrošināšanai”. | **Iebildums nav ņemts vērā.**Apstiprinām, ka akadēmiskā personāla pedagoģiski digitālās kompetences ir nozīmīgs priekšnoteikums efektīvai digitālo tehnoloģiju izmantošanai; tajā pašā laikā skaidrojam, ka pamatnostādnes ir konceptuāla līmeņa dokuments, kurā tiek iezīmēti galvenie izglītības attīstības virzieni, mērķi un uzdevumi nākamajam 7 gadu periodam; atsauce uz specifiskām kompetencēm ir pārāk detalizēta informācija. Ņemot vērā IAP dokumenta mērķi un būtību, nav nepieciešams sniegt sīkāku jēdziena izvērsumu. Minētie jautājumi akcentēti arī RSU un sadarbības partneru īstenotajā pētījumā “Dzīve ar COVID-19” valsts pētījumu programmas (VPP) ietvaros izveidotajā speciālajā programmā COVID-19 seku mazināšanai; vairāk informācijas: <https://www.rsu.lv/projekts/dzive-ar-covid-19>; sagatavotās rekomendācijas tiek un tiks ņemtas vērā pie tālākas attālināto studiju attīstības, digitālo un tehnoloģiju risinājumu integrācijas studiju procesā. |  |
| 242. | Pamatnostādņu projekts  | **Latvijas Tirdzniecības un rūpniecības kamera**16.Veicot izmaiņas akadēmiskās karjeras modelī, novērtēšanā un secīgi atalgojumā, būtiski modelī paredzēt novērtējumu un sabalansētu atalgojumu par abu virzienu (pedagoģiskais un pētnieciskais darbs) sniegumu, 35. lpp piedāvājums tekstu papildināt un izteikt šādā redakcijā:“Ieviešot jauno akadēmiskās karjeras modeli, jānostiprina uz sniegumu balstīta atalgojuma sistēma, nosakot, ka akadēmiskā personāla darba līgumā jāiekļauj snieguma kritēriji par akadēmisko un pētniecisko darbību un tās rezultātiem un paredzamais izvērtēšanas cikls.” | **Iebildums nav ņemts vērā.**Izstrādājot un ieviešot jauno akadēmiskās karjeras modeli, paredzēts pārskatīt slodzes veidošanas un darba samaksas principus; pamatnostādņu ietvaros nav nepieciešama sīkāka detalizācijas pakāpe.  |  |
| 243. | Pamatnostādņu projekts  | **Latvijas Tirdzniecības un rūpniecības kamera**17. 39.lpp. ir minēts, ka “[..] koledžas, kurām līdz šim ir bijis duāls statuss – gan profesionālās izglītības iestāde, gan augstākās izglītības iestāde, turpmāk paredzēts nostiprināt kā īsā cikla profesionālās izglītības iestādes”. Tālāk tekstā tiek uzsvērts, ka koledžām jānodrošina izglītības programmu pēctecība starp profesionālo vidējo izglītību un augstāko izglītību. Nav ņemts vērā, ka koledžu pamatuzdevums ir īsā cikla profesionālās augstākās izglītības programmu īstenošana. Atbilstoši Dublinas kritērijiem, kas definēti, veidojot Eiropas kvalifikāciju ietvarstruktūru, īsā cikla augstākās izglītības programmas ir daļa no pirmā augstākās izglītības cikla, kas atbilst Eiropas kvalifikācijas ietvarstruktūras 5.līmenim. Eiropas izglītības ministru Erevānas komunikē (2015) un Parīzes komunikē (2018) pauž ministru apņemšanos stiprināt īsā cikla profesionālo augstāko izglītību Eiropas augstākās izglītības telpā, pamatojot to ar šīs izglītības lomas pieaugumu studējošo sagatavošanā nodarbinātībai un tālākām studijām, kā arī sociālās kohēzijas veicināšanā, atvieglojot pieeju augstākajai izglītībai personām, kuras citādi tajā nebūtu iekļāvušās. Tādējādi Latvijā šie uzstādījumi īstenojas jau 14 gadus un koledžu izslēgšana no augstākās izglītības telpas būtu pretrunā Boloņas procesa attīstības tendencēm Eiropā. | **Iebildums ir daļēji ņemts vērā.**Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai. Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti.Pamatnostādņu uzdevuma 2.1.2. atbilstošā atkāpe precizēta sekojošā redakcijā (precizējumi pasvītroti):“Pilnveidojot izglītības institūciju struktūru, kurā augstākās izglītības institūcijas tiek stiprinātas pētniecībā balstīta augstākās izglītības piedāvājuma nodrošināšanai, nosakot augstus kritērijus zinātniski pētnieciskā darba apjomam un kvalitātei, koledžas, kurām līdz šim ir bijis duālais statuss – gan profesionālās izglītības iestāde, gan AI institūcija – turpmāk paredzēts nostiprināt kā īsā cikla profesionālās augstākās izglītības iestādes. Šāda pieeja salīdzinoši īsā laikā ļaus gatavot tautsaimniecībai nepieciešamos augsti kvalificētus vidēja līmeņa speciālistus, vienlaikus nodrošinot secīgu pāreju no profesionālās vidējās izglītības uz augstāko izglītību.” | Precizēts pamatnostādņu projekts – 7.sadaļa (2.mērķa apraksts). |
| 244. | Pamatnostādņu projekts  | **Latvijas Tirdzniecības un rūpniecības kamera**19.Attiecībā uz pamatnostādņu rīcības virziena 3.3.”Pieaugušo izglītības attīstība” uzdevumu 3.3.1. “Nodrošināt kvalitatīvu un pieejamu pieaugušo izglītības piedāvājumu”, kur tā apraksta pirmajā rindkopā ir iekļauts apgalvojums, ka PIKC iesaiste pieaugušo izglītības nodrošināšanā veicinās pieaugušo izglītības kvalitāti, skat. 48.lpp., vēlamies vērst uzmanību uz sekojošo: PIKC līdz šim pasīvi iesaistās pieaugušo izglītošanā (skatīt NVA bezdarbnieku un darba meklētāju apmācību statistiku/ ESF projekta “Nodarbināto personu profesionālās kompetences pilnveide” statistiku), kas visdrīzāk ir saistīts ar to, ka PIKC pamata nodarbošanās ir vidējās profesionālās izglītības nodrošināšana un to, ka PIKC pārvaldības modelis (PIKC ir valsts tiešās pārvaldes iestādes) nav elastīgs, tādējādi PIKC nespēj rast resursus (pedagogu specializācija, darba samaksa) paralēli (pa dienu) vai secīgi (vakaros/brīvdienās) profesionālās vidējās izglītības programmu īstenošanai sniegt izglītības pakalpojumus arī pieaugušo auditorijai. Lūdzam skaidrot: uz kādiem apsvērumie ir balstīts pieņēmums, ka PIKC iesaiste pieaugušo izglītības nodrošināšanā veicinās pieaugušo izglītības kvalitāti un kādām metodēm ir plānots to panākt. Papildus būtu jāņem vērā publiski pieejama oficiāla informācija, kas neļauj piekrist pamatnostādnēs izvirzītajam apgalvojumam par PIKC kapacitāti:[Informatīvais ziņojums "Par izmēģinājumprojekta "Profesionālās tālākizglītības programmu īstenošana bezdarbniekiem valsts vai pašvaldību dibinātās izglītības iestādēs" otrās kārtas īstenošanu"](http://tap.mk.gov.lv/doc/2017_03/LMZino_270217.448.docx) - konstatētas problēmas attiecībā uz PIKC iespējām un ieinteresētību piedalīties pieaugušo izglītībā, nespējot nodrošināt nepārtrauktu profesionālās tālākizglītības programmu apguvi visa gada garumā, jo mācību darbs tiek organizēts semestros un vasaras sezona tiek atvēlēta atvaļinājumiem. Turklāt tikusi novērota PIKC pasniedzēju noslogotība saistībā ar mācību gada pamatslodzēm, un ierobežotā pasniedzēju skaita dēļ PIKC nevar nodrošināt vienlaicīgu izglītības apguvi vairāk par divām vai trijām mācību grupām.Valsts kontrole (turpmāk – VK), veicot [revīziju par profesionālās izglītības sistēmas darbības rezultātiem](https://www.lrvk.gov.lv/lv/revizijas/revizijas/noslegtas-revizijas/profesionala-videja-izglitiba-vai-kluvusi-pievilcigaka-un-sagatavo-valsti-pieprasitus-specialistus), ir izdarījusi konstatējumos balstītu secinājumu, ka ar pēdējos 10 gados veikto Eiropas Savienības fondu un valsts budžeta ieguldījumu vairāk nekā miljards eiro apmērā profesionālās izglītības kvalitātes un prestiža sekmēšanai faktiski paveiktais nav sasniedzis plānoto rezultātu. Nav noslēpums, ka “lauvas tiesa” Eiropas Savienības fondu finansējuma tika tieši PIKC. VK revīzijas ietvaros ir konstatējusi neefektīvu Eiropas Savienības fondu un valsts budžeta izlietojumu tieši PIKC. VK secina, ka faktiski PIKC ir veidoti tikai, lai pretendētu uz Eiropas Savienības fondu finansējuma sadali, un ka PIKC statusa piešķiršanas un saglabāšanas kritēriji, to formulējums un izvērtēšanas kārtība nenodrošina skaidru un pamatotu PIKC attīstības un darbības kvalitātes novērtēšanu. | **Iebildums ir daļēji ņemts vērā.**Skaidrojam, ka pamatnostādņu 3.3.1.1. pasākuma “Stiprināt profesionālās izglītības un augstākās izglītības institūciju darbu ar pieaugušiem izglītojamiem” mērķis ir intensificēt profesionālās izglītības un augstākās izglītības iestāžu darbu ar pieaugušo mērķauditoriju formālās izglītības jomā, t.sk. paplašinot elastīgas izglītības iespējas, piem., modulārās izglītības iespējas. Atšķirībā no neformālās izglītības piedāvājuma, normatīvajā regulējumā profesionālās izglītības iestāžu un augstākās izglītības iestāžu formālās izglītības programmām (neatkarīgi no dibinātāja) ir izvirzītas kvalitātes prasības, kuru ievērošanu uzrauga IKVD un AIKA. Tāpēc aktīvāka PII un augstskolu iesaiste paplašinās mācību piedāvājumu pieaugušajiem, kas tiek īstenots saskaņā ar ārējiem kvalitātes standartiem. Savukārt, lai izglītības iestāde, neatkarīgi no dibinātāja, iegūtu PIKC statusu, tai ir jānodrošina atbilstība virknei papildu kritēriju, kas ir noteikti MK 2013. gada 19. marta noteikumos Nr.144 “PIKC statusa piešķiršanas un anulēšanas kārtība” (piem., apliecinātā sadarbība ar darba devēju organizācijām vai to apvienībām un nozares komersantiem, iespējama izglītošana darbam ar jaunākajām tehnoloģijām, pedagogu kapacitāte un infrastruktūra, snieguma rādītāju sasniegšana). Jānorāda, ka PIKC prasības ir vienlīdz izpildāmas gan valsts, gan pašvaldību, gan privātpersonu dibinātajām izglītības iestādēm un to noteikšana pamatota ar likumdevēja gribu nodrošināt nozaru specifiskajām vajadzībām atbilstošu un kvalitatīvu izglītības pakalpojumu piedāvājumu sabiedrībai.Pašreizējā redakcija pamatnostādņu Uzdevuma 3.3.1. attiecīgajā daļā ir: ”Plašāka PII, tai skaitā, PIKC un augstākās izglītības institūciju iesaiste pieaugušo izglītības nodrošināšanā veicinās pieaugušo izglītības piedāvājuma kvalitāti.” | Precizēts pamatnostādņu projekts – 7.sadaļa (3.mērķa apraksts). |
| 245. | Pamatnostādņu projekts  | **Latvijas Tirdzniecības un rūpniecības kamera**20.Nav pamatoti noteikt struktūrvienības autonomiju, jo autonomija ir atkarīga no struktūrvienības atbildības līmeņa – par ko struktūrvienība ir atbildīga un kā priekšā šo atbildību īsteno. 51. lpp lūgums precizēt tekstu, skaidrojot autonomiju šajā kontekstā vai izteikt to šādā redakcijā:“Lai veicinātu institucionālo integrāciju ir jāmaina regulējums, kas nosaka augstskolu struktūrvienību veidus un to atbildības pakāpi.” | **Iebildums ir ņemts vērā.**Pamatnostādņu Uzdevuma 4.1.1. atbilstošais teikums izteikts šādā redakcijā (precizējums pasvītrots): “Lai veicinātu institucionālo integrāciju ir jāmaina regulējums, kas nosaka augstskolu struktūrvienību veidus un to patstāvības un atbildības pakāpi.”; ņemot vērā, ka atbildība ir cieši saistīta ar autonomijas iespējām. | Precizēts pamatnostādņu projekts – 7.sadaļa (4.mērķa apraksts). |
| 246. | Pamatnostādņu projekts  | **Latvijas Tirdzniecības un rūpniecības kamera**22. Studiju modernizācijā būtiski paredzēt atbalstu akadēmiskā personāla pedagoģiski digitālās kompetences stiprināšanai, lai digitālo tehnoloģiju lietojums studiju procesā būtu mērķtiecīgs, efektīvs un nodrošinātu studiju rezultātu sasniegšanu. Šis ir būtiski, jo AII akadēmiskā personāla atlasē atšķirībā no mācībspēku atlases citos formālās izglītības līmeņos obligātie kvalifikācijas kritēriji ietver izglītības līmeni nozarē un zinātnisko darbību, bet neietver pedagoģisko kompetenci, kas rada riskus studiju procesa kvalitatīvai īstenošanai. Izglītības kontekstā akadēmiskajam personālam svarīga ir tieši pedagoģiski digitālajā kompetence.“studiju modernizācija, investējot augstskolu digitalizācijā, augstskolu materiāli tehniskajā bāzē (infrastruktūra, aprīkojums), studiju procesā un mācībspēku pedagoģiski digitālajā kompetencē”. | **Iebildums nav ņemts vērā.**Pašreizējā pamatnostādņu Uzdevuma 4.1.2. atbilstošā teikuma redakcija ir iekļaujošāka, nesašaurina akadēmiskā personāla profesionālās kompetences (un tajā pašā laikā arī neizslēdz LTRK aktualizētās pedagoģiski digitālās kompetences attīstību): “Plānota virtuālu kopīgu studiju programmu izveide noteiktās studiju jomās nacionālā un starptautiskā līmenī, studiju modernizācija, investējot augstskolu digitalizācijā, augstskolu materiāli tehniskajā bāzē (infrastruktūra, aprīkojums), studiju procesā un mācībspēkos.”Ņemot vērā, ka pamatnostādnes ir konceptuāla līmeņa dokuments, kas paredzēts 7 gadu periodam, šāda pieeja ir atbilstošāka.Papildus jāatzīmē, ka augstākās izglītības institūciju autonomijas kontekstā augstākās izglītības iestādēm ir iespējams noteikt kompetences, kas aktuālas akadēmiskā personāla atlasē un kas jo īpaši pilnveidojamas; skat. MK noteikumi Nr. 569, Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību, <https://likumi.lv/ta/id/301572-noteikumi-par-pedagogiem-nepieciesamo-izglitibu-un-profesionalo-kvalifikaciju-un-pedagogu-profesionalas-kompetences-pilnveides-kartibu>. |  |
| 247. | Pamatnostādņu projekts  | **Finanšu ministrija**1.Ņemot vērā pamatnostādņu projekta 2.sadaļas “Kopsavilkums” pēdējā rindkopā minēto, ka 3.pielikumā norādītais papildu nepieciešamais finansējums ir indikatīvs tikai attiecībā uz ES fondu finansējuma summām, savukārt attiecībā uz papildus nepieciešamo valsts un pašvaldību budžetu finansējumu šādas piebildes nav, pamatnostādņu projekts ir papildināms ar pamatojumu (aprēķiniem) papildu nepieciešamajam finansējumam no valsts un pašvaldību budžetiem. Savukārt, ja šobrīd Izglītības un zinātnes ministrija nevar precīzi aprēķināt/norādīt papildu nepieciešamo finansējumu pamatnostādņu īstenošanai, 2.sadaļa “Kopsavilkums” pēdējā rindkopa ir papildināma ar informāciju, ka pamatnostādņu 3.pielikumā norādītais papildu nepieciešamais valsts un pašvaldību budžetu finansējums ir indikatīvs, kas tiks precizēts likumprojekta par valsts budžetu kārtējam gadam izstrādes procesā, iesniedzot prioritāro pasākumu pieteikumus, kuriem tiks pievienoti attiecīgie detalizētie aprēķini. | **Iebildums ir ņemts vērā.** | Precizēts pamatnostādņu projekts – sadaļa “Kopsavilkums”.  |
| 248. | Pamatnostādņu projekts  | **Finanšu ministrija**2. Atkārtoti lūdzam precizēt pamatnostādņu projekta 3.pielikuma aili “Plānotais finansējums”, norādot korektu informāciju par valsts budžetā jau plānoto kopējo finansējumu pamatnostādņu projektā iekļauto uzdevumu īstenošanai atbilstoši likumam “Par valsts budžetu 2021.gadam” un likumam “Par vidējā termiņa budžeta ietvaru 2021., 2022. un 2023.gadam”, jo šobrīd 3.pielikumā norādītā informācija sniedz maldinošu priekšstatu par pamatnostādņu projekta īstenošanai esošo/plānoto un papildus nepieciešamo finansējumu. Piemēram:• 1.2.2.uzdevuma “Izveidot un ieviest pievilcīgu un taisnīgu atalgojuma sistēmu augstākajā izglītībā” īstenošanai plānotais finansējums joprojām nav norādīts, kaut gan atbildīgo ministriju budžetos tiek plānots valsts budžeta finansējums studiju vietu nodrošināšanai, kur viena no izmaksu komponentēm ir akadēmiskā personāla atalgojums.• 2.1.2.uzdevuma “Nodrošināt kvalitatīvu profesionālo izglītību, saskaņojot prasmes un mācīšanās rezultātus ar darba tirgus prasībām un stiprinot profesionālās izglītības iestādes kā nozaru izcilības un inovāciju centrus” ietvaros joprojām nav norādīts jau šobrīd gadskārtējā valsts budžeta likumā plānotais finansējums profesionālās izglītības programmu īstenošanai.• 2.2.1.uzdevuma “Stiprināt vispārējās izglītības iestāžu nodrošinājumu ar mūsdienīgas un kvalitatīvas izglītības īstenošanai nepieciešamajiem resursiem, mācību vidi un infrastruktūru” īstenošanai uzrādītais plānotais finansējums 2021.gadā Izglītības un zinātnes ministrijas budžeta programmā 07.00.00 “Informācijas un komunikāciju tehnoloģiju uzturēšana un attīstība” neatbilst likumā “Par valsts budžetu 2021.gadam” un likumā “Par vidējā termiņa budžeta ietvaru 2021., 2022. un 2023.gadam” plānotajam valsts budžeta finansējumam, pārsniedzot minētās programmas plānoto kopējo izdevumu apjomu 2021.gadā (3 290 798 *euro*), savukārt budžeta apakšprogrammā 01.14.00 “Mācību līdzekļu iegāde” minētām uzdevumam plānotais valsts budžeta finansējums nav uzrādīts vispār (2021.gadā - 5 679 452 *euro*, 2022. un 2023.gadā - 4 585 452 *euro* ik gadu);• 2.3.1. uzdevums “Starptautiskās sadarbības veicināšana un nodrošināšana mūsdienīgas un kvalitatīvas izglītības attīstībai” jau šobrīd tiek īstenots un tam tiek nodrošināts valsts budžeta līdzfinansējums, bet pie plānotā finansējuma joprojām netiek atspoguļots.• 1.1.1.1., 1.1.2.2., 3.1.1.2., 4.1.2.5. uzdevumiem norādītais plānotais finansējums Izglītības un zinātnes ministrijas budžeta apakšprogrammai 63.08.00 “Eiropas Sociālā fonda (ESF) projekti (2014-2020)” neatbilst likumā “Par valsts budžetu 2021.gadam” un likumā “Par vidējā termiņa budžeta ietvaru 2021., 2022. un 2023.gadam” minētajai apakšprogrammai plānotajam valsts budžeta finansējumam..• 4.2.1.1., 4.2.2.1., 4.2.2.2., 4.2.2.4., 4.2.2.5. uzdevumiem norādītais plānotais finansējums Izglītības un zinātnes ministrijas budžeta apakšprogrammai 62.08.00 “Eiropas Reģionālās attīstības fonda (ERAF) projekti (2014-2020)” neatbilst likumā “Par valsts budžetu 2021.gadam” un likumā “Par vidējā termiņa budžeta ietvaru 2021., 2022. un 2023.gadam” minētajai apakšprogrammai plānotajam valsts budžeta finansējumam. | **Iebildums ir ņemts vērā.** | Precizēts pamatnostādņu projekta 3.pielikums. |
| 249. | Pamatnostādņu projekts  | **Finanšu ministrija**3. Finanšu ministrija uztur izziņas 31.punktā minēto iebildumu “Lūdzam pamatnostādņu projekta 49.lpp. pēc teikuma “Tāpat arī tiks izskatītas iespējas ar nodokļu atlaidēm saistītām politikas iniciatīvām, lai stimulētu darba devēju investīcijas nodarbināto izaugsmē, jo īpaši attiecībā uz mikro, mazajiem un vidējiem komersantiem.”…ievietot tekstu šādā redakcijā: “Spēkā esošajā Uzņēmumu ienākuma nodokļa likumā (turpmāk – likums) (stājās spēkā 2018. gada 1. janvārī) šobrīd nav plānots paredzēt papildu nodokļu atvieglojumus. Atzīmējam, ka jau pats likums paredz labvēlīgu nodokļa maksāšanas režīmu, nosakot, ka uzņēmumu ienākuma nodokļa nomaksas pienākums iestājas peļņas sadales brīdī. Tādējādi  likums pats par sevi ir uzņēmējdarbību veicinošs, radot iespēju uzņēmumiem līdzekļus ieguldīt uzņēmumu attīstībā.”.” Finanšu ministrijas ieskatā pamatnostādņu projekta teksts esošajā redakcijā būtu papildināms ar plašāku skaidrojumu par Uzņēmumu ienākuma nodokļa likuma būtību papildu nodokļu atvieglojumu kontekstā. | **Iebildums ir ņemts vērā.** | Precizēts pamatnostādņu projekts – 7.sadaļa (3.mērķa apraksts). |
| 250. | Pamatnostādņu projekts  | **Finanšu ministrija**4. Lūdzam precizēt 3.pielikumā 1.1.4.1.uzdevumam norādīto plānoto finansējumu pedagogu darba samaksai 62.resora “Mērķdotācijas pašvaldībām” programmai 01.00.00. “Mērķdotācijas izglītības pasākumiem” (un attiecīgi kopsummu 62.resoram attiecībā uz pedagogu darba samaksas finansējumu) atbilstoši likumam “Par valsts budžetu 2021.gadam” un likumam “Par vidējā termiņa budžeta ietvaru 2021., 2022. un 2023.gadam”. | **Iebildums ir ņemts vērā.** | Precizēts pamatnostādņu projekta 3.pielikums. |
| 251. | Pamatnostādņu projekts  | **Finanšu ministrija**5. MK 22.09.2020. sēdē (prot. Nr.55 38.§ “Informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.-2023.gadam”) tika atbalstīts prioritārais pasākums “Akadēmiskā personāla minimālo atlīdzības likmju paaugstināšana saskaņā ar pedagogu darba samaksas paaugstināšanas grafiku (MK rīk. Nr.17)”, ar kuru Labklājības ministrijai 2021. - 2023.gadam tika piešķirts finansējums 60 349 *euro*. Ņemot vērā minēto, lūdzam papildināt pamatnostādņu projekta 7.sadaļas “Rīcības virzieni un uzdevumi politikas mērķu sasniegšanai” rīcības virziena 1.2. “Akadēmiskā personāla sagatavošana, piesaiste un attīstība” aili “Līdzatbildīgās institūcijas”, papildinot to ar Labklājības ministriju. Vienlaikus papildināms pamatnostādņu projekta 3.pielikums, norādot Labklājības ministrijai plānoto un papildu nepieciešamo finansējumu akadēmiskā personāla sagatavošanai, piesaistei un attīstībai. | **Iebildums ir ņemts vērā.** | Precizēts pamatnostādņu projekts – 7.sadaļa (1.mērķa apraksts), 3.pielikums. |
| 252. | Pamatnostādņu projekts  | **Finanšu ministrija**6. Lūdzam papildināt pamatnostādņu projekta 3.pielikumu, rīcības virziena 1.2. “Akadēmiskā personāla sagatavošana, piesaiste un attīstība” attiecīgajās rindās norādot Veselības ministrijas budžetā plānoto finansējumu 2021.gadam atbilstoši likumam “Par valsts budžetu 2021.gadam” un likumam “Par vidēja termiņa budžeta ietvaru 2021., 2022. un 2023.gadam” un attiecīgi precizējot Veselības ministrijai norādīto kopējo plānoto finansējumu 2021.gadam. | **Iebildums ir ņemts vērā.** | Precizēts pamatnostādņu projekta 3.pielikums. |
| 253. | Pamatnostādņu projekts  | **Finanšu ministrija**7. Uzturam Finanšu ministrijas 2020.gada 19.oktobra atzinumā Nr. 12/A-7/5521 izteikto iebildumu attiecībā uz valsts sociālās apdrošināšanas obligātās iemaksas likmes aprēķināšanu. Ņemot vērā MK 02.09.2020. sēdē nolemto (prot. Nr.51 45.§ “Informatīvais ziņojums “Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai”), ka ar 2021.gadu paredzēts samazināt valsts sociālās apdrošināšanas obligātās iemaksas likmi par vienu procentpunktu, tai skaitā darba devēja likmi par 0,5% jeb no 24,09% uz 23,59% un darba ņēmēja likmi par 0,5% jeb no 11% uz 10,5%, attiecīgi precizējams pamatnostādņu projekta 3.pielikumā norādītais papildu nepieciešamais finansējums. | **Iebildums ir ņemts vērā.** | Precizēts pamatnostādņu projekta 3.pielikums. |
| 254. | Pamatnostādņu projekts  | **Finanšu ministrija**8. Atkārtoti vēršam uzmanību, ka ir precizējams rezultatīvā rādītāja 1.3.“Pedagogu un augstākās izglītības institūciju akadēmiskā personāla mēneša vidējās bruto samaksas attiecība pret visu darbinieku ar augstāko izglītību mēneša vidējo bruto samaksu….” nosaukums, konkrēti norādot, pret kādu darbinieku ar augstāko izglītību mēneša vidējo bruto samaksu tiks attiecināta pedagogu un augstākās izglītības institūciju akadēmiskā personāla mēneša vidējā bruto samaksa, jo šī brīža redakcija ir vispārīga un nesniedz skaidru priekšstatu, kas un pret ko tiks mērīts. | **Iebildums ir ņemts vērā.**Saskaņošanas procesā ar LIZDA un LBAS izglītības politikas rezultatīvais rādītājs 1.3. precizēts un izteikts šādā redakcijā: “Pedagogu un augstākās izglītības institūciju akadēmiskā personāla vidējās bruto darba samaksas sabiedriskajā sektorā attiecība pret vidējo bruto darba samaksu sabiedriskajā sektorā – pedagogiem pret strādājošajiem ar vismaz bakalaura grādu, akadēmiskajam personālam attiecībā pret strādājošajiem ar doktora grādu (*euro* mēnesī)”.  | Precizēts pamatnostādņu projekts – 6.sadaļa. |
| 255. | Pamatnostādņu projekts  | **Finanšu ministrija**9. Atkārtoti aicinām izvērtēt, vai rezultatīvais rādītājs 4.2.“Finansējums uz vienu pilna laika ekvivalenta studējošo (% no OECD vidējā)” raksturo politikas rezultātu “Ilgtspējīga un efektīva izglītības sistēmas un resursu pārvaldība”, jo ne jau naudas masas pieaugums, bet tās efektīvs ieguldījums/izlietojums rada ilgtspējīgu attīstību.  | **Iebildums nav ņemts vērā.**Rezultatīvais rādītājs 4.2.“Finansējums uz vienu pilna laika ekvivalenta studējošo (% no OECD vidējā)” raksturo politikas rezultātu “Ilgtspējīga un efektīva izglītības sistēmas un resursu pārvaldība”, jo lielāki ieguldījumi uz vienu studējošo atspoguļo izglītības politiku, kas tiecas paplašināt pieeju augstākajai izglītībai, kā arī nodrošināt augstākās izglītības kvalitāti, kas savukārt raksturo uz ilgtspēju orientētu izglītības sistēmu. Piemēram, finansējuma pieaugumu uz vienu studentu Latvijā laikposmā no 2012. līdz 2017. gadam OECD skaidro ar ieguldījumu palielinājumu apvienojumā ar ievērojamu studentu skaita samazinājumu; tie ir ar augstākās izglītības politikas ilgtspēju saistīti lēmumi, ne tikai vienkāršs naudas masas palielinājums.Šis rādītājs sniedz vērtējumu par to, cik ir ieguldīts katrā studentā, tāpēc šo rādītāju ietekmē arī akadēmiskā personāla atalgojums; kā arī vairāki citi parametri, augstākajā izglītībā to ietekmē palīgpakalpojumu izmaksas un ieguldījumi R&D.Tāpat jāakcentē, ka finanšu resursu izmantošana ir labas pārvaldības jautājums gan izglītības iestāžu, gan sistēmas līmenī. Gan OECD, gan Pasaules Bankas eksperti ir vairākkārt norādījuši, ka AI sistēma Latvijā ir nepietiekami fiansēta (iesk. izmaksas uz vienu studentu), salīdzinot ar lielāko daļu Eiropas valstu un pretēji Latvijas valdības noteiktajiem mērķiem (sk. <https://www.izm.gov.lv/images/izglitiba_augst/Pasaules_Banka/Vol_1_Sytem-Level_Funding.pdf> |  |
| 256. | Pamatnostādņu projekts  | **Finanšu ministrija**10. Attiecībā uz ietekmi uz pašvaldību budžetu (izziņas 33.punkts) – nav saprotams, vai par šo jautājumu  ir panākta vienošanās ar Latvijas Pašvaldību savienību. | **Iebildums ir ņemts vērā.**LPS nav sniegusi iebildumus saistībā ar pamatnostādņu 3.pielikumu |  |
| 257. | Pamatnostādņu projekts | **Latvijas Pašvaldību savienība**1. Vēršam uzmanību, ka Izglītības attīstības pamatnostādņu 2021. – 2027.gadam projekta autori, definējot izglītības mērķus un uzdevumus 2021. -2027. gadam ir ignorējuši būtisku Latvijas izglītības sistēmas sastāvdaļu - profesionālās ievirzes izglītību sportā, mūzikā un mākslā. Minētās izglītības īstenotājs ir pašvaldību un citu juridisku personu dibinātas un izglītības un zinātnes ministrijas akreditētas izglītības iestādes, realizējot valstī noteiktā kārtībā licencētas profesionālās ievirzes izglītības programmas. Tikai Projekta 57.lpp Uzdevuma 4.1.2. “Efektīvu izglītības iestāžu pārvaldības modeļu attīstība un iestāžu vadības kapacitātes stiprināšana pārmaiņu vadībā, “mācīšanās organizācijas” pieejas īstenošanā un izglītības resursu koplietošanā” ir pieminēts, ka “Paredzamo reformu (pāreja uz kompetenču pieejā balstītu mācību saturu; izglītības iestāžu tīkla sakārtošana; AI institūciju iekšējās pārvaldības modeļa maiņa, pāreju uz primāri elektroniskiem izglītības dokumentiem) ieviešanai nepieciešama izglītības iestāžu vadības kapacitātes un kompetenču attīstība vispārējā, profesionālajā, profesionālās ievirzes, interešu un augstākajā izglītībā. | **Iebildums ir ņemts vērā.** Lai Izglītības attīstības pamatnostādņu 2021.-2027.gadam (IAP 2027) lasītājam būtu skaidrāks atbildību nošķīrums, ir papildināta pamatnostādņu 5.sadaļa, kur sniegta informācija par:* profesionālās ievirzes izglītības jautājumiem, kas iekļauti Sporta politikas pamatnostādnēs 2021.-2027.gadam; vairāk informācijas: <https://www.izm.gov.lv/sites/izm/files/media_file/sporta_politikas_pamatnostadnes.pdf>;
* profesionālās ievirzes mūzikā, mākslā un dejā, kas iekļauti Valsts kultūrpolitikas pamatnostādnēs 2021.-2027.gadam; šīs pamatnostādnes drīzumā tiks nodotas sabiedriskais apspriešanai.

Savukārt attiecībā uz iebildumā pieminētajiem skolvadības jautājumiem (un tajā skaitā vadības kapacitātes un kompetenču attīstību) IZM, plānojot kompetenču attīstības pasākumus izglītības iestāžu vadībai, mērķgrupā ir paredzējusi iekļaut arī profesionālās ievirzes izglītības iestāžu vadības komandas, ņemot vērā, ka vienmērīga izglītības iestāžu vadības kompetenču attīstība ir nozīmīgs elements jaunā vispārējās izglītības satura sekmīgai ieviešanai. | Precizēts pamatnostādņu projekts – 5.sadaļa. |
| 258. | Pamatnostādņu projekts | **Latvijas Pašvaldību savienība**1. 2. Lūdzam papildināt 3.1.3. Uzdevumu 47.-48.lpp. (Skat. redakciju.1.punkts) un Projekta 2.pielikumā:

Uzdevums 3.1.3. Nodrošināt individuālo kompetenču attīstību - Priekšlikums papildināt 3.1.3. uzdevuma aprakstu ar **profesionālās ievirzes sporta izglītības** ietekmi un uzdevumiem skolēnu individuālo kompetenču un talantu attīstībai, papildinot jau esošos interešu izglītības, kultūrizglītības un profesionālās izglītības mūzikas, mākslas un dejas jomas izklāstus.Projekta 2. Pielikums. Detalizēts izglītības sistēmu raksturojošo sistēmu statistisko raksturlielumu apraksts - Priekšlikums papildināt Latvijas izglītības sistēmas raksturojumu ar **profesionālās ievirzes izglītības jomas – sportā,** **mūzikā, mākslā un dejā** raksturojošiem datiem – akreditēto izglītības iestāžu, audzēkņu un pedagogu datiem. (2020.gadā profesionālās ievirzes izglītības programmas sportā, mūzikā, mākslā un dejā īsteno 232 akreditētas profesionālās ievirzes izglītības iestādes.) | **Iebildums ir ņemts vērā.**Saistībā ar profesionālās ievirzes izglītību sportā, 5.sadaļas “Izglītības politikas mērķu sasaiste ar Latvijas un Eiropas Savienības attīstības un politikas plānošanas dokumentiem” atbilstošā atkāpe papildināta ar šādu informāciju:“Savukārt viens no Izglītības attīstības pamatnostādņu kontekstā būtiskiem sporta politikas virzieniem, kas ietverts Sporta politikas pamatnostādnēs 2021.-2027.gadam, ir bērnu un jauniešu sports. Jaunatnes sporta attīstības ietvaros profesionālās ievirzes sporta izglītības izaicinājums ir atbalstīt sporta talantu identificēšanu un attīstību, risinot jautājumus par profesionālās ievirzes sporta izglītības programmu finansēšanas modeļa un programmu īstenošanas kvalitātes un efektivitātes pilnveidošanu, sportistu sagatavošanas sistēmas pilnveidi pēc profesionālās ievirzes sporta izglītības ieguves u.c.”Savukārt saistībā ar profesionālās ievirzes izglītību mūzikā, mākslā un dejā, 5.sadaļas atbilstošā atkāpe par Valsts kultūrpolitikas pamatnostādnēm 2021.-2027.gadam papildināta šādā redakcijā (papildinājumi pasvītroti): “Valsts kultūrpolitikas pamatnostādnes 2021.–2027. gadam. Politikas mērķis ir attīstīt Latvijas kultūras kapitālu un stimulēt kultūras ieguldījumu nacionālās identitātes stiprināšanā, sabiedrības dzīves kvalitātes uzlabošanā un tautsaimniecības izaugsmē. Tematiska pārklāšanās ar IAP 2021.–2027. gadam ir saistīta ar kultūras produktu un pakalpojumu pieejamības nodrošināšanu dažādām sabiedrības grupām (skolēniem), gan ar līdzdalības iespēju nodrošināšanu daudzpakāpju kultūrizglītības sistēmas stiprināšanu un nozaru speciālistu profesionālo izglītību un pilnveidi, pedagogu sagatavošanu. Tāpat viens no IAP kontekstā būtiskiem Valsts kultūrpolitikas pamatnostādņu attīstības virzieniem ir kultūrizglītības (profesionālās ievirzes, profesionālās, augstākās izglītības) sistēmas stiprināšana”. KM informē, ka pamatnostādņu projekts drīzumā tiks nodots sabiedriskajai apspriešanai, un tajā viens no četriem kultūrpolitikas attīstības virzieniem ir kultūrizglītība – kultūrizglītības (profesionālās ievirzes, profesionālās, augstākās izglītības) sistēmas stiprināšana; skat. arī šeit: <https://likumi.lv/ta/id/313037-par-nozaru-politiku-pamatnostadnem-2021-2027-gada-planosanas-periodam> | Precizēts pamatnostādņu projekts – 5.sadaļa. |
| 259. | Pamatnostādņu projekts | **Latvijas Lielo pilsētu asociācija**1. Izglītības attīstības pamatnostādņu 2021. -2027. gadam projekta autori, definējot izglītības mērķus un uzdevumus 2021.-2027. gadam ir ignorējuši būtisku Latvijas izglītības sistēmas sastāvdaļu - profesionālās ievirzes izglītību sportā, mūzikā un mākslā. Minētās izglītības īstenotājs ir pašvaldību un citu juridisku personu dibinātas un Izglītības un zinātnes ministrijas akreditētas izglītības iestādes, realizējot valstī noteiktā kārtībā licencētas profesionālās ievirzes izglītības programmas. Tikai pamatnostādņu projekta 57. lpp. **uzdevuma 4.1.2. “Efektīvu izglītības iestāžu pārvaldības modeļu attīstība un iestāžu vadības kapacitātes stiprināšana pārmaiņu vadībā, “mācīšanās organizācijas” pieejas īstenošanā un izglītības resursu koplietošanā”** ir pieminēts, ka “Paredzamo reformu (pāreja uz kompetenču pieejā balstītu mācību saturu; izglītības iestāžu tīkla sakārtošana; AI institūciju iekšējās pārvaldības modeļa maiņa, pāreju uz primāri elektroniskiem izglītības dokumentiem) ieviešanai nepieciešama izglītības iestāžu vadības kapacitātes un kompetenču attīstība vispārējā, profesionālajā, profesionālās ievirzes, interešu un augstākajā izglītībā”. | **Iebildums ir ņemts vērā.** Lai Izglītības attīstības pamatnostādņu 2021.-2027.gadam (IAP 2027) lasītājam būtu skaidrāks atbildību nošķīrums, ir papildināta pamatnostādņu 5.sadaļa, kur sniegta informācija par:* profesionālās ievirzes izglītības jautājumiem, kas iekļauti Sporta politikas pamatnostādnēs 2021.-2027.gadam; vairāk informācijas: <https://www.izm.gov.lv/sites/izm/files/media_file/sporta_politikas_pamatnostadnes.pdf>;
* profesionālās ievirzes mūzikā, mākslā un dejā, kas iekļauti Valsts kultūrpolitikas pamatnostādnēs 2021.-2027.gadam; šīs pamatnostādnes drīzumā tiks nodotas sabiedriskais apspriešanai.

Savukārt attiecībā uz iebildumā pieminētajiem skolvadības jautājumiem (un tajā skaitā vadības kapacitātes un kompetenču attīstību) IZM, plānojot kompetenču attīstības pasākumus izglītības iestāžu vadībai, mērķgrupā ir paredzējusi iekļaut arī profesionālās ievirzes izglītības iestāžu vadības komandas, ņemot vērā, ka vienmērīga izglītības iestāžu vadības kompetenču attīstība ir nozīmīgs elements jaunā vispārējās izglītības satura sekmīgai ieviešanai. | Precizēts pamatnostādņu projekts – 5.sadaļa. |
| 260. | Pamatnostādņu projekts | 2. Uzdevums 3.1.3. Nodrošināt individuālo kompetenču attīstību - Priekšlikums papildināt 3.1.3. uzdevuma aprakstu ar **profesionālās ievirzes sporta izglītības** ietekmi un uzdevumiem skolēnu individuālo kompetenču un talantu attīstībai, papildinot jau esošos interešu izglītības, kultūrizglītības un profesionālās izglītības mūzikas, mākslas un dejas jomas izklāstus. | **Iebildums ir ņemts vērā.**Saistībā ar profesionālās ievirzes izglītību sportā, 5.sadaļas “Izglītības politikas mērķu sasaiste ar Latvijas un Eiropas Savienības attīstības un politikas plānošanas dokumentiem” atbilstošā atkāpe papildināta ar šādu informāciju:“Savukārt viens no Izglītības attīstības pamatnostādņu kontekstā būtiskiem sporta politikas virzieniem, kas ietverts Sporta politikas pamatnostādnēs 2021.-2027.gadam, ir bērnu un jauniešu sports. Jaunatnes sporta attīstības ietvaros profesionālās ievirzes sporta izglītības izaicinājums ir atbalstīt sporta talantu identificēšanu un attīstību, risinot jautājumus par profesionālās ievirzes sporta izglītības programmu finansēšanas modeļa un programmu īstenošanas kvalitātes un efektivitātes pilnveidošanu, sportistu sagatavošanas sistēmas pilnveidi pēc profesionālās ievirzes sporta izglītības ieguves u.c.” | Precizēts pamatnostādņu projekts – 5.sadaļa. |
| 261. | Pamatnostādņu projekts | **Latvijas Lielo pilsētu asociācija**3. Projekta 2. pielikums. Detalizēts izglītības sistēmu raksturojošo sistēmu statistisko raksturlielumu apraksts - Priekšlikums papildināt Latvijas izglītības sistēmas raksturojumu ar **profesionālās ievirzes izglītības jomas – sportā,** **mūzikā, mākslā un dejā** raksturojošiem datiem – akreditēto izglītības iestāžu, audzēkņu un pedagogu datiem (2020. gadā profesionālās ievirzes izglītības programmas sportā, mūzikā, mākslā un dejā īsteno 232 akreditētas profesionālās ievirzes izglītības iestādes). | **Iebildums ir ņemts vērā.**Saistībā ar profesionālās ievirzes izglītību mūzikā, mākslā un dejā, 5.sadaļas atbilstošā atkāpe par Valsts kultūrpolitikas pamatnostādnēm 2021.-2027.gadam papildināta šādā redakcijā (papildinājumi pasvītroti): “Valsts kultūrpolitikas pamatnostādnes 2021.–2027. gadam. Politikas mērķis ir attīstīt Latvijas kultūras kapitālu un stimulēt kultūras ieguldījumu nacionālās identitātes stiprināšanā, sabiedrības dzīves kvalitātes uzlabošanā un tautsaimniecības izaugsmē. Tematiska pārklāšanās ar IAP 2021.–2027. gadam ir saistīta ar kultūras produktu un pakalpojumu pieejamības nodrošināšanu dažādām sabiedrības grupām (skolēniem), gan ar līdzdalības iespēju nodrošināšanu daudzpakāpju kultūrizglītības sistēmas stiprināšanu un nozaru speciālistu profesionālo izglītību un pilnveidi, pedagogu sagatavošanu. Tāpat viens no IAP kontekstā būtiskiem Valsts kultūrpolitikas pamatnostādņu attīstības virzieniem ir kultūrizglītības (profesionālās ievirzes, profesionālās, augstākās izglītības) sistēmas stiprināšana”. KM informē, ka pamatnostādņu projekts drīzumā tiks nodots sabiedriskajai apspriešanai, un tajā viens no četriem kultūrpolitikas attīstības virzieniem ir kultūrizglītība – kultūrizglītības (profesionālās ievirzes, profesionālās, augstākās izglītības) sistēmas stiprināšana; skat. arī šeit: <https://likumi.lv/ta/id/313037-par-nozaru-politiku-pamatnostadnem-2021-2027-gada-planosanas-periodam> | Precizēts pamatnostādņu projekts – 5.sadaļa. |
| 262. | Pamatnostādņu projekts | **Latvijas Lielo pilsētu asociācija**4. Uzdevums 3.1.1. Nodrošināt iekļaujošas izglītības pieeju visos izglītības līmeņos – Priekšlikums papildināt aprakstu par atbalstu remigrējošo bērnu iekļaušanai, **paredzot atbalstu arī remigrantu iekļaušanu izglītības iestādēs un izglītības sistēmā** kopumā, jo īpaši uzverot atbalstu obligātajā izglītības posmā, t.i. 5-7 gadi un pamatizglītības posmā. Šādu bērnu ar katru gadu kļūst arvien vairāk. Pašreizēja redakcijā šādi bērni nav pieminēti vispār, neskatoties uz to, ka zināms atbalsts tiek nodrošināts patvēruma meklētāju bērniem, tāpat šajā situācijā nepieciešams atbalsts arī pedagogiem, kas strādā ar šiem bērniem.  | **Iebildums ir pieņemts zināšanai.**Piekrītam jautājuma par remigrantu iekļaušanu izglītībā aktualitātēi; tādēļ tas ir akcentēts pamatnostādņu saturā. Skat. uzdevuma 3.1.1. atbilstošo atkāpi: “Tāpat plānots atbalsts remigrējušo bērnu iekļaušanai izglītības iestādēs (informācijas pieejamība diasporai; individuāls un praktisks atbalsts remigrējušo integrācijai; pedagogu profesionālās kompetences pilnveides pasākumi; konsultācijas un atbalsta materiāli vecākiem; latviešu valodas zināšanu uzlabošana u.c.).” |  |
| 263. | Pamatnostādņu projekts | **Latvijas Studentu apvienība**1. LSA uztur uzskatu, ka plānošanas dokumentā ir vairāki šobrīd aktuāli jautājumi, par kuriem ir runāts bez pietiekamas detalizācijas pakāpes. Īpaši uzsveram jautājumu par pedagogu kvalifikācijas un zināšanu pielīdzināšanu tiem studentiem, kuri absolvēs šobrīd īstenotās studiju programmas, kas šobrīd tiek mainītas. Līdz ar to **no LSA puses ir lūgums iekļaut tāda normatīvā regulējuma izstrādi, kas ļautu standartizētā veidā risināt šo situāciju**. | **Iebildums ir pieņemts zināšanai.**Pamatnostādnes ir konceptuāla līmeņa dokuments, kurā tiek pieteikti galvenie risināmie jautājumi un rīcībpolitikas attīstības virzieni, prioritātes septiņu gadu plānošanas periodam. Nākamā līmeņa detalizācija (proti, ieviešanas līmenis) ir izvērsta pamatnostādņu Rīcības plānos (2021.-2023.gadam, 2024.-2025.gadam, 2026.-2027.gadam); tajos tiek ietvertas konkrētas darbības/pasākumi, to sagaidāmie rezultāti un rezultātu rādītāji. Attiecībā uz atšķirīgām pedagogu zināšanām un prasmēm – šis jautājums tiks risināts, izmantojot profesionālās kompetences pilnveides mehānismus. Jāatzīmē, ka jau pašreizējās skolotāju izglītības programmas iekļauj atsevišķus kompetencēs balstīta mācību satura aspektus; kā arī visi pedagogi ar esošajām kvalifikācijām, diplomiem (kas saņemti akreditētās studiju programmas) var kvalitatīvi turpināt savu darbu.Vairāk informācijas:* MK noteikumi Nr. 569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību”, <https://likumi.lv/ta/id/301572-noteikumi-par-pedagogiem-nepieciesamo-izglitibu-un-profesionalo-kvalifikaciju-un-pedagogu-profesionalas-kompetences-pilnveides-kartibu>, un informācija par to grozījumiem: <http://tap.mk.gov.lv/mk/tap/?pid=40488820>;
* Informatīvais ziņojums "Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā" (izskatīts MK 09.01.2018.), <http://tap.mk.gov.lv/lv/mk/tap/?pid=40444622&mode=mk&date=2018-01-09>;

Informatīvais ziņojums "Darba vidē balstīta studiju programma pedagogu sagatavošanai: īstenošana un attīstība" (izskatīts MK 21.01.2020.), <http://tap.mk.gov.lv/lv/mk/tap/?pid=40476411>. |  |
| 264. | Pamatnostādņu projekts | **Latvijas Studentu apvienība**2. Atzinīgi tiek vērtēta profesionālās augstākās izglītības stiprināšanu veidojot elastīgu mācību piedāvājumu, un **tādēļ aicinām dokumentā minēto piemērot arī akadēmiskajai augstākajai izglītībai**, ietverot arī uzņēmējdarbības, inovētspējas, sociālo un komunikāciju kompetenču veidošanu studiju procesā, jo šādā veidā tiktu veicināta ne tikai studējošo piemērotība darba tirgum un darbībai zinātnē, bet arī starpdisciplinaritāte. | **Iebildums ir daļēji ņemts vērā.**Viens no būtiskiem pamatnostādņu periodā plānotiem mehānismiem uzņēmējdarbības, inovētspējas, sociālo un komunikācijas kompetenču attīstīšanai akadēmisko augstākās izglītības studiju programmu studentiem ir t.s. inovāciju granti, kuru ietvaros paredzētas iespējas tikties ar uzņēmējiem, veidot saikni starp darba ņēmēju un darba devēju.Tāpat šis jautājums ir skatāms augstskolu autonomijas un atbildības kontekstā (studiju satura un metodikas jautājumi; studentu – studiju programu direktoru un vadības komunikācija un vienošanās par mūsdienīgiem risinājumiem). Papildus ir papildināts pamatnostādņu uzdevuma 2.1.3. apraksts, iekļaujot šādu teikumu: “Papildus digitālajai pratībai aktuāla ir arī pārējo vispārējo jeb caurviju prasmju attīstība studējošo inovētspējas, sociālo un komunikācijas kompetenču pilnveidei.” | Precizēts pamatnostādņu projekts – 7.sadaļa (2.mērķa apraksts). |
| 265. | Pamatnostādņu projekts | **Latvijas Studentu apvienība**3. **LSA vērš uzmanību uz to, ka ir apsveicami sniegt atbalstu talantu un izcilības attīstībai gan vispārējā, gan profesionālajā izglītībā**, kas ir vērsts uz atbalsta pasākumu prasmju pilnveidei rīkošanu, savstarpējo sadarbību un tīklošanos, **tādēļ arī aicina šādus pasākumus paredzēt arī augstākajā izglītībā** , tādējādi veicinot dažādu zinātņu nozarēs studējošo tīklošanos un potenciālo sadarbību gan zinātnes, gan arī tautsaimniecības ietvaros. | **Iebildums ir pieņemts zināšanai.**Valsts regulējums vispārējā, profesionālajā un augstākajā izglītībā ir atšķirīgs; tam ir atšķirīgi mērķi (piemēram, pamatizglītība ir obligāta), līdz ar to arī šis jautājums ir skatāms augstskolu autonomijas un atbildības kontekstā (student-centrētas pieejas ieviešana praksē). |  |
| 266. | Pamatnostādņu projekts | **Latvijas Studentu apvienība**4. Konceptuāli neformālās un ikdienējās izglītības popularizēšana, kā jau iepriekš norādījām, ir tikai apsveicama, tomēr tādā gadījumā **nepieciešams arī aktualizēt nepieciešamību izskatīt to pielīdzināšanu formālajai izglītībai, ko LSA arī atkārtoti lūdz iekļaut šajā dokumentā**. | **Iebildums ir pieņemts zināšanai.**Aicinām LSA aktualizēt šo jautājumu darbā ar AII Studentu padomēm, lai tādējādi iedzīvinātu šos principus; skat. aktuālo regulējumu:MK noteikumi Nr. 505 “Ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanas noteikumi”, <https://likumi.lv/ta/id/301013-arpus-formalas-izglitibas-apguto-vai-profesionalaja-pieredze-ieguto-kompetencu-un-iepriekseja-izglitiba-sasniegtu>, kā arī MK noteikumi Nr. 932, <https://likumi.lv/ta/id/96800-studiju-uzsaksanas-kartiba-velakos-studiju-posmos>.Aktualizējot VIIS funkcionalitāti, tiks monitorēts, cik lielā mērā AII izmanto regulējumā noteiktās iespējas.Informējam, ka Pamatnostādņu 3.3.1. uzdevumā “Nodrošināt kvalitatīvu un pieejamu pieaugušo izglītības piedāvājumu” ir iekļauta prasmju atzīšanas sistēmas pilnveidošana, t.sk. paredzot ārpus formālās izglītības sistēmā (neformālās izglītības programmu vai ikdienējās mācīšanās ietvaros) apgūto kompetenču atzīšanu, kas atbilst modulāro izglītības programmu kompetenču kopumam (modulim), tādējādi ļaujot apliecināt izglītības programmas daļas apguvi. |  |
| 267. | Pamatnostādņu projekts | **Latvijas Studentu apvienība**5. Lai nākotnē mazinātu bezdarba līmeni valstī un veidotu konkurētspējīgu piedāvājumu augstākās izglītības programmās, LSA atzinīgi vērtē IZM plānu aktīvāk un vairāk iesaistīt darba devējus, arodbiedrības un sociālos partnerus, kā arī ieviest darba vidē balstītas mācības arī augstākajā izglītībā. **LSA rekomendē IZM kopā ar Labklājības ministriju un sociālajiem partneriem domāt par konkrētiem rīcības plāniem, kā samazināt augsti kvalificētu speciālistu bezdarba līmeni, piemēram, kopīgi radot jaunas darba vietas, ko vērtīgi būtu akcentēt arī pamatnostādņu dokumentā.** | **Iebildums ir pieņemts zināšanai.**Jāatzīmē, ka jaunu darba vietu radīšana primāri skatāma saistībā ar ekonomikas attīstības procesiem un dažādiem EM instrumentiem, kā arī aprakstīta Ekonomikas ministrijas Industriālās politikas pamatnostādnēs 2021.-2027.gadam, Nacionālajā attīstības plānā 2021.-2027.gadam un Digitālās transformācijas pamatnostādnēs 2021.-2027.gadam.Papildus jāakcentē, ka Izglītības attīstības pamatnostādņu 2021.-2027.gadam periodā plānota DVB studiju attīstība un inovāciju granti studentiem, kur paredzētas iespējas tikties ar uzņēmējiem, veido saikni starp darba ņēmēju un darba devēju.IZM statistika, absolventu monitoringa dati parāda, ka jauno absolventu vidū bezdarbnieku īpatsvars ir salīdzinoši neliels; skat. <https://www.izm.gov.lv/lv/statistika-par-augstako-izglitibu>. |  |
| 268. | Pamatnostādņu projekts | **Latvijas Studentu apvienība**6. Starp IZM definētajiem rīcības virzieniem un uzdevumiem politikas trešā mērķa “Atbalsts ikviena izaugsmei” sasniegšanai min arī augstākās izglītības pieejamības palielināšanu, kas ir noteikta kā viens darbības virzieniem Ministru prezidenta Artura Krišjāņa Kariņa valdības deklarācijā (2018). **LSA rekomendē IZM ne tikai stiprināt sociālās dimensijas nozīmi augstākās izglītības politikā, bet arī ilgtermiņā tiekties pēc pilnībā valsts dotētas augstākās izglītības, kas pamatnostādnēs būtu jānostāda kā viens no darbības virzieniem.** Ņemot vērā pašreizējā finansējuma iespējas, LSA izprot to, ka tuvākajā laikā nevar notikt krasa pāreja uz pilnībā valsts dotētu augstāko izglītību, līdz ar ko nepieciešams īstenot atbalsta mehānismus, kas ļauj iegūt darba tirgū nepieciešamās prasmes, iegūstot augstāko izglītību tām sabiedrības grupām, kurām tāda iespēja sociālekonomisko apstākļu dēļ ir apgrūtināta. | **Iebildums ir pieņemts zināšanai.**Pamatnostādņu dokumentā iekļauti rīcībpolitikas attīstības virzieni, par kuriem notikušas plašākas diskusijas un kuriem ir plānots finansējums (pamatnostādņu 3.pielikums). Idejai par valsts dotētu augstāko izglītību ir būtiska finansiāla ietekme. Brīdī, kad nacionālā mērogā tiks panākta vienošanās par šādas idejas īstenošanu un tam tiks paredzēts nepieciešamais finansējums, IZM uzsāks regulējuma un labākā ieviešanas mehānisma izstrādi. IZM arī uzsver, ka izglītības pieejamība ir viena no prioritātēm; IZM atbalsta mehānismi šajā ziņā tiek plānoti pakāpeniski (piemēram, budžeta DVB studiju vietas), un konkrēti pasākumi tiks atspoguļoti pamatnostādņu Rīcības plānā. Līdz šī gada 1.martam MK jāiesniedz informatīvais ziņojums par valsts atbalstu studijām Latvijas augstskolās jauniešiem no daudzbērnu ģimenēm. Ziņojums tiek izstrādāts pamatojoties uz Ministru kabineta 2020.gada 22. septembra protokollēmuma 5.2. punktā doto uzdevumu: “Izglītības un zinātnes ministrijai sagatavot un līdz 2021.gada 1.martam iesniegt izskatīšanai Ministru kabinetā informatīvo ziņojumu ar izstrādātiem regulējošo normatīvo aktu projektiem, kuri stājas spēkā 2021.gada 1.septembrī, par valsts atbalstu studijām Latvijas augstskolā jauniešiem no daudzbērnu ģimenēm, izvērtējot studenta sociāli ekonomiskos aspektus, mācību snieguma rādītājus, vecuma slieksni, studiju vietu pieejamību un citus aspektus, atbalstu integrējot kopējā izglītības sistēmā, nepieciešamo finansējumu 2021.gadā nodrošināt no 74.resorā rezervētā finansējuma demogrāfijas pasākumiem.” |  |
| 269. | Pamatnostādņu projekts | **Latvijas Studentu apvienība**7. LSA atzinīgi vērtē pamatnostādnēs (49.lpp.) izvirzīto uzdevumu, lai sasniegtu mērķi “Atbalsts ikviena izaugsmei”: “Lai veicinātu sociāli neaizsargāto studentu – personu ar invaliditāti un personu ar zemiem ienākumiem plašāku iekļaušanos izglītības sistēmā un rastu iespēju iegūt AI, ir nepieciešams izveidot speciālu sociālo stipendiju fondu, kas būtu atdalīts no izcilības stipendiju fonda, tādā veidā nodrošinot garantētu finanšu līdzekļu pieejamību tikai šim mērķim.” **Tomēr LSA rekomendē IZM paplašināt atbalstāmo sociāli neaizsargāto studējošo grupu, tajā iekļaujot arī bāreņus vai bez vecāku gādības palikušus bērnus līdz 24 gadu vecumam, studējošos no trūcīgām ģimenēm, studējošos no daudzbērnu ģimenes un studējošos, kuriem ir viens vai vairāki bērni.** Latvijā ir apgrūtinātas iespējas iegūt augstāko izglītību jauniešiem no nelabvēlīgas sociāli ekonomiskās vides. Vairāki pētījumi pierāda, ka iegūtā izglītība cieši korelē ar iedzīvotāju sociālekonomisko statusu. Pašlaik Latvijā ir apgrūtināti apstākļi jauniešiem no sociāli nelabvēlīgas vides iegūt augstāko izglītību, ko parāda arī jaunākie Centrālās statistikas pārvaldes dati par 2019. gadu. 62.8 % Latvijas iedzīvotāju, kuru vecākiem ir bijusi augstākā izglītība, ir arī ieguvuši augstāko izglītību. Savukārt, tikai 14,1 % iedzīvotāju gadījumā, ja vecāki ir ieguvuši pamatizglītību vai zemāku izglītību, ir iegūta augstākā izglītība. | **Iebildums ir daļēji ņemts vērā.**Līdz šim sociālā dimensija AI nav bijusi būtiska izglītības politikas daļa. Izglītības attīstības pamatnostādnēs 2021.-2027.gadam šis attīstības virziens ir aktualizēts, tomēr ierobežojošais apstāklis ir pieejamais finansējums, kas nav pietiekamā apmērā, lai nodrošinātu atbalstu visām sociāli neaizsargātajām studējošo grupām; pašlaik iekļautas prioritārās grupas. Tajā pašā laikā ņemot vērā aktuālo iebilduma Nr. 268 atbildē sniegto informāciju par pieejamo atbalstu jauniešiem no daudzbērnu ģimenēm, esošā atbilstošā teikuma redakcija ir papildināta (papildinājums pasvītrots):“Lai veicinātu sociāli neaizsargāto studentu – personu ar invaliditāti, personu ar zemiem ienākumiem un no daudzbērnu ģimenēm plašāku iekļaušanos izglītības sistēmā un rastu iespēju iegūt AI, ir nepieciešams izveidot speciālu sociālo stipendiju fondu, kas būtu atdalīts no izcilības stipendiju fonda, tādā veidā nodrošinot garantētu finanšu līdzekļu pieejamību tikai šim mērķim.” (49.lpp.). | Precizēts pamatnostādņu projekts – 7.sadaļa (3.mērķa apraksts). |
| 270. | Pamatnostādņu projekts | **Latvijas Studentu apvienība**8. Plānojot IZM aktivitātes sociālajā dimensijā, LSA iesaka ņemt vērā arī Eiropas augstākās izglītības telpas ministru konferencē pieņemto Romas Komunikē (2020), kur īpaši izcelta nepieciešamība prioritizēt sociālo dimensiju. LSA ieskatā būtu vērtīgi domāt ne tikai par speciāla sociālo stipendiju fonda izveidošanu, kas būtu atdalīts no stipendiju fonda, kas ir paredzēts izcilniekiem, bet arī par sociālo budžeta vietu ieviešanu, kas domāta sociāli mazaizsargātajām sabiedrības grupām. **Tādējādi LSA lūdz IZM papildināt pamatnostādņu dokumentu, tajā ietverot arī budžeta vietu piešķiršanu ne tikai pēc akadēmiskiem, bet arī pēc sociāliem kritērijiem.** | **Iebildums ir pieņemts zināšanai.**LSA piedāvātais pasākums (sociālā budžeta vietas) ir viens no pasākumiem, kas tiek diskutēts un apspriests. Tajā pašā laikā par šo jautājumu nav pietiekamas vienošanās (piemēram, arī jautājumā par ar diskrimināciju saistītiem riskiem sociāli vs akadēmiski kritēriji budžeta vietām) un arī finansiālu aprēķinu, lai to varētu iekļaut Izglītības attīstības pamatnostādnēs 2021.-2027.gadam.Tāpat arī jāatzīmē, ka IZM uz studējošo atbalstu skatās plašāk – ne tikai saistībā ar sociālā atbalsta sniegšanu (sociālās stipendijas, budžeta vietu palielinājums, u.c.), bet arī saistībā ar studējošo mācīšanās snieguma monitorēšanu un augstskolām sniedzot atbalsta pasākumus studējošo atbiruma mazināšanai, tādējādi sekmējot studiju pabeigšanu. |  |
| 271. | Pamatnostādņu projekts | **Veselības ministrija**1. par projekta pasākumu “1.2.2.1. Pievilcīgas un uz sniegumu balstītas atalgojuma sistēmas izveide un ieviešana augstākajā izglītībā”:
	1. lūdzam Izglītības un zinātnes ministrijai sniegt pamatojumu tam, ka Veselības ministrijas plānotais finansējums ir norādīts tikai 2022.gadam, jo Veselības ministrijas budžetā norādītais plānotais finansējums ir paredzēts gan 2021., gan 2022., gan 2023.gadā. Pašreizējā redakcijā nav saprotams 2021.-2023.gados norādītā plānotā finansējuma uzrādīšanas princips,

1.2. lūdzam sniegt skaidrojumu atšķirīgai pieejai papildus nepieciešama finansējuma pieprasījuma uzsākšanas gadiem Labklājības ministrijai un Kultūras ministrijai. Šiem resoriem papildus finansējumu paredzēts pieprasīt jau 2022.gadā, savukārt pārējām ministrijām tikai sākot ar 2023.gadu. | **Iebildums ir ņemts vērā.**Pamatnostādņu 3.pielikumā norādītais pasākums 1.2.2.1. “Pievilcīgas un uz sniegumu balstītas atalgojuma sistēmas izveide un ieviešana augstākajā izglītībā” plānotā finansējuma daļa ir samazināta par 30%, jo pēc pašreizējām aplēsēm studiju bāzes finansējuma aprēķina formulā apmēram 70% tiek novirzīti akadēmiskā personāla finansējumam. Šāda pieeja ir attiecināta uz visiem iesaistītajiem resoriem. 30% no pasākuma 1.2.2.1. finansējuma ir pārlikti uz pasākuma 1.2.1.1. “Jauna doktorantūras modeļa izstrāde un ieviešana”. Tāpat jāatzīmē, ka papildus nepieciešamais finansējums no 2023.gada tiek prasīts visiem resoriem. | Precizēts pamatnostādņu projekts – 3.pielikums. |
| 272. | Pamatnostādņu projekts | **Veselības ministrija**vēršam uzmanību uz to, ka projekta pasākuma “1.2.2.1. Pievilcīgas un uz sniegumu balstītas atalgojuma sistēmas izveide un ieviešana augstākajā izglītībā” un pasākuma “1.2.1.1. Jauna doktorantūras modeļa izstrāde un ieviešana” Veselības ministrijas budžetā plānotais finansējums pārklājas (summa 18 546 547 euro ietver summu 2 499 636 euro) un to nedrīkst skaitīt kopā. | **Iebildums ir ņemts vērā.** | Precizēts pamatnostādņu projekts – 3.pielikums. |
| 273. | Pamatnostādņu projekts | **Veselības ministrija**3.lūdzam sniegt skaidrojumu par projekta 3. pielikuma “Pamatnostādņu īstenošanas ietekme uz valsts un pašvaldību budžetu” kolonnā "Piezīmes" norādītās informācijas saturu. | **Iebildums ir ņemts vērā.**Piezīmju sadaļā norādīta informācija par pamatnostādņu plānoto pasākumu indikatīvā finansējuma sasaisti ar Nacionālā attīstības plāna 2021.-2027.gadam ietvaros plānotajām finanšu investīcijām, kā arī cita papildu informācija, kas atvieglo plānoto finanšu ieguldījumu caurskatīšanu, sniedz vajadzīgo papildu informāciju sīkākā detalizācijas pakāpē par aprēķiniem un finanšu avotiem. Pirms pamatnostādņu projekta nosūtīšanas apstiprināšanai Saeimas IKZ komisijā un Ministru kabinetā piezīmju sadaļa tiks izņemta. | Precizēts pamatnostādņu projekts – 3.pielikums. |
| **Priekšlikumi.** |
| 1. | **Priekšlikumi** Pamatnostādņu projekts | **Rektoru padome**4.Ņemot vērā to, ka “*sabalansētu un nākotnes vajadzībām atbilstošu prasmju kopumu*” (6. lp.) plānots nodrošināt ar “*efektīvu sadarbību starp izglītības sektoru un tautsaimniecības nozarēm*”, aicinām IZM pamatnostādnēs paredzēt efektīvāku sadarbību ar EM, savādāk šī sadarbība izveidosies par vienpusēju ilgpilnu nodomu un faktiski savu mērķi nesasniegs. Jo sevišķi, ja pašās pamatnostādnēs ir secināts, ka uzņēmumi neapzinās savu lomu cilvēkkapitāla attīstīšanā, par ko liecina konstatējums 22. lp.: ”*Tajā pašā laikā ieguldījumi IKT prasmju attīstībā darba vietā ir zemi – tikai 11 % uzņēmumu nodrošina darbiniekiem mācības*”.*Aicinām, sadarbībā ar Ekonomikas ministriju, izstrādāt pasākumu kopu “Efektīvas sadarbības starp izglītības sektoru un tautsaimniecības nozarēm veicināšanai, kā arī sabalansētu un nākotnes vajadzībām atbilstošu prasmju kopuma veidošanai”.* | **Priekšlikums ir daļēji ņemts vērā.**Sadarbība ar EM un LM jau patlaban notiek gan Nodarbinatības padomes ietvaros, gan strādājot pie Vidējā un ilgtermiņa darba tirgus prognozēm, gan Pieaugušo izglītības ietvaros, kā arī ikdienā. Sadarbība ir turpināma un pastiprināma, ko paredz IAP pasākums “Pieaugušo izglītības pārvaldības stiprināšana”Ņemot vērā, ka joprojām pieaugušo izglītības pārvaldībā ir vērojamas būtiskas nepilnības un funkciju dublēšanās, vienotas pieaugušo izglītības sistēmas pārvaldības ietvaros tiks stiprināta pieaugušo izglītībā iesaistīto pušu koordinētā sadarbība valsts, reģionālā un vietējā mērogā, stiprinot sadarbību ar nozarēm, t.sk. darba tirgus pieprasījumā balstītā pieaugušo izglītības piedāvājuma noteikšanā Pieaugušo izglītības pārvaldības padomes ietvaros, nodrošinot dažādu institūciju īstenoto pasākumu sinerģiju un papildinātību | Precizēts Pamatnostādņu projekts – 7.sadaļa (3.mērķa apraksts). |
| 2. |  Pamatnostādņu projekts | **Rektoru padome***7.Atzinīgi novērtējam rādītāju 4.1. un lūdzam to precizēt, norādot, no kāda finansējuma avota paredzēts paaugstināt finansējumu uz vienu pilna laika ekvivalenta studējošo līdz konkrētajam % no OECD vidējā.* | **Priekšlikums nav ņemts vērā.**Augstākās izglītības finansējums līdz šim ir veidojies un arī turpmmāk veidosies no dažādiem avotiem. Aicinām sekot līdzi un iesaistīties darbā, kas plānots IAP īstenošanas periodā saistībā ar augstākās izglītības finansēšanas modeļa pilnveidi.  |  |
| 3. | Pamatnostādņu projekts  | **Rektoru padome**8.Aicinām rādītāju 1.2.2. izteikt sekojošā redakcijā *“Izveidot un ieviest pievilcīgu un sniegumā balstītu atalgojuma sistēmu AI”,* svītrojot vārdu “taisnīgs”. “Taisnīgs” ir jēdziens, kas lielā mērā var tikt subjektīvi emocionāli piesātināts atkarībā no indivīda interpretācijas par taisnīguma mērauklu.  | **Priekšlikums ir ņemts vērā.** | Precizēts Pamatnostādņu projekts – 7.sadaļa (1.mērķa apraksts). |
| 4. | Pamatnostādņu projekts  | **Rektoru padome**9.Aicinām uzdevuma 1.2.2. “*Nodrošināt konkurētspējīgas un taisnīgas akadēmiskā personāla atalgojuma sistēmas ieviešanu*” tekstā izskaidrot, ar ko konkurētspējīga būs akadēmiskā personāla atalgojuma sistēma. Tas tekstā neparādās, bet vienlaicīgi ļautu saprast ambīciju tvērumu. Iztrūkst norādes, ka akadēmiskā personāla atalgojuma sistēma tiks salāgota ar citos izglītības līmeņos nodarbināto atalgojumu. Papildus tekstā ir runa par sniegumā balstītu atalgojuma sistēmu, kas, skat. iepriekšējo rekomendāciju, nevar tikt uzskatīta pati par sevi par “taisnīgu” sistēmu. Taisnīga atalgojuma sistēma būtu, piemēram, ja vienotā Eiropas Augstākās izglītības telpā par vienu un to pašu sniegumu, akadēmiskais personāls Latvijā un citās Eiropas valstīs saņemtu vienu un to pašu atalgojumu.  | **Priekšlikums ir pieņemts zināšanai.** Šāda līmeņa detalizācijas pakāpe – konkrēti pasākumi – tiks iekļauti IAP Rīcības plānā. |  |
| 5. | Pamatnostādņu projekts  | **Rektoru padome**10.Aicinām precizēt, kā tieši duālā statusa koledžu likvidācija ļaus nodrošināt *” pēctecību starp profesionālo vidējo izglītību un augstāko izglītību”.* Mūsu ieskatā tieši duālais statuss ļauj optimāli nodrošināt pēctecību, jo vienas iestādes ietvaros ir jāsalāgo divu līmeņu izglītības nodrošināšana. | **Priekšlikums nav ņemts vērā**.Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai.Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti. |  |
| 6. | Pamatnostādņu projekts  | **Rektoru padome**11.Attiecībā uz Rīcības virzienu 2.3. atbalstām “*veicināt pasaules līmeņa personāla, īpaši diasporas, piesaisti un noturēšanu Latvijā*” (41. lp.), vienlaikus aicinām vairāk resursus novirzīt nevis diasporas noturēšanai Latvijā, bet cilvēkkapitāla turpmākas emigrācijas novēršanai, kas noteikti valstij finansiāli būs lētāk. | **Priekšlikums ir pieņemts zināšanai.** |  |
| 7. | Pamatnostādņu projekts  | **Rektoru padome**12.Atbilstoši prasmju pārvaldības attīstībai un individualizētāka studiju piedāvājuma veidošanai augstākās izglītības iestādēs rekomendējam papildināt formulējumu, lai nākotnē atbalstītu simulētas vides veidošanu prasmju apguvei, attīstīšanai un atzīšanai, 6. lp. piedāvājums tekstu izteikt šādā redakcijā:“*izglītības iestāžu lomas transformācija, kuras laikā izglītības iestādes kļūst par “organizācijām, kas mācās” un piedāvā daudzveidīgas mācīšanās iespējas, vides, t.sk. digitālas, virtuālas un simulētas vides, un pieejas daudzveidīgām auditorijām […]*” | **Priekšlikums ir daļēji ņemts vērā.**Ņemot vērā, ka 6.lpp. ir īss 3. sadaļas “Aktuālās tendences un vīzija par izglītību 2027.gadā” kopsavilkums, priekšlikumā norādītais konkrētais punkts nav detalizēts (jo kopsavilkums ir īsā un koncentrētā veidā izteikta galvenā doma, bez detalizācijas un specifiskiem paskaidrojumiem), bet attiecīgie ar mācību vidi saistītie aspekti ir uzsvērti un nosaukti 3.sadaļas ietvaros (“Izglītības iestāde” apraksts). | Precizēts Pamatnostādņu projekts – 3.sadaļa. |
| 8. | Pamatnostādņu projekts  | **Rektoru padome**18.Individualizētas pieejas nodrošināšanai augstākajā izglītībā būtiska ir infrastruktūras un normatīvās bāzes pilnveide sistemātiskai mikrokvalifikāciju ieviešanai, īstenošanai un piešķiršanai, 13.  lp. piedāvājums tekstu papildināt un izteikt šādā redakcijā:“*Tāpat individualizētas pieejas nodrošināšanai svarīga ir tehnoloģiju attīstība un pieejamība, kā arī digitālie resursi, t.sk. digitāli mikro kvalifikāciju apliecinājumi, kas ir ērti papildināmi, modificējami un pieejami darba devējam.*” | **Priekšlikums ir ņemts vērā.**Saturiski un kontekstuāli norādītais iebildums labāk atbilst 3.sadaļas noslēguma tabulai, kurā iekļauts izglītības iestādes apraksts. Tabulas sadaļā “Izglītības iestāde” ietverta priekšlikumā norādītā doma, papildinājums. Tajā pašā laikā netiek nosaukti konkrēti tehnoloģiskie risinājumi, ņemot vērā, ka tos nepieciešams izpētīt un izvērtēt to ieviešanas nosacījumus Latvijā. | Precizēts Pamatnostādņu projekts – 3.sadaļa. |
| 9. | Pamatnostādņu projekts  | **Rektoru padome**19.Ņemot vērā pamatnostādnēs minētos uzsvarus par labu pārvaldību un sadarbības veicināšanu, t.sk. valsts un nevalstiskajām organizācijām, 14.  lp. piedāvājums tekstu papildināt un izteikt šādā redakcijā:“*Sadarbojas ar* ieinteresētajām pusēm*, īpaši darba devējiem, uzņēmējiem*.” | **Priekšlikums ir ņemts vērā.** | Precizēts Pamatnostādņu projekts – 3.sadaļa. |
| 10. | Pamatnostādņu projekts  | **Iekšlietu ministrija** 1.tabulas augšējā labajā stūrī norādīts, ka ietekme novērtēta *euro*, vienlaikus tabulā norādīts *euro* grafiskais apzīmējums pie katra skaitļa; | **Priekšlikums ir ņemts vērā.** | Precizēts Pamatnostādņu projekta 3.pielikums. |
| 11. | Ministru kabineta rīkojuma projekts  | **Iekšlietu ministrija** 2.rīkojuma projekta 2.punktā norādīta tikai atbildīgā institūcija pamatnostādņu īstenošanā, vienlaikus Ministru kabineta 2014. gada 2. decembra noteikumu Nr.737 20.1.apakšpunkts nosaka, ka norādāmas arī līdzatbildīgās institūcijas; | **Priekšlikums ir ņemts vērā.** | Precizēts Ministru kabineta rīkojuma projekts. |
| 12. | Ministru kabineta rīkojuma projekts | **Iekšlietu ministrija** 3. lai gan Ministru kabineta 2014. gada 2. decembra noteikumi Nr.737 neparedz, ka rīkojuma projektā ietverami pamatnostādnēs paredzēto uzdevumu finansējuma nodrošināšanas jautājumi, tomēr, ievērojot citu līdzīgu politikas plānošanas dokumentu rīkojumu redakciju, ierosinām papildināt rīkojuma projektu ar 4. un 5.punktu šādā redakcijā:“4. Jautājumu par papildu valsts budžeta līdzekļu piešķiršanu atbildīgajām un līdzatbildīgajām institūcijām pamatnostādnēs noteikto uzdevumu īstenošanai 2022. gadā un turpmākajos gados izskatīt Ministru kabinetā turpmāko gadu un vidēja termiņa valsts budžeta likumprojektu sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.5. Izglītības un zinātnes ministrijai turpmāko gadu un vidēja termiņa valsts budžeta likumprojektu sagatavošanas procesā normatīvajos aktos noteiktajā kārtībā sagatavot un iesniegt attiecīgus starpnozaru prioritārā pasākuma pieteikumus pamatnostādnēs noteikto uzdevumu īstenošanai”.  | **Priekšlikums ir ņemts vērā.** | Precizēts Ministru kabineta rīkojuma projekts. |
| 13. | Pamatnostādņu projekts  | **Vides aizsardzības un reģionālās attīstības ministrija** 1.Aicinām izvērtēt iespēju izmantot VARAM speciālistu atbalstu un zināšanas satura veidošanā jomā par valsts digitālajiem risinājumiem (drošs elektroniskais paraksts, oficiālā elektroniskā adrese, elektroniskie pakalpojumi un platformas u.tml.), gan izglītības programmās un to ietvaros veidotajā saturā, kas paredzēti izglītojamiem, gan arī profesionālajā pilnveidē pedagogiem, akadēmiskajam personālam un izglītības iestāžu vadītājiem. | **Priekšlikums ir ņemts vērā.** | Precizēts Pamatnostādņu projekts – 7.sadaļa (1.mērķa un 2.mērķa apraksts). |
| 14. | Pamatnostādņu projekts  | **Vides aizsardzības un reģionālās attīstības ministrija**2.Saskaņā ar 2020. gada 25. februāra protokollēmumu ir apstiprināts Informatīvais ziņojums par projektu “Publisko pakalpojumu pārveides metodoloģijas izstrāde un aprobācija” (Nr. 8, 35.§), kura izstrādes mērķis ir noteikt pakalpojumu izveides un attīstības pamatprincipus, kas jāņem vērā valsts un pašvaldību institūcijām, lai veiktu pakalpojumu pašvērtējumu, pašorganizējošu pārveidi un pilnveidošanu, tā nodrošinot pakalpojumu efektivitāti un lietderību, kā arī nodrošinātu ātrāku un efektīvāku valsts pārvaldes pakalpojumu sniegšanu, samazinot valsts pārvaldes izmaksas un administratīvo slogu iedzīvotājiem, un radot priekšnosacījumus valsts pārvaldes pakalpojumu digitalizācijas straujākai attīstībai un izmantošanu pasaulē un Latvijā. Ņemot vērā minēto, veicot izglītības pakalpojuma pārbūvi, lūdzam ņemt vērā informatīvajā ziņojumā iekļautos pakalpojumu attīstības principus. | **Priekšlikums ir pieņemts zināšanai.** |  |
| 15. | Pamatnostādņu projekts  | **Kultūras ministrija** 1.Projekta sadaļā „Kopsavilkums” 6.lappusē, rakstot par nākotnes redzējumu Latvijas izglītībai, lūdzam otro punktu izteikt šādā redakcijā:„sabalansēts un nākotnes vajadzībām atbilstošs prasmju kopums, kas aptver gan vispārējās jeb caurviju prasmes (t.sk. pašvadītu mācīšanos, kultūras izpratnes kompetenci, digitālās prasmes u.c.), gan darba tirgum aktuālas un noderīgas specifiskas zināšanas un prasmes, ko nodrošina efektīva sadarbība starp izglītības sektoru un tautsaimniecības nozarēm (t.sk. tendenču un vajadzību pētījumi un prognozes)”.Uzsveram, ka „Kultūras izpratne un izpausme” ir viena no astoņām kompetencēm, kas izcelta Eiropas Komisijas labās prakses pieejā un tiek integrēta stratēģijās un infrastruktūrā mūžizglītības kontekstā, t.sk., obligātās izglītības posmā. Skaidrojam, ka kultūras izpratnes kompetences nozīmība ir iekļauta, piemēram, Eiropas Parlamenta un Padomes ieteikums par pamatprasmēm mūžizglītībā (2006. gada 18. decembris, 2006/962/EK) [[21]](#footnote-21), kā arī ES dalībvalstu labās prakses rokasgrāmatā „Kultūras izpratnes un izpausmes rokasgrāmata” [[22]](#footnote-22). | **Priekšlikums nav ņemts vērā.**Saturiski un konceptuāli pilnībā piekrītam “kultūras izpratnes” nozīmīgumam; “kultūras izpratnes” veidošana ir uzsvērta pilnveidotā mācību satura un pieejas kontekstā, ņemot vērā, ka ir atsevišķa Kultūras izpratnes un pašizpausmes mākslas mācību joma, kurā ietverti visi priekšlikumā norādītie aspekti. To nav nepieciešams atsevišķi izcelt, detalizēt. Turklāt konkrētajā punktā ir norādīta atsauce uz caurviju prasmēm.  |  |
| 16. | Pamatnostādņu projekts  | **Kultūras ministrija**2.Lūdzam Projekta 9.lappusē trešo teikumu izteikt šādā redakcijā:„Papildus ieguvumiem, kas saistīti ar plašākām komunikācijas, pakalpojumu nodrošināšanas, radošas izpausmes un uzņēmējdarbības, mācīšanās un demokrātijas īstenošanas iespējām, jāņem vērā riski, kas saistīti ar drošību, dezinformāciju un kvalitatīvas, faktos balstītas informācijas pieejamību, bērnu un jauniešu iespējamu atkarību no tehnoloģijām un interneta.” | **Priekšlikums ir ņemts vērā.** | Precizēts Pamatnostādņu projekts – sadaļa “Kopsavilkums”. |
| 17. | Pamatnostādņu projekts  | **Kultūras ministrija**3.Projekta sadaļā „Aktuālās tendences un vīzija par izglītību 2027. gadā” 11. lappusē pirmajā apakšnodaļā „Mācīšanās mācīties vērtība” papildināt rindkopu un izteikt šādā redakcijā:„Tāpat arī liela daļa no bērniem, kuri pašlaik uzsāk mācības pirmsskolā, strādās tādos darbos un tādos veidos, kādi pašlaik neeksistē. Eiropas valstu pieredze apliecina kultūras un mākslas izpratnes nozīmi radošuma attīstībā, kas, savukārt sekmē jauno speciālistu spēju iesaistīties zināšanu ekonomikā ar augstas pievienotās vērtības produktu un pakalpojumu radīšanu.” | **Priekšlikums nav ņemts vērā.**Lai arī konceptuāli piekrītam priekšlikumā izteiktajai domai, norādītajam punktam “Mācīšanās mācīties vērtība” ir konkrēts un specifisks fokuss uz pašvadītas mācīšanās būtību, nozīmi. Lai saglabātu koncentrētu, skaidru domu, nevēlamies to paplašināt, tādējādi nodrošinot, ka lasītājam teksts ir viegli uztverams. |   |
| 18. | Pamatnostādņu projekts  | **Kultūras ministrija**4.Projekta sadaļā „Aktuālās tendences un vīzija par izglītību 2027.gadā” 14.lappusē, daļā „Indivīds” ceturto punktu izteikt šādā redakcijā:„Attīstītas caurviju prasmes, īpaši – digitālā kompetence, pilsoniskā līdzdalība, kultūras izpratnes kompetence. Nodrošinot valsts garantētās izglītības iegūšanas ietvaros iespēju pieredzēt Latvijas kultūras vērtības un laikmetīgās izpausmes, tiek sniegts nozīmīgs atbalsts pilnveidotā mācību satura un pieejas efektīvā īstenošanā.” | **Priekšlikums nav ņemts vērā.**Saturiski un konceptuāli pilnībā piekrītam “kultūras izpratnes” nozīmīgumam; “kultūras izpratnes” veidošana ir uzsvērta pilnveidotā mācību satura un pieejas kontekstā, ņemot vērā, ka ir atsevišķa Kultūras izpratnes un pašizpausmes mākslas mācību joma, kurā ietverti visi priekšlikumā norādītie aspekti. To nav nepieciešams atsevišķi izcelt, detalizēt. Turklāt konkrētajā punktā ir norādīta atsauce uz caurviju prasmēm. Tāpat šie konkrētie punkti ir domāti kā īss, koncentrēts kopsavilkums, šeit nav nepieciešama tālāka detalizācija. Priekšlikumā izteiktā doma ir ietverta sadaļā “Izglītības iestāde” (skat. punktu par mācībuvidēm), kā arī 7.sadaļas 2.mērķa aprakstā (Uzdevums 2.1.1.). |  |
| 19. | Pamatnostādņu projekts  | **Kultūras ministrija**5.Lūdzam redakcionāli papildināt sadaļu „Nozīmīgākās pārmaiņas profesionālajā izglītībā” (9. lpp.) šādā redakcijā: „mācību prakses modeļa izstrāde un ieviešana darbībā, kas nodrošina abpusēju prakses ņēmēju (izglītības iestāžu un audzēkņu) un prakses devēju ieguvumu”. | **Priekšlikums nav ņemts vērā.** |  |
| 20. | Pamatnostādņu projekts  | **Kultūras ministrija** 6. Lūdzam papildināt Projekta 13.lappusē sadaļu par starpdisciplinaritāti un izteikt šādā redakcijā:„[7] Starpdisciplinaritāte. Mūsdienu sabiedrības izaicinājumi, kas ir saistīti ar vidi, veselību, sabiedrības procesiem, ekonomiku un citām sfērām, ir kompleksi, un to pilnvērtīgai izpratnei un risināšanai ir nepieciešama starpdisciplināra, dizainā balstīta pieeja. Starpdisciplinaritāte un dizaina pratība ir būtisks resurss inovācijām. Tādējādi nākotnes izglītībai ir jāmeklē veidi, kā izglītībā efektīvi ieviest un attīstīt starpdisciplināru pieeju, kas ļauj pārkāpt mācību priekšmetu vai akadēmisku disciplīnu noteiktajām robežām un integrēt dažādus skatījumus uz pētāmo jautājumu. Viena no aktuālām starpdisciplinaritātes izpausmēm ir STEAM pieeja.”Priekšlikuma pamatojums - Eiropas dizaina asociāciju apvienības (BEDA – The Bureau of European Design Associations) dokuments “Towards a next Generation Design Policy for Europe”). | **Priekšlikums ir daļēji ņemts vērā.**Saturiski pilnībā piekrītam. IAP punkta “starpdisciplinaritāte” aprakstā integrējām “dizainā balstīta pieeja”. “Dizaina pratība” ietverta pilnveidotā mācību satura un pieejas kontekstā, ņemot vērā, ka ir atsevišķa Tehnoloģiju mācību joma, kurā dizains ir viens no centrālajiem elementiem. Redakcija veidota ar mērķi saglabāt skaidru, koncentrētu, fokusētu domu. | Precizēts Pamatnostādņu projekts – 3.sadaļa. |
| 21. | Pamatnostādņu projekts  | **Kultūras ministrija** 7.Lūdzam papildināt Projekta 14.lappusē un izteikt šādā redakcijā:„Mūsdienīgs un aktuāls, un izmantojot pakalpojumu dizaina pieeju publiskajā sektorā (tiek ņemtas vērā aktuālās tendences darba tirgū un sabiedrībā, kā arī pētniecībā, balstīts uz prognozēm par prasmju pilnveides un pārkvalifikācijas vajadzībām).”Uzskatām, ka jebkura mūsdienīga, kvalitatīva izglītības pakalpojumu izstrādes pamatā ir jābalstās uz lietotāja vajadzībām orientētu pakalpojuma dizaina pieeju, kur kvalitatīva un mūsdienīga pakalpojuma izstrādes procesā jāpieaicina profesionāli dizaineri. Pamatojums – atsaucoties uz Eiropas dizaina asociāciju apvienības izveidoto dokumenta projektu „Towards a next Generation Design Policy for Europe”.  | **Priekšlikums ir ņemts vērā.** | Precizēts Pamatnostādņu projekts – 3.sadaļa. |
| 22. | Pamatnostādņu projekts  | **Kultūras ministrija** 8.Projekta 38.lappusē ir minēts, ka „visu veidu izglītībā un mācībās tiek integrēts saturs, kas veicina izpratni par ilgtspējīgu attīstību un ilgtspējīgu dzīvesveidu, cilvēktiesībām, dzimumu līdztiesību, veicinot miera un nevardarbības kultūru, globālo pilsoniskumu un radot izpratni par kultūras daudzveidību un kultūras ieguldījumu ilgtspējīgā attīstībā”.Lūdzam sniegt skaidrojumu, kuri no plānotajiem rīcības virzieniem un uzdevumiem nodrošinās ieguldījumu globāla pilsoniskuma un izpratnes par kultūru daudzveidību veicināšanā. | **Priekšlikums ir pieņemts zināšanai.**Norādītās tēmas vistiešākajā veidā ir iekļautas 2.mērķa rīcības virzienos un uzdevumos; mazākā mērā – arī pārējos mērķos. Primāri - rīcības virzienā 2.1. “Izglītības satura un procesa attīstība”. Pilnveidotā mācību satura ietvaros ar globālo pilsoniskumu saistītie aspekti tiks stiprināti caur (1) sociālo un pilsonisko mācību jomu, (2) pilsoniskas līdzdalības caurviju prasmju attīstību; savukārt izpratnes par kultūru daudzveidību veicināšana tiks stiprināta caur (1) kultūras izpratnes un pašizpausmes mākslas mācību jomu, (2) pilsoniskās līdzdalības prasmju attīstību. Pilnveidotā mācību satura un pieejas standarti un vadlīnijas pieejami šeit: <https://www.visc.gov.lv/lv/standarti-un-vadlinijas>  |  |
| 23. | Pamatnostādņu projekts  | **Kultūras ministrija** 9.Norādām, ka Projekta 42. lappusē tiek lietots saīsinājums LOSP, kurš nav atšifrēts nodaļā „Saīsinājumi”. | **Priekšlikums ir ņemts vērā.** | Precizēts Pamatnostādņu projekts – sadaļa “Saīsinājumi”. |
| 24. | Pamatnostādņu projekts  | **Kultūras ministrija** 10.Lūdzam papildināt Projektu 48. lappusē Rīcības virzienā „2.1. Izglītības satura un procesa attīstība uzdevumā 2.1.2. kā līdzatbildīgo institūciju norādīt arī LNKC. | **Priekšlikums ir ņemts vērā.** | Precizēts Pamatnostādņu projekts – 7.sadaļa (2.mērķa apraksts). |
| 25. | Pamatnostādņu projekts  | **Kultūras ministrija** 11.Lūdzam izteikt 3.3.2. uzdevuma „Ilgtspējīgas pieaugušo izglītības sistēmas attīstība” pirmās rindkopas priekšpēdējo teikumu šādā redakcijā: „Arī turpmāk tiks saglabāts atbildības sadalījuma princips ar nosacījumu, ka IZM atbalstīs mācības nodarbinātajiem pieaugušajiem, LM – bezdarbniekiem un darba meklētājiem, EM – specifiskās mācības pēc darba devēja pieprasījuma, KM – kultūras un radošo industriju jomā.” | **Priekšlikums ir daļēji ņemts vērā.**Atzīnīgi vērtējam KM lomu pieaugušo izglītibas attīstībā kopumā un savas nozares un jomu cilvērkresursu attīstībā. Skaidrojam, ka minētās ministrijas (IZM, EM un LM) nodrošina atbalstu pieaugušo izglītībai visās nozarēs un jomās, tāpēc ir norādītas atsevišķi. Vienlaikus nozaru ministrijām ir primārā atbildība par savas jomas cilvēkresursu attīstību. | Precizēts Pamatnostādņu projekts – 7.sadaļa (3.mērķa apraksts). |
| 26. | Pamatnostādņu projekts  | **Kultūras ministrija** 12.Lūdzam papildināt Projekta 89.lappusē, ka profesionālās izglītības kvalitātes un vadības monitoringā ir iekļauti arī LNKC organizētie valsts konkursi profesionālās vidējās un profesionālās ievirzes līmenī, nodrošinot izglītības pakāpju pēctecību un monitorējot izglītības kvalitāti kultūrizglītībā. | **Priekšlikums ir ņemts vērā.** | Precizēts Pamatnostādņu projekts - 7.sadaļa (4.mērķa apraksts). |
| 27. | Pamatnostādņu projekts  | **Kultūras ministrija** 13.Vēršam uzmanību, ka Projekta 4.2.2. uzdevumā „Pilnveidot izglītības kvalitātes vadības un monitoringa sistēmu” (54. lappuse), definējot stratēģisko rīcības virzienu „Vispārējās izglītības iestāžu un profesionālās izglītības iestāžu kvalitātes vadības sistēmas izveide”, būtu precizējams, kas ir kvalitātes sistēma, norādot, ko tā ietver, jo šī brīža redakcija šķietami rada pieņēmumu, ka būtu veidojams vēl viens papildu dokuments, kas palielinātu administratīvo slogu un formālu pieeju kvalitātes nodrošināšanas jautājumiem. Tāpat būtu pārformulējams, kas ir ārējās vērtēšanas ekspertu sagatavošana, jo ekspertu sagatavošana nav saistīta ar teikumā tālāk norādīto. Ierosinām svītrot punktu „ikgadējie pārskati par izglītības kvalitātes jautājumiem” vai skaidrot, kas gatavo pārskatus un ko tie ietver saturiski, jo šī brīža redakcijā tie dublē ikgadēji gatavojamo pašnovērtējuma ziņojumu.  | **Priekšlikums nav ņemts vērā.** |  |
| 28. | Pamatnostādņu projekts  | **Kultūras ministrija** 14. Ņemot vērā, ka tiek veikti grozījumi Augstskolu likumā, kur atbilstoši augstskolu tipam, tiek noteikti mērķi un kritēriji, lūdzam iezīmēt Projektā aktuālo informāciju, kā arī par  koledžu un 1.līmeņa augstākās profesionālās izglītības vietu jaunajās pamatnostādnēs. | **Priekšlikums nav ņemts vērā** Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai.Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti.Tāpat jāatzīmē, ka IAP dokuments aptver ar izglītības attīstību saistīto virsmērķi, mērķus, rīcības virzienus un uzdevumus; nākamā detalizācijas pakāpe – konkrētu pasākumu un pasākumu rezultātu uzskaitījums – iekļaujams rīcības plānos. |  |
| 29. | Pamatnostādņu projekts  | **Kultūras ministrija** 15.Aicinām visā Projektā lietot korektus terminus – remigrants, remigrējušie bērni utt. Lūdzam izvērtēt iespējas lietot terminus atbilstoši Imigrācijas likumprojektā minētajam - trešo valstu pilsoņi, ES pilsoņi. | **Priekšlikums ir ņemts vērā.** | Precizēts Pamatnostādņu projekts – 7.sadaļa (3.mērķa apraksts). |
| 30. | Pamatnostādņu projekts  | **Labklājības ministrija** 1.Lūdzam izvērtēt Pamatnostādņu 6.nodaļā ietverto 1.1. un 2.5. rezultatīvo rādītāju mērķa vērtību pamatotību un iespēju tos sasniegt attiecīgajā laika periodā. Rezultatīvais rādītājs 2027. gadam noteikts 50%, kas ir vairāk kā divkāršs sākotnējās 2018. gada bāzes vērtības – 17,8% pieaugums. Tāpat 2.5.rezultatīvais rādītājs, kas 2027. gadam noteikts 15%, ir divkāršs sākotnējās 2019. gada bāzes vērtības – 7,4% pieaugums. Atbilstoši Eurostat datiem pēdējo četru gadu laikā šis rādītājs ir praktiski nemainīgs, mainījies tikai par 0,01 procentpunktu. | **Priekšlikums nav ņemts vērā.**Rezultatīvais rādītājs 1.1. un tā noteiktā mērķa vērtība 2027.gadam (50%) ir tieši saistīta ar akadēmiskā personāla izcilības stiprināšanu, augstākas pievienotās vērtības radīšanu konkrētajā izglītības iestādē un stratēģiskās specializēšanās veicināšanu. Tās visas ir pamatnostādņu perioda prioritātes augstākajā izglītībā.Attiecībā uz rezultatīvo rādītāju 2.5.: pateicamies par ierosinājumu pārskatīt 2.5. rezultatīvā rādītāja mērķa vērtību. Piekrītam, ka vērtībai jābūt reālistiskai un sasniedzamai. Kaut arī Latvijā laika posmā 2014.-2019. pieaugums bija 1,8 procentpunkti (LV 5,6% 2014. gadā, 7,4% 2019. gadā), tomēr progress nav pietiekams, lai sasniegtu sākotnēji izvirzīto mērķi, tādēļ precizējam to uz 12% 2027. gadā. Rādītājs nodrošina uzraudzības pēctecību un progresa uzraudzību par Latvija 2030 rādītāja mērķi – dalība pieaugušo izglītībā (25-64 g.v.) - lielāka par 14% 2030. |  |
| 31. | Pamatnostādņu projekts  | **Labklājības ministrija** 2.Aicinām izvērtēt Izglītības kvalitātes valsts dienesta lomas stiprināšanas iespēju ES līdzfinansētajos pieaugušo izglītības projektos, lai sniegtu ieguldījumu mūžizglītības stiprināšanā ar papildus nepieciešamo izglītības iestāžu uzraudzību un mācību procesa kvalitātes kontroli. | **Priekšlikums ir ņemts vērā.**  | Precizēts Pamatnostādņu projekts – 7.sadaļa (3.mērķa apraksts). |
| 32. | Pamatnostādņu projekts  | **Pārresoru koordinācijas centrs**1.Latvijas labizjūtas pētnieki L. Majore un M. Majors savā izstrādātajā labizjūtas noteikšanas testā[[23]](#footnote-23) attēlo šādus labizjūtas rādītājus: • hedoniskos: laime, apmierinātība ar dzīvi, plūsmas pieredze, pozitīvas emocijas;• eidemoniskos: sevis pieņemšana, pozitīvas attiecības ar citiem, autonomija, prasme ietekmēt vidi un sabiedrību, mērķtiecība dzīvē, personiskā izaugsme, piederība, autentiskums;• kognitīvos: kreativitāte, kopveseluma jēgas izjūta, optimisms, ticība savām spējām• starppersonu: mīlestība, empātija, nesavtība, morāle; • garīguma/transcendences. Ņemot vērā, ka labizjūtai ir dažādi skaidrojumi, aicinām pamatnostādņu projekta terminu skaidrojumā sniegt skaidrojumu, kas pamatnostādnēs tieši domāts ar terminu “emocionālā labizjūta”.  | **Priekšlikums ir pieņemts zināšanai.** Pašlaik nav vienošanās par konkrēta jēdziena lietojumu. 2021.gadā plānots uzsākt zinātnisko pētījumu 3000 izglītības terminu precizēšanai un jaunu terminu izveidei, izstrādājot Izglītības terminoloģijas skaidrojošo tiešsaistes vārdnīcu ar terminu tulkojumu angļu, vācu, franču un krievu valodā un publicējot to Latvijas Nacionālajā terminolģijas portālā.  |  |
| 33. | Pamatnostādņu projekts, Ministru kabineta rīkojuma projekts | **Pārresoru koordinācijas centrs**2.Aicinām papildināt Ministru kabineta rīkojuma projektu ar jaunu punktu šādā redakcijā: “Jautājums par papildu valsts budžeta līdzekļu piešķiršanu pamatnostādnēs noteikto uzdevumu īstenošanai skatāms Ministru kabinetā likumprojekta "Par valsts budžetu 2022.gadam" un likumprojekta "Par vidēja termiņa budžeta ietvaru 2022., 2023.un 2024.gadam" sagatavošanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem, ievērojot valsts budžeta finansiālās iespējas.”. | **Priekšlikums ir ņemts vērā.** | Precizēts Pamatnostādņu projekts. Precizēts Ministru kabineta rīkojuma projekts. |
| 34. | Pamatnostādņu projekts  | **Veselības ministrija** 1.Atbilstoši prasmju pārvaldības attīstībai un individualizētāka studiju piedāvājuma veidošanai augstākās izglītības iestādēs rekomendējam papildināt formulējumu, lai nākotnē atbalstītu simulētas vides veidošanu prasmju apguvei, attīstīšanai un atzīšanai, 6.lpp. piedāvājums tekstu izteikt šādā redakcijā: “izglītības iestāžu lomas transformācija, kuras laikā izglītības iestādes kļūst par “organizācijām, kas mācās” un piedāvā daudzveidīgas mācīšanās iespējas, vides, t.sk. digitālas, virtuālas un simulētas vides, un pieejas daudzveidīgām auditorijām […]” | **Priekšlikums ir daļēji ņemt vērā.**Ņemot vērā, ka 6.lpp. ir īss 3. sadaļas “Aktuālās tendences un vīzija par izglītību 2027.gadā” kopsavilkums, priekšlikumā norādītais konkrētais punkts nav detalizēts (jo kopsavilkums ir īsā un koncentrētā veidā izteikta galvenā doma, bez detalizācijas un specifiskiem paskaidrojumiem), bet attiecīgie ar mācību vidi saistītie aspekti ir uzsvērti un nosaukti 3.sadaļas ietvaros (“Izglītības iestāde” apraksts). | Precizēts Pamatnostādņu projekts – 3.sadaļa. |
| 35. | Pamatnostādņu projekts  | **Veselības ministrija** 2.Pamatnostādnēs nepamatoti ierobežots nākotnē paredzamo tehnoloģiju izmantošana, norādot tikai virtuālo realitāti, 12. lpp. piedāvājums tekstu papildināt un izteikt šādā redakcijā: “Nākotnē paredzama arī arvien plašāka virtuālās un papildinātās realitātes tehnoloģiju izmantošana izglītībā” | **Priekšlikums ir ņemts vērā.** | Precizēts Pamatnostādņu projekts – 3.sadaļa. |
| 36. | Pamatnostādņu projekts  | **Veselības ministrija** 3.Individualizētas pieejas nodrošināšanai augstākajā izglītībā būtiska ir infrastruktūras un normatīvās bāzes pilnveide sistemātiskai mikrokvalifikāciju ieviešanai, īstenošanai un piešķiršanai, 13. lpp. piedāvājums tekstu papildināt un izteikt šādā redakcijā: “Tāpat individualizētas pieejas nodrošināšanai svarīga ir tehnoloģiju attīstība un pieejamība, kā arī digitālie resursi, t.sk. digitāli mikro kvalifikāciju apliecinājumi, kas ir ērti papildināmi, modificējami un pieejami darba devējam.” | **Priekšlikums ir ņemts vērā.**Saturiski un kontekstuāli norādītais priekšlikums labāk atbilst 3.sadaļas noslēguma tabulai, kurā iekļauts izglītības iestādes apraksts. Tabulas sadaļā “Izglītības iestāde” ietverta priekšlikumā norādītā doma, papildinājums. Tajā pašā laikā netiek nosaukti konkrēti tehnoloģiskie risinājumi, ņemot vērā, ka tos nepieciešams izpētīt un izvērtēt to ieviešanas nosacījumus Latvijā. | Precizēts Pamatnostādņu projekts – 3.sadaļa. |
| 37. | Pamatnostādņu projekts  | **Veselības ministrija** 4.Ņemot vērā pamatnostādnēs minētos uzsvarus par labu pārvaldību un sadarbības veicināšanu, t.sk. valsts un nevalstiskajām organizācijām, 14. lpp piedāvājums tekstu papildināt un izteikt šādā redakcijā: “Sadarbojas ar ieinteresētajām pusēm, īpaši darba devējiem, uzņēmējiem.” | **Priekšlikums ir ņemts vērā.** | Precizēts Pamatnostādņu projekts – 3.sadaļa. |
| 38. | Pamatnostādņu projekts  | **Veselības ministrija** 5.Būtiski izšķirt akadēmiskā personāla digitālās kompetences un prasmes lietot digitālās tehnoloģijas un IT rīkus ikdienas darbā un saziņā no pedagoģiski digitālās kompetences, kas specifiski norāda uz akadēmiskā personāla prasmēm izmantot digitālās tehnoloģijas izglītošanas kontekstā - studiju procesa nodrošināšanai un tehnoloģiju bagātināta studiju procesa īstenošanai, tāpēc 34. lpp piedāvājums tekstu papildināt un izteikt šādā redakcijā: “paredzot atbalsta instrumentus akadēmiskā personāla profesionālo kompetenču pilnveidei, prioritāri stiprinot digitālās kompetences, īpaši pedagoģiski digitālo kompetenci[[24]](#footnote-24) un kompetences studentcentrēta, iekļaujoša studiju procesa nodrošināšanai”. | **Priekšlikums nav ņemts vērā.** Digitālā kompetence ir pietiekami plašs jēdziens, kas skaidro akadēmiskajam personālam aktuālās profesionālas kompetences pilnveides vajadzības; pedagoģiski digitālā kompetence tiek ietverta digitālo kompetenču saturā amata pienākumu izpildei. Ņemot vērā IAP dokumenta mērķi un būtību, nav nepieciešams sniegt sīkāku jēdziena izvērsumu.  |  |
| 39. | Pamatnostādņu projekts  | **Veselības ministrija** 6.Veicot izmaiņas akadēmiskās karjeras modelī, novērtēšanā un secīgi atalgojumā, būtiski modelī paredzēt novērtējumu un sabalansētu atalgojumu par abu virzienu (pedagoģiskais un pētnieciskais darbs) sniegumu, 35. lpp piedāvājums tekstu papildināt un izteikt šādā redakcijā: “Ieviešot jauno akadēmiskās karjeras modeli, jānostiprina uz sniegumu balstīta atalgojuma sistēma, nosakot, ka akadēmiskā personāla darba līgumā jāiekļauj snieguma kritēriji par akadēmisko un pētniecisko darbību un tās rezultātiem un paredzamais izvērtēšanas cikls.” | **Priekšlikums nav ņemts vērā.** Ņemot vērā, ka akadēmiskās karjeras modelis tiks izstrādāts pamatnostādņu periodā, vēl nav zināmi kritēriji, to detalizētas dimensijas.  |  |
| 40. | Pamatnostādņu projekts  | **Veselības ministrija** 7.Nav pamatoti noteikt struktūrvienības autonomiju, jo autonomija ir atkarīga no struktūrvienības atbildības līmeņa – par ko struktūrvienība ir atbildīga un kā priekšā šo atbildību īsteno, tāpēc 51. lpp. lūgums precizēt tekstu, skaidrojot autonomiju šajā kontekstā vai izteikt to šādā redakcijā: “Lai veicinātu institucionālo integrāciju ir jāmaina regulējums, kas nosaka augstskolu struktūrvienību veidus un to atbildības pakāpi.” | **Priekšlikums nav ņemts vērā.**Skaidrojam, ka autonomija nozīmē patstāvību un neatkarību lēmumu pieņemšanā, līdz ar to ietverot arī atbildību par pieņemtajiem lēmumiem. Dažāda līmeņa struktūrvienību autonomijas risinājumi tiks izskatīti kopējā augstākās izglītības reformu kontekstā.  |  |
| 41. | Pamatnostādņu projekts  | **Veselības ministrija** 8.Lūdzam papildināt Projektā un kopsavilkuma sadaļā, ka digitalizācijas ietvaros plānota ne vien digitālo prasmju kā caurviju kompetences attīstība, e-mācību piedāvājuma palielināšana profesionālajā, augstākajā un pieaugušo izglītībā un digitālu mācību vadību platformu, digitālu mācību resursu un atbalsta materiālu attīstība un integrēšana mācību procesā, bet arī tiek veicināta izglītības iestāžu spēja izsniegt digitālus izglītības ieguves apliecinājumus, piemēram, e-mikro kvalifikāciju sertifikātus, e-diplomu par augstākās izglītības studiju programmas apguvi. Tā pat nepieciešams skaidri noteikt pāreju uz elektroniska diploma sagatavošanu un izsniegšanu, līdz ar to 53. lpp. aicinām tekstu papildināt un izteikt šādā redakcijā: “Sadarbības un resursu koplietošanas stiprināšana nepieciešama augstākās izglītības izcilības veidošanai: resursu/programmu apvienošana kopīgiem mērķiem un projektiem, veicinot pētniecības darbu augstskolās, uzlabojot augstskolu pārvaldību, t.sk. paredzot dažādu kompetenču un prasmju apguves iespējas sadarbības augstskolās, un tādējādi stimulējot augstskolu konsorciju veidošanos. Plānošanas perioda sākumā jāuzsāk pāreja uz e-diplomu sagatavošanu un izsniegšanu un perioda beigās pilnībā digitāli jānodrošina izglītības dokumentu izsniegšana.” | **Priekšlikums ir ņemts vērā.**Saturiski un kontekstuāli norādītais priekšlikums labāk atbilst 3.sadaļas noslēguma tabulai, kurā iekļauts izglītības iestādes apraksts. Tabulas sadaļā “Izglītības iestāde” ietverta priekšlikumā norādītā doma, papildinājums. Tajā pašā laikā netiek nosaukti konkrēti tehnoloģiskie risinājumi, ņemot vērā, ka tos nepieciešams izpētīt un izvērtēt to ieviešanas nosacījumus Latvijā. | Precizēts Pamatnostādņu projekts – 3.sadaļa. |
| 42. | Pamatnostādņu projekts  | **Veselības ministrija** 9.Lūdzam sadaļas “7. Rīcības virzieni un uzdevumi politikas mērķu sasniegšanai” rīcībpolitikas iniciatīvas papildināt ar ceturto risināmo jautājumu “Kā nodrošināt atbalstu emocionāli drošas vides veidošanai izglītības iestādē strādājošiem pedagogiem”, jo izglītības iestādēs jāveicina droša, no emocionālās un fizikās vardarbības brīva vide, ne tikai izglītojamiem, bet arī izglītības personālam. | **Priekšlikums nav ņemts vērā**.Atbalsts emocionāli drošas vides veidošanai izglītības iestādē strādājošiem pedagogiem tiek monitorēts izglītības iestāžu akreditācijas ietvaros, vērtējot mikroklimatu. Ar emocionāli drošu vidi saistītie aspekti ir ietverti gan spēkā esošajās akreditācijas vadlīnijās, gan tos plānot stiprināt jaunajās akreditācijas vadlīnijās. |  |
| 43. | Pamatnostādņu projekts  | **Veselības ministrija** 10.Lūdzam sadaļā “7. Rīcības virzieni un uzdevumi politikas mērķu sasniegšanai” “2.mērķis: Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums” “Rīcības virziena 2.2. Izglītības vides attīstība” uzdevumā 2.2.2. “Stiprināt profesionālās izglītības iestāžu nodrošinājumu ar mūsdienīgas un kvalitatīvas izglītības īstenošanai nepieciešamajiem resursiem, mācību vidi un infrastruktūru”, papildināt ar informāciju, ka minēto pieeju “Mācību vides un infrastruktūras uzlabojumu ieviešanā plānots īstenot vides ilgtspējā balstītu pieeju – bezatlikumu pieeju būvniecībā, videi draudzīgu materiālu un risinājumu izmantošanu, attīstīt “Zaļās skolas” konceptu profesionālajā izglītībā, resursu taupīšanu un jaunāko vides resursus taupošo tehnoloģiju ieviešanu profesionālajā izglītībā.” ir nepieciešams izmantot ne tikai profesionālās izglītības iestādēs, bet arī pārējās izglītības iestādēs. | **Priekšlikums ir pieņemts zināšanai.**IAP Uzdevums 2.2.2. konkrēti fokusēts uz profesionālās izglītības iestādēm, un konkrētie aspekti ir saistīti ar ES struktūrfondu investīciju nosacījumiem. Tajā pašā laikā šāda pieeja ir īstenojama arī citos izglītības līmeņos.  |  |
| 44. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**1. Iebilstam pret 6.nodaļas “Izglītības politikas rezultāti un rezultatīvie rādītāji” RR 1.3. indikatora “Pedagogu un augstākās izglītības institūciju akadēmiskā personāla mēneša vidējās bruto samaksas attiecība pret visu darbinieku ar augstāko izglītību mēneša vidējo bruto samaksu” (29.lpp.) noteiktajām vērtībām 2027. gadā – 100/100 visiem pedagogiem. Rosinām indikatora vērtības paaugstināt un noteikt katrai no minētajām pedagogu grupām, ņemot vērā bāzes vērtību un vienlīdzīgām plānotās vērtības pieauguma dinamikas iespējām: 150/100 pirmsskolas pedagogiem, 150/100 pamatizglītības pedagogiem, 150/100 vidējās izglītības pedagogiem, 150/100 profesionālās izglītības pedagogiem, 180/100 akadēmiskajam un zinātniskajam personālam. Lūdzam sniegt skaidrojumu par salīdzināmajiem “līdzīgas kvalifikācijas profesijās ar augstāko izglītību” nodarbināto grupās ietvertajiem nodarbināto darbības veidiem katrai no minētajām pedagogu grupām. LIZDA uzskata, ka mēneša vidējās bruto samaksas attiecības pret visu darbinieku ar augstāko izglītību mēneša vidējo bruto samaksu paaugstināšana no 50-80% veicinās pedagoga profesijas prestiža būtisku palielināšanos. | **Priekšlikums ir ņemts vērā.**Izglītības politikas rezultatīvais rādītājs 1.3. precizēts un izteikts šādā redakcijā: “Pedagogu un augstākās izglītības institūciju akadēmiskā personāla vidējās bruto darba samaksas sabiedriskajā sektorā attiecība pret vidējo bruto darba samaksu sabiedriskajā sektorā – pedagogiem pret strādājošajiem ar vismaz bakalaura grādu, akadēmiskajam personālam attiecībā pret strādājošajiem ar doktora grādu (*euro* mēnesī)”. |  |
| 45. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**2.Nav atbalstāma koledžu izslēgšana no augstākās izglītības telpas, un to pārkvalificēšana par īsā cikla profesionālās izglītības iestādēm. Neatbalstām Izglītības un zinātnes ministrijas iesniegto grozījumu būtību, kas nosaka koledžu piederību profesionālās izglītības iestādēm. Iebilstam, ka koledžas turpmāk paredzēts stiprināt tikai kā profesionālās izglītības iestādes, graujot koledžu kā institūciju statusu augstākās izglītības telpā (Rīcības virzienu un uzdevumu detalizētāks apraksts, 41 lpp.). Izglītības iestāžu statusa noteikšanā jāvadās nevis pēc izglītības veida, bet pēc izglītības pakāpes, kas ir noteicošā atbilstoši Boloņas procesa nostādnēm, t.sk par Eiropas Augstākās izglītības telpu un tajā noteiktajiem Standartiem un vadlīnijām (ESG). Nenosakot, kurai izglītības pakāpei un izglītības telpai koledžas īsti ir piederīgas un atstājot tās bez noteikta statusa, tiek radīts sajukums izglītības sistēmā un nevēlams precedents.  | **Priekšlikums ir daļēji ņemts vērā.**Skaidrojam, ka koledžas kā profesionālās izglītības iestādes turpinās īstenot īsā cikla jeb LKI 5 līmeņa izglītību, nodrošinot pāreju uz tālākām studijām atbilstošās bakalaura studiju programmās, īsā cikla studiju programmu regulējums un licencēšana, akreditācija paliek līdzšinējā, līdz ar to apliecinot koledžu sniegtās izglītības piederību augstākās izglītības telpai. Aicinām sekot līdzi Augstskolu likuma un Profesionālās izglītības likuma grozījumiem, kuros šie principi tiks nostiprināti.Pamatnostādņu uzdevuma 2.1.2. atbilstošā atkāpe precizēta sekojošā redakcijā (precizējumi pasvītroti):“Pilnveidojot izglītības institūciju struktūru, kurā augstākās izglītības institūcijas tiek stiprinātas pētniecībā balstīta augstākās izglītības piedāvājuma nodrošināšanai, nosakot augstus kritērijus zinātniski pētnieciskā darba apjomam un kvalitātei, koledžas, kurām līdz šim ir bijis duālais statuss – gan profesionālās izglītības iestāde, gan AI institūcija – turpmāk paredzēts nostiprināt kā īsā cikla profesionālās augstākās izglītības iestādes. Šāda pieeja salīdzinoši īsā laikā ļaus gatavot tautsaimniecībai nepieciešamos augsti kvalificētus vidēja līmeņa speciālistus, vienlaikus nodrošinot secīgu pāreju no profesionālās vidējās izglītības uz augstāko izglītību.” | Precizēts pamatnostādņu projekts – 7.sadaļa (2.mērķa apraksts). |
| 46. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**3.Nav pamata apgalvojumam, ka “Latvijas augstākās izglītības institūciju tīkls ir nesamērīgi plašs un sadrumstalots” (24 lpp.). Pieņēmums, ka lielāks augstākās izglītības institūciju skaits un mazāks studējošos blīvums apdraud augstākās izglītības kvalitāti un absolventu tālāko nodarbinātību, nav apstiprināms. Plašais pēdējo gadu jaunu studiju programmu licencēšanas skaits parāda, ka augstākās izglītības iestādes attīsta un pārveido studiju programmas, piemērojoties darba tirgus mainīgajām prasībām, kā arī augstskolas un koledžas aizvien vairāk profilējas, nosakot katra savu specifisko darbības nišu. | **Priekšlikums ir pieņemts zināšanai.**Ministrija ir atbildīga par valsts finansējuma efektīvu ieguldījumu un šīs investīcijas vērtē sistēmas mērogā.  |  |
| 47. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**4.Lūdzam, definējot izglītības attīstības mērķus un nozīmīgākās pārmaiņas, akcentēt informālās izglītības lomu. | **Priekšlikums ir pieņemts zināšanai.**Informālā jeb ikdienējā mācīšanās notiek, mācoties sabiedrībā, t. sk. ģimenē, kā arī darbā (piemēram, uzzinot jaunu informāciju no TV raidījumiem, bibliotēkās, apmeklējot muzejus un izstādes, pārņemot vecāku vai draugu pieredzi).IAP 2027 kontekstā ikdienējā mācīšanās tiek stiprināta gan caur mācīšanās un mūžizglītības kultūras veicināšanu, gan caur saistošu caurviju prasmju attīstību (kritiskā domāšana, digitālā pratība, pašvadīta mācīšanās u.c.), gan caur atbildības veidošanu par savu mācīšanos, profesionālo attīstību un izaugsmi, gan arī intereses veicināšanu par dažādu pasākumu un ārpus-skolas organizāciju apmeklējumu (muzeji, laboratorijas, koncerti, notikumi u.c.) u.c. Tāpat pamatnostādņu periodā plānota prasmju atzīšanas sistēmas pilnveidošana, kuras ietvaros tiks sagatavotas neformālās izglītības, izglītības darba vietā un ikdienējās mācīšanās rezultātu novērtēšanas vadlīnijas uzņēmumiem. |  |
| 48. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**5.Uzdevuma 3.1.3. “Nodrošināt individuālo kompetenču attīstību” (49.lpp) aprakstu jāpapildina ar teikumu “Individualizētākas pieejas nodrošināšanai skolēniem, būtu nepieciešams noteikt maksimālo skolēnu skaitu klasē un pedagogu palīgu nodrošināšanu.” | **Priekšlikums nav ņemts vērā.**Pamatnostādņu Uzdevums 3.1.3. vērsts uz izglītojamo individuālo kompetenču attīstību un atbilstošu interešu un kultūrizglītības piedāvājumu visiem izglītojamiem, tādēļ šeit nebūtu vietā papildinājums par maksimālo skolēnu skaitu klasē. Mācību satura īstenošana, kas pārsvarā notiek klasē, ir aprakstīta uzdevumā 2.1.1. Jāņem vērā, ka pilnveidojamā pedagogu darba samaksas modeļa (turpmāk – modelis) pamatkoncepcija, kā arī kompetenču pieejā balstītais mācību saturs, faktiski jau iekļauj individualizētākas pieejas nodrošināšanu skolēniem. Modeļa pamatkoncepcija paredz balstīties uz īstenojamo mācību plānu (nevis klases lielumu), kompetenču pieejā balstītā mācību satura apgūšana var veidoties skolēnu mācību grupās, kas var veidoties no paralēlklašu vai dažādu klašu skolēniem. Tādējādi papildinājums par maksimālo skolēnu skaitu klasē nav nepieciešams. Turklāt ir maldīgi uzskatīt, ka individualizētu pieeju iespējams īstenot tikai klasēs ar nelielu skolēnu skaitu. Prasmīgs pedagogs šo pieeju var izmantot gan atsevišķi, gan arī tā var būt daļa no diferencētas mācīšanas. Vairāki pētījumi parāda, ka skolotāja kompetencei ir lielāka ietekme uz skolēnu mācīšanos, nekā klases lielumam.Modeļa pamatkoncepcijā ir mācību plāna īstenošanas nodrošināšana optimālai jeb normētai klasei. Sākumizglītībā modelī kā optimāla jeb normēta klase tiek skatīta 20 skolēnu klase, bet pamatizglītības otrajā posmā un vidējā izglītībā – kā 25 skolēnu klase. Līdz ar to modeļa pamatkonceptā jau ir iekļauts ierobežojums klases lielumam. |  |
| 49. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**6.Uzdevumu 1.1.1. “Attīstīt pedagogu sagatavošanas sistēmu” (35.lpp) precizēt, jo ņemot vērā lielo vakanču skaitu, būtu nepieciešams nodrošināt īpašu atbalsta programmu studējošajiem un strādājošajiem pedagogiem, sedzot studiju maksu no valsts budžeta līdzekļiem. | **Priekšlikums ir daļēji ņemts vērā.** Pedagogu vakanču jautājums ir plašāks un kompleksāks jautājums, kas jārisina vairākos līmeņos vienlaicīgi un ar dažādu risinājumu palīdzību (jaunas sagatavošanas programmas, atalgojuma modeļa pilnveide u.c.). Viens no aktuāliem risinājumiem ir atjaunotās pedagogu studiju programmas, kuru ietvaros visām studiju vietām tiek plānots valsts budžeta finansējums. Tāpat vēršam uzmanību, ka būtiskas izmaiņas vakanču aizpildīšanā ievieš darba vidē balstītas studiju programmas īstenošanas uzsākšana, kuras īstenošanu plānots nodrošināt tikai no valsts budžeta finasējuma, pilotējot ES struktūrfondu projektu ietvaros. Ņemot to vērā, ir papildināta Uzdevuma 1.1.1. “Attīstīt pedagogu sagatavošanas sistēmu” pirmā atkāpe (papildinājums pasvītrots): “[..] Nozīmīga loma pedagogu izglītības sistēmas ieviešanā ir DVB pieejas modelim – augstskolas, izglītības iestādes un studējošā sadarbība, mentoru atbalsts jaunajam pedagogam gan studiju laikā, gan pirmajos gados pēc kvalifikācijas iegūšanas. Vienlaikus studējošo un strādājošo pedagogu atbalstam pamatnostādņu periodā tiks paplašināts DVB pielietojums visās pedagogu sagatavošanas studiju programmās.”Tāpat jāatzīmē, ka skolotāju sagatavošanas studiju programmu absolventi nav vienīgais vakanču aizpildīšanas risinājums, citi risinājumi var būt saistīti ar strādājošo pedagogu materiālu stimulēšanu. Pedagogu darba samaksas modeļa pilnveide ir viens no šādiem risinājumiem, kura izstrāde nesen ir uzsākta.  | Precizēts pamatnostādņu projekts – 7.sadaļa (1.mērķa apraksts). |
| 50. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**7.Uzdevumu 1.1.2. “Nodrošināt regulāru pedagogu profesionālo pilnveidi, metodisko un konsultatīvo atbalstu, mērķtiecīgi koordinējot dažādu pušu iesaisti un sadarbību” papildināt ar teikumu “Pārskatīt un pilnveidot skolotāju un direktoru vērtēšanas sistēmu”. | **Priekšlikums ir ņemts vērā.**Ar direktoru vērtēšanu saistītie aspekti iekļauti IAP 2027 4.mērķa “Ilgtspējīga un efektīva izglītības sistēmas un resursu pārvaldība” aprakstā.Savukārt attiecībā uz skolotāju vērtēšanas sistēmu pamatnostādņu periodā plānots izstrādāt pedagogu, tajā skaitā arī pirmsskolas izglītības pedagogu, kompetenču aprakstus. Šie apraksti ļaus pedagogiem novērtēt savas kompetences, apzināties jomas, kurās nepieciešams pilnveidot savu profesionālo kompetenci, kā arī apzināties savas profesionalitātes līmeni un izvirzīt uzdevumus savai profesionālajai karjerai. Šāda pieeja motivēs pedagogu mērķtiecīgi vērtēt savu profesionālo darbību un izvēlēties precīzākus ,,ceļus” tās uzlabošanai, vienlaikus saņemot nepieciešamo atbalstu. Tas arī ir saistīts ar pedagogu vērtēšanas sistēmas pārskatīšanu un pilnveidošanu. Attiecīgi ir precizēts Uzdevuma 1.1.2. nosaukums (precizējums ir pasvītrots): “Nodrošināt kvalitatīvu un regulāru pedagogu profesionālās kompetences novērtēšanu un pilnveidi, metodisko un konsultatīvo atbalstu, mērķtiecīgi koordinējot dažādu pušu iesaisti un sadarbību.” | Precizēts pamatnostādņu projekts – 7.sadaļa (1.mērķa apraksts). |
| 51. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**8. Uzdevums 1.1.4. “Nodrošināt konkurētspējīgu atalgojumu” (36.lpp) jāprecizē norādot, ka līdz 2021.gada 1.septembrim “*plānots izstrādāt jaunu pedagogu atalgojuma modeli vispārējā izglītībā, tostarp izvērtējot pedagogu slodžu līdzsvarošanu starp pirmsskolas izglītības un vispārējās pamata un vidējās izglītības pedagogiem un veicot saistītās izmaiņas profesionālās izglītības un profesionālās ievirzes izglītības pedagogu atlīdzības modelī. Pamatnostādņu periodā plānots arī izveidot interešu izglītības pedagogu atlīdzības modeli.”* Iepriekšminētaisjāpapildina ar papildus izaicinājumu - zemākās mēneša darba algas līdzsvarošanai starp pirmsskolas izglītības, vispārējās pamata, vidējās izglītības pedagogiem un augstāko izglītības iestāžu asistentiem. LIZDA atgādina, ka IZM ir vairākkārt apliecinājusi kļūdu aprēķinos - esošajā pedagogu darba samaksas paaugstināšanas grafikā, jo augstāko izglītības iestāžu asistentu zemākā darba algas likme nav vienlīdzīga ar pārējo pedagogu darba algas likmi, lai gan prasības šai pedagogu kategorijai ir augstākas (maģistra grāds vai studijas doktorantūrā). | **Priekšlikums ir daļēji ņemts vērā.**Pirmkārt, pilnveidojamais pedagogu darba samaksas modelis ietver pakāpenisku pedagogu zemākās mēneša darba algas līdzsvarošanu starp pirmsskolas izglītības un vispārējās pamata un vidējās izglītības pedagogiem. Vienlaikus vispārējās pamata un vidējās izglītības skolotāju darba slodzi nedēļā nosakot 40 darba stundas, tiek plānots proporcionāli paaugstināt zemāko pedagogu darba algas likmi. Otrkārt, izvērtējot LIZDA viedokli par to, ka lektora vietā pietuvināt augstskolu un koledžu asistentu zemāko mēneša darba algas likmi vispārējās izglītības skolotāju zemākai mēneša darba algas likmei, ministrija paliek pie uzskata, ka esošās redakcijas salīdzinājums starp lektora un vispārējās izglītības pedagoga atalgojumu ir korekts, to pamatojot sekojošiem argumentiem.Pirmkārt, Augstskolu likuma 36. un 37.pants definē lektoru un asistentu akadēmiskos amatus, nosakot to, ka abiem šiem amatiem ir vienādas prasības pēc iegūtās izglītības līmeņa (vismaz maģistra grāds), taču Augstskolu likums nedefinē šo amatu funkcijas, šo uzdevumu atstājot augstskolas satversmes kompetencē. Tika apskatīts, kā Latvijas Universitātē un Rīgas Tehniskajā universitātē, kurās 2016./2017.gadā ir nodarbināti 63 % no asistentu kopskaita valsts augstskolās, ir noteikti darba pienākumi lektoriem un asistentiem.Latvijas Universitātē nolikuma “Nolikums par akadēmiskajiem un administratīvajiem amatiem Latvijas Universitātē” 40.punkts nosaka, ka:“uz lektora amatu var pretendēt persona, kurai ir vismaz maģistra grāds, nozarei atbilstošas zinātniskās publikācijas vai publicēti mācību līdzekļi un kura spēj lasīt lekciju kursus, vadīt seminārus, praktiskās nodarbības un laboratorijas darbu”.Savukārt 42.punkts nosaka, ka:“uz asistenta, zinātniskā asistenta amatu var pretendēt persona, kurai ir vismaz maģistra grāds atbilstošajā zinātnes nozarē un kura spēj vadīt praktiskās nodarbības, veikt individuālu zinātnisko darbu.”Rīgas Tehniskajā universitātē nolikuma “Par docentu, lektoru un asistentu ievēlēšanas kārtību” 2.2.punkts nosaka, ka:“Uz lektora amatu var pretendēt persona, kurai ir doktora vai maģistra grāds, zinātnes nozarei atbilstošas zinātniskās publikācijas un/vai publicēti mācību līdzekļi un kurai irkompetence lasīt lekciju kursus, vadīt seminārus, praktiskās nodarbības un laboratorijas darbus.”Savukārt 2.3.punkts nosaka, ka:“ Uz asistenta amatu var pretendēt persona, kurai ir doktora vai maģistra grāds un kurai ir kompetence vadīt praktiskās nodarbības un veikt zinātnisko darbu.”Gan LU, gan RTU ir noteikusi būtiskas atšķirības funkcijas šiem amatiem un tieši lektora amata funkcijas ir vispietuvinātākās vispārējās izglītības pedagogam pēc būtības.Otrkārt, ministrija nepiekrīt LIZDA piedāvājumam pielīdzināt asistentu zemāko mēneša darba algas likmi vispārējās izglītības skolotāju zemākai mēneša darba algas likmei, saistībā ar papildus izmaksām, ko šāda pielīdzināšana radītu. Pašreizējais projekts paredz 2022.gadā augstskolu un koledžu asistentam noteikt 716,56 eiro lielu minimālo atalgojuma likmi (un attiecīgi, ievērojot esošo proporciju starp akadēmiskajiem amatiem, arī pārējo amatu minimālās likmes), kā rezultātā, saistībā ar to, ka pedagogu darba samaksas noteikumos noteiktās atalgojuma likmes ir tieši sasaistītas ar vienas studiju vietas bāzes izmaksām, studiju vietas bāzes izmaksas 2022.gadā būs 1627,82 eiro apmērā (ar papildus nepieciešamu 14,3 milj, eiro finansējumu studiju vietām). Ja tiek nodrošināts, ka 2022.gadā tiek pielīdzinātas vispārējās izglītības skolotāju zemākās mēneša darba algas likmes augstskolu un koledžu asistenta zemākajai mēneša darba algas likmei (asistenta zemākā mēneša darba algas likme – 900 eiro mēnesī), saglabājot esošo atalgojuma attiecību starp pārējiem šajos noteikumos noteiktajiem amatiem, studiju vietas bāzes izmaksas 2022.gadā būs 1854,88 eiro apmērā ar papildus nepieciešamu aptuveni 28 milj. eiro lielu finansējumu studiju vietām.Tajā pašā laikā ministrija norāda, ka augstāko izglītības iestāžu asistentu jautājums skatāms kontekstā ar jaunā akadēmiskās karjeras modeļa izstrādi un ieviešanu, proti, tā ietvaros plānots pārskatīt akadēmisko amatu sarakstu u.c. Pašlaik pamatnostādnēs pieteiktas konceptuālas, stratēģiska līmeņa pārmaiņas, tālākie konkrētie pasākumi tiks norādīti pamatnostādņu rīcības plānos. Tomēr, lai apstiprinātu, ka šāda mēroga jautājumi tiks risināti, papildināta pamatnostādņu Uzdevuma 1.2.2. “Nodrošināt konkurētspējīgas akadēmiskā personāla atalgojuma sistēmas ieviešanu” pirmā atkāpe 37.lpp. (papildinājums pasvītrots):“Izstrādājot un ieviešot jauno akadēmiskās karjeras modeli, plānots pilnveidot akadēmiskā personāla atalgojuma sistēmu, tajā skaitā iezīmējot indikatīvās izmaksas pašreizējās nodarbinātības nosacījumu sistēmas maiņai, tostarp, kas attiecas uz akadēmiskajos amatos nodarbināto slodžu veidošanas principiem un darba samaksas veidošanas principiem.” | Precizēts pamatnostādņu projekts – 7.sadaļa (1.mērķa apraksts). |
| 52. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**9. LBAS un LIZDA norāda, ka veiktie redakcionāli papildinājumi uzdevuma 3.2.1. “Veicināt vecāku iesaisti un atbalstu skolēna izglītības mērķu sasniegšanai” (50.lpp) aprakstā (beidzamajā punktā), norādot, ka, “lai stiprinātu vecāku iesaisti bērnu mācību un audzināšanas procesā, līdzatbildības uzņemšanos par bērna mācībām, uzvedību, izglītības iestādes apmeklējumu, savstarpējo komunikāciju un sadarbību, plānots veikt grozījumus Izglītības likumā, nosakot vecākam vai pilngadīgam izglītojamam pienākumu slēgt ar izglītības iestādi līgumu par vispārējās izglītības vai profesionālās izglītības ieguvi”, vēl vairāk palielinātu administratīvo slogu izglītības iestādei, un iesaka grozījumus, kuri saistīti ar izglītojamo atbildības palielināšanu iestrādāt normatīvajos tiesību aktos. | **Priekšlikums ir pieņemts zināšanai.**Lai gan spēkā esošajos normatīvajos aktos, tostarp Civillikumā, Bērnu tiesību aizsardzības likumā un Izglītības likumā, ir noteikti vecāku pienākumi bērna izglītības ieguves nodrošināšanā, tomēr tie ir vispārīgi. Lai pilnveidotā mācību satura un attālināto mācību īstenošanas kontekstā stiprinātu vecāku iesaisti bērna mācību un audzināšanas procesā, līdzatbildības uzņemšanos par bērna mācībām, uzvedību, izglītības iestādes apmeklējumu, savstarpējo komunikāciju un sadarbību, ir nepieciešama vecāku pienākumu individualizēšana un konkretizēšana. Tā ir īstenojama, nosakot vecākiem pienākumu slēgt ar izglītības iestādi līgumu par bērna izglītības ieguvi, jo atbilstoši Izglītības likuma 57.panta 3.punktā noteiktajām vecāku tiesībām šobrīd šāda līguma slēgšana ir brīvprātīga. Tādējādi tiktu nodrošināta iespēja izglītības iestādei un vecākiem, ievērojot bērna vajadzības, izglītības iestādes darbības specifiku un pieejamos resursus, līgumā vienoties par savstarpēji būtiskiem jautājumiem, piemēram, par vecāku un izglītības iestādes rīcību nepietiekama bērna mācību sasniegumu attīstības, bērna speciālo vajadzību noteikšanas vai bērna gūtās traumas gadījumā.Pieņemam zināšanai LIZDA/LBAS norādi par administratīvā sloga palielināšanās risku, un ņemsim to vērā, izstrādājot regulējumu. |  |
| 53. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**10. Lūdzam 6. nodaļu “IZGLĪTĪBAS POLITIKAS REZULTĀTI UN REZULTATĪVIE RĀDĪTĀJI” (29.-33.lpp) papildināt ar indikatīvo rādītāju par to, ka pedagoga profesijas prestižs ir starp pirmajām trim prestižākajām profesijām Latvijā. | **Priekšlikums ir pieņemts zināšanai.**Profesijas prestižs jeb profesijas tēls sabiedrībā ir viens no elementiem, kas vājina vai pastiprina profesijas pievilcību un ietekmē profesionālo identitāti. Apjomīga ES līmeņa analīze rāda, ka valstīs, kurās kandidātiem uz skolotāja profesiju ir jāatbilst augstiem atlases kritērijiem, profesijas tēls sabiedrībā un skolotāju vidū ir pozitīvs (<https://ec.europa.eu/assets/eac/education/library/study/2013/teaching-profession2_en.pdf>), tas pats attiecināms uz valstīm, kurās skolotāji aktīvi piedalās izglītības sistēmu pilnveidošanā. IZM politika ir paaugstināt pedagoga profesijas prestižu, īstenojot programmu “Mācītspēks” un iesaistot skolotājus jaunā vispārējās izglītības satura ieviešanā. Analīze rāda, ka profesijas prestižs jeb tēls ir tikai viens no profesijas pievilcības aspektiem un galvenie pedagoga profesijas pievilcību veidojošie elementi ir materiālie darba apstākļi, atlases metodes (kā izšķirošs elements), pedagoģijas studiju kvalitāte, atbalsts skolotājiem, kuri nonākuši grūtībās, kvalitatīva personālvadība, skolotāju pienākumi un skolēnu/skolotāju proporcija. Tiek minēti arī kontekstuālie faktori, kas ietekmē profesijas pievilcību, bet kas paši ir grūti ietekmējami, t. i., ekonomikas un darba tirgus apstākļi, vecāku ekspektācijas, un skolēnu uzvedības maiņa (digitālā laikmeta paaudze). Tas ļautu domāt par šo elementu kopumu aptveroša kompozītindikatora izveidi, jo tādu daudzdimensionālu konceptu kā pedagoga profesijas pievilcība nav iespējams izmērīt ar vienu rādītāju. Šādam indikatoram būtu komunikatīvas priekšrocības (skaidrs, viennozīmīgs vēstījums), taču, kā kompozītindikatoram tam būtu arī nozīmīgi trūkumi – pirmkārt, tas vedina izdarīt vienkāršotus secinājumus, un, otrkārt, tas sniedz mazāk praktiskas informācijas politikas mērķa sasniegšanā, jo tikai viena vai atsevišķu tā elementu izmaiņa izraisa izmaiņas visā rādītājā. Tādēļ kompozītrādītājs var slēpt vai maskēt panākumus vai neveiksmes sistēmas atsevisķās daļās. OECD eksperti, kuri sniedza atbalstu pamatnostādņu projekta rezultatīvo rādītāju izstrādē, ir uzsvēruši, ka kompozītrādītājs, lai gan noderīgs, lai aizstāvētu kādus politikas pasākumus, nav ieteicams, lai monitorētu valsts izglītības stratēģiju vai prioritātes.Izvērtējot domnīcas CERTUS 2019.gada ziņojumu “Reģionu konkurētspēja” (<http://certusdomnica.lv/wp-content/uploads/2020/01/Certus_2019-Zinojums.pdf>), kura ietvaros skatīts arī pedagogu profesijas prestižs, salīdzinot to ar citām profesijām, redzams, ka prestiža mērījums balstās uz SKDS iedzīvotāju aptauju 2017.gadā. Lai arī šis ir vērtīgs ieskats un apstiprinājums ar pedagogu profesijas pievilcību saistītai problemātikai, tomēr politikas rezultātu mērķtiecīgai un kvalitatīvai monitorēšanai nepieciešams izveidot un aprobēt metodoloģiski precīzāku instrumentu. Prioritāte pašlaik ir NAP 2027 un Izglītības kvalitātes monitoringa ietvaros noteiktie rādītāji, kas ļauj sekot līdzi izglītības sistēmas attīstībai. |  |
| 54. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**11. Lūdzam uzdevumā 1.1.1. „Attīstīt pedagogu sagatavošanas sistēmu”, stiprinot pedagogu izglītības sistēmu, vērst uzmanību pedagoga profesijas prestiža stiprināšanai, balstoties uz Saeimas 20.06.2001. likuma „Par reglamentētajām profesijām un profesionālās kvalifikācijas atzīšanu” 2.panta 1.daļas 2.apakšpunktu: *aizsargāt atsevišķas sabiedriski nozīmīgas profesijas pret nekvalificētu personu iesaistīšanu tajās, nosakot šīm profesijām paaugstinātas prasības;*nepieļaujot mazkvalificētu un nesagatavotu pedagogu iekļūšanu darba tirgū. | **Priekšlikums ir ņemts vērā.**Atbilstošā Uzdevuma 1.1.1. atkāpe precizēta (precizējums ir pasvītrots):“Pamatnostādņu periodā plānots stiprināt pedagogu izglītības sistēmu ar mērķi pilnveidot pedagogu zināšanas un prasmes atbilstoši pilnveidotajam mācību saturam un pieejai, nodrošināt sasaisti ar darba tirgus prasībām un tehnoloģiju attīstību, piesaistīt jaunus pedagoģijas studentus, kas ir labākie skolēni vai speciālisti savā jomā, tādējādi risinot ar pedagogu trūkumu saistītos izaicinājumus un piesaistītu jaunus pedagogus, tajā pašā laikā nepieļaujot mazkvalificētu un nesagatavotu pedagogu iekļūšanu izglītības sistēmā.” Darba tirgus šajā kontekstā ir pārāk plašs jēdziens, kas var arī neprasīt augsti sagatavotus un kvalificētus pedagogus. | Precizēts pamatnostādņu projekts – 7.sadaļa (1.mērķa apraksts). |
| 55. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**12. Lūdzam kopsavilkuma 6.lpp, **Latvijas izglītības sistēmas būtiskākie risināmie jautājumi** laikposmā no 2021. līdz 2027.gadam, pirmo jautājumu izteikt šādā redakcijā: nepietiekams pedagoga *profesijas prestižs* un konkurētspēja. | **Priekšlikums ir daļēji ņemts vērā.**Saskaņā ar aktuāliem izglītības jomas pētījumiem visaptverošāks termins ir profesijas pievilcība (attractiveness), kas EK pētījumā definēts šādi: “pedagogu profesijas pievilcība ir šīs profesijas pazīmju kopums/raksturlielumi, kas to padara relatīvi pievilcīgu kvalificētiem kandidātiem, salīdzinot to ar citām profesijām, kas prasa tāda paša līmeņa kvalifikāciju un kas nodrošina, ka kompetenti pedagogi paliek savā profesijā”; <https://ec.europa.eu/assets/eac/education/library/study/2013/teaching-profession2_en.pdf>. Profesijas prestižs sabiedrībā ir viens no profesijas pievilcības būtiskiem aspektiem.Attiecīgi papildināts pirmā izaicinājumu formulējums, izsakot to šādā redakcijā (papildinājums pasvītrots): “Nepietiekama pedagoga profesijas pievilcība un konkurētspēja”. | Precizēts pamatnostādņu projekts – 4.sadaļa. |
| 56. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**13. Lūdzam kopsavilkuma nozīmīgāko pārmaiņu 2.sadaļā (8.lpp) (Nozīmīgākās pārmaiņas **vispārējā izglītībā (t. sk. pirmsskolas izglītībā)**) 2.punkta 1.apakšpunktu izteikt šādā redakcijā: jaunās pedagogu sagatavošanas *un atbalsta* sistēmas nostiprināšana, t.sk. indukcijas gada ieviešana; *kā arī mentora nodrošināšana kā mērķtiecīgs jauno pedagogu atbalsta veids*. Un 3.punkta 1.apakšpunktu izteikt šādā redakcijā: izglītojamo, kuri uzsāk mācības obligātajā pirmsskolas izglītībā no piecu gadu vecuma, *kā arī no pusotra gada vecuma* agrīnās diagnostikas ieviešana. | **Priekšlikums ir daļēji ņemts vērā.**Atbilstošās Kopsavilkuma sadaļas par nozīmīgākajām pārmaiņām vispārējā izglītībā 2.punkta 1.apakšpunkts ir precizēts un izteikts šādā redakcijā (precizējums pasvītrots):“jaunās pedagogu sagatavošanas un atbalsta sistēmas nostiprināšana, t. sk. indukcijas gada ieviešana, kā arī mentoru nodrošināšana kā mērķtiecīgs jauno pedagogu atbalsta veids”.Savukārt 3.punkta 1.apakšpunkts ministrijas ieskatā atstājams esošajā redakcijā, jo agrīnās diagnostikas ieviešana pirmsskolas izglītībā no pusotra gada vecuma attiecas uz veselības aprūpes sistēmu un ir Veselības ministrijas kompetences jautājums. 2020.gada 1.oktobrī pieņemtie grozījumi Bērnu tiesību aizsardzības likumā noteic, ka valsts nodrošina visiem bērniem agrīnu attīstības izvērtējumu no pusotra gada līdz triju gadu vecumam, lai sekmētu attīstības traucējumu un iespējamu speciālo vajadzību savlaicīgu atpazīšanu. Minētie grozījumi Bērnu tiesību aizsardzības likumā bērnu vecākiem nosaka valsts garantētas tiesības pieprasīt ģimenes ārstam veikt bērna attīstības izvērtējumu un nepieciešamības gadījumā nosūtīt pie attiecīga speciālista.Arī anotācijā likumprojektam “Grozījumi Bērnu tiesību aizsardzības likumā” ir norādīts, ka agrīno izvērtējumu savu pienākumu ietvaros jānodrošina bērnu (ģimenes) ārstam. | Precizēts pamatnostādņu projekts – sadaļa “Kopsavilkums”.  |
| 57. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**14.Lūdzam kopsavilkuma 4.sadaļu (9.lpp) (Nozīmīgākās pārmaiņas **pieaugušo izglītībā**) 3.punkta 2.apakšpunktu izteikt šādā redakcijā: publiskās, privātās un *nevalstisko organizāciju* partnerības instrumentu (piemēram, Prasmju fondu) izveide un aprobācija. | **Priekšlikums ir daļēji ņemts vērā.**Skaidrojam, ka Pamatnostādņu kontekstā privātās un publiskās partnerības (PPP) tiek saprastas plašākajā nozīmē, t.sk. iekļaujot iespējamo sadarbību ar NVO, biedrībām un nozaru asociācijām. Vienlaikus, lai izvairītos no PPP tvēruma šaura tulkojuma, ir precizēta Pamatnostādņu Uzdevuma 3.3.2. “Ilgtspējīgas pieaugušo izglītības sistēmas attīstība” atbilstošā teikuma redakcija (precizējums pasvītrots):“Pamatnostādņu periodā pieaugušo izglītības jomā plānots attīstīt partnerības ar privātā un nevalstiskā sektora organizācijām, t.sk. sociālajiem partneriem, pēc publiskās -privātās partnerības principa, piemēram, attīstot un pilotējot prasmju fondus atsevišķās nozarēs, stimulējot nozaru aktīvāku iesaisti cilvēkresursu attīstībā.” | Precizēts pamatnostādņu projekts – 7.sadaļa (3.mērķa apraksts). |
| 58. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**15. Lūdzam papildināt dokumenta 4.sadaļu **Vispārīga informācija par Latvijas izglītības sistēmu** ar aktuālāko statistikas informāciju par 2020./2021.mācību gadu. | **Priekšlikums ir ņemts vērā.**Veikti papildinājumi ar aktuālākajiem statistikas datiem par 2019/2020.mācību gadu IAP 2027 2.pielikuma “Detalizēts izglītības sistēmu raksturojošo statistisko raksturlielumu apraksts” 1., 2., 3. punktā, un attiecīgi IAP 2027 pamatdokumentā. Dati par 2020./2021.mācību gadu vēl nav pieejami. | Precizēts pamatnostādņu projekta 2.pielikums. |
| 59. | Pamatnostādņu projekts  | **Latvijas Brīvo arodbiedrību savienība, Latvijas Izglītības un zinātnes darbinieku arodbiedrība**16. Lūdzam precizēt vai 3.pielikums „Pamatnostādņu īstenošanas ietekme uz valsts un pašvaldību budžetu” aptver visu, projektā „Izglītības attīstības pamatnostādnes 2021. – 2027.gadam „Nākotnes prasmes nākotnes sabiedrībai””, rīcības virzienu un tiem atbilstošu uzdevumu finansējumu politikas mērķu sasniegšanai. | **Priekšlikums ir pieņemts zināšanai.**Pamatnostādņu 3.pielikums „Pamatnostādņu īstenošanas ietekme uz valsts un pašvaldību budžetu” ir indikatīvs finansējuma aprēķins, kas nepieciešams pamatnostādnēs noteikto uzdevumu īstenošanai, ņemot vērā NAP2027 ieplānoto ES fondu un citu finansējuma avotu apjomu, valsts budžeta līdzekļus u.c. |  |
| 60. | Pamatnostādņu projekts  | **Ekonomikas ministrija**Lūdzam precizēt statistisko informāciju pamatnostādņu projekta 2.pielikumā “Detalizēts izglītības sistēmu raksturojošo statistisko raksturlielumu apraksts”:1) punktā “1. Pirmskola” lūdzam precizēt 2018./2019. m. g. pirmsskolas izglītības iestādes audzēkņu vecuma grupu no “1,5 – 4 gadus veci” uz “0 – 4 gadus veci” atbilstoši 2018./2019.gada IZM kopsavilkuma datiem par bērniem pirmskolas izglītībā; | **Priekšlikums ir ņemts vērā.** | Precizēts pamatnostādņu projekta 2.pielikums. |
| 61. | Pamatnostādņu projekts  | **Ekonomikas ministrija**2) punktā “2.Vispārējā izglītība” lūdzam labot: “Neklātienes un tālmācības izglītību piedāvāja 24 izglītības iestādes, no tām 18 pašvaldību, ~~6~~ 5 privātu līdzekļu finansētas un viena valsts”; | **Priekšlikums ir ņemts vērā.**Statistiskā informācija pamatnostādņu 2.pielikumā precizēta atbilstoši datiem par 2019./2020.mācību/studiju gadu. | Precizēts pamatnostādņu projekta 2.pielikums. |
| 62. | Pamatnostādņu projekts  | **Ekonomikas ministrija**3) punktā “4. Profesionālā izglītība” lūdzam labot: “43 valsts pakļautības PII mācījās 25 038 audzēkņi, juridisku un fizisku personu pakļautībā esošās 8 izglītības iestādēs mācījās 783 audzēkņi, ~~1~~ 6 pašvaldības pakļautības izglītības iestādēs un divās vidusskolās mācījās 1 340 audzēkņi”; | **Priekšlikums ir ņemts vērā.**Statistiskā informācija pamatnostādņu 2.pielikumā precizēta atbilstoši datiem par 2019./2020.mācību/studiju gadu. | Precizēts pamatnostādņu projekta 2.pielikums. |
| 63. | Pamatnostādņu projekts  | **Ekonomikas ministrija**4) punktā “5. Augstākā izglītība” lūdzam labot: “Pamata studijās ~~59 869~~ 59 988 studenti un augstākā līmeņa studijās ~~20 486~~ 20 367 studenti. Imatrikulēto kopskaits bija 27 652, pamata studijās ~~20 084~~ 20 239 studenti un augstākā līmeņa studijās ~~7 568~~ 7 413 studenti”.Punkta 4.rindkopā lūdzam labot: “2018./2019. studiju gadā Latvijas augstskolas ir absolvējuši ~~3 596~~ 4 213 maģistri un 123 doktori”.5.rindkopā aicinām labot: “Latvijas valsts augstskolās kopumā svešvalodās studēja 6 366 studējošie, juridisko personu dibinātās augstskolās – 9 204 un juridisko personu dibinātās koledžās – ~~392~~ 393 studējošie”; | **Priekšlikums ir ņemts vērā.**Statistiskā informācija pamatnostādņu 2.pielikumā precizēta atbilstoši datiem par 2019./2020.mācību/studiju gadu. | Precizēts pamatnostādņu projekta 2.pielikums. |
| 64. | Pamatnostādņu projekts  | **Ekonomikas ministrija**5) punktā “Augstskolu personāls un tā vecuma struktūra” lūdzam labot: “2018./2019. studiju gadā no valsts augstskolās strādājošiem akadēmiskais personāls bija 5 136 darbinieki, no kuriem ~~4 195~~ 4 038 personām augstskola bija pamatdarbavieta vieta…”, “Vispārējā personāla skaits – ~~4 575~~ 4 417”.Punkta 3.rindkopā lūdzam labot: “Latvijas AI ir ievērojams sieviešu īpatsvars, valsts augstskolās strādā ~~2 312~~ 2 186 sievietes…”; | **Priekšlikums ir ņemts vērā.**Statistiskā informācija pamatnostādņu 2.pielikumā precizēta atbilstoši datiem par 2019./2020.mācību/studiju gadu. | Precizēts pamatnostādņu projekta 2.pielikums. |
| 65. | Pamatnostādņu projekts  | **Ekonomikas ministrija**6) punktā “Koledžas” lūdzu labot: “Valsts dibinātās koledžās akadēmiskais personāls bija 486 darbinieki, no kuriem ~~311~~ 468 darbiniekiem, t. sk. skaitā 62 docentiem, augstskola ir pamatdarbavieta un 175 darbiniekiem augstskola nav pamatdarbavieta. Vispārējā personāla skaits – ~~401~~ 559”. | **Priekšlikums ir ņemts vērā.**Statistiskā informācija pamatnostādņu 2.pielikumā precizēta atbilstoši datiem par 2019./2020.mācību/studiju gadu. | Precizēts pamatnostādņu projekta 2.pielikums. |
| 66. | Pamatnostādņu projekts  | **Rektoru padome**2.Projekta tekstā vērojamas vairākas latviešu valodas neprecizitātes, tādēļ galīgās redakcijas noformēšanā ierosinām piesaistīt valodniekus. Starp izklāsta problēmām, kas rada grūtības uztvert tekstu – citu starpā, netiek konsekventi izmantota terminoloģija: tiek norādīts, ka starptautiski "jēdziens “prasmes” (angļu val. – skills) lietots plašākā kontekstā, sasaistot prasmes ar zināšanām un vērtībām, un attieksmēm, tādējādi pielīdzinot latviešu valodā lietotajam jēdzienam “lietpratība” jeb “kompetence”. Tālāk tekstā tiek izmantotas “prasmes”, “kompetences”, “prasmes, zināšanas un attieksmes”, “attieksmes un vērtības”, radot neizpratni, vai tas ir darīts ar nodomu. | **Rekomendācija pieņemta zināšanai.**Izglītības attīstības pamatnostādņu 2021.-2027.gadam projekts pirms tā iesniegšanas apstiprināšanai Ministru kabinetā tiks saskaņots ar valodas speciālistiem; tiks veikti nepieciešamie precizējumi. |  |
| 67. | Pamatnostādņu projekts  | **Rektoru padome**3. Lai gan (5.lpp.) kopsavilkums tiek iesākts, attiecībā uz izglītības mērķi starp 3 dzīves aspektiem profesionālo dzīves virzienu minot tikai kā otro no 3. dzīves aspekta, kā arī Eiropas Padomes rekomendācijā ir uzsvērti 4 augstākās izglītības mērķi[[25]](#footnote-25), rodas iespaids, ka pamatnostādņu projektā ir likts ievērojams uzsvars uz augstākās izglītības atbilstību darba tirgus vajadzībām. Tā, piemēram, (4. lpp.) lasām, ka centrālā loma, nosakot virsmērķi, mērķi un rīcības virzienus, ir balstīta OECD Prasmju sadaļas pētījumos; 2.mērķis (7. lpp.) –“..*uz darba tirgū augsti novērtētu prasmju attīstīšanu orientēts izglītības piedāvājums*”; (11.lpp.) – Mācīšanās mācīties vērtība tiek izteikta pamatā no indivīda prasmes realizēties profesionāli; (20.lpp.)- augstākās izglītības kvalitāti nosaka, analizējot absolventu prasmju neatbilstību darba tirgus pieprasījumam utt. utjp. Saskaņā ar OECD pausto[[26]](#footnote-26), prasmju pētījumi nodrošina rīkus pieaugušo prasmju un darba devēju vajadzību labākai izpratnei. Turpretī Latvijas Republikas Izglītības pamatnostādņu pētījuma **kodolā** korektāk būtu izmantot atziņas no plašākiem “Izglītības” sadaļas pētījumiem, piem. “*Education at a Glance*”. Saskaņā ar OECD mājas lapā pausto, tieši OECD pētījumi izglītībā [kur prasmju pētījumi ir tikai viena no 5 sadaļām] ļauj indivīdiem un nācijām sevi identificēt un attīstīt zināšanas un prasmes labākam darbam un labākai dzīvei, rada pārticību un veicina sociālo iekļaušanos[[27]](#footnote-27). Līdz ar to, pamatnostādnēs izceļot vienas sabiedrības grupas – darba devēju – vajadzības, tiek grauts izglītības prestižs, jo izglītība tiek nonivelēta līdz subjektīvam vērtējumam par personas izglītību, cita starpā – izteiktu naudā. Bez tam, komunikācijā ar sabiedrību izmantojot šādu retoriku, nebūs viegli sagaidīt atbalstu izglītošanā no darba devējiem, ja publiski tiek apgalvots, ka izglītībai *per se* ir jau *a priori* jāatbilst darba devēju vajadzībām, t.i. nevar pēc tam prasīt no darba devējiem, ka viņi arī paši turpinās izglītot darbiniekus. Aicinām turpmāk atbilstoši koriģēt publisko paziņojumu saturu. | **Rekomendācija pieņemta zināšanai.**Pēc visu aktuālo atzinumu apstrādes un precizējumu veikšanas pamatnostādņu projekts tiks vēlreiz caurskatīts, lai atsevišķās dokumenta vietās labāk akcentētu dažādu izglītības mērķu sabalansētību un dažādu iesaistīto pušu līdzdalību to īstenošanā. |  |
| 68. | Pamatnostādņu projekts  | **Rektoru padome**5. (10.lpp.) minēts, ka “*Kā būtiskākais avots pamatnostādnēs noteikto uzdevumu īstenošanas finansēšanai plānots ES fondu finansējums 2021.–2027. gada plānošanas periodam, kā arī citi ārvalstu finanšu instrumenti.*”. Vēršam uzmanību, ka projektam daudz lielākā mērā būtu jānodrošina, ka Latvijas Republikas Izglītības pamatnostādnēs noteikto uzdevumu īstenošanai tiktu pamatā novirzīts valsts un pašvaldību budžets. Balstot savas nacionālās valsts izglītības stratēģijas izpildi finansējumā, kas tiek piešķirts no pārnacionāliem finanšu līdzekļiem, pamatojoties uz finanšu devēja noteikumiem, mums daudz mazākā mērā ir iespējas noteikt izlietojuma mērķus un finansējumu. | **Rekomendācija ir pieņemta zināšanai.** |  |
| 69. | Pamatnostādņu projekts  | **Rektoru padome**6. Lūdzam papildināt (10.lpp.) “.. *izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām* *un starptautiskajām saistībām*”. Atrodoties Eiropas Augstākās Izglītības telpā un pašsaprotami pastāvīgi mērot Latvijas sasniegumus starptautiski, ir nepieciešams panākt, ka resursi, kas pieejami izglītības nodrošināšanai un augstskolu dalībai globālās vērtību ķēdēs, ir starptautiski salīdzināmi un Latvijas izglītības politikas veidotāji savā sadarbībā ir starptautiski uzticami līgumslēdzēji. | **Rekomendācija ir ņemta vērā.**Atbilstošā Kopsavilkuma sadaļa 10.lpp. ir precizēta šādā redakcijā (precizējums ir pasvītrots):“Savukārt jautājums par papildu nepieciešamo finansējumu 2022.gadā un turpmākajos gados ir izskatāms Ministru kabinetā gadskārtējā valsts budžeta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām un starptautiskajām saistībām.” | Precizēts pamatnostādņu projekts – sadaļa “Kopsavilkums”. |
| 70. | Pamatnostādņu projekts  | **Rektoru padome**7. Ambiciozais nākotnes redzējums 6.lpp. par to, ka Latvijas izglītību 2027.gadā raksturo individualizēta pieeja, skat. 13.lpp. “*diferencētu mācīšanās pieeju īstenošana*” prasa paredzēt tikpat ambiciozu finansējumu. | **Rekomendācija ir pieņemta zināšanai.**Izglītības attīstības pamatnostādnēs 2021.-2027.gadam noteikto mērķu īstenošanai paredzētais finansējums atspoguļots 3. Pielikumā “Pamatnostādņu īstenošanas ietekme uz valsts un pašvaldību budžetu”. |  |
| 71. | Pamatnostādņu projekts  | **Rektoru padome**8. Vēršam uzmanību uz nekonsekvenci, tādēļ uzskatām par nepieciešamu precizēt – kā mijiedarbojas (13.lpp.) prognozētais darbaspēka pārpalikums sociālajās un humanitārajās zinātnēs ar turpat augstāk minētajiem secinājumiem, ka perspektīvas nākotnes profesijas primāri balstās uz t. s. “digitālajiem” un “cilvēciskajiem” faktoriem, no kā secināms, ka nākotnē sociālā un humanitārā komponente tomēr līdztekus STEM zinātņu jomām ir svarīga, līdzvērtīga STEM “digitālajam” faktoram. Bez tam tekstā (35.lpp. un citās) vairākkārt tiek minēts par pedagogu trūkumu. | **Rekomendācija ir pieņemta zināšanai.**T.s. “digitālie” un “cilvēciskie” faktori šajā kontekstā skatāmi plašāk, proti, “cilvēciskie” faktori tiešā veidā saistīti ar caurviju prasmju attīstību. |  |
| 72. | Pamatnostādņu projekts  | **Latvijas Studentu apvienība** 1. Konceptuāli neformālās un ikdienējās izglītības popularizēšana, kā jau iepriekš norādījām, ir tikai apsveicama, tomēr tādā gadījumā ​**nepieciešams arī aktualizēt nepieciešamību izskatīt to pielīdzināšanu formālajai izglītībai, ko LSA arī atkārtoti lūdz iekļaut šajā dokumentā**​. | **Priekšlikums ir pieņemts zināšanai.**Atzinīgi vērtējam Latvijas Studentu apvienības pozīciju par ārpus formālās izglītības iegūto zināšanu, prasmju un kompetenču novērtēšanas un pielīdzināšanas iespēju paplašināšanā.Informējam, ka Pamatnostādņu 3.3.1. uzdevumā “Nodrošināt kvalitatīvu un pieejamu pieaugušo izglītības piedāvājumu” ir iekļauta prasmju atzīšanas sistēmas pilnveidošana, t.sk. paredzot ārpus formālās izglītības sistēmā (neformālās izglītības programmu vai ikdienējās mācīšanās ietvaros) apgūto kompetenču atzīšanu, kas atbilst modulāro izglītības programmu kompetenču kopumam (modulim), tādējādi ļaujot apliecināt izglītības programmas daļas apguvi. Aicinām LSA aktualizēt šo jautājumu darbā ar AII Studentu padomēm, lai tādējādi iedzīvinātu šos principus; skat. arī aktuālo regulējumu:MK noteikumi Nr. 505 “Ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanas noteikumi”, <https://likumi.lv/ta/id/301013-arpus-formalas-izglitibas-apguto-vai-profesionalaja-pieredze-ieguto-kompetencu-un-iepriekseja-izglitiba-sasniegtu>, kā arī MK noteikumi Nr. 932, <https://likumi.lv/ta/id/96800-studiju-uzsaksanas-kartiba-velakos-studiju-posmos>. |  |
| 73. | Pamatnostādņu projekts  | **Latvijas Studentu apvienība** 2. **LSA rekomendē plānošanas dokumentā pie Uzdevuma 4.2.2. (**​***59 - 61. lpp*)**​**iekļaut nepieciešamību izveidot pētījumu par studējošajiem,** ​iekļaujot tajā jautājumus par studējošo sociālo un ekonomisko situāciju, kas tiešā veidā ietekmē studējošo akadēmisko sniegumu un iesaisti darba tirgū.  | **Priekšlikums ir pieņemts zināšanai.**Pašlaik aktuālais pētījums par studējošajiem, tai skaitā par studentu sociālajiem un ekonomiskajiem apstākļiem, ir starptautiski salīdzinošs pētījums “Eurostudent”; tajā ir plānots turpināt piedalīties un tādējādi monitorēt ar studējošo situāciju saistītus aktuālos jautājumus. Tāpat šajā pamatnostādņu periodā plānots izveidot VPP izglītībā, lai varētu pētīt izglītības jomai aktuālos un specifiskos jautājumus, kas var aptvert arī ar studējošajiem saistītus aspektus, īpaši, ja uz kādiem no jautājumiem norāda starptautiski salīdzinošie pētījumi.  |  |
| 74. | Pamatnostādņu projekts  | **Latvijas Studentu apvienība** 3. Lai nākotnē mazinātu bezdarba līmeni valstī un veidotu konkurētspējīgu piedāvājumu augstākās izglītības programmām LSA atzinīgi vērtē IZM plānu aktīvāk un vairāk iesaistīt darba devējus, arodbiedrības un sociālos partnerus, kā arī ieviest darba vidē balstītas mācības arī augstākajā izglītībā. ​**LSA rekomendē IZM kopā ar Labklājības ministriju un sociālajiem partneriem domāt par konkrētiem rīcības plāniem, kā samazināt augsti kvalificētu speciālistu bazdarba līmeni, piemēram, kopīgi radot jaunas darba vietas, ko vērtīgi būtu akcentēt arī pamatnostādņu dokumentā.** | **Priekšlikums ir pieņemts zināšanai.**IZM statistika, absolventu monitoringa dati parāda, ka jauno absolventu vidū bezdarbnieku īpatsvars ir salīdzinoši neliels; skat. <https://www.izm.gov.lv/lv/statistika-par-augstako-izglitibu>. Tāpat jāatzīmē, ka jaunu darba vietu radīšana primāri skatāma saistībā ar ekonomikas attīstības procesiem un dažādiem EM instrumentiem, kā arī aprakstīta Ekonomikas ministrijas Industriālās politikas pamatnostādnēs 2021.-2027.gadam, Nacionālajā attīstības plānā 2021.-2027.gadam un Digitālās transformācijas pamatnostādnēs 2021.-2027.gadam.Jāatzīmē, ka Izglītības attīstības pamatnostādņu 2021.-2027.gadam periodā plānoti inovāciju granti studentiem, kur paredzētas iespējas tikties ar uzņēmējiem, veido saikni starp darba ņēmēju un darba devēju.  |  |
| 75. | Pamatnostādņu projekts  | **Latvijas Studentu apvienība** 4. Starp IZM definētajiem rīcības virzieniem un uzdevumiem politikas trešā mērķa “Atbalsts ikviena izaugsmei” sasniegšanai min arī augstākās izglītības pieejamības palielināšanu, kas ir noteikta kā viens darbības virzieniem Ministru prezidenta Artura Krišjāņa Kariņa valdības deklarācijā (2018). ​**LSA rekomendē IZM ilgtermiņā attiecībā pret augstākās izglītības pieejamību nospraust mērķi tiekties pēc pilnībā valsts dotētas augstākās izglītības, kas pamatnostādnēs būtu jānostāda kā viens no darbības virzieniem.** ​Ņemot vērā pašreizējā finansējuma iespējas, LSA izprot to, ka tuvākajā laikā nevar notikt krasa pāreja uz pilnībā valsts dotētu augstāko izglītību, līdz ar ko nepieciešams īstenot atbalsta mehānismus, kas ļauj iegūt augstāko izglītību tām sabiedrības grupām, kuras to pašlaik nevar sociālekonomisko apstākļu dēļ.  | **Priekšlikums ir pieņemts zināšanai.**Izglītības pieejamība ir viena no prioritātēm; IZM atbalsta mehānismi šajā ziņā tiek plānoti pakāpeniski, un konkrēti pasākumi tiks atspoguļoti pamatnostādņu Rīcības plānā. Līdz šī gada 1.martam MK jāiesniedz informatīvais ziņojums par valsts atbalstu studijām Latvijas augstskolās jauniešiem no daudzbērnu ģimenēm. Ziņojums tiek izstrādāts pamatojoties uz Ministru kabineta 2020.gada 22. septembra protokollēmuma 5.2. punktā doto uzdevumu: “Izglītības un zinātnes ministrijai sagatavot un līdz 2021.gada 1.martam iesniegt izskatīšanai Ministru kabinetā informatīvo ziņojumu ar izstrādātiem regulējošo normatīvo aktu projektiem, kuri stājas spēkā 2021.gada 1.septembrī, par valsts atbalstu studijām Latvijas augstskolā jauniešiem no daudzbērnu ģimenēm, izvērtējot studenta sociāli ekonomiskos aspektus, mācību snieguma rādītājus, vecuma slieksni, studiju vietu pieejamību un citus aspektus, atbalstu integrējot kopējā izglītības sistēmā, nepieciešamo finansējumu 2021.gadā nodrošināt no 74.resorā rezervētā finansējuma demogrāfijas pasākumiem.” |  |
| 76. | Pamatnostādņu projekts  | **Latvijas Studentu apvienība** 5. **LSA lūdz IZM pamatnostādnēs precizēt, kādus tieši atbalsta mehānismus plānots izstrādāt līdz Artura Krišjāņa Kariņa valdības pilnvaru beigām un pie kādiem atbalsta mehānismiem plānots ir strādāt pēc tam.** ​Plānojot IZM aktivitātes sociālajā dimensijā, LSA iesaka ņemt vērā arī Eiropas augstākās izglītības telpas ministru konferencē pieņemto Romas Komunikē (2020), kur īpaši izcelta nepieciešamība prioritizēt sociālo dimensiju. LSA ieskatā būtu vērtīgi domāt ne tikai par speciāla sociālo stipendiju fonda izveidošanu, kas būtu atdalīts no stipendiju fonda, kas ir paredzēts izcilniekiem, bet arī par sociālo budžeta vietu ieviešanu, kas domāta sociāli mazaizsargātajām sabiedrības grupām. ​**Tādējādi LSA lūdz IZM papildināt pamatnostādņu dokumentu, tajā ietverot arī sociālo budžeta vietu ieviešanu.**  | **Priekšlikums ir pieņemts zināšanai.**Pamatnostādņu 7.sadaļas 3.mērķa aprakstā ir pieteikta sociālā dimensija; konkrēti pasākumi tiks plānoti pamatnostādņu Rīcības plānos – 2021.-2023.gadam, 2024.-2025.gadam un 2026.-2027.gadam. LSA piedāvātais pasākums (sociālā budžeta vietas) ir viens no pasākumiem, kas tiek diskutēts un apspriests. Tajā pašā laikā ministrija uz studējošo atbalstu skatās plašāk – ne tikai saistībā ar sociālā atbalsta sniegšanu (sociālās stipendijas, budžeta vietu palielinājums, u.c.), bet arī saistībā ar studējošo mācīšanās snieguma monitorēšanu un augstskolām sniedzot atbalsta pasākumus studējošo atbiruma mazināšanai, tādējādi sekmējot studiju pabeigšanu. |  |

|  |
| --- |
| (par projektu atbildīgās amatpersonas vārds un uzvārds) |
|  |
| (amats) |
|  |
| (tālruņa un faksa numurs) |
|  |
| (e-pasta adrese) |

1. Pilsoniskā sabiedrība datos: Eiropas Sociālā pētījuma rezultāti [↑](#footnote-ref-1)
2. Analītiskais ziņojums “Mazākumtautību līdzdalība demokrātiskajos procesos Latvijā”, Latvijas Universitātes Filozofijas un socioloģijas institūts, Rīga, 2017 [↑](#footnote-ref-2)
3. Jauniešu labbūtība Baltijas valstīs: pētījuma ziņojums (Latvija), 2019 [↑](#footnote-ref-3)
4. Pasaules Ziedošanas indekss 2018 [↑](#footnote-ref-4)
5. ("[..] Tāpat jānodrošina atbalsta pasākumi plašākā izpratnē nelabvēlīgā situācijā nonākušo bērnu un jauniešu atbalstam un preventīvi un intervences pasākumi mācību pārtraukšanas riska mazināšanai. Plānota piekļuves uzlabošana interešu izglītībai un ārpus formālās izglītības pasākumiem, kas bērniem un jauniešiem ar speciālām vajadzībām, kā arī sociālā riska grupas (t.sk., maznodrošinātajiem, ilgstoši slimojošajiem, dienas aprūpes iestādēs, sociālās korekcijas izglītības iestādē vai ieslodzījumu vietās nonākušajiem, reemigrantiem, imigrantiem u.c.) bērniem un jauniešiem ir apgrūtināta vairāku apstākļu dēļ.)". [↑](#footnote-ref-5)
6. Biezā K. E. (2020). Pedagoģiski digitālā kompetence un tās apguves plānojums skolotāju izglītības programmā Skatīts: <https://dspace.lu.lv/dspace/handle/7/50624> [↑](#footnote-ref-6)
7. <https://www.km.gov.lv/lv/kultura/kultura-timekli/projekti/kulturas-norises-berniem-un-jauniesiem#gsc.tab=0> [↑](#footnote-ref-7)
8. https://lv100.lv/programma/latvijas-skolas-soma/ [↑](#footnote-ref-8)
9. https://likumi.lv/ta/id/309029-kartiba-kada-aprekina-un-pieskir-valsts-budzeta-finansejumu-programmas-latvijas-skolas-soma-istenosanai-no-2019-gada-1nbspseptembra-lidz-2019-gada-31-decembrim  [↑](#footnote-ref-9)
10. Komisijas Paziņojums Eiropas Parlamentam, Padomei, Eiropas Ekonomikas un Sociālo Lietu Komitejai un Reģionu Komitejai par Digitālās izglītības rīcības plānu (COM/2018/022 final), 2018. gada 17. janvāris: https://eur-lex.europa.eu/legal-content/lv/TXT/?uri=CELEX%3A52018DC0022 [↑](#footnote-ref-10)
11. The European Digital Competence Framework 2.0, 2016. gads: https://publications.jrc.ec.europa.eu/repository/bitstream/JRC101254/jrc101254\_digcomp%202.0%20the%20digital%20competence%20framework%20for%20citizens.%20update%20phase%201.pdf [↑](#footnote-ref-11)
12. The Digital Competence Framework for Citizens 2.1, 2017. gads: https://publications.jrc.ec.europa.eu/repository/bitstream/JRC106281/web-digcomp2.1pdf\_(online).pdf [↑](#footnote-ref-12)
13. Padomes secinājumi par medijpratību pastāvīgi mainīgā pasaulē (2020/C 193/06), 2020. gada 9. jūnijs: https://eur-lex.europa.eu/legal-content/LV/TXT/?uri=CELEX:52020XG0609(04) [↑](#footnote-ref-13)
14. Piemēram, European Commission/EACEA/Eurydice, 2015. Adult Education and Training in Europe: Widening Access to Learning Opportunities. Eurydice Report. Luxembourg: Publications Office of the European Union., 27.lpp.; BISS ( 2015). „Pētījums par administratīvā sloga samazināšanas iespējām un inovatīvām pieejām ilgstošā bezdarba problēmu risināšanā”, skat.: <http://www.nva.gov.lv/index.php?cid=6&mid=95>;

LU Filozofijas un socioloģijas institūts (2013, 2017). Studentu sociālie un ekonomiskie dzīves apstākļi Latvijā, skat. : <http://izm.izm.gov.lv/upload_file/Ministrija/2013/Eurostudent-2013-LV-zinojums.pdf>, <https://www.izm.gov.lv/images/izglitiba_augst/eurostudent/Eurostudent-VI-Latvijas-zinojums.pdf> ; Drop-out and Completion in Higher Education in Europe among students from under-represented groups. An independent report authored for the European Commission. Independent report compiled for the European Commission by the Network of Experts on Social aspects of Education and Training (NESET); 37., 78-81.lpp. [↑](#footnote-ref-14)
15. Pētījums „Romi Latvijā”, Tirgus un sociālo pētījumu centrs „Latvijas Fakti”, Sabiedrības integrācijas fonds, 2015, 34.-61.lpp. Skat.: <https://www.km.gov.lv/uploads/ckeditor/files/Sabiedribas_integracija/Romi/Papildu/romi_latvija_petijums_LV.pdf> ; BISS. Trešo valstu pilsoņu situācijas izpēte Latvijā, 2017, 65.-70.lpp. skat.: <https://www.km.gov.lv/uploads/ckeditor/files/Sabiedribas_integracija/Petijumi/TVP_petijuma_zinojums_2017-BISS.pdf> ; Pētījums "Vienojošas Latvijas nacionālās identitātes un kultūrtelpas nostiprināšana". 2017, 86.-89.lpp. skat.: <https://www.km.gov.lv/uploads/ckeditor/files/Sabiedribas_integracija/Petijumi/Ekspertu%20zinojums%20vienojosas%20nacionalas%20identitates%20un%20kulturtelpas%20nostiprinasanai.pdf> [↑](#footnote-ref-15)
16. Saskaņā ar Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 20.1.apakšpunktu [↑](#footnote-ref-16)
17. Turpat, saskaņā ar 20.4.apakšpunktu [↑](#footnote-ref-17)
18. Apgalvojums turpat “*Studējošo skaits privātajās augstskolās un privātajās koledžās kopumā ir salīdzinoši daudz zemāks nekā valsts institūcijās”* [↑](#footnote-ref-18)
19. Aprēķinos izmantoti dati no IZM Statistikas par augstāko izglītību un Akadēmiskās Informācijas Centra (AIC) akreditēto studiju virzienu un programmu datu bāzes<http://www.aic.lv/portal/aikna/akreditetie-studiju-virzieni-un-programmas>. [↑](#footnote-ref-19)
20. Izglītības un Zinātnes Ministrija, Statistika par augstāko izglītību; Statistics Estonia; Official Statistics Portal of Lithuania; Statistics Finland; Statistics Denmark. [↑](#footnote-ref-20)
21. <https://eur-lex.europa.eu/legal-content/LV/TXT/PDF/?uri=CELEX:32006H0962&from=NL> [↑](#footnote-ref-21)
22. <https://op.europa.eu/en/publication-detail/-/publication/6066c082-e68a-11e5-8a50-01aa75ed71a1/language-lv/format-PDF> [↑](#footnote-ref-22)
23. <https://pdfs.semanticscholar.org/b919/95a22748c40e85fc62969436356078f67b77.pdf> (118.–119.lpp.) [↑](#footnote-ref-23)
24. Biezā K. E. (2020). Pedagoģiski digitālā kompetence un tās apguves plānojums skolotāju izglītības programmā Skatīts: <https://dspace.lu.lv/dspace/handle/7/50624> [↑](#footnote-ref-24)
25. [*higher education fulfils the multiple purposes [1] of preparation for the labour market, [2] preparation for life as active citizens in democratic societies, [3] personal development and the [4] development and maintenance, through teaching, learning and research, of an advanced, comprehensive and diverse knowledge base*] Sk. Eiropas Padomes rekomendāciju - Council of Europe (2012), Recommendation CM/Rec(2012)7 of the Committee of Ministers to member States on the responsibility of public authorities for academic freedom and institutional autonomy <https://search.coe.int/cm/Pages/result_details.aspx?ObjectId=09000016805ca6f8> [↑](#footnote-ref-25)
26. http://www.oecd.org/skills/ [↑](#footnote-ref-26)
27. http://www.oecd.org/education/ [↑](#footnote-ref-27)